
LE


 
 

PALAIS


 
 

DES CURIEUX


 
 

Auquel sont assemblées plusieurs

diversitez pour le plaisir des Doctes, & le bien de ceux qui

desirent sçavoir.

PARIS,

 

chez la Veusve M. GUILLEMOT, &

S. THIBOUST, au Palais, en la

gallerie des prisonniers.


 
 

DC.  XII.

 
 

Avec Privilege du Roy.



 
A MONSIEUR  MONSIEUR LE  Vasseur.

ONSIEUR, J’ay
entrepris cét ouvrage
à l’idée de vos intelligĕces, je l’ay conceu au pourtraict
de vos intentions, il a esté produit au patron de vos maximes :
Et vos legitimes conceptions luy
ont causé la lumiere. Touché
de si belles pointes, Estant si nettement incité, guidé de si bonnes
resolutions, & voulant imiter
vos propositions ; La faute sera
de moy qui veux trancher de
l’entendu en desseins, si mon œure deschet de la grandeur &
magnificence où je pensois l’eslever, aussi telle disgrace ne luy
aviendroit pas du deffaut de mon
courage : Et si la fortune luy en
voulant, dressoit quelque embusche à sa gloire, aussi tost la
splendeur qui brillera de la perfection de son fondement, dissipera les mauvaistiez de cette temeraire. Voicy ce Palais que
j’ay formé pour nostre commun
contentement, Ceux qui se delectent aux rencontres diversifiées,
Les beaux esprits qui les recherchent, trouveront icy dequoy se
contenter, & s’il n’y en a suffisamment, qu’ils le demandent,
ils l’auront & plus abondamment, & plus serieusement, car
tant plus le filon de nostre mine
se descouvre, plus il est riche. Or
je vous prie que ce labeur vous
soit agreable : Recevez-le doncques en fidelle tesmoignage du
tres-humble service que vous
a voüé BEROALDE.
 
SONNET AU SIEUR  DE BEROALDE.
 
HEUREUX cent fois heureux &
plus qu’on ne peur dire

Les esprits arrestez dans un libre sejour,

Et qui ne sont liez aux grands ny à
l’amour.

Qu’autant que leur vouloir, le permet & desire :

Heureux cent fois heureux qui n’attend de l’Empire

Ny des fraisles grandeurs, le soleil de
son jour,

Heureux qui laisse faire à fortune
son tour

Et qui sans elle peut vivre content
& rire.

Ce bon-heur Beroalde est en toy si parfaict,

Que je ne puis celer un crime que
j’ay fait

C’est que j’en suis jaloux voire jus
qu’à l’ennuie :

Mais le pardon m’est deub puisque
n’offençant point

Tes vertus ny ton nom, je deplore
ma vie,

Qui cherche & ne sçauroit rencontrer
ce deux poinct.




DE LA REGNERIE.
 
Au sieur de Beroalde.
 
NON ne divulguez plus, de vos
experiences

Les secrets accomplis, honneur de vos
plaisirs :

Si le monde sçavoit le parfaict des
sciences,

Les curieux mourroient privez de
beaux desirs :

Car il n’y auroit plus de belles esperances.




HENRY DE ROUCHAS.
Extraict du Privilege du Roy.

AR grace & Privilege du Roy
il est permis à la veufve Matthieu Guillemot, & Samuel
Thiboust marchans Libraires
demeurans à Paris, d’imprimer
ou faire imprimer, & exposer en vente un livre intitulé, Le Palais des Curieux, Composé
par le sieur de Beroalde, & sont faites deffences à tous Libraires, & Imprimeurs, & autres, de quelque estat & condition qu’ils
soyent, d’imprimer ou faire imprimer, vendre, ny distribuer ledit livre d’autre impression que de ceux desdits veufve Guillemot
& Thiboust, & ce jusques au temps & terme
de six ans finis & accomplis, sur peine de
confiscation desdits livres par luy imprimez
ou vendus, & de cinq cens livres d’amède,
& de tous despens, dommages & interests  :
Voulons en outre que mettant en bref au
commencement ou à la fin de chacun desdits livres l’extraict & dudit Privilege, il soit
tenu pour signifié & venu à la cognoissance
de tous, comme plus amplement est declaré
au dit Privilege. Donné à Paris le 5. jour de
Novembre, l’an de grace 1611. Et de nostre
regne le deuxiesme.
 
Par le Roy en son Conseil,
 
PERROCHEL.
LE  PALAIS  DES CURIEUX.  ADVIS.

’OBSERVATION
nous fait sçavoir que
de tout temps l’excellent, & le diminué
de perfection sont tellement opposez, que le parfaict n’a
point en soy plus de grandeur, que
le manque s’en persuade avoir ; Si
que les moindres en tout exercice
cuident non seulement esgaler, ains
surpasser les plus accomplis, mesmes
souvent le disgracié pretend amplement sur la gloire du desirable : Mais
la distinction remarquée establit en
fin les apparèces du differend à l’exaltation de la Vertu : Ainsi tant entre ceux qui traictent les sciences
des Libres, que les artisans, il s’est
trouvé de grands hommes, qui ont
paru ; & il s’en est veu d’extremement rabattus : De peur d’ennuyer
d’exemples je ne produiray que cettuy-cy, qui est de l’art moyen entre
les lettres & les outils, de l’art Roy
des arts & fcièce recueuil des sciences. Iadis vivoit Appelles ce magnifique & excellent ouvrier, lequel relevoit tant hardiment les proportions des objects & couchoit si naïvement les traicts pour representer,
que les semblãces qui eschappoient
de ses mains, faisoient tant bien,
qu’apres les avoir veües on estimoit
presque que les veritez naturelles,
n’estoient que les pourtraicts de ce
qu’il avoit elabouré. Au mesme aage
vivoit un pauvre ratraceur qui se
presumoit peintre, lequel tout soigneux de bien travailler ne se pouvoit arracher de dessus sa besoigne
ny distraire de ses intentions : sans
cesse & avec une importune ardeur
il importunoit le pinceau, s’y arrestant soigneusement selon que son
esprit luy suggeroit, si que broüillant
quelques diverses couleurs, & les
adaptant piteusement, s’estimoit
bon Peintre, & le cuidoit estre : Et
toutesfois il estoit tant indignement
regardé du Demon de perfection,
qu’ayant appiecé quelque ouvrage,
il falloit qu’il y mit un titre pour
faire cognoistre ce que c’estoit qu’il
avoit pensé avoir faict. Tellement
que s’il avoit eu volonté de representer un poisson, il mettoit un escriteau autour le vain corps de ses desseins, & y escrivoit c’est un poisson,
designant de mesme toute autre espece, ce qu’il observoit en toutes ses
œuvres, afin que par cette declaration les regardans fussent relevez
de la peine qu’ils eussent euë d’esplucher instamment avec les yeux pour
sçavoir & discerner ce que se pouvoit estre que l’object offert. Ainsi
maintenant qu’il y a tant de bons
Maistres de bien dire, tant & tant
d’esprits magnifiques & relevez qui
excellent en doctrine, je me presente comme ce miserable artiste, &
considerant les traicts de mon labeur tant esloignez du poli de ce qui
sort de l’industrie des grands ouvriers ; Afin que l’on sçache ce que je
presente en ce chaos, Je vous dy que
c’est un recueuil de ce que j’ay pensé
de plus beau selon le jugement de
mes yeux, & de plus doux à la discretion de mon oreille, ce donc je
vous avise, à ce que ce ramas confus ne vous trouble, & donne peine par sa rencontre : Jugez en comme il vous plaira, mais soyez equitables, & s’il vous plaist soyez de
mon opinion. Je louë tous ceux qui
font ce qu’ils peuvent, aussi je croy
que s’il estoit en leur puissance ils
feroient parfaictement : Supportez
ma presomption, car je vous asseure qu’elle n’est pas insolente, d’autant que ce que j’en fay n’est que par
une naïveté d’esprit qui me pousse
à la recherche des excellèces, en quoy
je desire complaire à tous en manifestant ma valeur.
 
Sous diverse industrie,

M’exerçant en ma vie,

En faicts, & en escrits ;

Je sacre à la memoire

Ce rayon de ma gloire,

L’offrant aux beaux esprits.




 
Selon la fortune
la valeur.
CONSIDERATION
 
sur ces dictions, Roy, Dauphin, Monsieur, Infante, Duc, &c. pour en user proprement.  OBJECT PREMIER.

EUREUX ceux qui sont
libres de corps, mais plus
heureux ceux qui le sont
aussi d’esprit, dont il y a
peu ; pour ce que plusieurs qui sont
en pleine liberté corporelle n’ont
pas la spirituelle, ains ont des obstacles qui les retiennent. Celuy qui est
libre d’esprit, suyvant ce que la prudence luy donne de reigle, faict &
parle hardiment, & avec grave modestie demonstre ce qu’il pense, & si
c’est sans cette loy il perd sa liberté
devenant extravagant. De ceux qui
ont la liberté quant au corps, pour ce
qu’ils sont nez tels, aucuns pourtant
sont esclaves eu égard à l’esprit. Ce
sont ceux qui n’osent descouvrir leur
courage de peur d’estre estimez ce
qu’ils sont interieurement, & qu’ils
cellent, joignans cette crainte à celle
de perdre faveur, dignité, ou quelque autre proye & comodité mondaine qui les presse & retient soubs
le joug de la cruelle servitude qu’ils
patissent. Ces considerations ayant
esté les ordinaires entretiens de mon
esprit, j’ay recogneu que je ne suis
pas si libre que je pensois, & partant
non si heureux que je m’estois imaginé : je le seray pourtant quelque
jour s’il plaist à Dieu, & j’espere d’acquerir cette pleine & entiere liberté
d’esprit, pour à quoy parvenir & en
jouyr je m’accoustume peu à peu : Et
par trait de temps m’y avançant j’y
glisseray jusques à ce que je sois pleinemet capable d’effectuer mon dessein, & en telle habitude je m’adonne à parler librement, comme estant
desia en quelque possession de cette
permission que j’ay presque atteinte.
Et sur cette disposition, je mets en
avant plusieurs sujects que j’estime
avoir grace d’estre proposez. S’il
avient que je ne plaise pas à tous, ce
ne sera que leur faute, car je sçay que
ce que je mets en avant sera tellemet
utile, que ceux mesmes qui poussez
de leur propre gloire me voudront
dedaigner, y profiterõt le plus, pource que ce qu’ils trouveront à rejetter
de mes advis sera cause que leurs espris s’advanceront à quelques recerches plus serieuses à leur gré, & s’y
formeront de telle vehemence qu’ils
feront bien, d’autant qu’ils auront
peur de tomber au mesme jugement
d’autres, qui estimeront d’eux à la
proportion qu’ils auront faict de
quelqu’un dont ils auront jugé apres
en avoir calculé, visité, & examiné
l’œuvre. Et ce pendant je vous jure
que ce que je fais icy est selon mon
pur & propre plaisir, & ne pense pas
que si j’y avois quelque contraincte
que je m’y amusasse, car quelque
hose que ce soit je ne veux perdre
ny mon repos, ny mon repas, ny mon
plaisir, & si je veux faire mon devoir :
Le recherche qui voudra il trouverra
qu’il est vray : Mais je ne veux pas
m’arrester davantage à cecy, pour
autant que je desire en cette volee de
plaisir, & en la liberté de mon cœur
discovrir de quelques façons de parler, qui m’emporteront maintenant
apres elles pour les verifier, & ce selon leur rencontre, par le hazard du
discours qui les fera naistre.
Il m’est advis que ce n’est pas bien
dit quand parlãt du fils aisné du Roy,
qui est Dauphin, on prononce Monseigneur ou Monsieur le Dauphin :
Pardõnez moy belles ames qui grossissez les feuillets de vostre bien dire, selon l’opinion que vous avez de
sçavoir parler galamment, si ce que
je dy ne vous est aggreable ne le recevez pas, je pense toutesfois que
j’ay raison, sinon disputez-le : les
beaux escrits qui en seront produits,
les sentences qu’un tel sujet causera
ne serõt point causes d’heresies, ny de
guerres, ny dedaces, ny d’enchairissemet de commoditez, ains plustost
feront gaigner les Libraires, qui nõment bons livres les nostres qui sont
de bonne vente : Et bien je vous diray librement mon advis en poursuivant ce que j’avois commencé. Nottez que c’est plus en ce qui est unique de dire comme en cettuy-cy, le
Dauphin que l’on nomme simplement Dauphin : car pour parler du
Roy designé on dira c’est le Dauphin, que si on parloit d’un Dauphin
& que d’un grand l’on dict c’est un
Dauphin il y faudroit adjouster une
queuë, & principalement estant en
païs autre que celuy de sa domination, comme on dira d’un homme
apparent, & vestu en Jurisconsulte,
cettuy-là est le President, il s’ensuivra ou que l’on en a ja parlé, ou qu’il
est le President du lieu où l’on discourt : mais si on dit, cettuy-là est
President, pour le remarquer, on adjoustera ou de telle Ville, ou Chambre, ou eslection. Ainsi c’est le Dauphin, c’est le Duc, il ne faut plus demander d’où ; Si en Savoye on dit,
voylà le Duc, il est supposé que l’on
parle du Prince souverain, de mesme
icy disant du Dauphin, on entend le
Cesar, c’est à dire l’Empereur designé : aussi nos Roys peuvent porter
ce tiltre d’Empereur ; que si on dit
c’est un Dauphin, ce n’est plus parlé
du successeur de la couronne, ce sera
d’un autre, joint que ce titre souverain appartenoit tant aux souverains
d’Auvergne, que de Viennois, qui
aussi ont esté conquerants. Or si ce
n’estoit la donation de la principauté que nous disons Dauphiné, & que
par ce moyen ce Prince en est prouveu, je me tiendrois à l’opinion que
j’ay euë que les Dauphins ont esté
conquerans, en laquelle bien que je
demeure je ne laisse de dire que le
Prince qui fit ce don à l’aisné de Frãce eust égard à la significatiõ du mot,
qui est qu’aisné en l’escriture est dit
premier ouvrant la matrice, & la matrice est appellee Delphys, nom usité
par les Druy des, qui estoyent la loy
& la conduitte des François ; ainsi
d’une belle grace ils nommoyent
Dauphin celuy qui premier naissoit.
Et pour ce que par bien-seance le fils
aisné du Roy est le souverain aisné,
ce nom luy estoit uniquement attribué : & je m’asseure que si on cherche l’origine des Dauphins que l’on
l’a trouverra issuë de ce que je dy.
Nottons qu’és vieux Romans François, & plus anciens que le don du
Dauphiné, & puis la façon de parler
de tous les François, mesmes des
pauvres qui ne sçavent si le fils aisné
du Roy est Dauphin : nous trouverons que les aisnez sont nommez
Dauphins, discours de peuple est discours ancien, car il n’est pas aisé d’induire soudain une nouveauté. Et
pour cette occasion le Sage Viennois qui estoit docte & de la race des
Princes sçavans, & lettrez, ce qu’il
fit paroistre composant & escrivant
son lay, a voulu continuer ce bel epithete aux aisnez de France le nom
de Delphin estãt premierement ainsi
escrit, & depuis Dauphin, comme le
nom propre du poisson qu’on nõme
de mesme, & que les Dauphins de
Viennois portent pour armes, qui
jadix s’escrivoit Delphin, l’E, & L.
ayant esté muez en au, comme en
coutel, dont on a dit cousteau, &
mantel manteau, & pulsieurs autres,
mesme jadis on disoit pel pour peau.
Or pour nous remettre en nos erres,
je ne trouve pas agreable non pourtant qu’il ne soit beau à d’autres, j’estime mauvais, non qu’il y ayt de la
malice, mais à mon advis je rencontre de la mal-seance qu’on dise Monseigneur ou Monsieur le Dauphin,
& que cela n’est pas dit en sorte de
perfection : & me semble qu’il n’y
a non plus de grace qu’à dire Monsieur le Roy, sinon que l’on usast de
la façõ de parler usitee aux Hebreux :
Mais je croy que les Docteurs du
bien dire n’estimeroient cette phrase
estre belle, si voulant parler au Roy
aujourd’huy que tout est poly sur la
meule de bien-seance, j’usasse de ces
mots Monseigneur le Roy Louis,
& c. à la verité ils en riroient de bõne
grace, estimant cette façon de parler
contre nostre usage. Si doncques il
y a un bel usage pourquoy le veut-on
mutiler ? Soit, je sçay bien qu’il y en
a que quand ils auront gousté ma
raison ils l’approuveront. Prenez
garde que si quelqu’un escrivant ou
disant proprement du Dauphin, &
qu’il y vueille mettre le titre de Mõseigneur, il pourra dire ainsi : Affaires survenuës à Monseigneur Dauphin de France, il ne mettra pas le
Dauphin : Quant aux Princes qui
parlans du Roy y adjoustent Monseigneur, c’est pour monstrer qu’ils
veulent tousjours faire paroistre leur
humilité & grandeur : Je dirois bien
un mot en passant de ceux qui dissent
le Roy mon maistre, qu’il m’estadvis qu’il ne sied pas de dire ainsi, si ce
n’est à un Ambassadeur estant au païs
d’un autre Roy, à fin que l’on sçache
de qui il parle. Outre plus le titre de
Roy & de Prince Souverain est plus
grand que Monseigneur, ou Monsieur, & principalement en France
cela est evident, car il n’y a si petit
Conseiller d’Estat qui ne soit nommé Monseigneur, ce que je dis petit ;
n’est point pour les despriser, mais je
le dis pour ce qu’encores que tous
soyent égaux en titres & en honneur
il y en a de plus grande maison les
uns que les autres, & toutesfois si on
leur escrit l’on mettra à Monseigneur, & c. Et pour monstrer que ce
titre de Monsieur est des premiers en
grandeur, on recognoist que Dauphin  est davantage : Car le frere du
Roy sera nommé Monsieur, & il ne
sera pas souverain ainsi que le Dauphin, qui l’est en Dauphiné, encore
que le Roy son pere fust en vie. Cela
est demonstré entant que les titres
de Duchez ou autres telles seigneuries, n’estans encore attribuees aux
enfans des grands on les nommera
Charles Monsieur, Henry Mõsieur.
Or comme en France il n’y a qu’un
Monsieur sans Epithete ou appellation suivant, il n’y a aussi qu’une Madame qui est tousjours la fille du
Roy vivant, il est vray que quelques
fois, encores qu’il y eust une petite
Madame, celle qui estoit sa tãte, non
mariee a eu l’honneur d’avoir esté
continuee en ce grade, mais ç’a esté
par une speciale auctorité : outre la
coustume, qui est telle que tousiours l’aisnee de France, le pere vivant, est Madame, tant qu’elle soit
mariee : En fin comme on ne dit
pas Madame la Royne, pour ce
qu’il n’y auroit pas apparence de diminuer l’honneur deu à la Royne, ce
mot de Royne estant plus que Madame, & mesme il me semble que
cét ordre doit estre observé aux autres souveraines, & dire d’elles la
Dauphine, la Duchesse, & ainsi des
autres. S’il y a des Duchesses non
souveraines, on peut dire Madame
la Duchesse comme monsieur le
Duc, & d’autres non souverains. Il
est aussi à notter que ce mot de Madame sans suite est tout grand & est
assez bas : Parlant à la Royne ou à la
souveraine on dira Madame, comme aussi à la femme d’un simple
bourgeois ; de mesme est-il de Sire
qui n’appartiet à estre dit qu’au Roy,
& on le dit aux marchands. En outre
il n’est pas hors de raison d’aviser
que nous n’avons point de mot qui
soit unique pour honorer la Royne
cõme il y en a un au Roy : Car il n’y
a aucun Prince ou grand en France à
qui on die Sire, & on dit Madame à
toutes les grandes, Mademoiselle
aux secondes, & Madame aux petites, il n’y a point de parole pour les
femmes qui equipole à Sire, pource
que l’Oriflam ne tombe point en
quenoüille. Pardon Roynes & Dames si l’use de l’ancienne frase qui a
esté tirée de la premiere coustume, &
dont est venu le proverbe, Ce n’est
plus comme quand Berthe filloit.
Berthe estoit femme de l’Empereur
Charles le Grand, laquelle filloit &
faisoit que ses filles filloient, ce qui
n’est plus, pour ce que maintenant
les grandes ont plus d’affaires que
n’en avoient celles du temps passé,
qui ne se vestoient que de bonnes
besongnes. Or pour tout cecy passe,
il en adviendra ce qui pourra, il me
suffit que je declare ma pensée pour
l’ornemét & maintien de nostre langage : lequel mesmes a esté magnifié
par Charles quint Empereur d’Occident : Et puis que ce grand Monarque en a dit une belle sentence, il
m’est advis qu’il y aura plus de galantise à le soustenir ayant un bel
exemple. Ce grand Prince disoit que
l’Alemant estoit paroles de gens d’armes, l’Espagnol discours d’amoureux & de superbes, l’Anglois frases
d’orgueilleux, l’Italien propos de
mignards : Mais le François langage
de Princes : Et de faict les petites
choses n’ont pas bonne grace en nostre langue, le dialecte en est trop
beau & honorable pour estre trainé
parmy des vetilles, au cõtraire estant
aux Tragedies, aux doctes Sermons,
aux discours serieux, aux remõstrances utiles, aux demonstrations necessaires, aux enseignemens notables, & arrests de consequence : il fait
paroistre sa grandeur, il monstre son
energie, il declare sa naïveté, il exhibe son elegance, il produit sa valeur,
il establit sa magnificence, & manifeste sa majesté. Or renovant le brin
de nostre trame, je m’avise que la
faute qui est commise au seculier est
practiquée en l’Ecclesiastique, d’au
tant que l’on dit Monseigneur l’Ar
chevesque, Monsieur l’Evesque, &
ainsi de suite, mais on ne dit pas en
cor Monsieur le Pape, & toutesfois
il y a mesme raison à l’un qu’à l’au
tre, & tout ce qui se peut apporter de
consideratiõs pour un sera pour l’au
tre, parquoy je m’en retire, & viens
jusques aux paroles des flateurs qui
ont voulu exhiber de l’honneur ou
tre mesure ; N’est-ce point passer les
bornes de raison, quand on se precipite en l’abysme de feinte humilité
pour honorer des creatures au de là
de ce qui leur appartient ? De cett
vehemence de gloire donnée à ceux
qu’on a voulu flatter est venu que
parlant d’un qui aura esté avancé par
un autre, on dira cettui-là est sa crea
ture, c’est mal dit tranchez ce mot,
n’en disputez point, vous gasteriez
tout, retirez vos œuvres vous qui le
voulez maintenir, de mesme boutique vient que l’on dit sa Saincteté, sa
ajesté, son Altesse, son Excellence,
& tels abstracts, qui sont pures flateries, & qui sans qu’on y pense peuvent estre proferez & sont souvent
dits follemet. Ne vous offencez pas
esprits delicats qui avez la clef d’eloquence, je ne discours pas pour
vous blasmer ou corriger, je ne suis
pas si presomptueux que de l’entreprendre, vous estes trop sages, vous
avez assez de reparties, & sçavez cõme il faut faire valoir ce que vous
prisez, je ne parle icy que pour retenir ces jeunes imitateurs de vos excellences, à ce qu’ils ne se licentient
impetueusement, mais qu’ils avisent
à prendre la bride de prudence, dont
vous sçavez user en suivant le fil uny
de vos discours. En cette mesme raison je tasche de donner ordre à mon
propre entretien, afin que me tenant en mon juste limite l’honore
mon Dauphin tous ceux à qui je
doy de l’hõneur & ce de la mesme affectiõ & sincerité de cœur que je fis
quãd à sa naissance je relevé les stãces
que j’ay chanté pour luy, & lesquelles j’ay faict entrer en un dessein de
l’histoire veritable, où soubs le voyage des Princes fortunez j’ay pourtrait
les rares secrets que j’ay veus en la
Philosophie, j’estois bien pres de dire mon secret, mais un desplaisir dõt
je me suis souvenu me retient. A la
verité je fis ces Stances-là en fort peu
d’espace de temps, aussi, graces à
Dieu, la poësie Françoise ne me couste gueres, je suis tousjours prest
pour en faire eschaper quelque piece
comme je fis cette-là que je mis entre les mains de Monsieur Bauduyn,
chantre de l’Eglise de Tours qui les
mit en Musique, & les fit chanter au
chœur en la presence du Prelat, lequel ce jour-là eut à son disner bonne compagnie, qui ouyt le recit des
vers que j’avois fait pour le Dauphin.
Entre ceux qui estoyet-là quelqu’un
qui possible me vouloit gratifier,
dit que je les avois premeditez, je
vous asseure qu’il se trompoit, car je
n’y pensois aucunement, & sans M.I.
Constantin, sieur de Clermont, nepveu de Monsieur le Chancelier de la
mesme Eglise, qui m’incita de faire
quelque chose de beau : je ne m’en
avisois pas, le remettant à mon loisir. Ainsi que Vespres furent achevees, & que l’on chanta le Te Deum,
& mes Stances, Monsieur le chantre
me dit ce qu’avoit mis en avant ce
personnage, qui ne pensoit pas que
j’eusse si tost faict si peu, dont esmeu
à l’instant mesme, pour r’abatre son
opinion, je fis les Stances qui commencent, Muses ne faictes plus aux
vostres de faveurs, &c. Lesquelles sõt
au 21. dessein de mon histoire, je les
envoyay à cette notable compagnie
pour faire paroistre que si mon Prince me commande quelque jour de
demontrer mon industrie pour son
subject, je feray, si Dieu plaist un ouvrage de merite : Voyla comme mes,
divers objects me guident, & je les
vay suivant sans autre passion que de
plaire aux gens de bien, en me donnant du plaisir.
Des armes & Armoiries. Des lys de France ou Oriflam.  OBJECT II.

NE des plus belles perfe
ctions qui soit en celuy
qui fait estat d’un exercice
ou estat, est d’en sçavoir
parler proprement, & nul ne peut atteindre à ce poinct sans en avoir la
science. Je laisse pour cette heure
toutes autres conditions & disciplines, ne voulant autre subject que la
Noblesse, laquelle je reveillerois bié
à son honneur si j’estois Roy d’armes : Pour n’estre pas cogneu je demeure en train de courir sans fortune, c’est tout un il y va plus de la faute des grands que de la mienne. Je ne
lairray pourtãt de stimuler les Gentils-hommes à un des obiects qui est
tres-necessaire de sçavoir, à ce que
nous puissions dignement parler de
ce qui nous est seant d’entendre. Il
n’y a rien apres la valeur qui soit plus
requis à un Gentil-homme que de
sçavoir propremet discourir de tout
ce qui luy est ordinaire, & que souvent il traicte, & sur tout des Armes
que le vulgaire nomme Armoiries,
ce mot d’armes est demeuré specialement au Chevalier armé de toutes
pieces, lequel n’est point estimé parfaictement fourny s’il n’a un escu, selon lequel on le recognoist ou pour
sa maison on pour ses victoires, tellement que le premier poinct d’honneur gist en cette marque : Avãt que
d’y proceder plus avant je repeteray
icy ce que j’ay escrit au voyage des
Princes Fortunez, & diray les differences d’Armes & devise seulement,
pour ce que vous verrez là le reste
si Dieu vous y conduit. Arme ou Armoirie est un signe ou un escu ayant
champ & figure, ou champ seulemet,
& ne doit l’Armoirie signifier le nom
ou seigneurie, si de fortune elle n’est
fort ancienne & de maisons ayans
telle coustume. Devise est une figure
qui estãt seule n’est qu’un corps non
bien entendu : Mais il l’est par son
ame qui est la lettre ou parole qui
luy appartient, tellement que seule
elle ne signifie rien. Quelquefois devise est usurpée és escus, mais c’est
hors les armes autremet l’escu seroit
faux. Pour bien entendre cecy, & les
loix entieres de ce suject voyez le livre de Hierosme de Bara, où il en est
traicté parfaictement, & en general
& en particulier. Or pour nous esbatre sur ce qui est des armes je choisiray celles de France, esquelles le
Roy porte d’azur à trois fleurs d’or,
la dispute n’est pas petite de nommer les fleurs : Je sçay que l’ordinaire
est de les nommer fleurs de lys, &
que les historiens en parlent ainsi :
Mais ils ne nous ont pas bien esclaircy quels lys ce sont, car il y en a de
beaucoup de sortes, & puis il faut
notter qués armes & sur tout en telles & de tel Prince, il n’y a point
d’erreur : voila pourquoy il convient
considerer que cette fleur de lys n’est
point la represétatiõ de cette blãche
d’ordinaire, à laquelle aussi elle ne
resseble pas, mais elle est la fleur du
lys-flame, dõt la fleur est dorée, mesme ce nom convient mieux à la verité, & au nom de l’estédard François,
que les anciens nommoient Oriflan,
estant semé d’Oriflames, c’est de ces
fleurs de lys-flame, cette banniere
de France est fort ancienne, & porte
comme l’escu ; car elle est d’azur semée de fleurs de lys-flames, qui sont
dorées : Et c’est de cette marque, de
ces armes & de cet enseigne, denotant la couronne dont est fondée la
loy Galique, l’Oriflan ne tombe
point en femme ; aussi est-ce l’estendard pour marcher en bataille, qui
n’est pas l’ordinaire des Dames non
plus que d’estre heritieres du fõds de
cette fleur de lys. De ce que j’ay allegué par rencontre je conclus que
nostre fleur de lys est cette fleur dorée dont tousiours nos Roys ont fait
estat en leurs enseignes, armes, gonalons, estendards & bannieres. Ce
pendant je vous advise qu’ayant mis
la  main à esplucher ces arme, qui ne
cedent à aucunes, joint qu’elles sont
uniques pour leur excellence, com
me estans le Talisman de victoire en
voyé du ciel, j’auray assez d’asseuran
ce d’examiner toutes autres armoiries, & autant de valeur qu’il en faut
pour en iuger dignement quand j’en
feray requis, & que laissant liberale
ment mes plus delicieuses occupa
tions, je voudray m’y delecter pour
favoriser les beaux esprits.
 
Des Songes.  OBJECT III.

ISCOVRANT souvent
à part moy de ce qui nou
est ordinaire, sans que
nous y prenions exacte
ment garde, je m’advise des songes
lesquels rendent le dormir gracieux
ou le troublent : Ce sujet est notable,
& ne sera point hors de propos de s’y
dilater, examinant certains effects
qui serõt remarqués plus exquis qu
peut estre on ne pense : C’est une espece de merveille que ce qui semble
estre sans vie que nostre corps qui est
comme mort gisant enveloppé du
dormir, ait en loy une intelligence
entiere, & souvent plus nette que
quand il est vif & vigilant. Si mon
intention estoit d’examiner la cause
des songes, leur essence, si ainsi se
peut nommer, & leur estat, il me faudroit choisir une plus lõgne lice que
cette-cy, à fin d’avoir un grand espace : Mais ce n’est pas ce que je pretés,
seulement, j’espluche en passant ce
que j’y remarque de notable : Souvet
en songeant on oid, on parle, on
void, on court, on discourt, on entend, on vueille, on dort, on songe,
on se trouve en tenebres, on jouyt
de plaisirs, on est affligé ; bref on passe par toutes les erreurs ausquelles
les vivants se rencontrent. Quand
nous viendrons à deduire serieusement ce qui se passe, & que nous aurons souvenance qu’en songeant
nous avons veu un bel edifice, je demanderois volontiers de quelles
pierres estoit ce bastiment, quel jour
l’illuminoit, & avec quels yeux le
regardions nous, lesquels r’apportoient à nostre sens commun la mesne delectation que celle que nous
savourons en veillant, & remarquãt
ce qui est de beau en nos objects ? Si
quelqu’un parle à nous & nous luy
respondons, c’est une autre merveil
le, & encore plus grande, dautant
que cettuy-là parle & nous l’entendons, cecy est fort esmerveillable,
& qui donne plus de remarques de
l’excellence de nostre esprit, car il
faut qu’en ce temps-là nostre esprit
soit deux, voire plusieurs : bien qu’il
soit impatible, & alors il est comme
divisé. En cette continuation de songes souvent actifs & passifs, on passe
une riviere, on monte en une chambre, on gravit en un arbre : Il est advenu quelquesfois à certains que veritablement ils se sont levez, & ont
faict comme s’ils eussent esté à leur
exercice de plein jour, ce qui est rare,
mais m’arrestant à ce que nous songeons sans sortir de la place où le
sommeil nous a arrestez, je desire
rois demander de quelle substance
sont ces eaux que nous touchons,
quels sont les arbres, dequoy sont les
sujets ? voyla ce n’est rien, & il semble estre, que n’a-on dit que tout est
de mesme, le monde ne sera qu’un
songe ? il est vray, mais avec ce songe il y a une verité qui n’est perceptible qu’aux cœurs de son establissement : Quand on chemine en resuant
& le corps est gisant alongé dans le
gouffre du dormir, avec quels pieds
empruntez des espris vagans fait-on
des pas differéts ? & si lors que le songe exerce l’esprit guerrier, le songeãt
oit une harquebusade qui luy ouvre
la peau, le blessant avec abõdance de
douleur : dequoy est cette arquebuse,
& dequelle nouvelle metamorphose
de plõb est faite la balle qui sans douleur fait douleur à celuy qui pense en
avoir receu le coup ? voyla il faut à
cecy poser un principe qui soit raison du reste ; Les doctes Cabalistes, &
ceux qui ont receu leur sapience & la
ractiquent, disent hardiment, qu’és
esprits des Prophetes, il y a le passé,
le present, & le futur : Et qu’en cette
le vertu Moyse a descrit ce qui
s’estoit passé depuis la fondation du
monde, a jugé son present & predit
l’advenir : De mesme je prononceray
avec asseurance qu’en nos ames, soit
en souvenance, soit en desir, soit en
jugement, tout est imprimé, pource
qu’estans comme l’idee universelle
les figures de tout y sont comprises :
Si cela n’esoit comment est-ce que
le François qui ne parla jamais Alle
mand pourroit en songeant conve
nir cet estranger de langue, & l’entedre ? Ayant faict cette position je
poursuivray mon entreprise, selon
laquelle je juge de la vie future, &
bien que ce soit au racourcy, si est
ce avec intelligence, & pure demon
stration. Et qui voudra dire que la
demonstration ne tombe point en ce
qui va par dessus le sens, je luy refpondray que cecy est tout sensuel,
& que l’ame à l’heure du sõge se vest
tellement des sens, que les sens alors
sont incorporels, sont purs esprits,
& bref sont les sens espurez de len
delichie, qui nous faict exister. Il y a
cor’un petit endroit de remarque,
c’est qu’és songes il n’y a point de
temps, enquoy on peut trouver une
belle & juste intelligence de l’estat
heureux où nous serons sans temps :
Pour raisonner de l’espace temporelle des songes il faut cõsiderer que
souvent, en peu de temps que l’on
dormira, on fera un songe de si grandes circonstãces qu’il n’est pas possible qu’en cent fois autant d’espace
d’heures on peust en ce monde faire,
autant d’actions, & quelquesfois
aussi on songera tel songe de passades fort courtes, & on y sera tout, une
nuict, & à l’autre on n’y aura pas esté
demie heure. Mais à sçavoir si lors
que nous songeons aller si c’est nous
qui allons, & si nous oyons parler si
c’est nous qui parlons : Quant au
cheminer je l’attribuë proprement
se tenir à nous, mais le parler que no
oyons, je le dis estre à cét autre que
nous devenons, lequel lisant en nostre esprit ce qui doit y estre le nous
fait entendre : Ie diray volontiers un
de mes songes entre quelques uns,
pour exemple de cecy. Je cuidois
veoir un personnage lequel estoit
griesuement affligé de migraine, cettui-cy alloit aux chãps monté sur son
cheval, je le rencontray, & apres
quelques discours il me conta qu’un
sçavant medecin luy avoit doné une
recepte pour son mal, alors il me dicta l’ordonnãce que je trouvay bonne & doctement dictee ; l’ayant retenuë & conferee à mon resueil : cettuy-là qui parloit à moy ne sçavoit
que c’estoit de la medecine pour ordonner, & n’entendoit pas la difference des poids & mesures, il falloit
doncques que lors ce fust mon esprit
qui fust pressé sur ce qu’il pouvoit
sçavoir. Il y a davantage, c’est que
souvent j’ay discouru, & ayãt retenu
quelque clause de ce que je cuidois
avoir prononcé j’y trouvois ce que
je n’avois point encore appris. Il faut
par cela qu’il y ait quelque partition
sans division, ou quelque chose de
semblable qui ne peut estre exprimé. J’ay songé autresfois que j’estois
un autre, & je me voyois eu lieu où
je considerois ce qu’il m’’estoit advis
que j’avois esté. Celuy qui sõge qu’il
se mire, il se void, à la verité la glace
qui luy represente ses lineamets n’est
pas fictice, elle est de la mesme nature que cette fantaisie qui nous trace en l’esprit tant de diverses similitudes qui nous exercent continuellement. Le brave Chevalier qui songe qu’il est sur son coursier, armé de
toutes pieces dans l’armée à l’œil
de son Roy, a l’esprit alors en plusieurs parties, en son tenant il est luy
& si est son cheval, il sera doncques
homme & beste, car il se sent agitté
par cette feinte beste, il se sét & agitté & fixe, fixe entant qu’il se tient ferme entre les arçons, & mobile estant
demené par le cheval, & toutesfois
il n’est qu’un, il n’est point beste, il
n’est pas aussi l’armee ny les trompettes, & toutesfois tout cela est de
luy, tout est en luy. Et puis quand on
se trouve hors du jour on sent de
nouvelles tenebres : le jour que lon
aveu est le jour vivement representant le jour, & la nuict n’est non plus
nuict que ce jour estoit jour, & ce
pendant l’un & l’autre ont esté, l’un
aussi bien que l’autre : Voyla comment l’intelligence humaine, l’intelligence de la beste, & les formes des
substances sont en nous en telle capacité, & de telle sorte que comme
nous l’avons denoté tout y est, cepedant il est si bié uny & distingué que
haque sujet est par fois partagé tout
de mesme que si c’estoit une substance reale separee, aussi ce n’est
point sans raison que l’homme est
appellé petit monde, ayant en soy
toutes les natures sensitives, & toutes images en son-esprit, portans efficace : ce qui peut estre prouvé assez
exactement par les songes de cõtentement, & plus en celuy d’amour
qu’és autres, car si on songe faire bõne chere, au reveil on se trouve vuide, & bien que l’on ayt senty la grace representative de quelque volupté, si n’en tient-on rien au regard de
ce que l’amour rapportes, pource que
l’esprit qui est tout amour, ayant son
object devant soy, il faut que tous les
sens joiuissent de son contentement,
& de faict les amans le sçavent, lesquels perçoivent la mesme delicatesse figuree en l’accomplissement
du desir, ne plus ne moins que s’il
estoit vray, & au resueil sont en pareil estat que s’ils revenoient d’avec
le saiet aymé qui se fust separé. Le
croy que l’on ne peut establir autre
raison plus preignãte causant ces effects, que celle que j’en ay proposee :
S’il y a quelque bel esprit qui ayt
souvent trouué la liesse en songeant,
& qui ayt rencontré quelque cause
plus galante que ce que je deduis, le
le prie, en faveur des delices de l’esprit de les nous communiquer, & je
prieray le Démon du songe qu’il ayt
tant de bien en songeant, qu’il puisse
librement songer, ce pendant que
j’iray traverser aux autres obiects de
mes plaisirs, suivant lesquels je me
souviendray de rendre à tous preuve
de bonne volonté.
De la Lune.  OBJECT IIII.

’EST icy que j’auray des
contre-disans, & que lon
me reprochera que ce que
je chante de la complaisance n’est pas en mon cœur comme
en mon devis. Mais qui pourroit se
tenir de dire ce qu’il croid, & a veu ?
voila : mes observations me font parler, & je laisse le jugement à chacun
laisser passer. Les anciens ont eu une
laisser passer. Les anciens ont eu une
grande longueur de vie concedée
de Dieu, & je croy que ce n’esoit pas
tant pour multiplier le peuple que
pour leur donner loisir de sçavoir &
apprendre les sciences qui sans l’intervenuë du peché nous eussent esté
infuses ainsi qu’à Adam. En cette
grande quãtité d’années, les curieux
& ceux qui comme eux vivoient en
hommes, travaillans non seulement
ainsi que les bœufs & chevaux, mais
en raisonnables exerçans leur esprit,
qui leur suggeroit de belles & notables observations, ont estably les
sciences & les arts. S’estants donques advisez des sciences, ils eurent
en grande recommendation la science de ce qui appartient aux mouvemens des cieux & des astres : Et ceux-là s’estans addonnez exactement à
l’astrologie s’y exercerent avec telle
dexterité que ceux qui par cabale
ou tradition en attendant les escrits
en receurent les axiomes, parurent
en l’exerçant estre autres que les hõmes communs, & partãt plus divins
qu’humains. Ces doctes personnages sçachans le temps de l’eclypse &
des autres accidens des cieux, prevoyans en eux comme il se falloit
gouverner pour induire les peuples à
les recognoistre, & pour faire qu’ils
leurs fussent necessaires, dressoient
des rencontres par lesquelles ils les
faisoient venir au poinct de leur intention, & comme par fois la populace rude se monstroit fascheuse, ces
braves esprits les menaçoient de leur
oster le Soleil ou la Lune & pour se
faire admirer & croire, leur predisoient que cela adviendroit au temps
qu’ils disoient : ce que le commun
voyant & oyant flechissoit soubs la
domination de la doctrine. Ces Peres-là & leurs bons successeurs, ont
estably les maximes lesquelles sont
devenuës sentences si vrayes, que
puis apres les observations ont esté
examinées par icelles, & y ont quadré pour estre vrayes, & de faict ceux
qui se retirent de telles veritez sont
estimez meüz d’esprit de contradi
ction & non de science. Parquoy il
ne faut pas se retirer de ces legitimes
traditions. Or bien que je le die ainsi
je ne lairray en apparence de sembler
y contrarier, & toutesfois je demeu
re au gros, mais je m’esgayeray sur
quelque commune opiniõ qui sem
ble avoir esté tirée des axiomes ve
ritables, & ce pendant elle ne peut,
pour les occasions que nous en remarquerons. On dit ordinairemen
que la Lune est pleine lors qu’elle
est en opposition avec le Soleil, & le
menu peuple adiouste à cette plenitude ou au vuide precedant & suivãt
je ne sçay quelles efficaces, qui sont
vertueuses parmy nous : Les Doctes
& entenduz sçavent que le corps de
la Lune est tousjours un ; bien qu’il
change de dispositiõ, & que ce corps
est perpetuellement plus que demy
illuminé du Soleil, si la terre ne se
trouve entre les deux luminaires :
j’admets cette illumination pour ne
faire point debatre les sçavans : Car
en verité je croy que la Lune est pleine de lumiere qui est sienne, à elle attachée par le Createur Dieu Tout-puissant, si on dit qu’il paroist qu’elle
n’est pas allumée en soy & qu’elle
n’est qu’un corps poly qui reçoit la
lueur du Soleil, & qu’il y paroist en
son eclypse que le Soleil ne la voyãt
pas elle est sans lumiere ; le respons.
que pour cela elle n’est pas sans sa
propre lumiere, mais cette lumiere
est si foible que l’ombre de la terre
causé par cette lumiere de Soleil tãt
de fois plus forte la faict disparoir ;
Que si on replique qu’une petite
clairté est fort brillante dans l’espoisseur des tenebres, j’adjouste
pour la Lune, que la sienne est
languide & dissipée à nos yeux par le
vaste de l’ær, & l’autre lueur qui peut
venir de tant de flambeaux celestes
qui ont l’œil plus estincellãt qu’elle :
Je me jouë aussi avec l’opinion de
ceux qui disent qu’il n’y a point de
chaleur au Soleil : le sçay bien que
c’est l’asseurance d’un Philosophe,
Mais je ne le croy pas en cela : Car un
plus sage imbu de meilleure doctrine, nourry à plus excellente discipline, & mieux cognoissant la verité,
parlant par la grace du sainct Esprit,
prononce que le Soleil ne bruslera
point de jour, celuy qui sert Dieu. Il
n’y a rien qui puisse brusler sans chaleur, il y a donc du chaud au Soleil,
que si on dit que c’est par son mouvement ainsi que dix fois il est parlé
en l’escriture du vent bruslant, il
faudroit que tousjours le Soleil fist
du chaud, comme le vent aussi, ce
que manifestement nous cognoissons n’estre point, dautant que le
Soleil devide incessammét ses tours
sans faire la mesme ou semblable
chaleur ordinaire, & le vent par sa
vehemence n’est pas tousjours plein
de feu, ains de froid si vehement qu’il
fait fendre les pierres : mais cette dispute seroit trop longue, je retourne à
la Lune & de ce qu’on dit, & ne sçay
si j’en doy doucement sousrire ou
m’en formaliser pour le debattre, &
je m’estonne veu que tant de doctes
speculateurs ont si bien espluché
tout, comment on maintient encore
que les os des bestes sont pleins de
mouëlles en pleine Lune, & en sont
vuides aux contraires revolutions.
Sages qui avez contemplé les sujets
inferieurs, permettez moy de dire librement mes observations, j’ay remarqué que cela peut estre, &
qu’aussi il peut n’estre pas, & que
souvent le contraire advient, visitant
exactement les os des bestes occises,
en temps de pleine Lune, j’en trouvois les uns pleins de mouëlle & les
autres fort vuides de cette nourriture, je ne dis pas en un mesme subject,
car en un mesme temps il y a des os
qui ont de la mouëlle & des os qui
n’en ont point, & de mesmes és animaux tuez en terme dit basse-Lune,
je trouvois des os tres-pleins & les
semblables asseichez par dedans. A
dire vray la conjonction ou l’opposition des luminaires ne fait rien à
cela : Que si on dit que le contraire
que j’ameine à l’opinion receue est
de rare contingence, je mettray ma
preuve à la demonstratiõ qui en est
ordinaire & aisée aux os de mouton,
dont un use ordinairement à la table. Mais pour faire plaisir à la commune opinion je diray que cela advient selon la complexion de l’animal : Et pour authoriser le gouvernement de la Lune il faut avoir esgard
à la nativité selon son cours, selon lequel à proportion les os seront accompagnez de peu ou de beaucoup
de mouëlle. Que si quelqu’un pour
controoler doctement mon petit paradoxe, me propose la mer ou enflée
ou abaissée selon le mouvement de
la Lune, je luy concederay volontiers ce qu’il amenera fondé sur les
belles raisons qui sont appuyées des
demonstrations des fçavans. Mais
aussi il est gracieux il m’accordera
que la mer n’a ny plus ny moins
d’eaux en un téps qu’en un autre, car
ce qu’elle fait paroistre selõ sõ cours
ordinaire & non tépesté, plus en un
lieu, elle le porte monstrer apres en
un autre, se tenant aux limites que le
Tout-puissant luy a prefix, & si ce
on censeur a la discretion de m’entendre & me gratifier comme je luy
concede, il emportera le prix & je le
gaigneray, il sera victorieux & le
champ de bataille me demeurera.
Sinon je le laisse courtoisement en
son opiniõ, pour s’y delecter comme
e me resiouys en la mienne, aussi je
uis Mathematicien je ne concede
rien en science que ce qui m’est demonstré, & sur tout és sujets où les
sens sont requis, & qui sont pour
nous, & dont la cognoissance est de
la jurisdiction de nostre entendement. Il me reste encor un petit accroc de ce qu’on dit que la Lune
ronge les pierres, il ne faut pas croire
cela. Avisez beaux esprits & prenez-y garde, vous qui avez assez de doctrine pour m’enseigner que c’est
l’humidité amassée en l’ær par les reflexions du rayon de la Lune qui la
pousse contre les objects dont le sel
se relentit, aux uns plus aisement &
aux autres plus difficilement, & par
ainsi ce sel estant dissout la matiere se
lasche & semble estre rongée : En
apres nottez comme je le demonstre ailleurs qu’il y a en tout plusieurs
sortes de sel, celuy qui est fixe, tient
son sujet plus long temps, & plus
fermement en subsistance, & l’autre
qui est leger & debile se laisse facilement couler dont la ruine en advient
plustost. Tout cecy despend de la
consideration des œuvres de Dieu,
apres lesquelles nous entretenans,
nous sommes eslevez vers le ciel,
pour le recognoistre par l’excellence
de ses ouvrages magnifiques.
Des cendres des anciens que l’on gardoit, & comme on les recueuilloit.  OBJECT V.

ISPUTANT de la Nature
en mon Poëme de l’ame,
& de ses facultez, j’ay amplement remarqué ce qui
oit estre consideré de la cendre, &
des extremes effects du feu ; à ce que
j’en ay resolu, j’adjousteray ce peu en
faveur des curieux, pour dire que je
cognoy ce que vous sçavez Doctes,
& que je vous redis icy cõme le repetant de vostre propre discours. Les
cendres sont un acheminement à la
vie eternelle, car comme d’elles on
extraict le sel qui est le symbole d’ernité ou perpetuité : & que par le
sel tout est conservé, aussi des dernieres poudres de nos corps qui sont
cendres, Dieu faict par sa toute-uissance une semence de future resurrection. C’est une maxime notable que ce qui a sõ origine du moins
sera aussi reduit en moins, nostre petit commencement est monté en
beaucoup, & nostre beaucoup sera
remis à si petit que c’est merveille.
Or pour ce que c’est une verité aparente qu’à la fin le corps humain devient une cendre tres-petite, les anciens pour en magnifier davantage
le secret hastoient l’effect de nature
qui est infiniment lent, & brusloient
les corps pour en avoir les cendres,
& de là est venuë la frase dont les escrivains plus delicats usent parlans
des cendres, pour signifier ce qui reste apres la mort, ou designer la mort
mesme. Je propose cecy pour deduire la maniere dont jadis on extraioit
les cendres des trespassez, au commencement il y eut de la difficulté
mais l’invention en fut trouvée bien
tost ; La Royne Armoise la fit pratiquer à ses serviteurs quand elle voulut avoir le corps aymé de son mary
en subtiles cendres pour le boire,
traict hardy de discours cachant une
merveilleuse demonstration ! Premierement pour avoir les cendres
requises, on l’advisa de faire une grãde table de foyet platte laquelle
estoit de fer fondu, ou de briques
exactement cuites & cimentées de
pareilles, là dessus estoit posé le corps
tout nud, sur lequel on mettoit un
vaisseau de fer fondu fait comme
une biere au cercueuil, cela ainsi accommodé on mettoit force gros
bois dessus & autour, lequel on allumoit, le fer estant eschaufé le corps
se consommoit, puis tout refroidy
on tiroit une cendre noire & non assez cuite, que l’on achevoit de desecher en quelque grand creuset, duquel apres on mettoit la cèdre achevée dans des urnes faites expres : Depuis par rencontre de belles estofes
on s’advisa d’un plus specieux moyé
on mit en usage le un asbestin, dont
on fit de grands linceux lesquels on
mettoit plus honorablement les
corps, que puis apres on accommodoit sur les buschers, qui embrasez
consommoient la substance du tres-passé sans offencer le linceuil. Apres
que toutes les cèdres estoient cheutes & que celles du bois qui couvroient le linge precieux refroidies,
avoient esté ostées, on trouvoit en
ce drap inconsommable les desirées
cendres que lon recueilloit, sans
qu’elles eussent esté meslées avec les
autres. Ce lin en fin estant devenu
rare, & cette coustume ayant cessé
pour son coust, ou pour autre occasion, on a changé de façon de faire,
joinct que l’esperance des Chrestiens
a fait que cette curiosité mondaine
de la conservation de telles cendres
est euanouye.
 
Que signifie Lestes, Contemence, Escroquer, Mattois.  OBJECT VI.
[image: Q]
UI ne m’excusera si j’extravague, il sera trop par
ticulierement juré, à ce
qu’il veut qui soit dit pro-pre à la bien-seance. Le vous seray
entendre ce discours racourcy : Entre nous qui faisons estat d’estre galãds sans estre payez pour cela, nous
avõs une coustume de trouver mauvais que celuy qui fait profession de
sçavoir sa court, vienne à deschoir, &
que discourant il imite ou l’Advocat
apprenant à dire, ou le prescheur faisant le suffisant en chaire, dautant
que cela est de mauvaise grace, parce qu’il convient au bon courtisan
de suivre la naïveté de son aritifice
sans art, & ne faire le docte ou l’imiter. Ce que je propose icy, est pour ce
que parlant de quelques mots usitez
je ne puis esclaicir mon opinion que
tranchant un peu du pedant, ô maladit contagieuse, symptome infectant fuyez ou je vous consommeray par le feu des gentillesses de mon
esprit, de sorte que vous ne serez que
fumée donnant lustre aux ombrages
qui relevent mon œuvre. On m’entend c’est assez. Il y en a qui pour orner delicieusement leur langage y
employent tout ce qui leur semble
beau, & bon, & je pense pourtant
qu’aucuns d’iceux n’useroient pas de
certaines paroles qu’ils advancent
s’ils les entendoient, au contraire ils
les rejetteroient, pour ce que souvèt
ils sõt taxez par elles-mesmes : le diray librement que tel abus vient de
l’excez de quelques beaux esprits
qui se sont desbauchez, & couvrent
leurs erreurs de paroles qui estants
bien accommodées à la pensée de
ceux qui ne les discernent pas, entrent puis apres en conte de bien
dire parmy le commun des amateurs
de l’eloquence du bas chœur : Pour
exemple, car c’est où il en faut venir, je prendray ce mot de leste qui a
eu tant de cours, & qui encores fretille entre les levres des plus affectées, qui pensent par cette diction
designer ce qui est de bonne grace &
poly ; & ce que les antiques disoient
coint, d’où vient cointenance, dont
ayant osté l’i nous disons contenance, mais ce mot de leste est bien d’autre signification. (Pardon selon ce
que j’ay propose si je fay du sçavant)
il ne signifie pas ce que l’on veut dire, c’est une diction Grecque qui signifie voleur, larrõ & tireur de laine,
& pour ce qu’ordinairement telles
gens sont appropriez de tout ce qui
leur fait besoin pour attraper les cõ-moditez qu’ils desirent, qu’ils sont
bien troussez & sont bonne mine, on
a dit de leur nom ceux qui estoient
redressez outre la coustume, & ç’a
esté par quelques uns premiers usurpans ces voix qui sçavoiét ce que c’estoit, & les ont données à leur mode,
& puis on l’a trouvé beau, tellement
qu’il est entré en coustume se retirant du jargon où il avoit esté adapté. De mesme c’est introduit le mot
d’escroquer, qui vaut autant à dire
que prendre laschement, & principalement aussi le dit-on du faict de
celuy qui a volé une pauvre eshõtée,
qu’il a honteusement pressée au lict
de paillardise c’est à dire qui au lieu
de l’envoyer avec une petite recompense, luy aura pris sa bource ou son
vestement ou ses bagues. Et à dire
bien ce mot est Grec, par lequel on
denote un vilain lucre, un gain deshoneste & meschant, tel que celuy
des enfans de la Matte qui appellent
gaigner tout ce qui viét de surcroist
& qu’ils sçavent prendre, ainsi entreeux serrer un manteau, destourner
une bource, est gaigner comme, entre les picoreurs & les voleurs qui
exercent ce mestier, dõt il n’y a maistrise qu’au hazard d’estre pendu ou
defaict honteusement. Puis que nous
sommes sur cette prise je pense qu’il
ne sera point hors de propos de cercher l’ethymologie de cette Matte ;
voit un peu lire en Grec, n’entendoit
voit un peu lire en Grec, n’entendoit
gueres de Latin, ou bien le vouloit
prendre à son advantage, vid au dictionnaire ce mot Matto, qui signifie je broye, je bas, & aussi je devore,
& voulant donner un nom secret à
ces messieurs qui vont de nuit, les
nomma de la Matte, equivocant volontiers sur Pinso pour ce qu’ils pincent au coller : il y a de mesme sorte
beaucoup, de mots parmy les jargons des gueux, blesches & camelottiers, lesquels sont tirez du Grec,
& le tout pour le service des  compagnons qui veulent trafiquer à tout
prendre. Voicy un chemin ouvert
ceux qui le voudront suivre pour
chercher d’autres etymologies le
pourront s’ils l’ont agreable, sinon je
les conseille de ne se rõpre aucunement la teste, mais que se cõservants
ils savourent leur vie prenans plaisir
à ce qui les delectera sans faire tort à
autruy.
Des sciences, & comme on sçait.  OBJECT VII.

E bien-heureux serviteur
de Dieu dit que la science
enfle : Il faut apporter une
grande cõsideration à son
dire. Belle ame estimeriez-vous que
ce grand Docteur, ce Docteur si sçavant sust miserablement enflé, & que
par la cognoissance de soy-mesme il
prononçast que la science fust cause
que l’orgueil vint saisir l’esprit où
elle demeure ? non ne vous meslez
point de pensees desraisonnables, ne
jugez pas au pied levé ainsi que les
malins. Pour avoir cognoissance de
son dire faisons un pas en arriere, devisons de ce qui est notoire. Je sçay,
& beaucoup de plus sages que moy
ont faict experience, & observé que
les ignorans sont si fiers qu’il n’y a
pas moyen de les supporter, & à ce
malin & pernicieux genre de simulachres humains il est advis qu’il n’y a
rien au monde qui ne soit dans son
sot esprit, tellement qu’ayant rencontre quelque petite lumiere, qu’il
estimera grande à cause de la privation de tout autre, il se rend insupportable. C’est de tel homme auquel
le secretaire de Dieu attribuë l’enflement, à cause de la science, non veriablement science, mais science pésee : Il est vray qu’il y a encores un
autre auquel cela convient, helas il
faut pleindre cettuy-là, car il sçait, &
il contracte contre la verité de la
science, la presomption l’a outré, il
est gasté par la vivacité mesme des
esprits de quint-essence : Ce docte
à est celuy qui sçait les sciences, s’en
peut bien ayder, mais oubliant la
charité il presume miserable Pharisien, que les autres qui n’ont pas ce
don exquis qu’il a receu de Dieu, sõt
sans jugement, & il se glorifie contre
eux. O pauvret ta science n’est plus
science, pource que tu en as quitté
le sçavoir. Tu ne sçais plus rien puis
que tu ne sçais pas qu’il faut sçavoir
pour profiter & pour s’humilier : Profiter & s’humiler est l’unique sciéce
qui nous rend bons, entend que le
pouvons estre, pour nous retirer du
mal, cette science est la plus certaine,
toutes les autres sont de neant & frustratoires. Que servent les Mathematiques si elles ne rendent, nostre
cœur parfaict ? A quoy profite la lurisprudéce si on est tousjours en querelles, & que la doctrine n’en touche
point l’interieur ? Que vaut la medecine si on ne laisse pas de mourir ?
Quelle utilité y a-il aux subtilitez
des Philosophes & des Theologie
que pour troubler la verité ? En saine
conscience il faut confesser qu’il n’y
a qu’une science, qui est de sçavoir
Jesus-Christ, & iceluy crucifié, sçavoir ses commandements, mediter
aux arrests de sa volonté, & esplucher dignement les commoditez de
nostre salut : car par ce moyen on
s’humilie, on est charitable, & puis
on a la vie eternelle : il n’y a que cette sciéce-là qui la promette & la face
avoir : ce n’est pas cette science qui
enfle : La science mondaine non sciéce mais apparence, pleine de vanitez
& entre las difficiles, est celle qui
fait devenir Pharisiés ses sectateurs.
Mais la science de charité, abaissant
les cœurs dans les cendres de l’humilité, les eschauffe & enflamme de
pieté, laquelle estant utile à la vie
presente a les asseurances de la vie à
venir. C’est cette science dont il faut
faire estat, des autres il s’en faut ayder pour servir cette-là qui est leur
Royne, car estans guidez par elle les
autres seront bonnes ; dautant qu’elle les purifie par sa presence. Ce pendant que je jette l’œil sur elles pour
y prendre mon plaisir, comme en
chose ordonnée de Dieu, pour le cõ-tentement de mon esprit : Je m’advise que les doctes ont dit que sçavoir est cognoistre par les causes,
cette sentence est belle, notable, &
de magnifique consequence, & toutesfois je ne puis l’admettre, estant à
part moy, je ne la puis souffrir, mon
particulier ne s’y peut unir : si est-ce
pourtant pour faire plaisir aux sçavans, je concede cette grande maxime. Mais je ne lairray pour cela de
m’esbatre en controversant sans aygreur, le voudrois bien que l’on me
peust demonstrer ou faire appercevoir dignement une cause, à celle fin
de la bien entendre, ce ne seroit pas
peu d’effect pour mon cœur. Je sçay
bien que par illation de ce que l’on
peut dire cause on peut persuader ce
qui est ressemblãt à elle : mais cõme
il paroist en tout, les causes sont nues
& purement intelligibles, celles-là.
qui estans cognues donneroy ét tout
sçavoir, sont bien loing. Tandis que
nos esprits sont enveloppez en ces
corps, les causes parfaictes nous sont
incognuës. Et bien nous en avons
que nous disons ainsi, celles-là ne
sont que petits restes qui nous apparoissent, & nous les suivons. Quant
aux premieres & seules vrayes causes, elles ne se jugent qu’avec grande
difficulté, par une longue usance, ou
coustume de discours ouys de ceux
qui en rapportent ce qu’ils en pésent
sçavoir, & de là on peut recueuillir
qu’il y a beaucoup de sortes de sçavoir : Car on sçait par l’espluchemét
de ce qu’on dit causes, suivant ce que
lon a peu tirer par difficile inquisition & acquisition. On sçait aussi
par tradition, ( & c’est sçavoir à bon
marché) d’un autre, sans avoir la peine de perscruter les ordres des secrets, il est bien, vray que parmy cette science il y a quelque chose qui reste, & que nul ne peut enseigner, encore qu’il le sçache tres-bien, & cela
est la sciéce particuliere de chaqu’un
qui ne peut estre apprise ny enseignee, & ne s’acquiert que par l’usa
ge : j’en proposeray un exemple, Un
Medecin aura de grands secrets qu’il
pourra communiquer à celuy qu’il
aura esleu pour heritier de tels thresors, mais il ne luy sçauroit donner
son jugement ny sa practique, ny son
observation, tant en la speculative
qu’en l’actuelle, il luy en donnera
bien l’induction, qui l’y conduira
avec son propre travail ; il en est de
mesme en toutes sciences, arts, & estats : En outre il y a science acquise
par invention ou rencontre, cette-cy est notable, & on y adiouste la
partie qui est d’inspiration divine, en
quoy il y a de la particularité beaucoup, & advient par un exquis labeur
en practiquant en plusieurs sujets,
mais en quelque sorte que ce soit
encore faut-il que tousjours le travail y soit adjousté ; Car si quelqu’un,
vous dit un beau secret, & vous ne le
practiquez pas, vous ne sçauriez vous
promettre de le sçavoir : parquoy il
faut conclurre que quoy que ce soit
Tout est achepté au prix du labeur.
Bien-heureux sont ceux ausquels
Dieu donne les moyens de pouvoir,
s’enquerir & apprendre, dautant
que sçachant on paroist homme. Il
n’y a que la science qui nous distingue des autres animaux. Quoy tous
animaux dorment, vivent, mangent, boivent, & suivent leurs appetits, qu’ont davantage les hommes ?
Rien, s’ils ne sont dressez à quelque
industrie, voyez ceux qui ne sçavent
rien, ils demeurét sans estre estimez,
Hommes ils sont images animees, &
rien plus : Celuy qui sçait est vrayement homme, mais celuy qui sçait
bien & faict que son sçavoir tend à
edification, & à l’honneur de Dieu,
cét homme-là demonstre qu’il est
vin, & qu’il est faict à l’Image de
Dieu, c’est ce qu’il faut sçavoir &
practiquer, à fin de rendre des fruicts
dignes de son essence, & bien-heureux sont ceux qui participent à telle
science qui les rend accomplis, &
desireux de faire bien, non pour estre
d’une sotte humeur, non pour contrefaire les graves, trancher des suffisans & faire les gens de lettres, c’est
à dire les mal-habiles : ains plustost
pour devenir mettables, non austeres, de bonne compagnie, non dedaigneux, pleins d’une belle joye qui
face desirer la frequentation, c’est cy
le but où doit tendre nostre science,
àfin que nous soyons bons à nos prohains & aptes à servir Dieu, selon
nostre vocation.
 
Des oyseaux matineux. Des tortuës.  OBJECT VIII.

EGARDANT souvent
les façons & gestes de
plusieurs de ces doctes
qui maquignonnoient
la reputation à force d’escrire, d’alleguer, de traduire & suivre telles
mœurs qui conduisent au bon heur
de leur dessein qui est de se faire cognoistre de ceux qui lisent, j’en voy
quelques-uns qui font trop valoir
le mestier : car sous ombre qu’ils ont
mis en lumiere quelque ouvrage qui
aura du bruit, possible plus par hazard que par merite, ils vont faisans
si fort les suffisans qu’ils en ont mauvaise odeur, & sont cause que l’on
les poinçonne quelquesfois de prés,
& on trouve que leurs livres sont
plus sçavans qu’eux : Et à ceux-là je
demanderois volontiers raison de
tout ce qui s’offre, dautant qu’ils se
font accroire que ce n’est point sçavoir si on ne sçait comme eux, & je
voudrois aussi qu’ils me disent des
raisons & non des fantaisies, mais
allegations probables, à ce que par
leur moyen je me peusse rendre propre à ce que je desire comprendre.
Quand j’ay commencé ce propos
j’avois l’esprit occuppé, & me faschois de quelque amy qui est fade à
sa rencontre, pource qu’il pense estre
trop sçavant, & j’ay trouve qu’il ne
l’est pas assez, par ce que je luy ay
fait une question, à laquellle il ne m’a
respondu que comme les oyseux
respondent au rossignol. Mon probleme estoit ; D’où vient que quelques animaux se levent ou esveillent
plus matin que les autres ou plus
tards le laisseray nostre devis, & penseray à me resiouïr sur mon sujet.
C’est une apparance vraye que les
oyseaux lesquels sõt animaux qui ne
pissent point, font retraicte de bonne
heure, & se perchent avant que le
soir soit estably : & dés devant que le
matin soit venu ils sont esveillez, &
il ne va pas ainsi des autres animaux
qui pissent, desquels les coustumes
sont differentes, & de tant de sortes
que chaque espece a presque sa façon de vivre diverse des autres, ce
que je ne veux estre consideré qu’en
ceux qui vivent à leur liberté, parce
que les domestiques subissent des
contraintes qui les estrãgent de leur
naturel. Les Philosophes assignent à
tout cecy de belles causes, mais peut
ce qu’elles ne demõstrent rié, je laisse
à chaqu’un d’en penser ce qu’il voudra, aussi je ne crois, pas tout ce que
les anciens ont dit, nous le donnant
pour raison : Comme quand ils veuent que la tortuë couve ses œufs par
la vertu de ses yeux, & qui est-ce qui
estimeroit que leurs yeux fussent
petits soleils jettans avec la lumiere
un esclat de chaleur propre à cet effect ? Ceux qui ont voulu s’incliner
à cette rencontre ont allegué que la
tortuë eschauffoit ses œufs de son a-leine, & que lon a pensé que son regard fit ce que cette douce eventure
peut effectuër. Mais je n’admets,
pour me le mettre en opinion ny
l’un ny l’autre. Il n’y a que la chaleur
du Soleil & de l’ær qui face esclorre
tels œufs : N’oyez vous point le texte sainct qui dit que l’autruche oublie ses œufs dans le sable, & ne pense point que le Chevalier les fera briser, en faisant courir son cheval, dont
le pied les oppressera ? Ces œufs-là
sont esclos par la mesme chaleur ex
terieure qui excite l’interieure, ainsi
qu’elle faict és œufs de la tortuë, &
ce selon l’admirable providence de
l’Eternel qui a voulu que cela fust
ainsi. Ce pendant que ie me resous
la premiere necessité d’obeissance
reprenant nos tortuës j’ay observé
apres ceux qui m’en ont advisé que
le moyen de cognoistre le masle de
la femelle, est en la disposition de la
queuë, & n’y a que cette seule remarque qui les face distinguer estans en
ie, c’est que le masle trousse sa
queuë qu’il jette à droit sous sa coquille, & la femelle la dispose à gauche : Or de tout cecy, comme de
toutes autres choses, je suis d’advis
que lon reçoive ce qui paroist sans se
crucier mal à propos, pour perscruter le lieu des raisons, & que suyvant
mon beau conseil on face des observations en se donnant du plaisir.
 
Le poisson cuit mol ou ferme. Une balle de plom fonduë au corps d’une fille.  OBJECT IX.

OUVERNONS nous
comme nous pourrons, &
ayons tant de sagesse qu’il
s’en pourra acquerir, si est-ce que le peuple qui espluchera nos
actions quãd il s’y mettra y trouvera
à redire : Et pourtant sans avoir esgard qu’à moy je ne me veux mesler
que de mes affaires ; lesquelles pourautant que je puis tout voir ont tous
les objects pour sujet, & partant ne
pensant qu’au contentemét de mon
ame, je passe par dessus tout ce qui se
rencontre, ainsi allant de l’un à l’autre je viens quelques fois à la cuisine
& me vient au devant une remarque,
qui n’est pas hors de raison de recognoistre. Comme il se peut faire que
le poisson estãt cuit & laissé au chaudron refroidir en son eau de cuisson,
si on met le chaudron sur la pierre
pour le refroidir le poisson sera mollasse, & si on met le chaudron sur du
bois attendre le froid le poisson sera
ferme. Je croy que la froideur de la
pierre par une subtile transpiration
estãt attirée par la chaleur, se va glissant subtilement & ramasse une liqueur lente & trop aqueuse qui vient
le jetter és parties cuites, qui par maniere de dire palpitent encor de
chaud, & la se meslants avec ce qui
retient le composé, dissout ce qui le
rend compact, le delayant moitement, ce qui se fait à cause que la
pierre dense & compacte fait repercussion de cette lenteur qui devoit
tomber. Au contraire du bois, qui
porreux & spongieux l’attire, comme estant capable  d’extraire à soy les
qualitez subtiles, ærées & aqueuses.
Cecy est assez demonstré par l’observation ordinaire. Mais en poursuivant nostre aprest, pourquoy est-ce
que le poisson estant cuit raisonnablement, le cul ou fons du chaudron
levé de dessus le feu est perceptiblement frais & comme froid, car si tost
que le vaisseau sera tiré de dessus le
tripier, ou osté de la cramailliere, on
peut le toucher par dehors au fons
peut le toucher par dehors au fons
son n’est point cuit on trouvera cette partie assez dangereuse au touchement. Il est evident que la fraischeur
qui est dans la liqueur, & qui sort du
poisson en cuisant, est un peu pesante, parquoy elle demeure & touche
au fons du vaisseau qui fait qu’il
froid. Il faut bien qu’il y ait au poisson une grande froideur : veu que le
sang en est si froid au touchement,
cecy est d’un autre lieu, ce pendant je
me souviens de ce qui est de la chaleur par le moyen de laquelle nous
vivons & donc le cuisinier de nature
fait en nous autant que le feu de cuisson en la cuisine artificielle. Il faut
confesser que cette chaleur que nous
avons en nous, est extrememét grande, vive & subtile : les anciens le sçavoiét mieux que nous, j’entens ceux
qui ne sçavoient pas encore faire cuire les viandes, & defaict nous ne les
cuisons que pour en manger davantage, & donner moins de peine à nostre estomac, & y avoir plus de plaisir
à la rencontre de la saveur. Cette cognoissance de cuisson des viandes
cruës nous fait juger de la grãde chaleut qui est au corps humain, laquelle est telle qu’elle peut fondre le
plom, je le sçay pour l’avoir observé
entre autres, en une fille servãte d’un
de mesures, la quelle le gouvernois
d’une lente que bilieuse, je luy fis apres
plusieurs remedes ovales trois balles
de plom, & aux ejections on en trouva deux fort amenuisées, & une fonduë à peu pres de la moitié, & le plõ
qui en estoit sorty fut trouvé en petites larmes & grains au fons du bassin. Je ne suis point seul qui ay veu
cette rencontre, laquelle est tresvraye & je la puis asseurer telle, pour
ce que je ne me laisse pas tromper.
Faisans ce discours & la demonstration, il y eut un Chirurgien de mes
amis qui m’avisa de prendre garde si
cette fille estoit pudique, & si de fortune elle avoit point passé par le vif-argent qui eust peu causer cét effect.
Cela fut vuidé & trouvé : Et qu’elle
n’avoit eu mal qui eut requis ce medicament. Donc je resouz que la chaleur interne qui encor est extreme en
ces maladies de coliques a peu fair
cét effect : Ce pendant nottons que
ce n’est pas grand cas de cognoistre
simplement un sujet, mais que c’est
tout de sçavoir ce qu’il pour.
es pourceaux sains ou non. La peau de mouton.  OBJECT X.
[image: E]
SGAYANT mon esprit,
tant sur mes observations
que celles d’autruy, j’ay
remarqué parmy le mesnage des champs, estre vray ce dont
j’avois esté avisé par les bõs païsans,
& qui sçavent discerner le bon du
mauvais : A sçavoir qu’entre les
pourceaux que lon engraisse, ceux
qui sont sains taschent s’ils ont un
peu d’espace en leur test de se vuider
le plus loing qu’ils pourront, au contraire des ladres qui n’en font pascas ;
car ils se salissent sans avoir esgard à
la proprieté, où les autres tendent
seulement pour lors : Ces animaux-là ont cette contenance. Mais il y en
a une bien plus notable au mouton
qui est l’animal de douceur je ne me
veux pas hazarder sur l’exacte recherche de tout ce qui est des proprietez, bontez, vertus & commoditez attachées ou provenantes de cette pauvre beste, je n’en veux proposer qu’une notable, & dont on pourroit faire un excellent emblesme : Si
on met une peau de mouton en lieu
où il y ait infection d’ær, ou quelque
impression maligne de mauvaise vapeur, soudain cét esprit espars en
l’ær, & le troublãt ira chercher cette
peau & s’y attachera, & elle l’attirera
tout à soy, si qu’elle sera cause de la
netteté du lieu qui sera garanty aux
despens de la peau qui emportera
avec soy le mal, la preuve peut renre manifeste cette remarque : Et je
voudrois que tout ce que l’on escrit
fut aussi bien notté qu’est cecy, qui
n’a gueres d’exception, pour ce que
le plus souvent je lay observé estre
certain : Ie trouve fort mauvaise l’authorité qui est prononcée, ON DIT,
le plains ces escrivains qui pour paroistre doctes & avoir esté de grande
lecture assemblent tout, soit faux soit
vray, je ne m’ingere pas de les reprédre, je ne suis point si presomptueux,
mais je me fasche de plusieurs qui
nous repaissent de ce qu’ils ne sçavent pas, maudite est leur audace, car
elle est impertinante, elle amuse &
abuse infinis beaux esprits qu’elle
abreuve à longues alenées de venin
blanc, au lieu de laict. A que faire est-ce qu’il y en a beaucoup qui escrivent & asseurent vray ce qu’ils ignorent du tout ? Pourquoy quelques
doctes du siecle dernier passé nous
ont-ils repeus de vanitez aussi bien
que les anciens ? Et puis qu’ont affaire en ce temps quelques sçavans
de nous faire les contes du Boramets
& de telles galantises s’ils ne les ont
point veuës ? Ils me diront qu’ils s’en
rapportent à ceux qui les ont remarquées & cognus : C’estoit assez que
ceux-là nous l’eussent conté, sans
que vous en eussiez grossy les livres.
Je desirerois que chacun fist bien, & i
que ne missions rien en avant qui ne
fut nostre science bien esprouvée : Il
m’est advis que j’oy le bon Demon
qui nous dit, gardez vous de vous
laisser tant alecher par les choses fabuleuses qui sont esparces çà & là, de
peur qu’avec icelles vostre esprit &
jugement n’aille errant ineptement
& sans fruict : je me transporterois
presques, la zele de la verité me faisant exagerer, afin d’inviter chacun
d’exposer & proposer ce qu’il sçait,
sans s’amuser à la science d’autruy,
ce que nous avons fait, apris, veu &
cognu est nostre propre science, &
de telle je veux faire exercice pour
vivre heureux.
 
D’où vient que quelques Magiciens effectuent.  OBJECT XI.

NCORES que ce soit une
redite, je ne lairray de
vous entretenir de cette
proposition que souvent
les Magiciens effectuent. Devant
que de m’y mettre voyons un peu
qui sont ceux dont nous parlons. Si
nos mots estoient exacts aux sujets,
ou que les sujets eussent des signes
nommez, ce seroit fait, mais dautant
que souvent il y a en des practiques
des noms empruntez, nous courons
fortune d’estre trompez, & afin qu’il
n’y ait point d’inconvenient, je pren
pour Magiciens non ce que ce beau
mot designe, mais ces pauvres d’esprit qui veulent estre sorciers en depit du Diable, & qui s’imaginent
qu’ils ont pouvoir de cõtraindre les
esprits, & ils ne sçauroient presques
avoir pouvoir sur un oyseau, à raison
dequoy les sages chasseurs disent
qu’il faut estre compagnon du chien,
maistre du cheval, & serviteur de
l’oyseau : de l’oyseau qui si ce n’est
une grande accoustumance ne reviendra pas à vous apres avoir pris
les ærs, j’ay demonstré quelque part
que les anciens n’estoiét ny autoursiers ny fauconniers, veu le texte de
Job qui dit que le grand oyseau ne
fera pas à ta fantaisie : Mais je m’esgare de mon sujet, ainsi s’extravaguent bien plus ces pauvres qui se
pipent eux-mesmes, & ce pendant
croyent que sages magiciens ils peuvent de grands effects. Il est vray
qu’ils rencontrent & c’est dont je
vous veux entretenir, pour ce qu’il
m’en prend envie ; jettons nous donc
à l’ær de nostre dessein, & vagant sur
ce vaste disons-en un peu. Il y a un
certain temps que si on desire, ou lon
pase, ou bien lon cherche on rencontre à propos, je n’en ay point d’autre
asseurance que ce qui m’en est advenu, non tousiours, non selon que je
l’eusse designé, mais par hazard &
peut-estre en ce qui ne m’estoit pas
plaisir aussi les dispositions universelles ne sont pas selon nostre projet,
mais comme il plaist à la volonté du
maistre, de laquelle nous disons l’esfect hazard, dautant que nous parlons selon nostre jugement debile,
mondain & imparfaict, ce que j’ay
observé je le tiens estre vray, il le sera
pour vous si vous me croyez : Et de
cela la raison est si cachée que nous
sommes contrains de prononcer ce
que dit le Sage, c’est rencontre, ne
plus ne moins que ce qui est fait par
les influences de l’univers : Or pour
ce que je me veux contenter moy
mesme, car pour neant travailleray-je si je ne m’en sens, & qu’il me plaist
de donner le doux plaisir de pareille
satisfaction à ceux qui sont de mesme habitude que moy, pour convenir d’humeur ; je veux avoir une raison positive, & posant laquelle serve de pied pour resoudre tout ce qui
sera esclos de cét essain, & afin qu’elle ait plus de majesté je la feray toute
magique & profereray mon theoreme en tiltre d’oracle : Si la parole magique est en la branche de rencontre,
elle fait effect. Cela estant posé pour
vray & resolu, il advient souvent
que ce que lon dit, que lon poursuit,
que lon tasche, vient à s’effectuer. Or
bien me voila satisfaict, & si quelqu’un ou dedaigneusement, ou gasamment, ou honorablement veut
impugner cecy & le reprouver, je luy
demanderay amiablement ou bravement ou en homme d’honneur,
une raison plus suffisante : Que si ce
quelqu’un là est insuportable & presomptueux, je Iuy respondray fermement que j’ay mis en avant un principe, & partant qu’il s’y tienne ou
qu’il le laisse : S’il s’y tient nous sommes d’accord, s’il le rejette sans l’admettre nous serons de mesmes, &
passerons outre sans disputer, selon
le remede qu’a inventé celuy qui ne
veut autre authorité que la sienne : Et
puis j’ay une autre secousse, dont je
me delivre des adversaires : C’est
qu’en ces plaisirs de cœur je ne veux
rien soustenir de mes axiomes (qui
sans difficulté sont tous vrays & recevables) qu’avec ceux qui les embrasseront & trouveront bons : Car
à moy, & aux autres beaux esprits de
penser vouloir autrement, est s’imaginer des pensées incõgrues : Ce qui
est le meilleur du monde est desagreable à ceux qui ne le goustét pas,
pource qu’ils n’en font point d’estat,
à cause qu’il ne quadre aucunement
à leur esprit. Jadis tous les habitans
de Rome ne prenoient pas plaisir à
voir mourir le poisson Mulet, aussi
tous n’ont pas mesmes gentillesses
agreables, & ne consentent d’opinions : Parquoy en tout je ne desire
communiquer qu’avec ceux de ma
convenãce pour leur plaire & à moy.
 
De certaines façons de parler, qui ont esté belles autresfois. Cela vous plaist à dire. Entre gens. Ce que Dieu y a mis y est encor. OBJECT XII.

L y a des façons de parler
qui sont bonnes & significatives, mais quelques
unes sõt de si pauvre grace qu’elles perdent leur faveur : je
pense que cela vient ou de l’usage
qui en est trop cõmun, ou de ce que
gens de petite estofe s’en sont trop
appropriez, tellement que ceux qui
ont eu du courage ont trouvé le
moyen de les oster de credit. Mais
pourtãt elles ne laissent d’avoir lieu,
& de regner : Souvét j’ay devisé avec
quelque une de ces belles (je ne parle
pas de vous galantes qui repartez excellemment) & representant ses belles graces, son merite & le pouvoir
de ses perfections sur les cœurs, Elle
me respondoit naïvemét : Cela vous
plaist à dire, si c’eust esté quel qu’une
de ces ames deliées j’eusse esté pincé
au collet, par ces paroles elle m’eust
renvoyé au loin pour restabler mon
discours, si aussi j’eusse esté de ces
mignons qui commencent à esclater
sur le bien dire pour en estaler leurs
conquestes és yeux des dames, j’estois du guet. Mais cette-là me recognoissant du monde, me le disoit sincerement & selon la pélée, ainsi qu’il
est advenu & advient à plusieurs, de
cependant cette response a deux significations, comme ont, je vous remercie, & ce qu’il vous plaira. Je
vous remercie signifie quelquefois
je n’en veux point, & par fois je le
veux, & vous en sçay gré. A une belle
on dira je suis vostre serviteur, elle
dira je vous remercie. Selon l’accent
dont elle usera & les circonstances
elle acceptera ou refusera. De mesmes en sa signification ce qu’il vous
plaira veut dire ; je le veux si vous
voulez, ou je ne m’en soucie pas. Si
quelqu’’un dit à sa fiancée aymée &
aymant, mon cœur voulez vous un
beau colier de perles ? ce qu’il vous
plaira est à dire je vous prie que cela
vous plaise & que je l’aye. Si c’est entre personnes qui n’ont point tant
d’amour, que le serviteur dise vous
plaist-il des grains d’esmail, elle dira
ce qu’il vous plaira, c’est je n’en ay
que faire ce m’est tout un, si je l’ay je
le recevray par bien seance, si je ne
l’ay pas je ne le demanderay point.
De mesme est : cela vous plaist à dire.
Car la response est d’acceptation ou
de refus, comme si elle disoit, je croy
que vous le dites pour vous plaire,
sans qu’il en soit besoin, ou qu’en
ayez envie, & que le croyez. Ou bien
j’estime que pour me gratifier vous
prenez plaisir à ce discours, que j
suis aise qu’il vienne de vous en tes
moignage de vostre bonne volonté.
Cette façon de parler ne laisse pas
d’estre fort bonne, mais elle ne plaist
plus aux bien disans, pour ce qu’elle
est trop trainée par le vulgaire, si
qu’elle est tournée en mocquerie :
Mais quelque belle me demandera
comment diray-je pour m’expliquer
sans user de telles paroles ? Si elle respond à celuy ou celle qui la louëra :
Qu’elle face une nouvelle disposition de paroles de mesme signification, comme tels propos de loüange
viennent de l’industrie & beauté de
vostre esprit, qui se delecte à cét entretien. Où le plaisirr que vostre cœur
se donne sur des sujets divers, vous
fait faire ces rencontres : Ainsi peut-on s’expliquer selon les occurrences,
& aussi en celles qui sont practiquées
sur la bonne grace : Car dites à quelques belles, je vous prie belles que
j’aye part en vos bonnes graces. Telle dira, je n’en ay point, ô pauvrette
ne parlez plus ainsi, car c’est faire
semblant d’estre dedaigneuse, ou
n’entendre point la bien-seance,
voyez ce que j’en ay resolu au dialogue de la bonne grace. Il y a encores
une autre façon de parler assez usitée
que je trouve fade, possible que c’est
ma faute, on de ceux qui m’y ont induit, &  cette maniere de dire est quãd
on veut parler de quelqu’’un qui se
sçait bien gouverner, maintenir &
vivre parmy le monde que lon dit, il
sçait bien son entregens : Et bien la
parole est bonne, mais elle est desagreable, & on dit de plus belle grace
il sçait bien sa court, il est de bonne
cõversation. Si je voulois tout esplucher je n’aurois jamais fait : toutesfois je feray ce que je pourray tant
que le vivray, & que les bonnes gens
diront, Tout ce que Dieu y a mis y
est encor, ce qui est souvent dit pour
consoler ceux qui voyent leurs amis
prochains du trespas, cela est bien
dit, & neantmoins pour ce que les
delicats és proportions de l’eloquence, ne le trouvent pas bon, je pense
qu’il est bien seant de n’en user pas :
Or bien il est expedient & notable
de parler non seulement bien, mais
avec la grace requise sans affectation ce qui n’appartient qu’à ceux.
qui ont ce don des Cieux.
 
Reparties superbes a un glorieux.  OBJECT XIII.

ETTUY-LA jouït de son
ame, & savoure sa vie, qui
s’occupe à ce qui est de sa
pure cognoissance, suivant
les objects selon que l’occasion se
presente. Les uns passent ce cours
en s’humiliant avec la fortune basse,
les autres se relevent plus galammét.
Mais celuy seul est vrayement vivant, qui fait paroistre qu’il vit avec
honneur & contentement. Ceux qui
se laissent lier par les choses basses
font és faux-bourgs de la mort & de
l’oubly ; au contraire ceux-là sont és
termes de la vie, pour y durer qui ne
sont point attachez aux empeschemens qui les font dissimuler ou les
retiennent honteusement cõtre leur
courage : Qui pourra estre de cét ordre-là ? A la verité il n’y a que ceux
qui sont vrayement riches, & qui au
lieu de servir à leurs richesses s’en
servent, & ceux qui sçavent si bien
user de leur peu qu’ils sont abõdans :
Mais je fais trop de preambule pour
venir à mon propos, je l’ay fait ainsi
pour donner fondement juste à mon
affaire : Estãt en Poictou je me trouvay en la cõpagnie d’un glorieux riche, qui pour toutes perfections n’avoit support que l’appuy qu’il establissoit en sa richesse : Il me voulut
quereller de gayeté de cœur, pensant
que je luy cederois, à cause de ses
biens, j’ay trop de courage pour fleschir, si ce n’est sous la puissance de
la vertu. La cause de son indignation
fut que nous estiõs chez un seigneur
qui fit marché d’un beau cheval à un
chevalier, qui pour l’heure n’avoit
pas de l’argent, & il s’en obligea au
vendeur. Le Notaire qui demanda
des tesmoings qui ne fussent pas des
domestiques de ce seigneur, & ayant
à choisir s’advisa de nous prier, ce
glorieux riche & moy, & pource que
le Notaire me vit plus entrant que
l’autre, il escrivit mon nom le premier, puis cettuy-là de mon personnier en tesmoignage. A la lecture du
cõtract où nos qualitez d’escuyer furent cottees : mon querellant se formalisa de ce qu’il estoit nõmé apres
moy : je luy eusse concedé cette preeminence tant qu’il eust voulu, car
ce m’est assez d’estre ce que je suis
sans penser aller devant ou apres,
pourveu que j’en sois : Et ce qui donna plus de ferveur à son maltalant,
fut qu’il y avoit des Demoiselles qui
tenoyent la risee de nostre homme,
qui estoit trop inconsideré pour s’attaquer à moy qui le pouvois ranger,
& aux armes & à la bien-seance, &
par l’un & par l’autre : Son courroux
le fit entrer en despit, & me dire que
je ne signerois point avant luy. Ie signay, & luy dis, Tenez voyla une
plume, & voicy une espee, je suis
humble de cette-là, & glorieux de
cette-cy, qui maintiét les grandeurs,
& que lon porte au costé pour punir
les temeraires, & donter les presumptueux ; alors Iuy en jurant, comme
s’il eut esté payé pour cela, me dit, je
suis de bonne maison, & riche, vous
n’avez pas tant de bien que moy : le
n’avez pas tant de bien que moy : le
vant vous, je suis sorty de page deux
ans devant que vous fussiez exempt
du fouët, bien que j’aye moins d’age que vous : & si avec mon humble
pauvreté, j’ay assez de moyen devons
achepter, & tous vos semblables, &
donner dix fois le prix de vostre valeur, & quand je vous aurois tous
acheptez je vous donnerois à qui je
voudrois, ou je vous jetterois en la
mer, sans que j’y perdisse ou que j’en
fusse incommodé pour l’argent, laissez, laissez vos grandes richesses qui
ne sont qu’un ombre, nous en avons,
la guerre passee l’a faict paroistre : car
nous y avons plus despencé en croppieres pour les asnes de mon bagage,
que vous qui estiez de nostre compagnie ne fistes oncques au plus magnifique de vostre equipage. Cette
galanterie fit rire tous les assistans,
que se mocquerent de ce glorieux, &
les Dames m’augmenterent leurs faveurs, parce qu’elles n’ayment point
les sots. Et ce pendant je savourois
les plaisirs de mon ame, qui cõtinuerent en cette sorte tant que cette volee dura : Et de fait je ne me suis jamais donné grand peine que du present, pour m’y delecter, n’ayant autre pésée que de triompher en bien
faisant. Ce gentil-homme voyant
qu’il n’y avoit point de gain à me fascher, ou y tascher, & cognoissant
son tort me representa de grace plus
asseuree, (apres s’estre recogneu)
qu’il avoit de l’affection à ma vertu,
& dés lors d’un pareil desir nous fismes amitié, & telle que conjoints
ensemble, nous avons depuis fait paroistre qu’une belle emulation  est
cause de braves effects.
Des Feues qu’on met aux gasteaux de la feste des Roys.  OBJECT XIV.

E plus grãd plaisir mondain, apres ces deux souverains que nous avons
deduits à l’étree du restablissement de Troye, en
faveur des amours d’Esione, Est de
faire son profit de tout ce que lon
rencontre, & bien que ce plaisir soit
mondain, si est-ce que quelque fois
il se releve & devient spirituel, par
ce que lors l’esprit se dilate en la
douce volupté qu’il perçoit de profiter. En cette persuasion rencontrãt
un petit sujet, j’y arreste mes discours pur me delecter, dõner contentement à ceux qui en recevront
avec moy. Possible qu’il y aura des
esprits qui seront inclinez comme le
mien, qui auront de l’aide de la rencontre de ces ouvertures : & là dessus
me jettant à mon sujet, comme en
ayant faict mention, je respons à une
question que j’ay souvét faicte, aussi
bié que d’autres : Pourquoy met-on
des feues aux gasteaux des Roys ? On
sçait la coustume de France, d’autres lieux que la veille du jour de l’Epiphanie on se donne licence de se
resjouir à boire, & commence-on
dés la veille que lon coupe le gasteau
en plusieurs pieces : Estant coupé on
met ces parts en un linge, & on faict
parler un enfant, on luy dit Febé, &
il dit Dominé, & un de la compagnie
luy respond, disant, pour qui, & l’enfant dit, pour Dieu, & celuy qui tire
les parts la met en lieu certain pour
la donner aux pauvres, apres on continuë tant que les divisions soyent
accomplies : En l’une de ces parties
est une feue, & la part en laquelle elle
est, faict son possesseur Roy, si celuy
qui couppe le gasteau descouvre la
feue, ou la couppe, il est Roy, si en la
part à Dieu est la feue, le Maistre ou
Maistresse de la maison aura le sceptre. Et quand le Roy boit chaqu’un
chante le Roy boit, si quelqu’un y
faict faute, il est emandé. Voyla en
bref l’histoire de ce jeu. Mais avançons nous un peu en ce suject & taschons à descouvrir pourquoy on
met en ce gasteau une feue, plustost
qu’un pois, ou autre chose, car le hazard se peut tirer avec quoy que ce
soit. On dira peut-estre, que cela est
descendu de la coustume des anciens
qui exposoi ét leurs suffrages avec des
feues blanches ou noires, ce qu’aujourd’huy on imitte à Venise, par
cela qu’ils appellent balotter, & que
le peuple qui touchoit de pres ces
siecles où lon tiroit à la feue, mist
aussi une feue au gasteau pour y cercher le sort, peut-estre que cela est
vray & recevable. Et toutesfois j’en
pense autrement sans offencer personne, & m’est advis que cela vient
de la prudence de quelque bon pere
vivant du Temps de cette invétion,
& qui ne pouvant empescher l’impetuosité du peuple, lui concedant
cette imitation de bacchanales, mit
au gasteau cette feue, pour demonstrer la vanité des coustumes que les
hommes introduisent, en imitant
les ordres, rangs, & estats du monde,
qui de foy sont pure vanité tres-vaine, encore qu’ils ayent esté constituez pour une fin plus saincte que
celle où ils se terminent, & ce par les
abus qui se sont glissez, multipliez,
& maintenus par la malice humaine, qui de ce qui est bon faict son mal
profit, au contraire du bon Dieu qui
souvent & quand il luy plaist, des
choses mauvaises tire des effects excellans. Sans nous eslever plus haut,
arrestons nous à nos feues. On parle
d’un ancien qui entre ses conseils salutaires avisoit de s’abstenir de feues,
& pour cecy nos doctes se crucient
pour sçavoir ce qu’il vouloit dire.
Amis s’il ne l’a esclaircy il le faut deviner, ou bien prenant quelque opinion là dessus s’en contenter, soit
que nous rencontrions avec luy, ou
non. Ces gens du temps passé ont
dit beaucoup de choses pour se faire
admirer, & bien souvent estoyent
aussi bestes que ceux du present : &
puis le monde est subtilisé, je croy
qu’il ny a pas moins de beaux esprits
à cette heure qu’és autres siecles, &
si ceux de ces ages-là eussent eu affaires aux deliez & fins d’aujourd’huy, ils eussent eu beau mettre des
symboles en avant, on leur eust bien
faict voir qu’il eut falu dire, & parler
ouvertement, ou lon n’eust gueres
faict estat d’eux. Or ce vieil pere avoit son intention, & nous avons les
nostres. Quant à moy pourtant, ayãt
l’ame assez delicate, l’impression vive, & le jugement prest à se resoudre,
je n’imagine que ce qui vient sans
peine, & pourtant ayant consulté le
progrez de ma delicate opiniõ, non
opinion, qu’en tant que lon la nomme ainsi, car c’est un accord parfaict
avec tous les autres, dautãt que Dieu
me l’a donnee telle : Je vous dis une
raison dont je vous rendray conte
s’il y eschet, c’est qu’il faut se garder
de manger trop de feues ; Ceux qui
jeusnent mãgent des feues, il ne faut
pas trop jeusner : les pauvres gens en
mangent bien souvent : gardez vous
doncques d’estre pauvres, travaillez
pour en avoir, afin de vous servir de
acommodité. Et puis je vous diray
encore un secret, les feues sont bonnes quelquesfois, mauvaises à ceux
qui leur font mal : Mais il m’eschappe de vous dire une de mes pensees,
s j’offence Pythagoras il ne s’en souciera pas, car il y a trop long temps
qu’il n’y songe plus, & qui sçait si
quelques meschans luy ont supposé
cecy, & que pour le rendre odieux
aux bien-croyans ils ayent faict ce
iscours de tel sens, donnãt son nom
à un autre, qui sçachant que Daniel
& les siens usoyent de legumes dont
les seules sout les Roynes, & qu’ainsi
ils sont devenus grands en secrets, &
que pour leur doctrine on les vouloit exterminer parmy les sages de
Babylone, que le Roy faisoit tuër,
il avisoit les siens de ne tascher point
à estre si sçavans, ains seulement de
sçavoir ce qui est necessaire pour se
maintenir doucement, moictié caché, moictié cognu, notez cecy je
vous prie, car la doctrine de Pythagoras estoit encore recente, il vivoit
sous Manasses, Roy de Juda, & cecy
advint quelque cent ans apres : Mais
recognoissons le naturel de nos feues, & si nous espluchons exactemét
ce qui en est, nous y trouverons une
abysme de considerations philosofiques, & une infinité de mysteres :
Si pour descendre jusques à la racine
nous commençons à la fleur, nous y
verrons assez de beauté, & beaucoup
de vertu, car l’eau qui en est distilee
comme il faut ( & non ainsi que font
ces maraux ignorans alquemistes,
tels je les nomme, dautant que les
bons chimistes sçavent bien faire, )
sert à beaucoup de bien : Elle est propre à l’entretien de la peau du corps,
mesmes elle la renforce contre les
rigueurs du temps, Par une speciale
condition attribuée à tous cosmetiques vrays, elle dissout la pierre au
corps, non qu’elle la ronge ainsi que
l’eau forte fait le metail de son obeïssance, mais delayant delicatement
le flegme qui la maçonne au corps,
empesche le calcul de se former, &
donne à nature ayde à la force de jettes & chasser hors le gravier excrementeux, notez qu’il y en a une bonne qui sert comme d’esguisoirs aux
bonnes humeurs qui font service à
l’œconomie du composé, cette eau
est cardiaque, & a en soy une petite
eau forte qui est un dissolvant merveilleux sur ce qui est de sa rencontre, & sur tout à faire fluer le petit
esprit gluant qui faict arrester l’humeur gouteux qui donne tant de
douleurs. La fueille a une glaire detersive, propre aux ulceres qu’elle
mondifie & glutine, & faict bien aux
blesseures, apposée à propos, comme pareillement aux dartres. Quant
à la tige elle est pleine de sel exquis,
dont on peut faire merveilles, & je
vous bailleray une belle industrie à
vous qui imitez nature, & moulez
de petits bastions, vous avisant qu’il
ny a sable à egaler à celuy qui seroit
faict de la cendre d’icelle, dont le
capitel faict extraction du merveilleux cristal qui opere és rains & en la
vessie, avec telle proprieté qu’il n’y
a rien d’égal à ce bien, estant deuëment preparé pour la vie humaine,
dont l’allongement dépend de cette
commodité. O mortels vous ne sçavez pas tout ce que vous avez : A ce
pas je sens un gallant qui me dira que
sçachant telle excellence je devrois
en ayder aux Roys, & aux grands,
pour les faire durer long temps, &
tirer d’eux de la commodité : Beau
diseur, ame prudente, sage conseiller, je vous avise que ces gens-là n’estiment que ce qu’ils cognoissent, &
davantage ils sont tant heureux en
quelques choses qu’ils n’ont pas le
bié de sçavoir où est cela qu’ils peuvét recouvrer sans peine, qui plus
est maintenant il seroit trop tard de
me venir rechercher pour cét effect,
car mon cœur est rassasié de ce qu’il
n’a pas eu de bonne heure : Et bien il
adjoustera, que n’en usez vous pour
un jour vous rendre l’antique entre
ceux qui resteront ? Je vous respondray hardiment que pour ce faire j’ay
assez de prudence & de science, &
outre cela le pouvoir aussi. Mais que
scay-je si i’en aurois l’execution, &
que quand je voudrois me prevaloir
d’un tel bien, si celuy qui peut tout
me l’octroyera ; le maistre qui est la
haut qui sçait ce qui nous est necessaire pour nostre bié à sa gloire, nous
dispose ainsi qu’il veut qu’il avienne
de nous : il me donne l’industrie & le
soin pour cela qui me faict besoin, &
& me faict oublier ce qui me pourroit singulierement ayder, à fin que
je devienne ce qu’il luy plaira, selon
que je prepareray mon cœur à suivre
ses ordonnances. C’est luy qui addresse les esprits, & qui faict errer en
la voye. C’est doncques vers luy
qu’il faut se renger, les issuës de la
vie & de la mort sont en sa main, les
facultez des plantes n’ont point de
vertu sans sa benedictiõ : mais voyez
un peu comme ces legumes nous attirent à de belles speculations, & cõme ces feues nous eslevent ? pour
neant ne designent-elles un royaume puis qu’elles nous font faire le
Roy en nos discours, qu’elles enflét
selon leur propre naturel, il ne faut
pas toutes fois que ce soit pour nous
faire monter si haut que nostre cheute soit nostre ruine. S’il y a des feues
en un pot, s’il en est trop plein, &
que l’on y mette de l’eau, avec un
peu de temps elles s’enfleront si fort
qu’elles casseront tout, que s’il y en a
mediocrement alors tout sera plein
honnestement & abondammét, que
si cette plenitude n’est que de ce qui
est inferieur & caducque ce ne sera
que vanité, gloire decevante & perilleuse. La raison qui nous porte si
haut n’empeschera pas que nous ne
prenions garde à ce point de Physique. Quand on a mis ces feues au
vase avec l’eau on n’a ny augmenté
ny diminué le lieu, & toutesfois par
resolution d’argument parfaict, il ne
faudroit pas qu’il y surviéne plus de
corps, ce qui semble estre vray, veu
qu’il luy seroit besoin de plo de lieu :
La cause de cecy est en l’ær qui en
son subtil est demeuré dans les corps
des feues, & trouvant son propre
corps en l’eau il s’en revest, & se rerossit, & en cette quantité il y a
quelque chose qui semble estre le
vuide, & qui toutesfois luy est contraire, dautant qu’il se multiplie, &
le vuide ne peut estre multiplie, s’il y
en a par le deperissement de substance, ce que je ne puis admettre, & aucun autre Philosophe ne le doit, dautant que l’anihilation n’est point en
nature non plus que le vuide : Outre
plus il convient considerer que l’ame vegetante n’estant point esteinte
en ces fruits-semences, elle agit ayãt
esté maintenuë par cette vigueur
quatriesme, laquelle nous avons,
demonstré, chantant en vers François ce qui est consideré de l’ame, où
nous faisons voir comme le voyant,
cette puissance qui fait que tout subsiste, mesme estant privé de ce qui
sembloit maintenir son estre : La souvenance de mon poëme de l’ame
m’a fait faire cette petite desbédade,
de laquelle je retourneray au propos
du Sage, qui conseilloit de s’abstenir
de feues. Je pense que ce qu’il en disoit estoit pour destourner la jeunesse des folies que les Bacchantes faisoyent en l’exercice de leurs sacrifices, esquels on faisoit des gasteaux
y mettant une feue : Et qui me faict
tant hardy de le dire ? c’est que je voy
que cela estimité entre nous où rien
n’est de nouveau, parce qu’il n’y a
rien sous le soleil qui n’ait esté, nos
royaumes de la feue sont imitations
non inventions, & si ce Sage eust dit
appertement, abstenez vous des folies Bacchanales, on l’eust entendu, il
n’eut pas eu bonne grâce, & possible il en eut couru fortune, parquoy il touchoit de loing à ce qu’il
fust aymé de tous, & hay de nul. Or
je dis qu’auiourd’huy nous avons la
mesme chose que ce qui s’usoit és folies du temps passé, & qu’il n’y a que
le nom qui soit changé & desguisé :
la substance és yurogneries, je laisse
à part ce qui est de la devotion, les
ceremonies, vanitez & abominations sont restees. A cette feste doncques que nous nommons les Roys,
on faict un gasteau auquel on cache
une feue pour au hazard faire tomber ce royaume de gourrnandise, à
celuy qui aura la feue, lequel seroit
Roy des crevez. Or cettuy-là est
dit, proclamé, & nommé Roy, lequel n’estant rien est soudain eslevé
au plus haut degré d’honneur, il devient grand en un moment, aussi il
deschet soudain, il s’enfle comme
une feue abreuvee, & puis, il perit
comme n’ayant point esté : Jadis en
France on faisoit à la Cour un Roy
de la feue, & le Roy mesme admet
toit cette gaillardise donnant par attribution d’estat un grand pouvoir
à cét eslevé par sort : Et pource que
quelqu’un en voulut abuser, & que
pour lors la Majesté royale estoit cõme aneantie pour un peu, on a changé cette coustume, & on y faict une
Royne. Cecy nous pourra encore
enseigner qu’il se faut abstenir de
feues, & faire comme ce Roy qui ne
voulut plus qu’il y eust de tel Roy
aupres de luy, de peur d’inconvenient, & durant le regne duquel où
il se practique il n’y a que folies & y-vrongneries, dont ensuivent des débordements enragez, & des desor
dres impudens, pour lesquels eviter
il est bõ de s’abstenir de telles feues.
Quand on parle de rejetter ce n’est
pas pour du tout s’abstenir de ce
fruict-seméce dautant qu’il est bon,
& a infinis usages, mais il convient
se retrancher de ce qui peut apporter dommage. Le feu est bon, mais
il brusle si on s’en approche trop.
Ainsi les choses bonnes peuvent
nuire non à cause d’elles, mais parce
que l’on en abuse : Ce qu’il faut dignement notter, & sur tout és feues
qui ont un symbole notable avec la
folie, mesmes il y a quelques endroicts où en proverbe on dit, il tiét
de la feue, parlant de quelqu’un que
lon veut dire estre fou, & on le veut
designer par une parole plus modeste : Il y a grande apparence de cette
remarque, veu que quand les feues
sont en fleur les sous ont la teste plus
remplie d’extravagances. Cecy est le
subjet que Pythagoras notte le plus
dautant que pour estre heureux il
faut avoir l’esprit tranquile, ce que
la folie ne peut laisser à un esprit où
elle domine, & lequel va suivant la
vivacité ou secheresse des feues.
 
Du dementy. Comme dit l’autre.  OBJECT XV.

EAUCOUP d’habiles,
aussi bien que les autres,
disent plusieurs gentillesses sans y prendre garde.
Si j’avois à m’amuser à tout je n’aurois de long temps faict. Je discours
comme il me souvient, & je m’advise que parfois on fait des parentaises
sans beaucoup de raison, si je ne dis
bien, il le faut disputer pour s’esgaier
un peu l’esprit : Mais encores pensez
vous que ce soit bien dit, estant en
compagnie, apres avoir dit à un vous
avez menty, on dit au respect de la
compagnie : c’est comme si apres avoir esclatté un vent de derriere on
disoit, bouschez le nez : Ceux qui
preposent le  respect ont meilleure
grace, & semblent avoir plus d’apparence en leur dire. Je voudrois bié
sçavoir quel interest a une compagnie de l’injure que se font deux
particuliers, c’est une coustume selon laquelle on s’est réduisi chatouïlleux que lon veut vivre avec respect,
pour l’avoir non pour le rendre : Si
un dementy est donné à un seul, que
importe-il aux autres ? c’est comme
si on disoit à quelqu’un qu’il se mouchast, que sur cela tous ceux de la
compagnie estimassent que lon les
appellast morveux. Les respects recherchez sont faits à la mode des
pensees communes. Et de Comme
dit l’autre, qui est si commun que
c’est une espece de bien-seance, ou
excuse dont chaqu’un use : Il n’y a
marchand à qui il ne soit commun :
en tout estat on en parle, & puis souvent cét autre est mal-mené. Le Roy
mesme faisant courtoisie à quelqu’un dira qu’il ne la feroit pas à un
autre : Et aussi lon me dira que si un
autre escrivoit ce que souvét j’escris
& mets en avant, il ne seroit pas receu de la sorte : Et je diray à cettuy-là
je vous prie que je sois cét autre, &
dites vos pensees : Possible aussi qu’il
me respondra courtoisement me disant que pour me faire estre cét autre, il faudroit aussi qu’il fut un autre, tellement qu’une chymere en
engloutit une autre.
 
S’il y a plus de Pieds que de Testes.  OBJECT XVI.
 
[image: P]
OUR-AUTANT que tout ce
qui en ce monde tombe sous
nos sens, ou y peut tomber,
& est du monde, a esté crée de Dieu
tout-puistãt, c’est faire ce pourquoy
on est en cette terre de le considerer
afin d’honorer Dieu & Le recognoistre : Si nous y prenõs garde il n’y a si
petit object qui ne soit assez pour
mettre nostre esprit, tant soit-il galãt, hors de ses propres imaginatiõs :
car ayons tant d’entendement qu’il
nous plaira, soyons abõdans en artifices, magnifiques en experiéces notables, si est-ce que le moindre bestion, le plus mesprisé caillou est plus
que tout ce que nous sçaurions par
nostre industrie : je me suis esbatu là
dessus traittant de l’admiration, au
cabinet de Minerve, & maintenant
estant sur une trainee de mesme cõsideration j’ay pensé plusieurs fois à
cette proposition qui semble estre
pl’joyeuse que serieuse, à sçavoir s’il
y a pl’ de pieds que de testes : ce qu’épluchant j’advise les œuvres admirables de l’Eternel : Mais qui pourroit
resoudre cette doute : il faudroit sans
difficulté avoir esté au cõseil de Dieu,
& ayant veu ce grãd secret le retenir,
pour en decider fidellemét. Nos suppositiõs mathematiques n’y peuvent
sérvir, les maximes de Fisique n’y sõt
pas idoines, & le reste des sciences
ne nous en sçauroit esclaircir. Qui
est-ce qui a l’inventaire de tous les
genres d’animaux ? qui tient le controlle des individus de chaque espece ? celuy seul qui les cree, & les permet. Mais encores estans hõmes delectons nous sur ce que les raisons
humaines nous en pourroyent destrer, pour voir si si nous pourriõs
juger en inclinãt vers une des parties.
Si je veux maintenir qu’il y a plus
de testes, je proposeray le nombre
infiny de vers de terre, de loches, de
limaçons, & puis ce que contient
l’abysme qui nous jette tant de
poissons qui n’ont point de pieds &
ont chacun une teste, voila il y a un
grand & merveilleux nombre de testes. Que si c’est pour l’autre partie,
qu’il faut debatre, je contesteray en
remonstrant qu’il y a une quantité
innombrable d’animaux qui ont des
pieds, & si on me dit qu’ils ont aussi
une teste chacun, rabatons un pied
pour une teste, & il nous restera une
extremement grande multitude de
pieds, peu sont d’animaux à plusieurs
testes, s’il y en a, ils ne feront point
nõbre en cette dispute, car une poignée de fourmis a tant de pieds qu’elle enterrera ces testes : Pour les pieds
doncques considerons les humains
dont le nombre ne peut estre redigé,
par estat, entr’eux il y a plus de pieds
que de testes, puis advisons les fourmis, les chenilles & tant d’insectes,
& avant que nous baisser si bas voyõs
les bestes brutes, soient moutons,
bœufs & chevaux, & autres, & puis la
vermine qui est, & avec les bestes &
les hommes & puis montant vers le
ciel pensons aux oyseaux, & nous retirans aux grottes, songeõs aux chauves-souris, aux souris, aux chats &
aux rats, & demeurans en la campagne souvenons nous des chiens &
des bestes qu’ils courét : Que dirons-nous des mouches ? nous avons de
duit grãd nombre d’animaux ayants
plusieurs pieds. Et si pour rabatre cela nous reprenons l’autre these & jet-tons l’œil de nostre entendement sur
le fray d’un poisson, d’où il esclost
une si grande nuée de petits que sera-ce ? Et si pour la seconde je propose
les vers à soye dont les bandes sont si
grandes : Et puis si je reviens aux harans, & en apres au milcanton du lac
leman, dequel costé ira la balance : A
dire vray cette proposition est belle
& delectable pour en dire un petit
mot en passant avec joyeuseté, mais
de cuider definir, c’est s’advantager
à une curiosité perilleuse & sortant
des limites de la bonne curiosité.
C’est une abysme sans fonds, il n’y a
point de Mathematicien qui sçache
le moyen de parvenir seulement à
l’ombre d’une telle demonstration.
Surquoy je me ris de ces sages qui
ont escrit du nombre de l’arene, il
leur faut pardonner, ils vouloient
plustost monstrer l’excellence de
l’esprit humain à comprendre, que sa
puissance à effectuer, veu que leur
hypothese est impossible, car tout
ainsi qu’il n’est pas possible de trouver deux hommes du tout se resemblans, aussi ne peut-on voir ny rencontrer deux cailloux ou grains de
sablon esgaux & semblables : En fin
pour faire une petite forme de conclusion je diray (sans vouloir l’asseurer) pour exciter les autres à leurs
objects, & contentemens, que je juge à peu pres qu’il y a autant de telles
que de pieds, ou pour en parler avec
plus d’apparence qu’il y a deux fois
autant de pieds que de testes : Et que
ce que Dieu a permis à sà fille Nature de se jouër és sujets de son pouvoir, ostant les pieds aux uns, & les
multipliant aux autres, reviendra finalement à ce dernier conte tant que
l’equivalence se trouvera, tellement
que tout cõté & rabatu, donnant des
pieds ce qu’il en faut à chaque animal qui n’en a point, ceux qui en ont
trop n’en auront que ce qu’il convient. Et par cét expediant je resoudray ce doute, suivant quoy & passant de degrez en degrez, je filosoferay tant que je monteray au beau degré qui nous attirera en l’admiration
des œuvres de Dieu, pour en faire
nostre profit ; & lors on ne nous accusera pas d’avoir esté oysifs, ains de
nous estre mis en devoir d’attirer les
belles ames aux sainctes conceptions, les allechans par la douceur
des mignons discours dont nous
nous entretenons.
Comme on court apres les Empiriques. De ce qu’on dit s’il sçavoit guarir la goute il seroit trop riche. OBJECT XVII.

Es sages qui poisent &
mesurent tout, s’esbahissent quand ils rencontrent
ce qui n’est pas selon leur
regle ; Quant à moy je ne pourrois
estre tant sage que cela, aussi je ne
m’estonne de rien qui soit dit ou fait :
Il y en a qui oyans dire, Tel a changé
sa religion s’en esmerveillent, cettui-là qui avoit perdu la femme qu’il accõpagnoit au tõbeau de regrets, qui
presques l’y portoient, s’est remarié
avec une de beaucoup moindre merite que la deffuncte, entreront en
grande admiration comment cela
s’est peu faire. De moy je ne m’en esmeus point, car il n’y a rien si sujet au
changement que l’esprit humain, &
rien n’est si volage que nostre cœur,
Aussi quand j’entends des personnes
de jugement & de sçavoir notable
dire des choses à l’avanture, je passe
par dessus, je ne laisse pourtant de le
remarquer fort serrement, je n’ay
pas toutesfois à tasche de remarquer
tout : I’en mettray en advant selon
que ma fantasie me le ditctera. J’oy
quelques fois en discours communs
qu’on parle de la goutte & du moyé
d’y remedier. Aussi tost il y aura quelqu’un qui dira, si je sçavois guerir de
de la goute je serois trop riche, &
je luy dis, si vous le sçaviez & que ne
fussiez employé où seroit cette abõdance ? De mesme, mais par contraire position il pourra advenir que
quelque docte se sera jetté sur cette
particularité, apres longue recherche viendra à l’experience selon laquelle il aura aidé à quelques pauvres sans salaire, & son remede aura
eu lieu, ce qu’estãt observé plusieurs
fois, il publira sagement sçavoir guerir la goute : Cela sera raconté à quelque viel avaricieux qui en sera persecuté. Il le demendera & on luy presentera le personnage, lequel il interrogera de son art & experience, qu’il
luy exposera sans penser qu’à ce qui
est de son devoir : A donques le gouteux qui comme presques tous les
affligez de telle maladie, sera gausseur luy dira : Monsieur ou monsieur
mon amy, ou mon compagnon, mon
maistre, ou selon qu’il luy viendra en
pensée, Vous pouvez donc me soulager en ma douleur ? Je le puis Dieu
aidant. En avez vous fait la preuve ?
Je l’ay exercée sur plusieurs qui ont
senty la benediction de Dieu sur les
remedes à leur consolation. Et puis
monsieur luy dira, A ha he, puis que
vous sçavez ce grand secret vous
devez estre bien riche, je vous prie
me prester cinquante mille escus.
Voila le triste medicamenteur confuz : Aussi cela est escorcher l’anguille par la queuë : Si le medecin en
avoit sollicité plusieurs qui l’eussent
solennellement payé, cela auroit de
l’aparence. Faire passer la douleur à
un malade, cela n’apporte point de
richesse s’il ne baille argent ou autre
commodité : si c’est à un pauvre que
le bien a esté fait, & on n’en reçoit
rien, cette goutte la appaisée ne fera
pas le medecin plus riche non plus
que de guerir un opulent qui vous
dira grand mercy jusques à l’amender, ou au lieu de recõpenser en bien
payant tirera une triste somme qui
ostera le courage de bien faire à celuy qui se delectoit aux bons affaires
vers les humains : Je m’advise d’un
expedient, il seroit bon que la Republique se taxast pour faire une
somme ou pension à un medecin qui
ne vaccast qu’à cette guerison, à ce
que la sçachant bien, il fust recompensé sans qu’il eust peine de se prouvoir pour gaigner la vie en perdant
le temps, lequel ayant de la commodité il employeroit à ce but uniquement, pour y exceller, & en apres en
faire du bien à tout le monde : Je voudrois que tel medecin fust gracieux,
non sujet au gain, & non rude d’actiõs ainsi qu’aucuns le sont. Je pense toutesfois quand cela seroit : veu
que lon mesprise la doctrine, que le
monde ne laissera d’estre tousiours
de l’opinion qu’il s’est imprirnée folement : je ne dis que ce que je voy
tout les jours : Les personnes n’ont
qu’une vie qui est si chere, si delicate & floüette, & pour laquelle conserver & rachepter il n’y a rien de
precieux qu’on n’exposast, & toutesfois j’en voy plusieurs qui ordinairement prostituent leur vie & leur santé, la mettant entre les mains des
charlattans qui les balottent à leur
volonté, ils estallent honteusement
leurs secrets devant des gens qui les
espluchent non au contétement des
prostituans, mais pour le plaisir &
profit particulier d’eux-mesmes, qui
au lieu de guerir les infirmes se guerisent des symptomes de la pauvreté.
Telles personnes de toutes sortes
qui vont publiant qu’ils sçavét guerir, voyent en foule courir les insensez apres eux, je dis à bon droict insensez telles gens, car ils laissent leur
sens propre pour adherer à des coureurs qui se mocquent d’eux em
portent leur argent. Ne voyons nous
pas que lõ court à force ces affineurs
de peuple, mesmes és lieux où sont
les plus doctes & celebres medecins,
n’est-ce point une honte de courir à
toute bride apres des ignorans) &
mespriser la fontaine de science ? Je
n’en parle point pour interest que j’y
pretende ; car si tels offrans la santé
estoient doctes je les exalterois le
premier, mais qui sont-ils pour la
plus-part ? gens de basse condition
du tout alienez de la medecine, qui
ont ouy dire quelque mot en passant
de ce qui aura fait du bien à un infirme, & là dessus iront avec leur secret
trafiquant la santé de tout le monde.
Encores les destillateurs & alquemimistes ont quelque apparence, car ils
ont traicté le meilleur de la medecine : Et toutesfois ils sont rejectables
s’ils n’ont de la science ou practique :
Car n’estans que purs empyriques,
ils sont reprobables, que s’ils ont
avec cette belle partie celle qui la
rend vive, à la verité ils sont d’excel¬-lente approbation, dautant qu’ils
meslent deux experiences avec une
science : Et de faict je diray librement
comme je le pense avoir dit ailleurs,
que tout Physicien qui n’est point
alquemiste, va filosofant à clochepied, comme tout medecin qui n’est
pas empyrique, est ainsi qu’un Prestre qui n’est pas clerc ; je voudrois
que la science & la practique fussent
bien unies ensemble, il y a plusieurs
alquemistes qui travaillent bien &
ne sont pas sçavans, & plusieurs sçavans qui ne sont pas alquemistes, qui
voudroient bien l’estre, & ils ne sçavent pas travailler, & voila l’importance : je remets en son lieu de dire de
l’alquemie ou chymie, quant à moy
je retien les bons & vieux mots, &
comme je rejette le vain soufleur
charbonnier, j’honore le sçavant alquemiste dont les operations sont
les anatomies des sujets de Nature.
Ce pendant pour conclure touchant
ceux qui miserablement abandonnent leurs corps à ces vironnans, je
vous advise qu’ils sont esmeuz d’une
fureur non bien cognue, & qui est
insolente ; car ils s’eslargissent à donner grande quantité de deniers à tels
affronteurs, salarians abondamment
ceux qui les empoisonnent, & ont
regret d’offrir par honneur une triste
piece de monnoye au docte medein, quand ils requierent son conseil.
Je le dis sans me plaindre, car je fay
plus la medecine pour ce qu’il me
plaist de faire du bien au monde, que
pour profit que j’en attende.
 
D’une fille qui vivoit sans manger. De l’Epimenidium. D’un homme fort sobre.  OBJECT XVIII.

LA verité c’est une grande
sujection à l’homme d’estre contraint de boire &
de manger si souvent, &
qu’il faut recommencer incessamment pour entretenir ce petit soûpir
de vie tãt qu’il plaist à Dieu qu’il soit
uny à ce corps, Que de viandes si
cheres, que de vins si exquis soyent
employez pour le maintié de ce que
quelquesfois un meschant & mesprisable malheur peut esteindre ! Il
est certain que s’il eust pleu au Createur, en eust esté autremét, & n’eust
pas tant donné de diversitez pour
nos  repas, ny fait des organes propres pour en user à cette fin. Or puis
que la disposition est telle selon l’imposition necessaire que l’Eternel a
prescrite, & que nostre infirmité
nous a conduit là : Il convient pour
vivre user de ce que les graces de
Dieu nous octroyent pour ce sujet,
& je ne trouve pas moins d’inconvenient de les mespriser, que d’en abuser, toutesfois la sobrieté est sur tout
loüable comme la gourmandise est
abominable. A ce propos je me represente les discours de ces doctes
medecins qui ont escrit en la consideration de l’abstinante de Consolans, surquoy je ne sçay que resouldre apres la resolution que j’en pris
és stances que je posé en l’un de leurs
livres. Toutesfois je ne lairray de
me donner carriere en faveur de l’un
& de l’’autre. Je me souviens qu’environ l’an mil cinq ces quatre vingts
deux, je n’ay pas bien mis en ma memoire l’année, mais ce datte fera ressouvenir ceux qui sçavent l’histoire
mieux que moy, pour avoir esté plusieurs fois sur le lieu : En ces temps
estant en Anjou je frequentois un
Gentil-homme de Morane, auquel
lieu par bonne rencontre je voyois
Paschal Robin sieur du Faux, une
des lumieres entre les doctes d’Anjou : Devisant familierement avec
eux, ils me firent recit d’une fille de
là aupres qui ne mangeoit ny beuvoit, j’en avois desia ouy parler, mais
dautant que cela voloit sortant des
bouches vulgaires, je n’en faisois pas
estat & n’y presté point l’oreille pour
m’en esmerveiller ou este desireux
d’en sçavoir la verité, que lors que
j’euz entendu ces personnages m’en
raconter la merveille : Ces gens de
bien m’ayant imbu de cette nouvelle firent partie (pour me gratifier) de
asser jusques au lieu où la fille demeuroit, qui est nommé sainct Barthelemy, où l’ær est beau & de bonne grace, les maisons assez ornées, &
au haut de la croupe, ce ne sont pas
des palais, mais il y a quelques mestairies apparentes, en l’une desquelles demeuroit cette fille dont il est
question ; son pere pour lors que j’y
fus estoit decedé & sa mere gouvernoit la maison & ses enfans avec hõneur : Estans sur le chemin quelqu’un
de nostre compagnie m’advertit que
pour avoir plaisir du discours de cette fille, qu’il ne falloit pas luy parler
de manger, pour ce qu’à ces paroles-là, elle se contristoit amerement, &
se taisoit, adioustãt que dés le temps
de son accidét qui estoit depuis plus
d’un an & demy, elle s’estoit assez
melancholiée si qu’elle estoit solitaire, & tellement retirée qu’elle ne
trouvoit gueres de personnes propres pour la frequentation, & ne familiarisoit librement qu’avec
certain cousturier de village, qui hãtoit en la maison : Je promis de prendre garde à ces circonstãces & d’observer ce que cét advertissement me
designoit : Ce pendant que nous mõtions, & que pour radoucir la roideur de la montagne qui rendoit nostre chemin ennuyeux, je m’amusé
avec une Demoiselle de la troupe,
venant assez lentement avec elle qui
estoit delicate, & devisant de plusieurs sujets que nous faisions naistre
pour le plaisir de nostre cœur, en radoucissant le chemin, & de cette maniere nous arrivasmes les derniers :
Estans encor loing de l’entrée de la
maison, voicy venir à nous une belle
jeune fille de moyenne grandeur, qui
nous vint faire si bon recueuil que
j’eusse estimé qu’elle m’eust cognu,
c’estoit à cause de la Demoiselle, à
cette rencõtre je dy voila une belle &
sage fille, je l’aproché & la baisé, elle
fut courtoise autant que si elle eust
pratiqué la cour journellemét. A dõque me dit la Demoiselle c’est icy
cette belle fille que nous sommes
venus visiter : Tant-mieux dis-je,
j’en suis tres-aise, car elle est belle &
de bonne grace : Je suis bien contant
de si beau voyage, avec ce devis nous
entrons, & cette fille m’ayant laissé
prendre sa main faisoit mine d’avoir
agreable ma rencontre : Estans entrez elle nous dit que fussiõs les bien
venus, & sa mere qui nous receut
avec bon visage, nous tira au plus
beau lieu de leur chambre basse, où
la serviette estoit sur la table ; Et la
belle abstinante ayant rincé les verres vint à nous, & nous pria d’approcher vers la colation qui estoit de
fruicts & laictages : Elle mesmes me
presenta la serviete pour prendre du
pain que je receu, je ne sçay si ce fut
que je fusse beau fils à ses yeux, car elle ne s’estrangea aucunement de
moy, encor qu’ayant oublié ce qui
m’avoit esté denotté, ou que je le fisse expres, je luy dis que je ne mangerois point si elle ne mangeoit aussi ;
A quoy j’eus cette response, je vous
prie de venir faire le banquet, & ne
prenez pas garde à moy, je croy que
vous ne me cognoissez pas, je vous
asseure que je ne puis manger, ce
qu’elle dit avec un petit sousry de
bonne grace : Et pourquoy ne mangez vous point la belle fille ? je ne
sçay s’il vient de là, dit-elle, je m’oublié le Vendredy Sainct de jeusner, &
mon pere qui paravanture estoit fasché d’autre chose, me tança, il m’est
advis qu’il dit comme s’il m’eut cõ-jurée à jamais ne manger, dont je fus
si faschée que je n’ay sceu manger
depuis. Combien y a-il ? Plus d’un an
& demy. Ne mãgeriez vous pas bien
pour l’amour de moy si ie mãge pour
l’amour de vous ? Ouy si je pouvois
Je pris donc de la colation avec la
compagnie, sans laisser cette fille qu
j’entretins tousiours, ayant extresme
desir de cognoistre ce que s’en estoit,
mesmes folettement & comme pa
mesgarde je luy mis la main au sein,
& la trouvé en bon point, qui me faisoit fort estonner de ce qu’on en disoit & que je ne pouvois croire : Je la
langagé de toutes sortes pour descouvrir ce que j’en aurois moyen
d’entendre, & ce faisant nostre petite
familiarité croissoit si que ne pensans
estre là que quelque demie heure,
nous y fusmes plus de quatre heures :
& eusmes tant de petits propos elle
& moy, qu’elle me donna une eguillette de couleurs qu’elle avoit eu à
une feste, & je luy presenté quelque
autre petite vetille qui luy vint à gré,
par ainsi je mis à neant la regle que
lon m’avoit advancée : En continuãt
ma curiosité je parlé à sa sœur qui
couchoit avec elle, & l’interrogé de
plusieurs particularitez : Elle me cõ-ta que cette fille disoit voir souvent
des visions, & que quelques sainctes
Dames luy apparoissoiét, qui la consoloient : Que de nuict elle se plaignoit fort, & que quelques fois elle
prenoit un peu d’eau comme autant
que pourroit boire un pigeon. S’il est
vray qu’elle ne mãgeoit point comme plusieurs qui en ont fait preuve
au pays où l’on s’en souvient encor,
je pense que c’estoit un naturel qui
luy estoit survenu, ou que quelque
esprit luy suggeroit certaine essence
nutritive en petite quantité, ayant la
mesme vertu que l’Epimenidium
ainsi nommé pour ce qu’Epimenides en usoit : Un docte de ce temps en
ses adversaires a fait la description
de cette drogue, en laquelle il entre
des scylles franches & autres substances rassasiantes : C’est ce que les
Fées donnerent à Epimenides, dequoy il se sustantoit durant cinquante ans que lon ne l’a point veu mãger.
A cecy j’adjousteray une autre histoire vraye & vous parleray d’un
abstinant qui a travaillé à Tours de
l’estat de brodeur, en quoy il estoit
bon maistre : Un homme d’honneur
entre autres m’en a parlé des premiers : ce personnage estoit brodeur
de la Royne mere Catherine de Medicis avec lequel l’homme peu mangeant a exercé son estat : II mangeoit
si peu qu’ayant disné une fois ce luy
estoit assez pour huict voire dix
jours, qui ne l’eut pressé de prendre
quelque chose : quand quelquesfois
les compagnons le prioient de faire
cotation, helas ! disoit-il comment
mangeray-je, je mãgé tant Dimãche
passé, il y avoit peut-estre huit jours :
Quand les ouvriers se levoient pour
aller prendre leur refection, il se levoit & s’en alloit proumener, afin
qu’on ne pensast pas que son abstinence fust pour espargner : Cette
grande & ne commune sobrieté luy
sauva la vie le retirant du feu ou du
gibet. Il advint que comme ouvriers
voyent le pays, il vint en une ville où
est l’inquisition où il entra en boutique, y ayant esté quelques jours, propos se meut du Purgatoire & de l’invocatiõ des Saincts, & il luy eschappa d’y contrarier, tellement qu’il fut
accusé, & comme estant du party de
la croyance de Geneve, pris & mis
en prison, & logé en un cachot, où il
seroit au pain & à l’eau, tant que bon
eust semblé aux juges : apres que huit
jours furent passez, le geolier l’envoya nettoyer & on trouva tout le
pain que lõ luy avoit porté sans qu’il
fust presques diminué, le geolier fit
raport de cela aux juges, qui demanderent comment il paroissoit de face, le geolier dit qu’il n’y cognoissoit
rien à dire depuis qu’il le vit la premiere fois, ils luy commanderent de
le tenir encor ainsi une sepmaine, au
bout de laquelle il luy donna un peu
d’ær, puis le r’enferma & il trouva
aussi tout son pain, il le foüilla derechef, car il ne l’avoit pas mis en tel
lieu sans l’avoir visité : il fit son rapport aux Juges qui luy commanderent de le tenir là huict jours sans luy
rien administrer s’il n’en demandoit ;
le prisonnier n’en fit aucun semblãt,
la huictaine passée, les Juges encor
informez par le geolier qu’il estoit
de mesme, luy dirent qu’il le mit sur
le carreau, & le tint avec les autres, ce
qu’il fit par quinze jours, durant lesquels ils le virent souvent se mettre à
genoux en un petit coing quand il se
pouvoit desrober, & ne cognurent
pas qu’il eust faict de despence autant que feroit un pigeon en un repas, le geolier ayant tout bien observé & declaré à Messieurs de l’Inquisition, ils luy commanderent de luy
ouvrir les prisons, & le laisser aller,
geans que s’estoit peut-estre quelque sainct homme accusé à tort : Il
s’en revint à Tours où il conta sa
fortune, & depuis il n’eust plus d’envie d’aller és lieux où lon parle de
l’Inquisition. Il a vescu assez grand
âge, & ce qui est de / que
Nature hausse en un lieu baissant en
l’autre, au rebours de luy qui estoit
abstinant, il a laissé un fils si gourmãd
que quand il estoit en compagnie
pour disner à l’hostellerie, ou à la taverne, il falloit qu’il payat pour deux
& quelquesfois pour trois : Voila des
complexions & naturels que Dieu
communique comme il luy plaist : Il
y a des animaux qui vivent long téps
sans manger. On nous asseure quel le
Cocca qui a goust de sumach en petite quantité nourrit beaucoup, &
qu’avec une poignee les Indiés chemineront plusieurs iours sans avoir
besoin de prendre refection. Ce sont
particularitez qui ne sont pas ordinaires, la temperature possible y fait,
aussi lon void quelques personnes
fort peu mangeans, & d’autres qui
sont sujets à gourmandise. Surquoy
je laisse combatre les vaillans champIons qui sçavent disputer pour se
donner du contentement, & je leur
ouvre la lutte de plaisir pour s’esgayer à maintenir l’honneste bonne
chere, ou à se consoler des faveurs
gratuites du jeusne : Ce pendant je
me rengeray au milieu, afin que je
conduise le reste de mes jours selon
que mon naturel se trouvera capable, à avoir assez de forces pour hõnorer Dieu de mon travail, en recherchant à suivre ses commandement, & user de ses graces, lesquelles mespriser est en mespriser l’auteur, & contrister le sainct Esprit, de
la benediction duquel estans rassasiez nous serons bien heureux.
Des Poulles qui pondent sans le masle.  OBJECT XIX.

ATURE nous faict liberalement plusieurs presens, entre lesquels un des
plus notables est en la merveilleuse engeance de nos poulles
communes, qui pondent sans avoir
eu la frequentation du masle : A la verité cette espece de miracle n’a pas
esté assez exageree par les naturalistes, veu qu’il semble qu’il n’y a pas
moyen que la femelle, sans mistion
du masle puisse avoir conception :
c’est une proprieté particuliere pour
en faire coustume à cét animal dont
les masles aussi pondent quelques
fois, mais ils jettent des œufs petits,
desquels le moyeu est pasle, & ce
pendant c’est un signe de la fecondité de cette espece, il est vray qu’il y a
une deffectuosité en tels œufs, il y en
a aussi en ceux des poulles, c’est
qu’ils ne laissent d’estre bons à manger, & ils ne sont pas propres à procreer d’autres poulets, n’ayant point
en soy de vraye semence de vie, &
suis émerveillé qu’un animal parfaict, non nay comme plusieurs insectes, ayt cette faculté de produire
effect si semblable à ce qui conserve
son genre en ce monde : Bien qu’en
toute semance la vertu masculine &
feminine soit, si est-il à croire qu’elle abonde sur tout en la poule, car je
ne pense point qu’il y ait autre an
mal qui ayt proprieté si frequente :
S’il y a quelqu’un qui en ayt remarqué à l’egal de cecy, je le prie que
nous en philosophions ensemble.
Ce petit point de Philosophie est
cause que tandis que je me jouë en
ces speculations, je me souviens de
quelques chymiques pretendus, qui
ont dit que la poulle noire est la terre
vive noire dont estoit produit l’œuf
Philosophic, duquel se procreoit la
divine tinture Physicale, & que cét
œuf estoit nay sans action masculine
exterieure : & là dessus ils s’enfoncét
en allegories, & à longues alenes võt
suivant la trace des faux inquisiteurs
de la souveraine sapience naturelle :
enquoy ils s’abusent du tout comme
tous ceux qui cuident faire autant
que nature : Non, Les sages ne cherchent point le moyen de faire des
substances, aussi les fols se tromperoyent car qui ne peut faire un grain
de bled, ne peut aussi faire un grain
d’or, cela est vray : mais tout ainsi
que par art on peut haster les fruicts
& les rendre meilleurs, & comme le
parfaict Medecin tient l’homme en
parfaicte habitude : aussi nature estãt
aidee, on peut par elle glorifier ce
qu’elle nous produit, & le faire venir à la perfection pretenduë par la
premiere origine, ce que nous deduirons plus amplement quã Dieu
nous aura donné la grace de voir les
fruicts de l’arbre dont desia les fleurs
nous promettent ses benedictions.
De l’Aumusse.  OBJECT XX.

UAND je trouve suject
pour discourir ou disputer joyeusement, je le
prends, je m’ y attache, &
comme si c’estoit journee à faire je le
retiens à tasche, & m’est advis que ce
faisant je savoure ma vie : Je vous raconteray une petite histoire ; je suivois un seigneur que je ne daigne nõmer de peur que la posterité ne trouve son nom mauvais, à cause qu’il a
empesché ma fortune, estant à sa
suitte ie me dõnois recreation selon
les obiects : il advint un iour que ma
belle fantaisie me solicitoit, & me
trouvay à la petite porte d’une Eglise, dont les Chanoines m’estoient familiers : Estant là je me donnay carriere, & deliberay sçavoir comme on
pouvoit dire en latin une Aumusse :
En cette galante humeur je m’attaquay à tous les Chanoines qui vouloient passer, & leur dis, tenant mon
espée en ma main, que je sçavois
bien nommer mes armes en latin, &
qu’il falloit qu’ils me nommassent
aussi la leur qui est l’Aumusse, en
mesme langue, ou qu’ils n’entreroiét
pas, ains feroyent le tour, j’asseurois
que cela m’estoit commandé de faire, pour l’instruction du fils de celuy
que j’affectionnois : Quelques uns
pour me gratifier passerent, les autres qui ne sçavoient qu’en penser à
cause des troubles, estimans qu’il y
eut anguille sous roche, sous cette
fintise se destournerent, tant qu’un
assez indisposé de sa personne à cause
des goutes me dit qu’il entreroit, je
luy dis que non feroit, s’il ne me disoit une Aumusse en latin, je l’assuray
du desordre que ie luy ferois, tant à
cause que je l’accuserois d’ignorance
qu’aussi j’estois plus fort que luy :
Lors se sous-riant il me dit que j’avois raison, adonques il me satisfit
en ceste sorte, dicitur Amussis, Quia
vinimus ad Amussim. Cela me contenta si fort que je l’estimay estre tel
que sa qualité le portoit, j’ay appris
cela de luy, & si je l’eusse sceu quand
j’ay declaré la cause des bonnets
ronds, je luy eusse mis : je pense que
cela est recevable, & que l’on doit
rayer les mots barbares, dont on signifie ce qui peut estre mieux dit en
on latin : Mais quelqu’un lira cecy
qui n’entend point le latin, qui se faschera que je ne le contéte, si je n’eusse eu peur de faire comme les prescheurs qui alleguent puis n’interpretent, je l’eusse faict : Ce que j’ay
rapporté signifie, me respondant à
ma question, Elle est dicte Reigle,
car nous vivons de reigle, Amussis
est à dire Reigle. J’ay trouvé cette
rencontre fort bonne, & qui doit estre receuë comme la verité de ce
qu’elle propose, en ce qui est du
droict & reigle à ceux qui vivent autrement que le commun.
Quelques curiositez, de l’ambre, de la laque, de la lycorne, & chastaigne. Des laizardes.  OBJECT XXI.

Eux qui n’ont point de
curiosité ont l’ame extremement abbatuë, ou bien
leur intention est occuppee à quelque grossier object qui les
engage en l’obscurité de mescognoissance. Il y en a de plus esveillez, mais le suject commun qui retient les courages terrestres les ravit
tant vers le lucre mondain que les
delices spirituelles ne leurs sõt point
perceptibles, dautant qu’ils n’ont
pense qui ne soit tenduë pour l’effaict de leur avidité : Le cœur vrayement curieux qui vit en la liberté naturelle, qui ne s’acquiert & ne se continuë que par l’exercice vertueux qui
contente la belles ames, est bien
d’autre estoffe & qualité, il est abondant en belles intelligences, & n’ayãt
égard qu’au sacré but de ses pretentions, à plus de contentement que
ceux qui gisent accablez sous le faix
des affaires, concernantes l’excessive
passion de courir apres l’abondance
des commoditez temporelles : me
loüeray-je pour cette grace que le
Ciel m’a cõmuniquee ? diray-je que
j’ay l’esprit ainsi faict que je veux,
que soit celuy du curieux ? quand je
le feray je ne feray tort à personne, &
quel danger y a-il, ou quelle mauvaise presomption de dire ce qui est
propre à soy-mesme l’ayant receu de
Dieu ? & partant est sans le detriment
d’autruy : & pourquoy un esprit qui
s’exerce sur ce qui est de plus beau
pour s’embellir ne fera-il profession
de ce qu’il est ? Il n’y a pas de pointe
dissoluë à se faire paroistre vertueusement, & par moyen legitime un
vaillant qui hors temps prescheroit
ses vaillances, publiant ses loüanges
sans propos, seroit un vanteur, &
possible deviendroit impudent &
menteur : Mais estant à la guerre,
aux lieux où il faut bien faire devant
les yeux de son Roy, de son Capitaine, pour quelque belle occasion, à l’endroit requis pour se faire
valloir, & qu’il excede, que mesme
il paroisse s’il peut plus que le chef,
en monstrant ce qu’il sçait & peut en
son exercice : adoncques il fera ce
qui est seant, il se monstrera en gloire sans estre presomptueux.  L’eloquent qui discourt & estalle devant
les bien disans, les excellences que
son esprit proportionne sur sa langue, & declare à l’ouverture de ses
levres disertes, sans rien dire de soy
presche sa propre loüange, & demõstre ses vertueuses & notables conceptions : L’ouvrier qui travaille
soigneusement, & qui monstrant son
œuvre exquis en deduit la merveille
en temps propre, n’est point vanteur, ains est le sage demonstrateur
de ses particulieres perfectiõs Aussi
quand je me dis curieux sectateur
de la bonne & juste curiosité, je represente ce dont je fais estat. Cette
mer me veut ravir, & se glissant m’ attire, parquoy il est plus expedient
de sortir de ce brave discours pour
nous mesler de nos petites curiositez, à ce que lon ne presume que je
vueille faire grande gloire de petit
faict. Les anciens nous ont laissé par
escrit plusieurs choses, dont les unes
sont vrayes & les autres fausses : j’en
ay traicté au cabinet de Minerve,
discourant du Diamant, à cette rencontre nous avons l’electre ou ambre qui est cette larme ou mineral
dont on fait des chaisnes & bracelets, colliers & autres grains de gentillesse. Ces grains-là ont une vertu
pecifique d’attirer le festu, estans es¬-chauffez par frottement cõtre quelque chose souple, comme drap ou
linge : cette seule espece-là n’a pas
telle vertu particuliere à elle seulement, d’autres l’ont aussi, & pour le
prouver je mettray une observation
possible de plusieurs, au moins je l’ay
veu : La laque dont on faict ces petits brins grossets & ralongis que son
nõme cire d’Espagne, (mais improprement, car ce n’est ny cire, ny d’Espagne, ) a la vertu semblable, prenez
en de pure qui soit la vive larme ou
celle qui s’attache sur de petits bastons & escots) & la frottez, apres
cela, vous verrez qu’elle attirera la
paille mince qui luy est opposee,
ainsi que fait l’ambre, & là dessus je
deduiray un beau & gentil petit secret que le hazard m’apprist au commencement que je philosophois manuellement pour cognoistre ce qu’il
y avoit, j’eu intention de travailler
sur les œufs, dont je fis cuire quelque
quantité, j’en pris quelques blancs
que je mis sur une ardoise au Soleil,
ces blancs estoient durcis, & mis en
diverses pieces de differétes figures,
les rondes furent les plus belles, plusieurs jours apres je regarday ces
blancs qui estoyent exposez à la chaleur plus vive du Soleil, mais en lieu
où il ne pouvoit tõber d’eau dessus,
& je trouvay qu’ils estoient secs &
de couleur d’ambre, j’en fis essay, ils
tiroyent la paille comme le vray karabé, & philosophez un peu là dessus, & vous en resjouïssez : Passant
plus avant nous nous avisons de la
Lycorne tãt cognuë & tant ignoree,
mais estimee un remede tres-notable : Lors que l’on la veut examiner
pour la discerner des autres cornes, on pense qu’une de ses preuves
soit, que mise en l’eau elle forme infinies petites perlettes en similitude,
& tellement bien representees que
l’œil en est resjoüy ; je ne trouve
point que cette notte soit bonne, car
elle ne luy est pas particuliere, pource qu’il en avient de mesme à plusieurs sujets, dont quelques-uns sont
propres à remedier à l’accident faict
par les venins, ou à ce qu’ils causeroyent : de fait prenez une chastaigne
cuite, pelez-là & la pressez puis la
laissez tomber en la liqueur, & vous
verrez qu’au fonds de l’eau, elle se
: herissonnera de petites perlettes : demesme en faict une cruste de pain
noir principalement. Le parchemin
neuf en cause autant jetté en l’eau, je
ne doute pas qu’il n’y en ait plusieurs
autres, outre ceux que j’ay observez
qui ont la mesme ou pareille proprieté : Voila comment en ces petites gentillesses je volette sur les observations que je practique benissant
Dieu en ses œuvres. Entre les merveilles des effects qui reussissent de
ce que nous preparons, il faut dignement considerer l’eau de vie, & le
vinaigre : en cét endroit nous ferons
estat d’une petite merveille que j’ay
apprise de ceux qui jettent en sable
des bestions, ils prennent une laizarde verte, & luy font avaller un peu
d’eau de vie, un petit de temps apres
elle se dispose comme elle peut, &
meurt, adoncques ils la prenent &
en font ce qu’il leur viét en fantasie.
Le vinaigre en fait autant, mais non
pas si soudain : Recherchez les autres
liqueurs & jugez des raisons de tout
ce que se rencontre. Voyla une exquise preuve de l’eau de vie qui resveille par soy nos esprits, je la compare à la juste curiosité qui releve heureusement les courages addonnez
aux objects superieurs, & faict mourir les tristes cœurs qui ne font que
glisser sur les sujets terrestres.
 
Chaqu’un abonde en son sens. Si un autre le disoit je ne le croirois pas.  OBJECT XXII.

L est permis de se donner carriere quelquesfois
& de se dilater à plaisir sur
le sujet de son propre cõ-tentement. Mais arrestez un peu,
n’allons point si viste, ou bien voyãt
cecy ne jugez que vous n’ayez gousté la cõclusion. Quoy je n’ay gueres
mis a tenir la bride de cette course !
Là je m’y avanceray ainsi, me donnant une belle licence, monté sur le
lieu relevé où je prescheray ma propre loüange, je discoureray de telle
façon que je laisseray à plusieurs de
grands argumens pour juger de ce
que je pretends dire de ceux qui ont
beaucoup d’opinion d’eux mesmes,
& sur la feinte de ma particuliere opinion, on discernera de la vanité qui
nous eslance. Soit que je me vueille
jouër ou despriser selon l’excez donc
mon sens me traversera, qu’en pourra-il advenir ? qui l’entreprédra pour
moy contre moy-mesme, puis que
je sçay que ceux qui se louënt ou déprisent sont ordinairement vexez de
vaine gloire & mal fondee ? A propos
de cette entreprise je vous diray une
belle petite histoire, je ne me souviens point si j’en ay deduit l’advanture quelque part parmy mes inventions. Estant en Anjou en une maison de Gentil-homme où nous passions le temps, deux qui estoient galants d’esprit, joüoyent aux eschets,
& nous les regardiõs : un des joüeurs,
fut Cæsar qui avoit espousé la sœur
d’Alexãdre, lequel les regardoit aussi :
les deux bons combatans faisoyent
de beaux coups, & des entreprises
serieuses. Tandis qu’ils songeront à
gré, je feray une pose sur l’opinion
du commun qui en plusieurs lieux
estime que de dire un homme sot, est
declarer que sa femme se preste à un
autre, pour luy communiquer les faveurs d’amour : Cecy est à propos,
pource que Cæsar ayant faict une
faute notable s’escria disant, je suis
un grand sot. Alexandre luy repart
incontinant, vous avez menty, mon
frere, ma sœur est femme de bien :
voyla une querelle formee. Si à la
chaude nous n’y eussions mis empeschement, ces deux freres se fussent
perdus l’un l’autre, ou tous deux. A
a fin par bonnes raisons & douceur
on les appaisa un peu, & je fus esleu
des deux pour en consulter : ce qui
fit qu’ils m’esleurent pour cét affaire, est que lors j’estois tousjours prest
pour en faire dire, je disputois des
duels, j’en amenois mes resolutions,
& en disois comme fort resolu, &
ils m’escoutoient à cause de la bonne
opinion qu’ils avoient de moy, & je
leur alleguois outre les raisons de
l’espee, les consequences du droict
ancien & du nouveau : cela demeura
au croc, dautant que Cæsar faisant
aller son cheval en avant, & voulant
plus tirer de luy qu’il ne falloit se
collera contre la pauvre beste, qu’il
poussa à toute bride vers un fossé
qu’il franchit, mais mal, car ils tomberent tous deux, & de la cheute Cæsar mourut sans avoir eu loisir de sçavoir que le dementy retournoit à
son honneur. Il m’est avis que j’avois raison d’en definir ainsi, & ne
pense pas qu’il y ayt moyen d’en oppiner mieux, & encore que possible
plusieurs en diroyent plus autentiquement, mon sens auquel j’abonde
me fait ainsi presumer. En verité si
en toutes choses nous estiõs ou pensions estre autãt remplis, nous pourrions à juste occasion nous dire sans
enuie & maligne passion, parce que
ayant autant de charité elle seroit accomplie en nous, & serions parfaits.
Que nous ne soyons tels en nostre
sens que je le dis, je m’en rapporte à
qui que ce soit, prenez telle personne qui pourra estre à rencontrer, soit
homme ou femme, jeune ou d’aage,
il n’y en aura aucun qui en ce qu’il
pense, estime qu’un autre ayt plus de
jugement que luy : il n’y a homme
qui croye qu’un autre soit de meilleur avis ou conseil qu’il est, j’entens
en ce qui est principalement du gibier de son intelligence, & de ce
qu’il a accoustumé de faire selon
son estat, & vacation ordinaire, je
ne veux pas parler de celuy qui seroit si presomptueux que de s’avancer sur ce qui outre-passe sa capacité,
& dont il sera ignorant. Mais en ce
que chaqu’un pense sçavoir, il cuide
y avoir le plus de jugement, tesmoin
le commun propos de ceux qui disent : Si un autre me le disoit je ne le
croirois pas, tellement que l’on a
plus de croyance à soy-mesme qu’à
tout le reste du monde, comme il est
evident ; Que si cela est mesmes és
courages des plus vils & abjects, d’où
viendroit qu’ayant l’esprit plein de
belles pensees, agitté d’excellentes
pointes, & mené des plus exquises
opinions, n’auray-je semblable fin
de semblable passion ? j’ay plus de
grãdeur au Cœur que je ne suis grãd,
& j’ose attenter à ce qui est plus magnifique en tous sujets d’excellence,
partant ie m’estime unique en l’estat
relevé de mes exquises pretentions :
Et pource en cette galante extase je
ne pense pas qu’il y ayt aucun capable de me surpasser en la sagesse que
je me propose : Mais quelqu’un me
dira, pourquoy souvent en apparéce
& tacitement aussi avez vous concedé que de plus sages que vous ont de
grandes & notables opinions ? Sçachez, & je vous le dy, que les braves
Chevaliers se donnent l’estœuf de
loüange, à fin de n’estre pas estimez
gens de peu, pour en avoir vaincu un
autre de basse estofe : Doncques si
pour cause analogique je dõne gloire à quelques uns qui sont de merite,
je fay fort bien & prudemment, car
je gratiffie autruy en me gratifiant,
& je fay de tant plus reluire ma gloire, & l’augmente, recognoissant ceux
qui en ont, pource que les judicieux
jugeront que je m’y cognois, car on
est recompensé en ce monde par le
mesme traffic que lon practique, &
puis l’ouvrier est digne de son salaire. Mais allegant la parole de l’unique Sage je me sens touché d’une
nouvelle lumiere, qui me fait recognoistre la vanité de nos sens, & le
peu que c’est de nos conceptions
mondaines, & en cette habitude je
me desirois bien loin des pretentiõs
de tãtost, lesquelles je veux oublier,
je ne veux doncques plus rien de ce
temporel, cette grace apparente de
loyer mondain m’est suspecte, j’y renonce, je ne veux point du salaire du
siecle, j’en desire un meilleur, je languis apres I’Eternel, c’est à cettuy-là
que je veux tendre : c’est icy que je
veux resiner mes volõtez tetrestres :
c’est à cette juste esperance qu’il faut
pretédre : c’est en cet espoir qu’il faut
estre sage, c’est en quoy il faut abonder : c’est en ce sens interieur que le
sainct Esprit nous infuse qu’il faut
: mettre peine d’estre abondans : En
cette bonne emotion me mettant au
rang où mon indignité me jette, je
chercheray le manteau d’humilité,
sous lequel j’espere que le bon Dieu
me donnera ce qui m’est necessaire.
Il le peut, c’est luy qu’il convient cõsiderer pour en attédre ce qu’il nous
faut : il ne luy couste non plus de faire le grand que le petit, l’estimé que
le mesprisé, & partant evacuant mon
cœur de toutes les fumees du monde
qui blessent les yeux de l’esprit, je
tascheray que la mauvaise abondãce
des sens corruptibles ne n’empesche
d’estre tel que je puisse estre capable
des graces que le sainct Esprit me
donnera gratuitement, pour estre
escrit au livre des siens.
 
De la Coudee.  OBJECT XXIII.

E plus avantageux pouvoir qui soit demeuré à
nostre esprit est de penser
ce qui luy plaist. Rien n’est
si libre que les pensees, & n’y a puissance terrestre qui puisse y mettre
ordre : En despit des Monarques je
péseray d’eux ce qu’il me plaira, leur
puissance souveraine ne se peut estétire jusques à la pensee, laquelle faict
Roys, riches, aysez, & tels que l’opinion suggere à ceux qui la demenent. Autresfois que les depits ’amoureux agittoyét ma pensee je mis
en avant le privilege qui comprend
cette liberté, avec ceque je desire suivre pour vivre contant : Quelques-uns qui l’ont trouvé bon s’en sont
servis & l’ont adapté à leur propre
ouvrage. J’ay esté bien aise que quelques beaux esprits ayet avoüé ce qui
est sorty de moy, mais je ne trouve
pas bon que l’on s’attribuë mon ouvrage comme a faict un certain, qui
dans ses œuvres a inseré un Cãtique
sainct que ma main a retracé a pres
les paroles du sainct Esprit, je pardõne toutes fois à sa vieillesse, la barbe
blanche faict que je l’excuse, & sans
le respect que je porte à quelqu’un
qui luy appartient, je luy en serois
peut-estre honte : Non, je ne le voudrois pas, car je l’ennuyrois, & puis
je luy permets d’user de mon privilege que je n’avois pas faict pour celuy
qui a pris non une page, mais presque
tout ce qu’il y a dans mes souspirs amoureux, & en a fait un livre qu’il a
dedié à un Prince : autant en a fait un
autre qui a envelopé mõ amour bravé dans un sien ouvrage : Il y en a un
qui a pris l’hymne du Colombin, &
l’a mis en son livre, sans prendre garde au nom de la dame qui s’y trouve,
pour l’amour de laquelle je l’ay fait.
Or mon privilege, sans y penser est
cause que j’ay dit cecy, il vaut autant
que ce soit à cette heure, au moins
mon cœur en est deschargé, & partãt
plus legerement il volettera selon les
permissions de ce privilege, qui est :
Par arrest de nature un chacun a
puissance

De penser ce qu’il veut, de faire ce
qu’il doit,

De pouvoir remarquer tout ce qu’il
apperçoit,

De dire ce qu’il ose, & par fois ce
qu’il pense.




Selon ce privilege je me dilateray
librement és sujets de mon intétion,
& quoy que je die qui semble contrarier à quelques-uns, si est-ce que
je ne pretends aucunement reprédre
personne. Cela dit, je prie les sçavans
de m’estre favorables, c’est d’eux dõt
je tiens ce que je sçay, je ne suis point
s’ils de paisan pour me mécognoistre,
ayant de la doctrine, qui souvent au
lieu de rédre telles gens humbles, les
fait devenir glorieux. Je vay humblement cueillir les fueillettes qui
tombent des riches fleurs, de l’abondance de ceux qui ont travaillé. La
plus part des sçavans que je remarqueray sous le nom d’un seul qui a
veu leurs œuvres, & en a recueilly &
allegué ce dont il avoit affaire, nous
ont laissé par estat la quantité de la
coudee, & me semble, sauf leur merite, qu’ils ont pris l’un pour l’autre :
Le Vigenaire qui est celuy qui les a
diligemmét espluchez en a fait mention en les doctes Commetaires sur
Philostrate, au tableau d’Ariadne,
page 229. Il a eu ses opinions comme
chacun les siénes, & est loüable pour
l’éclaircissement qu’il apporte à plusieurs : mais je ne suis pas contant de
la mesure de la coudee qu’il tient,
dautant que je la trouve trop petite :
Si je ne suis trouve raisonnable il me
faudra reprendre, & si je rencontre
bien il n’y aura pas de danger d’adjouster aux ouvrages des doctes la
bluette de doctrine que j’auray faict
sintiller entre les lettrez. Il est tout
notoire que c’est une verité manifeste, que ceux qui ont esté du temps
d’un affaire advenuë ou usiteé, en sçavent mieux l’estat & la cõdition queles autres qui sont venus plusieurs
siecles apres, tellement que les personnages qui vivoient du temps de
la constitution ou observation de
la coudée, entendoient mieux ce
que c’est que nous ausquels la co-gnoissãce exacte en a esté destournée
par la revolution des âges interposez ; par cela je conclus avec la bonne
grace des sages que le grand Hipocrates unique lumiere de tous les Fisyciens, celuy auquel Dieu s’est plus
communiqué entre les Payens, &
qu’à bon droict on doit dire l’Evangeliste des Medecins, ausquels ses
œuvres sont comme escriture saincte au sujet de leur vacation, & en
concluant j’asseure pour vray qu’il a
mieux sceu que c’estoit de la coudée
que n’ont pas les doctes du siecle n’agueres finy, tant esloigné du sien, qui
estoit environ la fin de l’exil des Israëlites Juifs captifs en Babylone :
Pour faire profit de cecy & en tirer
ce que je pense bon & notable, je
vous advise qu’au livre que ce Docte a escrit de la structure de l’hõme,
que menant partie à partie, il a proportionné selõ la verité, il dit envirõ
le milieu de l’œuvre un peu plus
avant, que les boyaux du corps bien
composé, depuis le poitier jusques
au terme inferieur, sont de la longueur de treze coudées, il a posé une
mesure qu’il a, suivie par tout, & ne
commet faute en aucune des parties
qu’il a mesurées. C’est cecy qui nous
servira de these, & de pied ferme
pour la cognoissance exacte de ce
que nous pretédons demonstrer sans
equivoque : Les doces Anatomistes
d’auiourd’huy entre autres, Bauhinus exact rechercheur de ce qui est
de la constitution du corps, ayant
veu tous les anatomistes & remarque ce qu’ils ont observé, a recognu
comme aussi nous avons faict avec
quelques sçavans, traictans la medecine, que le corps humain generalemét pris, a les boyaux de la longueur
de sept fois le corps : Ces deux maximes sont assez fortes pour establir la
coudée que je produis : Si le Docte
eust dit que ces intestins là eussent
eu quatorze coudées, sans doute la
coudée seroit à la raison de la demie
grandeur de l’homme, qui eust eu
deux coudées de haut, mais pour ce
qu’il n’y a que treze coudées, il faut
calculer le tout exactement : Et selon
ce que j’en ay retracé, je trouve que
la coudée est de xxxiiij poulces de
nostre mesure, s’il y a peu ou plus ce
sera si petit de cas qu’il ne faut
point le debatre. Posons donc un
homme bien fait & le prenons de la
grandeur commune, je pense que le
prenant de cinq pieds quatre pouces
de haut, que ce sera assez, & est vray
semblable que l’ordre jadis estoit és
grandeurs humaines en la proportionnelle difference qu’elle est aujourd’huy, pour ce qu’il n’y a rien de
nouveau sous le Soleil & que tout
proportionné aux hommes de la
moyenne hauteur, nostre raison aura lieu, que si les hommes eussent eu
autre quantité, il euste esté notté, car
la longueur des geans a esté designée
selon qu’ils estoient jadix. Or cette
mesure humaine estant donnée on la
trouvera à la façon dont nous ysons
que le corps sera de 64. poulces de
haut & par la regle de nostre vraye
observation multipliant par sept les
boyaux auront 448. poulces, dont la
treziesme partie sera la quantité cognuë de la coudée, laissant les deux
lignes & demie de peu plus, & la reduisant à 34. poulces remarquez ; par
ainsi vous jugerez que lon a pris souvent la demie coudée pour l’entiere,
& de fait mesurez depuis le coude
jusques au bout des doigts, il y aura
environ dix-sept poulces. Si cette
mesure n’est agreable, & que lon n’y
trouve pas ce que lon desire ce sera
tout un, mais i’advertis qu’il n’est
pas aisé de decider justement de la
quantité de l’arche, ou de la mesure
du Temple de Jerusalem sans l’ouverture que je fay de cette quantité,
qui est telle qu’il n’y a point de moyé
d’y contredire sans faire tort au plus
docte des Fysiciens. C’est ce que je
propose gayemeut pour estre debatu
selon l’ordre que Dieu a estably, qui
est que lon se doit esclaicir en charité & avec cette consideration traictant de la mesure parfaicte, je demeureray aux termes, de ma capacité.
Demonstration que la Cuve du Temple de Salomon n’estoit point en ovale, comme l’a escrit un grand Docteur.  OBJECT XXIIII.

AUTANT qu’il n’y a rien
plus fascheux que l’offence faite de gayeté de cœur,
& sans estre attaqué, je me
departs le plus que je puis de toucher aux labeurs d’autruy de peur d’y
trouver quelque accroc que je ne
pourrois supporter, & dont soudain
je dirois ce que j’en penserois assez
librement, & possible l’autheur en
seroit fasché, encor que j’y eusse
trouvé quelque chose mal à propos :
Toutesfois à cause que le zele de la
verité me contraint, je suis forcé desplucher aucunes fois ce qui s’offre,
mais aussi c’est pour en dire sans envie, ou mespris, & de la mesme sorte
que je desire que lon me corrige, afin
que je me rende plus accomply. Je
declare cecy à ce qu’on croye que je
neveux pas reprendre, mais bien disputer joyeusement, & par courtoisie
pour nous esclaircir. A la mienne volonté que j’eusse esté du temps, &
propre pour debattre avec un des
grãds du siecle passé dernier, je l’eusse attaqué galamment, & je sçay bien
qu’il eust approuvé ma bonne petite
entreprise, & que mon humble temerité luy eust agrée, & par ce moyé
il se fust advisé de quelque excellence qui possible sera long temps cachée. Si ce personnage là vivoit encor, serois tres-aise de me presenter à luy pour recevoir une secoüée
de son bel esprit, mais puis qu’il n’est
plus entre les hõmes mortels, comme on me l’a rapporté ie n’auray
point ce bien, je ne lairray pourtant
de toucher avec les mains nettes &
innocentes, un sien ouvrage, & ce
avec la bonne grace & congé des
sçavans qui auront cecy pour un espoinçonnement à mieux. Ce que je
proposeray ne sera pas pour convaincre de faute celuy qui a escrit
que la Cuve du Temple de Salomon
estoit en ovale, mais pour dire qu’il a
pris l’un pour l’autre, ayant trop d’affaires, & que voulant sauver nos regles infallibles de Geometrie, il a
bronché sur quelque point Hebraique, luy qui sçavoit tout l’Hebreu,
ainsi que le tesmoigne ce bel & immortel œuvre de la grande Bible.
L’Escriture saincte represente que la
Cuve du Temple, estoit ronde ayant
dix coudées de diametre, & qu’un fil
de trente coudées estoit la mesure de
son circuit. Ce qu’ayant leu & remarqué diligemmét ce bon personnage, & iugeant que cette mesure ne
pouvoit à son advis subsister, a prononcé qu’elle estoit en ovale, car dix
coudées de diametre donnent xxxj
coudées & trois septiesmes de tour, sa
sentence est l’escot qui me fait chopper en la plaine de ses escrits, & puis
cecy est justement du gibier de ma
premiere & plus aimée profession, &
de la partie de mathematique qui
fait tant tomber de beaux esprits en
la perte de temps qu’ils employent à
rechercher la quadrature du cercle
que j’ay demonstrée estre impossible, comme plusieurs autres propositions qui ne sont vrayes qu’és imaginations de gens qui n’ont pas encores bien digeré les evenemens de
la Nature & de l’art. Ce que nostre
bon docteur a deduit de la Cuve la
faisant ovale est qu’il y a esté incité
pour l’honneur de la parole du sainct
Esprit, & a gloire de la science, & a
jugé que le mesureur avoit pris le
diametre plus grand du vaisseau, &
que pour si peu qu’il y a des deux differences de diamettre la chose ne
lairroit d’estre ditte ronde, ainsi que
souvent és escritures il y a des termes
absoluts pour des irresoluts, comme
quand il est dit qu’Aman avoit fait
dresser un gibet de cinquante coudées de haut, si on le prend exactement il ne seroit pas possible, il est
vray qu’on en seroit bien un, mais il
faudroit du temps & des estofes qui
fissent bien du bruit, & cela fust fait
en une nuict : ce que est dit qu’il avoit
cinquante coudées de haut, c’est à
dire bien haut, ainsi il est dit qu’il y a
trois cens ans que les Israëlites sont
en possession de la terre, & cela n’estoit pas il s’en falloit beaucoup, &
de mesmes plusieurs autres tels textes sont raportãs : ce qu’il ne faut pas
prendre à la lettre, mais icy il le faut
necessairement, car il est question
d’un vaisseau ayant sa mesure. Et bié
que les escrivains comme nous venons de remarquer n’ayent pas esté
exacts aux nombres, ce qu’ils ne faisoient ny par faute ny par oubliance,
ains par quelque cause secrette, dont
le mystere a esté ainsi causalement
caché, si est-ce qu’en cette affaire il a
fallu estre expres, puis que toutes les
circonstances estoiét specifiées. Cecy notté examinons cét œuvre en
nous tenans aux expresses paroles du
texte, car il n’y a icy faute de lettre ny
de calcul. Le texte porte que le bord
le cette mer estoit en figure de fleur
delys, c’est qu’’il s’alloit radoussissant
du dedans au dehors montant en
chanfrin & faisant bord le rendoit
comme s’il eust esté coupant, si que
ce bord estoit un angle aigu perpetuel, lequel estoit fait de la superfice
exterieure qui alloit en sa disposition
s’amortissant jusques à bas, & de l’interieure qui finissoit à neuf ou dix
pouces pres en l’endroit où l’espoisseur commençoit pour finir jusques
au fonds, estant le vaisseau à peu pres
comme un mortier ou cloche renversée. Parlant donc des mesures de
cette Cuve, il y avoit de bord en
bord dix coudées, si le circuit estoit
en la raison comme de sept à vingt &
deux, il y auroit icy bien de l’empeschement, parquoy il convient estimer que celuy qui prit la mesure de
la Cuve prit le diamettre de bord en
bord, & le circuit en dedans où se
fait & commence l’espoisseur, tellement que le tour y a esté mesuré par
dedans où lon pouvoit aisement tenir le fil mesurant, car si on l’eust mis
par dehors eust trop excedé de
mesure, à cause du relief des ouvrages qui y estoient, , & de mesurerer sur
le bord cela eust esté fascheux, estant
extremement delié ; il y a apparence
de ce que je dy, car les deux proportions n’estans point trouvées en ce
qui est dit, il les faut chercher autre
part, & le mesureur ne s’y voulant
arrester n’a denotté que cette notable grandeur pour la magnifier, &
puis ayant autre part declaré l’espoisseur il a jugé que ceux qui seroient en
doute du reste des proportions, s’en
esclairciroient aisement par le dechifrement que nous en faisons, car
nottant le grand diamettre qui va de
dehors en dehors de dix coudées,
nous trouvons qu’il faut qu’il y en
ait un moindre, pris sur la mesure du
tour qui sera de neuf coudées & sa
onziesmes, or l’onziesme partie d’une coudée est trois pouces & une onziesme partie de pouce c’est trente-sept, lignes & deux onziesmes de ligne. Il faut partir le surcroist d’un
diametre sur l’autre en deux, car leur
milieu est en mesme point au centre
du cercle du vaisseau, ainsi d’un bout
du petit diametre iusques au bout du
grand il y aura la moitié de ce qui reste de dix coudées quand on en oste
neuf coudées & six onziesmes, & ce
reste sera cinq onziesmes, qui vallent
quinzes pouces & cinq onziesmes
parties de pouce, donc la moitié est
sept pouces & demy & deux onziesmes & demie de pouce, qui representera l’espoisseur de la mer de fonte :
Cecy calculé & consideré le prenant
en bonne part, on verra comme il
faut demeurer au terme de l’escriture, & tenir que la Cuve estoit ronde,
& que l’espoisseur est selon ce qui en
est dit aux Chroniques 2. chapit. 4.
Ainsi nos Mathematiques ne seront
point dedites, & la verité n’aura besoin de subterfuge pour se maintenir.
Je pensois trouver cecy exactement
en Josephe, mais il ne m’a pas pleu,
joinct que pour un homme Israëlite
je le trouve fort estranger en l’escriture, & possible peu croyant ce qu’il
devoit croire si son livre est veritable, pour prouver sa petite diligence
à fueilleter les saincts escrits, il faut
notter qu’il dit (si les exemplaires
sont  semblables) que le Roy d’Egypte dont Salomon espousa la fille, est
le dernier qui a eu nom Pharaon, cela est au 8. livre des Antiquitez chap.
6. il n’avoit pas observé qu’és Chroniques en la vie de Josias le bon Roy,
il y eut Pharao Nechao qui tua ce
Roy, ce texte est formel és vieux exemplaires Hebreux, és Prophetes ce
nom de Pharao est souvent repeté
parlant du Roy d’Egypte, si quelqu’un se bat à la perche pour l’excuser qu’il le face, mais je ne puis me
contenter de ce qu’il dit de la nuée
qui vint au Temple de Salomon à la
Dedicace : Une nuée emplit le Temple laquelle mit és entendemens de
tous une certaine fantaisie & opiniõ,
comme si Dieu presque fust descendu au Temple, & qu’il y eust volontiers habité : Je ne me suis pas mis à
traduire ses paroles tant exactement,
pour suivre sa bellefrase, par ce que
le sens ne m’en plaist pas, ce que j’ay
par hazard mis icy, est pour monstrer
qu’il est plus expedient de se tenir
au vray texte, qu’à son discours, qui
seut trop l’homme au prix du sainct,
qui est tout divin ; peut estre que ce
qu’il a mis en avant gauchy de la pureté, estoit pour plaire aux Romains,
ou qu’en transcrivant on a faussé son
intention & ses paroles : Pour conclure je n’examine point les auteurs,
je ne suis pas censeur, je me donne
carriere pour esveiller ceux qui alleguent, à ce qu’ils suivent de pres les
textes de peur de se laisser aller & devenir le sujet de quelque observateur qui sera plus criminel que je ne
voudrois estre, ne desirant en pareil
en sentir de malins contre moy : Ce
pendant cecy estant indiferant nous
passerons de cette recherche és autres, qui nous seront occasion d’agreable entretien.
Du Calendrier, de ces mots, vieux Temps. Avanthier.  OBJECT XXV.

Es nouveautez bõnes ou
mauvaises sont tousiours
causes de troubles, & le
peuple qui est comme les
chiens qui se picquent sur la pierre
qui leur est jettée saus en adviser l’autheur, demeure à ce qui se presente :
Et s’il a du mal en accuse la derniere
advanture notable. Ainsi qu’il est advenu depuis que lon a retranché les
dix jours, & de faict il semble que le
Ciel y a contredit, veu que depuis ce
temps nous n’avons rien veu de bien
comme les causes secondes le promettoient. Pardon sainctes ames qui
m’attendez à ce pas, je ne touche
point un article de Foy, mais une cõsequence de Mathematique qui seule est cause que je debats icy, pour ce
qui est du gibier de nostre parfaicte
science. Ie trouve que le monde fut
comme estonné quand ce retranchement advint, & m’est aduis que ce ne
fut que pour la mesme opinion que
j’ay, Qui est que puis que lon vouloit
poser un an parfaict à jamais qu’il
eust esté bon, sainct & raisonnable,
de mettre le commencement de l’an
à un des quatre poincts fixes : Et puis
que l’opiniastreté des hommes est
d’aimer les invétions humaines plus
que les commandemens de Dieu, &
qu’à cette occasion on a voulu suivre le dessein de Cæsar qui commança l’an en Hyuer, dont un des Poëtes
Latins se plaint, il me semble, &
l’apparence le fait voir, qu’il eust
esté seant de donner l’entrée de l’an
au solstice hyuernal, Par ainsi jamais
plus rien n’eust changé en cecy, les
faisons eussent esté rencontrées en
leur temps, & s’il eust esté besoin
d’intercaler quelques jours, cela eust
esté facile, car les doctes y eussent
pris garde, & donné ordre que de dix
ans en dix ans on y eust prouveu, afin
que tout se fust trouvé a poinct. Docte Mathematicien si ce nombre de
dix ne vous plaist posez-en un autre,
afin que vous soyez content, & que
par ce moyen ou un autre, il y ait telle regle qu’il ne se trouve au calcul
aucun erreur sensible, laquelle par
laps de temps advenant eust esté aisement rabatuë, moyennant le poinct
fixe recognu. Que cela soit estably,
ou qu’il ne soit pas, l’an ne laissera
d’estre en son estat : Et bien que les
Puissans & les Monarques ayent
pouvoir de muër les noms, distinctions, & remarques des années, &
saisons des mois & des jours, si ne
peuvent-ils rien vers le Soleil, qui
trop esloigné de leur authorité ne
s’en soucie point, il va suivãt le commendement du grand Maistre, il pas
se en son cours, il n’a que faire des
advis des Princes d’icy bas, il ne depend que d’un, & fait que la gloire
des superbes dominateurs des terres
flechissent sous son effort, la presomption de l’orgueuilleux ne luy
fera pas faire le tour autrement qu’il
en a charge : Et pour ce laissons-le
pour reprendre nostre dessein, qui est
de dire que je suis fasché que le bon
compost de nos anciens est vicié, &
les bonnes femmes sont devenues
menteuses. On disoit jadis & encor
le veut-on dire, mais à faute, le jour
de saincte Luce croist du faut d’une
puce, A ! pauvre antiquité vous voila
vilipendée, cela n’est plus, les jours
maintenant diminuent encor à ce
terme, cette sentence de nos ayeux
est au vent veu que comme le Calendrier est maintenant, on diroit
mieux,
Le lendemain de S. Thomas,

Le Soleil revient sur ses pas :




Car alors le Soleil retourne vers
nous, & sur ce pied faudroit corriger
toute cette belle caballe, ce que je
laisse faire à quelque bel esprit, auquel je garde cette part de reputation, & qui approuvant la reforma.
tion de l’Almanach se delectera à remettre fus la correctiõ de telles bonnes & profitables sentences : Je m’y
addonnerois, mais n’ayant pas opinion que mathematiquement cette
correction soit bonne, je m’en deporte pour vaquer à d’autres belles petites fantaisies, me contentant d’en avoir donné advis. Et sur cette passade
touchant ce qui est du temps, je
m’aheurte à une certaine façon de
dire, qui fort aussi bien de la bouche
des doctes que de celles de ceux qui
vont suivant leur grand chemin :
Quand on veut dire qu’il y a trois
iours que quelque chose est advenue, On dit, ce fut avanthier, & on y
adiouste comme disent les petits enfans, je ne sçay pourquoy on adiouste cette excuse ou ce mesgarde, car
les petits enfans n’en parleront point
s’ils ne l’ont ouy dire, & possible de
dire avanthier qu’on pense faillir à
cause que c’est bien dit & que lon
s’en veut reprendre. Ou bien on le
dit pour monstrer que lon parle correct & innocemment, & selõ le cours
de nature, laquelle enseigne naïvement & comme sans art : Voila comment l’excuse quãd les bonnes coustumes anciennes sont troublées : Les
plus doctes passent par dessus une infinité de telles choses sans y prendre
garde ; Qu’ainsi ne soit beaucoup
parlans du temps passé diront, jadis
au bon vieux temps, viel ou vieux,
c’est tout un je l’ay demonstré autre
part, ils nomment ce temps là, le viel
téps : Il me semble que c’est eschapper outre la verité, de nommer le
temps passé vieux, & que le dire ainsi
est proferer des paroles sans consideration, Il y a de l’apparence en mon
dire, car il est manifeste. Les siecles
precedens ont esté de l’enfance ou
de la jeunesse du temps qui maintenant vient sur l’âge. Le siecle passé
n’estoit pas de si viel temps que celuy de maintenant : Nos ancestres
estoient au temps nouveau, & nous
sommes au viel, & ceux qui viendrõt
apres nous, bien qu’ils sioient nouveaux venus en leurs jours, seront
encor en temps plus vieux. Que si
ces temps derniers sont quelquesfois appellez nouveaux, c’est au regard de ceux qui y sont nais, qui
comparez aux devanciers sont nouveaux, mais en fin ces temps cy sont
dits les derniers, s’ils sont derniers,
ils sons les anciens ; les derniers jours
de l’homme sont ses plus anciens,
ainsi est-il des âges du monde & de
ses temps ; Ces considerations bien
prises auront lieu en quelques ames
qui s’accorderont à cecy, qui sera
cause qu’’elles se feront ouverture à
d’autres secrets d’importance, possible tres-necessaire & fructueuse. Ces
âges du temps me font souvenir d’avoir remarqué en quelques vieux
Romans que le mot pieça signifie le
mesme que Olim en Latin, qui vaut
autant que jadis & cy apres ; comme
disant j’ay fait cela pieça, ou je le feray pleça, la façon de parler est bonray pleça, la façon de parler est bonmettoit d’user de ces termes, Ouan,
Mesouan & Antan, nous pourrons
aisement expliquer trois temps, Antan c’est l’année passée toute accomplie : Ouan est un peu de saison escoulée ; comme estant en Hyuer &
que lon parle d’Ouan c’est à dire environ l’Est, ou un peu apres  ; & Mesouan signifie à l’advenir proche, ou
plus eslongné. Or je trouve tout bon
a user en sa  signification, & louë ceux
qui sçavent s’en aider quand c’est
avec grace & bien seance : Car ce qui
est beau l’est encor plus lors qu’il est
bien adapté, & tout ainsi qu’il diminue de splendeur estant mal accompagné, ainsi ce qui semble rustique
& non poly, aquiert de la beauté &
de l’honneur par la belle façon dont
on le sçait approprier.
 
Du temps & de l’institution de l’heure, dont la vingt-milliesme partie est perceptible.  OBJECT XXVI.

L y a tant de petites fantaisies meslées parmy le
peuple, & sur lesquelles
plusieurs fondent des discours, que c’est un vray abysme de
confusion, dont il sort infinies fautes que lon pourroit bien corriger à
chacun y vouloit entendre ; mais
quoy il n’y a pas moyen, car les imaginations qui sont imprimées és testes de plusieurs par une certaine sorte de gens que lon veut croire, ne
peuvent aisement estre levées : Quelques fois que nous sommes apres
nous en remarquõs : En passant avec
ce sujet, je prends plaisir de dire une
chose qui est commune entre plusieurs qui pourtant en certaines actions sont habiles gens. Quand on
parle des heures & du mouvement
des horloges à roüage, il y en qui iugent que le battement du balancier
de notte les minutes, & de là viét que
sans sçavoir que c’est que minute, ils
prononcent qu’il y a trois cens soixante minutes en une heure : J’ay ouy
plusieurs personnages qui sçavent
ausquels cela est eschappé, je ne m’en
estonnois gueres sçachant qu’ils n’estoient pas Mathematiciens : pour
obvier à cèt erreur, il faut qu’ils sçachent qu’il n’y a en l’heure que soixante minutes, cét establissement a
esté resolu de long temps par les doctes, ces minutes sont divisées chacune en soixante secondes, cette
division a suivy celle des cercles
de la sphere, & sur tout de l’equinoxial qui est si grand la haut qu’il
peut souffrir cette subdivision jusques à dix fois, ce qui ne peut estre icy en nostre heure, dautant
que nous aurions des parties qui
ne nous seroyent pas perceptibles.
Cecy posé nous demonstrerons, ce
que nous avons entrepris de manifester, qui est une bien petite partie du
temps, laquelle pourtant intellectuellement, & de sa nature peut estre infiniment partible, parce que
la plus petite grandeur ne peut estre
donnee, non plus que le plus grand
nõbre, car si une grandeur est, elle est
partible, elle a doncques une moitié,
un quart, & telles parties, & à quelque grand nombre que ce soit on
peut adjouster. Cette position est
vraye & Philosophique, estant arrestee nous viendrons a nostre demonstration : Il faut premierement sçavoir que c’est que le téps, & les heures, & ce n’a pas esté vainement que
plusieurs sages on dit, nous sommes
au temps & nous ignorons que c’est
que le temps : Le temps engendre
tout, & il devore tout, Tout est fait
avec le temps, & avec le temps tout
perit : & le temps toutesfois n’est que
le nom de certaine quantité & mesure. Et le bon Dieu tout-puissant
a estably le temps, duquel il use en
tout ce qu’il luy plaist faire, à fin que
les hommes ayent loisir de contempler sa toute bonté & misericorde
envers nous, & qu’ils s’addonnent à
recognoistre ses œuvres. Or le téps
est l’espace qui est recueilly par la revolution du cours du Ciel, dautant
qu’il est la mesure. du mouvement.
Le temps a beaucoup de parties entre lesquelles la principale est le jour
qui est mesuré depuis un midy jusques à l’autre, selon les Mathematiciens, ou depuis la minuit jusques à
l’autre minuit, selon aucuns naturalistes & Theologiens, & ce jour est
dit jour naturel, dont la partie lumineuse est dicte jour qui est depuis le
soleil levé, jusques au couché, & le
reste occupé des ombres est la nuit.
Ce jour est divisé en vingt-quatre
parties dites heures. Or pource que
le jour est tantost plus grand ou plus
petit, à le prendre au Soleil levé, on
n’eust peu faire les heures esgales, on
s’est avifé de notter les heures & les
commencer à un point fixe, qui est le
midy, ou le minuit, c’est tout un.
Cette division fust faicte en Egypte
au commencement, & fut avisée par
les Prestres, qui nourrissoient un certain animal dedié à la divinité qu’ils
honoroyent, cét animal en la revolution du jour naturel, pissoit douze
fois, à quoy ayans pris garde apres
une longue-observation, ils s’aviserent de partir leur jour en douze telles parties qu’ils nommerent heures,
tirant ce nom du Grec, qui signifie
vrine : depuis cét espace estant trop
long, on l’a divisé par la moitié, &
on a constitué les heures, dont nous
avons l’usage. Estans revenus à nostre suject, & repetant ce que je voulois avãcer, je remarque que les Mathematiciens soit ou Arithmeticiés,
ou Geometriens, car il n’y a que ces
deux qui tiennent la pureté Mathematique, les Arithmeticiens donnent le plus petit nombre, & jamais
le plus grand, les Geometres donnent la plus excessive, ou plus grãde
quantité, & jamais la plus petite :
cette petite quantité est celle que
nous cherchons, non plus petite
quant à soy, mais perceptible à nous,
& ce en ce qui est du Temps, ce qui
pourroit esmerveiller ceux qui l’ignorét, à sçavoir que la vingt milliesme, voire trente-milliesme partie
d’une heure est perceptible, à la verité elle est bien petite, & toutes-fois
elle est partible. S’il y avoit un homme aussi petit qu’un ciron, il auroit
au dessous de luy autant de corps
moindres que luy, que nous en avõs
de moindres que nous, & ce qui nous
est imperceptible luy seroit grand,
car mesmes un ciron seroit grand à
son égard, voire bien grãd, & il nous
est bien petit : Si à la raison de nous
un ciron qui a vie estoit tourmenté
d’un autre ciron qui à son égard fust
ciron à luy, comme il l’est à nous, ce
ciron-là scroit bien petit, & toutesfois grand au regard de celuy qui le
pourroit discerner, & en cela est manifestée la grãdeur de Dieu, qui tout
grand & infiny fait ce qui semble infiniment petit, cela surpasse nos sens :
Si ceux qui ont fait les attomes &
flux de points, eussent consideré cecy, ils se fussent arrestez à la verité
sans vouloir mesurer Dieu à leur
pied. Or pour la demonstration de
ce que je mets en advant, je prendray
une montre commune, ainsi que le
plus communement on les fait aujourd’huy. La grande rouë eschappe
en une heure soixante dens, & meine
un pignon de six, par ainsi la rouë,
moyenne faict dix tours en une heure. Cette rouë moyenne a cinquante
dens, & meine un pignon de cinq
qui tient à la rouë de camp, laquelle
par ainsi faict dix tours pour un de la
moyenne, qui sont a elle cent tours
pour une heure : cette rouë de camp a
quarante & deux dens, & meine un
pignon de six qui est celuy de la rouë
de rencontre : ainsi cette quatriesme
faict sept tours pour un tour de la
troisiesme, partant faut multiplier
cent par sept, & on aura sept cens
qu’il faut multiplier par quinze, autant qu’a de dens la rouë de rencontre, & on aura dix mille cinq cens
quinze passées, que font ces dens. Or
pource que le balanciera deux palettes il frappe deux fois chaque dent,
parquoy il faut doubler ce nombre,
& en aura vingt & un mille, & vingt
coups de balancier, & chaque coup
va l’un apres l’autre : on pouvroit en
trouver davantage, il suffit d’avoir
demonstré que cela est. Si la rouë de
rencõtre eut eu dix & neuf, cela excederoit encores : ou bien si la rouë de
camp avoit quarante cinq, bref on
peut cognoistre que cecy est veritable, & mesme faisant les pignons de
cinq, comme nous les faisions autres
fois, mon conte monteroit jusques à
plus de trente mille. Si le pignon qui
tient à la rouë de camp, eust esté de
six, & la rouë de rencontre de dix
& sept, nous n’aurions que dix-neuf
mille huict cens octãte trois coups,
& un tiers de coup du balãcier : Mais
selon nostre calcul nous avons du
reste. Par ainsi nous voyons la perceptiõ de cette petite espace de téps,
qui est entre un coup & l’autre. Je
sçay bien que les plus hardis aux sciéces feront estat de cecy y & considereront que si nous avions un corps
proportionne à ces atomes, voletans
parmy les rayons de l’ær que tels petits corps perdroyent ce nom, & seroyent a nostre égard quãtité mesurables & partibles, ce que nous jugerions fort bien si nos organes estoyent constituees à si petite raison,
ou que peussions en avoir d’autres,
avec lesquels nous nous servissions
vers tels sujets, nous avõs des doigts
pour prendre ce qui est de leur proportion & pouvoir, que si nous
voulons avoir quelque petite paillette ou grain bien menu, nous aurõs
une petite pincette faicte expres, &
par elle nous aurons ce qu’autremét
ne pourrions manier aysémét : Ceux
qui ont des lunettes qui grossissent
voyons les atomes les estment bien
gros, & peut estre qu’ils sont plus
gros qui nous ne pensons, mais
n’ayans pas des instruments autres
que les nostres nous sommes contraincts de nous tenir à ce que nous
pouvõs par les sens sur leurs obiects
en leur propre moyen.
 
Des Principes, & que les tenebres existent, des odeurs, de la cire vierge, & blanche.  OBJECT XXVII.

HAQUE particularité de
ce qui est au monde, a un
certain but, ainsi tout sens
a son obiect bon ou mauvais, ou bon & mauvais : Et je m’avanceray davantage de dire que tout
ce qui est perceptible, a quelque existence, & ainsi je jugeray qu’il y a
principe l’un & principe l’autre : &
pource estant Prince absolut en mes
pensees je me donne cette carriere
d’esprit a moy-mesme, de ne consentir pas à ce que plusieurs entendent estre le principe nommé privation. Comment seroit principe d’estre ce qui n’est point ? Cette dispute
iroit en grande longueur qui voudroit bien & devëment debatre ce
que ce mot signifie : Je le reçoy en
une sorte, mais de l’admettre en toutes, je ne puis, ma pensée ne sçauroit
s’y accommoder, je ne suis point de
pareil advis avec ceux qui disent que
l’ombre n’est que privation de lumiere, veu que l’ombre & les tenebres sont un mesme, & le sainct Esprit dit notamment que les tenebres
estoyent, & puis Dieu fit la lumiere,
qu’il distingua des tenebres, ces deux
là sont veritablement deux existans,
& il paroist assez, veu que de nuict,
les tenebres sont diffuses, comme
nous sçavons : Que si la nuict n’estoit
que l’ombre de la terre on verroit au
delà beaucoup de jour, veu que le
Soleil est plus grãd que le globe terrestre : En une sale où il y a un flambeau qui rend de la clarté, on juge
cecy, car au derriere du corps il y a
de la noirceur tenebreuse, autour laquelle est la lumiere qui estant plus
sorte se fait faire place aux tenebres :
Outre plus en Egypte Dieu envoya
des tenebres palpables, à la mort de
nostre Seigneur Dieu, Jesus-Christ,
tenebres furent sur la terre, alors l’espoisseur des tenebres veinquit la
subtilité des penetrãs rayõs de la lumiere. De là je conclus pour me delocter que les tenebres ont une existence. Semblablement je ne puis
admettre que mal soit seulemét privation de bien, veu que le mal paroist : il se fait sentir, & ce qu’il est se
manifeste. Les maladies nous en sont
preuves assez amples. Si la maladie
n’estoit que simple privation de santé, on ne sentitoit pas tant de mal
que lon fait, partant je pense que ce
seroit mieux dit, que santé est privation de maladie, pource que la santé
est comme une tranquilité insensi
ble, au contraire que la maladie est
une cruelle agitation, qui maniant
les sens avec trop de diversitez font
cognoistre qu’elle est existente. Si
les delicats qui posent tout à l’opinion y rengent la douleur, je desire
qu’elle leur soit seulement communiquee, à fin que tout le monde soit
en bien, sans se douloir. Quand je
repense vivement à la these de ces
Philosophes qui maintiennent la
privation que ie conçoy comme ils
veulent, & que i’entends ainsi qu’ils
la cuident entendre, ie ne me puis
developper des linceux d’opinion
où cela m’enveloppe, principalement considerant qu’il y a des Anges bons, & des mauvais : & comme
les Theologiens l’enseignent nous
en avons à nostre conduite & à nostre erreur. Car s’il n’y a que le bon
qui existe, le mauvais n’existant il ne
pourra point exciter, ce sera seulement une cause de paresse au bien, &
à la verité il y a bien à dire entre ne
faire pas bien, & faire mal. Ne faire
pas bien est une privation de bien
faire, mais faire mal est une excitation par le mauvais : Ames qui vous
alterez pour l’envie que vous portez
aux esprits curieux, & qui engendreuses du mauvais venin qui vous
infecte, jugez impudemment selon
que le malin revers de vos malignes
intelligences vons le suggere, n’allez
point icy imaginer que je vueille
soustenir ceux qui ont feint un Dieu,
mauvais, opposé au bon. Pestes retirez-vous, ce n’est point ce qui me
presse, je suis bien mené d’une plus
belle croyance, je vous propose le
monde qui par son peché a troublé
toutes les intelligences. Dieu tout
bon avoit faict l’homme parfaict, &
il en est descheu ; S’il ne fut que seulemét cheu, ou s’il ne se rut que simplement esloigné de sa justice qui luy
estoit tãt bien acquise & appropriée,
par le don du tout-puissant, sans faire
naistre la malice, & le combat contre
Dieu mesme, il n’y eut eu pas tant de
mal, & la privation eust esté simple :
Mais helas ! il est sorty de ce deffaut
une puissance meschante, s’il n’y eust
eu que de l’impuissance à bien, au
fort cela eust coulé, mais il est survenu de la puissance au mal : Le Peché
s’est rendu existant, & cela est la cause de tant de diverses pointes d’afflictions qui sont vrayes, & se font ressentir. Beaux eslancemens de recherches ne me jettez point plus avant
que ce goufre ne m’engloutisse. Revenez privation si vous existez, sinon
retirez vous : Mais encor, si la mauvaise senteur n’est que privation de
senteur, pourquoy y a-il des odeurs
tant malignes ? je me cõtenteray d’estre privé du bien, & ainsi je n’auray
point la fruition de bonne senteur,
& s’il avient que l’odeur maligne me
rencontre que sera-ce ? je ne trouve
point que ce fait privatiõ, car je trouve q c’est une estãce dõt je voudrois
estre privé. Pour solider mon theoreme je veux mettre en avant deux
fumees ou odeurs, estans odeurs, ce
ne sont qu’odeurs, & estans diverses
elles font paroistre la diversité de
leur source : La fumee de chandelle
de suis esteinte est insupportable, &
puante : celle de bougie de cire neuve est aggreable, & encore plus quãd
la bougie est musquee : En vous disant cecy je vous advertis que la cire
blanche, blanchie par art, ayant perdu sa bonté naturelle, faict par son
extinction, estant bougie une odeur
puante & desagreable, & l’advertiray ceux qui ne le sçavent pas, & qui
parlent par coustume souvent irraisonnable, dautant qu’elle est produite par le vulgaire, & qui nomment
telle cire blanchie cire vierge, que
c’est improprement parlé, car la cire
vierge est celle qui eu tirée des avetes, que lon nomme vierges, pour ce
que c’est de leur premier fruit, cette
cire est aggreable, & est blanche naturellemét, non pas toutesfois d’une
blancheur si brillante que celle de
l’artificielle. Passant outre sur le suject des odeurs, & semblables exhalations qui sont fleurees, nous y remarquons bon & mauvais. Et cela a
esté jugé par les sens selon qu’il s’est
trouve aggreable ou desdaignable :
tellement que qui en jugeroit autrement auroit le sens au rebours, & seroit comme Demofron qui trembloit de froid au Soleil, & à l’ombre
il suoit de chaud, si que les principes
& causes agissoyent autrement sur
luy, que sur les autres, & je pense que
s’il eut disputé de la Physique il en
eut faict une tout autre que celle que
lon tient plus par opinion que par
preuve, aussi cette-là eut esté telle
qu’il n’eut pas fallu apporter des raisons imaginees, pour la convaincre
ains des maximes puissantes & existantes, pour la destruire : & n’eust
pas fallu s’arrester à l’opinion d’un
seul, mais à celle de plusieurs sages,
tels que Moyse, Salomon, & ceux
qui ont esté inspirez du sainct Esprit,
ausquels les sens abondoient en parfaicte habitude : & n’eust pas fallu en
avoir de semblables à Theon le Sophiste, qui se promenoit en dormãt,
& duquel veu les effects, le dormir
estoit une pure veille qui estoit voilee d’un crespe leger tissu du semblãt
de sommeil. Je passerois outre si je
n’avois peur de remuër tant de pierres qu’il ne s’en fit un chaos, il faut
demeurer icy pour cueillir ce que
nous pourrons, & au moyen dequoy
nous puissions peu à peu bastir une
belle discipline fondee sur la verité,
que nous allons çà & là descouvrant
en nos libres discours.
 
Sur ce qu’on dit, il n’y a point de comparaison. Il est retourné à son vomissement.  OBJECT XXVIII.

HACUN peut parler, on
l’entend, car il n’y a personne qui n’expose ses intentions par la parole, selon qu’il pense, qu’elle signifie : Mais
tous ceux qui parlent ne sçavent pas
s’ils disent bien, & s’ils font servir les
paroles à l’intelligence, ou s’ils adaptent les mots à leur signification :
Quelqu’un me dira que m’import
de rechercher de si pres les dictions
pour sçavoir leur naïve signification, pourveu que je me face entendre, c’est le mestier des Pedagogues
de s’amuser à cette petite curiosité,
les regens s’en escriment. Tout beau
cœur de desirs il y a bien à dire, entre
ce qui se practique parmy ceux qui
pour pressurer la signification d’un
mot se crucient jour & nuit, & la
belle coustume qui s’establit entre
les bien-disans qui veulent paroistre sçavoir, non comme payez pour
cela, ains pour obtenir la gloire que
leur bel esprit leur acquiert par le
hazard des belles rencontres qu’ils
sçavent faire, se meslants de tout ce
dont sont capables les ames curieuses. S’il est ainsi qu’il faut que les
proportions soyent exactement observees és habits & choses vulgaires
dont le commun se mesle, pourquoy
les gens d’honneur ne garderont-ils
les raisons & convenances de l’esprit
aux propos ? Je croy qu’il est seant de
sçavoir autant bien s’expliquer qu’il
est exquis d’avoir de belles conceptions : & est seant que ces deux passent pieds égaux. Je ne veux blasmer personne : Je me veux esgayer
sur quelques termes & façons de dire, qui passent. Quelquefois estant
en devis avec les dames d’honneur
il adviendra que lon parlera de celles
dont on dit, & possible (contre ma
croyance, ) il est qu’elles se donnent
le contentement de practiquer des
amours illicites : Aussi tost ces dames qui sont relevées d’honneur se
formaliserõt, & arrestant le discours
quelqu’une dira : Ne parlez point
plus avant, il n’y a point de comparaison entre une femme de bien, &
telle impudique : voy la trancher tout
d’un coup, voyla une sentence vistement donnée, & celle qui dit ainsi,
pour le dire en conscience, ignore ce
qu’elle dit, dautãt qu’elle pense d’un,
& dit d’autre, sans que ce soit à son
escient. Devant que resoudre cette
proposition, je veux vous donner le
plaisir d’une petite histoire, Sur ce
qu’on pése ou qu’on dit : Quelqu’un
assez entrant & accort, vint en une
maison, où souvent belle compagni
se rencontroit, là estoient de belles
filles, & sages, mais non assez civilisees, ou peut estre un peu rudes à
cause de quelques fantaisies qui leur
occupoient l’entendement. Cettuy-là s’approchant d’une assez courtoisement, se mit à deviser honnestement, & comme la jeunesse se donne quelque petite licence, il luy advint de passer la main sur le sein de la
belle, en toute modestie, luy disant
que cette belle apparence estoit signe que tout le reste estoit bien proportionné : la fille tournant sur luy
a veuë assez desdaigneusement luy
dit, Je ne suis pas ce que vous pensez,
vivez autrement : incontinant luy
qui estoit prest à repartir, dit à la belle, tant mieux il y aura donc moyen
de passer le temps avec vous, je laisseray le manteau : Comment, repliqua-elle ? A cela il luy redit : Entrant
ceans j’ay creu & pensé estre avec
des filles de bien, & vous me dittes
que vous n’estes pas ce que je pense,
si cela est, vous seriez de celles qui
donnent le doux contentement aux
compagnons : Pardon, dit-elle, jamais plus je ne diray comme cela. Et
bien, elle cuidoit avoir raison au
commencement : Ainsi est-il de nostre proposition, à laquelle aussi à
mon advis, faillent les braves Chevaliers, lors qu’un moindre qu’eux
leur dira quelque chose qui leur semblera indecent, mettront qu’il n’y a
point de comparaison entre eux :
Examinons ce qui en est, On compare les sujets pour voir & trouver
ce qui en est. La difference est cause de comparaison, l’egalité ou similitude oste la comparaison : C’est
lors qu’il n’y a point de comparaison quand tout est egal ou pareil.
Par la comparaison on discerne le
plus ou le moins, si l’egal vient elle
cesse, on les confronte bien pour dit
cerner leur qualité, on les met l’un
aupres, ou vis à vis de l’autre, on les
confere : Qu’ainsi ne soit les comparaisons ont des degrez, les similitudes & égalitez n’en ont point. Si on
ne compare on ne peut discerner la
difference, parquoy il y a comparaison entre les femmes de bien & les
autres, ou elles seroyent semblables :
Quelquesfois parlant de deux choses on dira, il n’y a point de comparaison, & on veut dire égalité ou
semblance : on conferera un diamant
excellent à un autre, & voyant que
l’un surpasse en trop on dira sans y
penser, il n’y a point de comparaison
& on se trompe, car il y en a beaucoup, il faut dire, il n’y a point d’égalité, ils n’aprochent en rien l’un de
l’autre : Le galant gendarme disputant par hazard avec un homme de
peu, ne Iuy dira pas s’il veut bien dire, il n’y a pas de comparaison entre
toy & moy, car il y en a grandement,
mais bien luy pourra remonstrer
qu’il y a beaucoup de difference, &
ce par comparaison : car s’ils sont
comparez comme il se doit on discernera la difference : il y a donc
comparaison entr’eux. Ceux ausquels cecy ne plaira pas, qu’ils trouvent d’autres mots, & tous ensemble taschons à nous glorifier en nostre belle langue, qui quelque jour
era royne des autres, à cause que ce
qu’il y a de plus exquis en tout ; sera
compris en ses bonnes frases : Je
m’advise d’une façon de parler que
mesmes les doctes usurpent, parlans
de quelqu’un qui est allé à la faute
qu’il a faicte, & disent : Il est retourné à son vomissement. Il m’est advis
qu’il n’y a point de retour, si cela
n’est avenu plusieurs fois, parquoy
quand une personne a esté d’une oppinion fascheuse, & il l’a quittée, puis
se ravisant il y retourne, iusques icy
nous en avons parlé proprement, &
dirons bien ayant repris sa premiers
opinion, qu’il avoit laissee ; Il est allé
à son vomy : car il n’y avoit point encore esté, dautant qui’l falloit avoir
vomy avant que d’aller-là que s’il
tourne encore à se repentir, puis que
pour la secõde fois il se retracte aussi,
adoncques on pourra dire, il est retourné à son vomy, le vomissement
est l’action, mais le vomy est ce qu’il
reprend ; Cecy est dit à l’exemple du
chien, qui apres avoir esté vomir retourne au lieu où est ce qu’il a jetté
pour le r’avaller : la premiere fois
qu’il y va il retourne au  lieu, & non
au vomy. Je fais icy le Grammairien,
pource que je sés quelque difficulté,
quand j’oy que les bien disans tresbuchent. Ceux qui seront de mon
oppinion s’esgayeront avec moy de
ces choses qui ne nous coustent rien,
& comme par plaisir nous nous y delectons, par plaisir aussi ils s’y arresteront, les autres l’auront pour indifferent. Passant outre j’oy dire des
nouvelles de guerre, On dit, Telle
place s’est renduë, cela est bon à dire
d’une qui a esté à un Prince, & apres
elle se rend à luy, car on ne rend que
ce qu’on a osté. Si on vous réd quelque chose, elle aura esté à vous : Je ne
veux en toucher que cela en joüant,
parce que les serieux y prendront
garde opportunement, & sur tout
pource que les paroles estans signes
de ce qui est il faut adapter les signes
aux sujets.
Du calomniateur dépeint par l’oiseau des Liparites.  OBJECT XXIX

I nous pouvions vivre en
ce monde tellement respectez, ou si bien oubliez
& incognus, que personne ne parlast de nous, nous aurions
possible l’esprit tranquille, & comme vivants en innocence ne sentirions bien ny mal. Mais qui est la
personne qui peut en ce mortel domicile estre de telle condition ? Il n’y
en a point : car mesmes les plus gens
de bien sont taxez par les autres. Je
me garderay de proferer ce qu’un
autre moins respectueux que moy,
eut dit, dautant que tel eut tranché
outre, & eut nommé ces autres-là
meschans : Non il ne le faut pas dire,
parce que tel peut rapporter ce qu’il
aura oüy, & ne laissera d’estre hõme
de bien, proferant apres ceux qui
parlent trop tost, ce que le zele de
son cœur luy fera advancer, je dy cecy fort asseurement, & parle avec authorité, comme en ayant fait preuve :
Je veux icy proposer un homme de
bonne conscience, tel que je le voudrois estre, aussi je me plains ainsi que
cettui-là se peut plaindre : Et pour
m’eguillonner moy-mesme, je faindré que c’est moy, pour faire depit à
ceux qui n’ont point de coura
ge : Mais pesez equitablement ce
que je presume dire de moy qui
me donne cette carriere. Dieu
ma faict la grace que j’ay apperceu en moy ce que je croy de ceux
qui veulent cheminer en pieté, &
rondemét, j’ay esté l’objet aux bons,
aux mauvais, & aux indiferens, & à la
fin j’ay sceu que jamais les gens de
bien n’ont mal parlé de moy, ou dit
de moy chose qui fut mauvaise, si ce
n’a esté par faux bruit, ou que ceux
qui ont parlé à mon desadvantage ne
me cognoissoient point, & de faict
j’en cognoy qui aujourd’huy me cognoissent lesquels m’ont fait excuse d’avoir ou mal pensé de moy ou
mesdit apres les autres, & je rends
graces à mõ Dieu de ce que les meschans ont dit de moy de mauvaises
paroles ; car cela m’honore, par ce
que si telles gens disoient bien de
moy, je penserois estre d’escheu de la
pieté que je veux suivre : je ne fay
point ces contes pour presomptuesement me relever, comme si confit
d’orgueuil je me voulois vanter d’estre juste : Mais i’allegue hardiment,
que je n’ay jamais faict tort à personne. Qui est cettui-cy dira quelqu’un
qui pense sa vie mortel le (pleine d’infirmitez par nature) estre sans cette
notable tache d’avoir offencé ? Il faut
que cettui-là se retire d’entre les
Chrestiens de que plus il n’ait souvenance d’estre fils d’Adam, demeurant
oisissans proferer l’Oraison que nostre Seigneur nous a dictée. O bonne
personne ne vous estrangez point
tant de moy, je vous contenteray, je
vous feray demonstration de mon
dire, & de telle sorte que vous l’aurez plustost approuvé que je n’auray
presques ouvert les levres pour conclure. Je peche journellement, je
bronche tousjours & miserable plein
de pechez je fasche tout le monde,
entant que je vay suivant ma nature
mauvaise. Mais quand mon deffaut,
quand l’outrage que je veux commettre eschet à l’homme de bien,
que ma mal-usance se tourne contre-le juste, il s’avise & sçachant que je
suis son frere, son membre pour lequel Jesus a souffert, il ouvre ses entrailles de douceur, & cuide que ce
soit sa main gauche qui en eschapant
a blessé la droite, ou a laissé choir sur
son pied le fer qui a fait solution de
continuité, & à donques il le supporte & ne se sent point offencé, il passe
par dessus il ne le sent plus pour me
l’imputer, & il ne pense pas que je
l’aye incommodé : Puis moy voyant
cette grande bonté je viens à la correction volontaire, à laquelle Dieu
m’attire, & je me retiens par la bride
que son sainct Esprit pose sur les efforts de ma rebellion. Que si par
zele j’eclatte cõtre quelques uns qui
soient meschãs, je ne les offence pas,
car ce n’est point offencer que d’affliger justement ceux qui ne sont
point du troupeau de pieté. De mesme je veux tant que je pourray estimer que les gens de bien ne peuvent
m’ostencer : Il est vray que les meschans me faschent, pource que je suis
marry qu’ils m’affligent, car je suis
homme disposé à estre meschant, si
Dieu ne me conserve, & suis triste de
ce que les malins me veulent ennuyer, car cela leur tourne à peché &
confusion : voila comme il faut traicter ce poinct en homme celeste, que
si je retombe encor en cét homme
temporel, pour ce que j’y suis, je vous
raconteray que je n’ay jamais essayé
d’offencer aucun, & je le dy confessant mon infirmité, & ne me suis sency oppressé que par meschans & gens
de peu, qui pourtant Dieu mercy ne
m’ont sceu faire de mal, dautant que
je n’ay pas eu le loisir d’y prendre
garde : Et les ay laissé faire, estimant
qu’ils estoient comme les chiens ab
boyans les ombres, & je suis un ombre qui passe vers son repos. J’ay
beau faire ces bons discours, je tasche tant que je puis de me retirer de
cette mortalité, & toutesfois j’y suis
tout plongé : je suis homme, il me sera pardonné : Je suis picqué & pour
ce je m’exagere mortellement contre les calomniateurs, à cause que je
voy tous les jours & entends des calomnies trop impudentes. Et qui ne
les voilà à la honte de tous les esprits
curieux ? Les plus sages, ceux qui sont
la lumiere des autres, emplissét leurs
ouvrages de contes injurieux, de
blasmes, de reproches, & de meschãcetez, invectivans outrageusement
contre leur prochain : Je dirois volontiers à ceux qui parlent tant advantageusement suivant l’erreur de
leur folle fantaisie, ce que dit sainct
Paul ; Qui és tu toy qui juges le serviteur d’autray ? Or ma violence se
retient, car elle est trop vive, je laisse
les ames en leur estat, & toutesfois je
desirerois que chacun se voulut cognoistre. On a tãt fait d’estat de cette sentence, Cognoy toy, si nous la
practiquions bien nous demeurerions en nos limites, & sans abonder
en nostre sens pour nous estimer parfaicts, nous jugerions & parlerions
sobrement d’autruy. Ce cognoistre
n’est-ce point croire que lon est l’objet des autres, comme nous sommes
leur objet ? Si cela estoit consideré il
n’y auroit pas entre les mortels tant
de pernicieuses langues, les calomniateurs cesseroient. Je vous advanceray un emblesme sur ce sujet, suivant le pourrttaict de l’oiseau des Liparites. Jadix les Liparites en leurs
armes ou enseignes portoiét un Cocu dont la figure estoit d’un oiseau
extremement beau, & de bonne grace, le plumage n’avoit rien qui ne fut
exquis, les couleurs en estoient si vives que le naturel y avoit regret, le
geste s’en recognoissoit si bien faisant, qu’il servoit de patron pour
estre imité, & l’ær s’y cõstituoit avec
tant de proprietez, que mesmes les
autres oyseaux se delectoient en la
rencontre de cette peinture tant naïvement rencontrée : Ce qui incitoit
ce peuple à se glorifier de cette arme,
est que par tradition on leur avoit
fait entendre que le cocu est un oyseau fort deliberé, & qui en sa jeunesse est tant agreable & beau, qu’il
est caressé de tous les autres, bien venu partout, suporté de chacun, & recherché du tout : Mais devenant viel
il deschet de toutes ces graces, pourautant qu’il devient laid, & difforme,
partant odieux, desagreable & ennuyeux, si que tous le chassent, le laissent, le fuyent, & le mesprisent tellement qu’il luy convient à terme de
temps mourir de cruelle faim, & sans
qu’il allonge le miserable reste de
son souspir de vie, en devorant ses
membres & soulageant son apetit de
sa propre plume, il ne dureroit gueres, & toutesfois à la par fin il deseche
& perit, si que presque consommé
d’ennuy & de misere, il sort du creux
où sa honte l’avoit relegué, & vient
vers le monde chercher quelques restes de misericorde & il la trouve,
mais non comme il espere, car soudain que ceux qui autrefois l’ont admiré le rencontrent, ils le deschirent :
Je vy ce beau tableau en un bon lieu
où mes yeux me lierent longtemps à
la peinture, estant attentif pour entendre ce mystere, & me fut dit que
c’estoit le symbole ou figure du calomniateur, qui ordinairement par
beaux moyens s’introduit par tout
où il est le bien venu, & puis ayant
esté approuvé ce qu’il est, perit malheureusement, & suit la voye preparée à ceux qui courent cette façon de faire, vivans desloyalement.
Cecy sera une consolation aux gens
de bien, & un avertissement à ceux
qui se mescognoissans ne font point
de difficulté de deschirer malignement les autres, acquerans par ce
moyen le tiltre de meschans, tels que
sont aussi ceux qui parlent des absens au desavantage de la renommée
de ceux qui ne se peuvent deffendre
n’y estans pas.
Quelques remarques notables, & de consequence.  OBJECT XXX.

Os pensées ne sont pas
tousiours rampantes sur
les sujets inferieurs, par
fois elles se relevent magnifiquement, & les choses serieuses
nous evoquent à leur tour : selon telles pointes je demonstreray que je
passe par tous objects, pour ce que
mon esprit est plus capable que moy
mesme. Voyant quelquefois les traductions vulgaires des Escritures
sainctes, je m’estonne comment les
doctes qui s’y sont employez ont
ignoré ce qu’ils devoient bien sçavoir, en ce qui est de l’antiquité. Entre autres remarques que j’ay faictes
en la Bible Françoise de Louvain ou
de Paris, il y en a une qui me fait esbahir & douter comment il s’est peu
faire que ces Doctes traducteurs
n’ont pas cognu la façon de bastir
des anciens : Il est escrit en Samuël
livre second, chapitre seiziesme, que
selon le conseil d’Achitofel il fut
dressé un pavillon à Absalom pour
entrer aux femmes de David, le texte
porte que ce fut dessus la maison, &
en cette Bible ils ont mis au grenier,
qui est tres-mal entendu : Car lors
en Judée les maisons estoient basties
plates par dessus, mesmes au Deuteronome chap. 22. verset 8. il est dict
quand tu feras une maison tu mettras
tout autour du toict une muraille de
peur qu’aucun ne tombe, s’entend de
mesmes qu’elles estoient des plateformes : Ce qui se cognoist par le
premier chapitre du dernier livre des
Roys où lon lict selon le sens Hebraique, Que Ochosias cheut par le
treillis en sa chambre, c’est qu’il se
proumenoit sur le toict & sans y penser il se laissa choir par l’ouverture
qui respondoit en sa chambre. Et au
second chapitre du second de Samuël il est dit que David s’alla proumener sur la maison, ce qui de note
assez avec les histoires, & remarques
que lon en a, que les anciens bastissioient de force que leurs maisons
plates par dessus estoient proumenoirs, ainsi qu’il se void encores en
de bonnes villes : Ce ne sont pas tousjours des greniers comme en ces
pays-cy, car le grain ce met souvent
és bas lieux : Voila comment souven
les gés doctes passent par dessus sans
y penser : J’ay fait aussi une remarque
en la nouvelle traduction de Geneve, je croy que ceux qui ont mis cette derniere main estoient Suisses des
gardes, dautant qu’ils ont baillé à
Saul une halebarde se proumenant
lors que sa folie le tenoit, cela ne me
fasche point tant que ce qu’ils ont
osté la harpe à David. Tandis que j’y
suis, j’ay une petite observation que
je veux debattre non opiniastrement
& toutesfois ce sera serieusement &
avec le respect deu au sainct Esprit de
à l’Eglise. Celuy qui transcrivit le
Pseaume, Exurgat Deus, m’a mis en
ce dessein, ayant escrit au 14. verset,
Si dormiatis inter medios cleros, je dis
qu’il avoit escrit caldarios en abregé,
& que lon a leu cleros, sans s’aviser au
tiltre qui estoit dessus, & par ainsi
cette traduction & ce mot sont venus jusques à nous, ce qui me fait péser cela, c’est que la plus part des traducteurs qui ont traduit sans envie
ou ambitions ont interpreté chaudrons, chaudieres ou landiers, & il
n’y a point de bains sans chaudrons,
parquoy caldarius qui est le lieu eschauffé sera environné de chaudrons
ou en sera plein : Or ces traducteurs
ont suivy l’Hebrieu qu’il faut aussi,
avoir pour guide en cela, parquoy il
est evident d’admettre cette remarque faicte à cause qu’ils escrivoient
jadis, per signa & siclas, Mais quelqu’un me dira qu’au Grec on trouve
clairos, qui signifie sorts, hazards, &
partant que ma notte n’a point de
lieu : Je respondray que je pose que le
Latin a esté en cela avant le Grec, &
que la traduction Grecque a esté faite sur la Latine : Ce que je dis peut-estre, pour ce qu’il y a plus de similitude du Latin à l’Hebreu en frases,
ou paroles, que du Grec, joinct que
lon ne sçait pas si les Pseaumes sont
de la traduction des Septante, qui au
dire de plusieurs n’ont traduit que la
loy. Et puis quelle convenance y a-il
de dire quand vous aurez esté entre
les clercs, pour dire entre les chaudrons pour signifier une incommodité & persecutiõ ? Sinõ que lon voulut paler de ces clercs ou leurs semblables lesquels pour le calomnier
mirent à sainct Hierosme l’habit d’une femme au lieu du sien. Or si cela
n’est je ne m’en veux point trop formaliser, je propose cecy quant à ce
dernier poinct pour exercer ceux qui
ont de la curiosité & prennent plaisir
à notter dignement tout ce qui s’ofre, & pour inviter ceux qui ont charge de nos ames d’estre diligens & de
ne laisser rié passer, surtout en espluchant l’Escriture, dont le plus petit
poinct est de consequence, car le S.
sprit n’estale aux yeux chose qui ne
oit tres-necessaire puisque Dieu ne
fait rien sans cause.
De plusieurs mots vsitez, comme Mieure. Il se chesme. Quel bien seroit s’il n’y avoit qu’un langage.  OBJECT XXXI.

Es bonnes gens du temps
passé ont retenu plusieurs
paroles des Druydes, lesquels comme plusieurs
Doctes ont maintenu, parloiét Grec
& tels mots sont venus jusques à
nous : Et de faict en nostre vulgaire il
y a beaucoup de dictions Grecques
cõme aucuns l’ont doctemét remarqué. Mais je m’advise de deux qui
sont fort cõmunes à Paris & usitées
en d’autres lieux : Ces bons peres de
famille tançans leurs enfans qui courent & ruent des pierres les appellent
mieures, j’oyois ce mot & ne le pouvois entendre, tant que je sceu ce
mot Grec, signifie meschant, & outrageux, alors considerant ce qu’ils vouloient dire, l’estimé
que pour miare ils ont dit mieure :
L’autre bien cognu est celuy que disent les nourrices & bonnes femmes
parlant de ces enfans qui se deulent,
& sont fort tristes, & descouragez, &
comme tout en langueur, se plaignét
lentemét, ils disent qu’ils se chémét,
j’ay pensé qu’elles imitoient le Grec
qui signifie propremét le baaillement de ceux qui s’ennuyent. Or
en voila deux usitez parmy nos gens,
si chacun des escrivains qui veulent
faire entendre ce que lon dit, en met
autant en advant, nous aurons peut-estre à la fin autant de Grec qu’il en
faut pour y faire un homme sçavant,
& assez pour le rendre commun sans
tant estudier. S’il n’y avoit qu’une
langue nous ne serions pas en la peine où nous femmes : Et si nous faisions estat de nostre langage pour y
traicter les sciences nous advancerions nos estudes, car le plus beau de
l’âge s’use à à prendre un langage, &
le reste de nos bons iours s’escoule
desmesler les secrets cachez sous les
paroles estrangeres. Et puis dites si
les anciens Grecs & Latins estoient
bien gastez, s’ils estoient sçavans, ils
avoient les sciences toutes presentes
c’estoit ce qui leur estoit enseigné,
car en tettant ils savouroient le langage qu’ils pollissoient en estudiant
les livres lesquels contenoient la
doctrine qu’il nous faut crocheter à
peine : Pleust à Dieu que toutes sciéces fussent en toutes langues, puis
qu’une seule langue n’est pas, ou que
toutes sciéces fussent en une lãgue. Si
cela estoit nous serions bien tost sçavans, & ne faudroit point tant s’amuser aux outils que lon faict : C’est ainsi que les Chirurgiens qui doivent
estre forgeurs & aiguiseurs de lãcettes, qui est tout ce que peut faire un
bon ouvrier qui ne fait autre chose,
s’il estoit ainsi que cela fut necessaire
de sçavoir, ils y seroiét plus long téps
presque qu’à ouyr les doctes leçons
des medecins qui les instruisent.
C’est le malheur où nous sommes
qu’il faut estre plus lõguement à s’instruire apres les outils qu’à s’endoctriner en la science, & si les langues
estoiét communes, ou que les sciences fussent en toutes langues ou en
une seule nous parviendrions à plus
grand degré de sçavoir que ne faisons. Mais il faut vouloir ce que
Dieu a constitué pour punir nostre malice, & retenir nostre orgueuil qui s’enfleroit par trop de
sciences, veu le peu de charité qui est
parmy nous, & le trop de malignite qui nous consomme.
 
Des Esprits.  OBJECT XXXII.

A raison qui establit toutes les consequences veritables, nous demonstre
qu’un contraire est co-nu par l’autre, & que l’un estant admis il faut aussi admettre l’autre : Parquoy si nous sommes informez de ce
qui est, nous pourrons avoir quelque
induction de ce qui le contrarier :
Nous sommes instruicts par les sacrez monumens tãt de l’antique loy
que de l’Evangile, que l’Eternel a
estably les esprits qu’il a crées quand
il Iuy a pleu : Et est necessaire que posant en nostre croyance, qu’il y en a
infinis qui suivent la bonté, nous
sommes obligez à croire qu’il y en a
de mauvais : Le Chrestien ne fait
point de doute de ce qui est recité
des actions, paroles, & effects des
bons Anges ; aussi ne doit-il tirer en
autre opinion ce qui est raconté des
efforts propos & rencontres de Sathan, des siens : Tout ainsi qu’il est
vray que les bons Anges ont accomply plusieurs desseins, les mauvais en
ont executé beaucoup, car ces intelligences abondantes en practiques,
ont en certains temps & endroicts
suscité divers tourmens & tempestes : Quand l’estat de telles substances nous sera comme cognu, & par
cela qui a esté & est, nous cõceurons
tant soit peu les organes dont les esprits se servent, sans difficulté nous
tiendrons pour certain ce que voudroient debatre ceux qui sont de
croyãce delicate. Lors que nous discourons des esprits, nous proposons
tout premierement la volonté du
Principal qui fait ses plaisirs : L’Esprit Divin est une force & puissance
diffuse par tout, contenant tout, voyant tout de la providence de qui toutes choses ont besoin ; Nous n’entreprenons point de le definir, mais de
dire ce que nous en aprenons par la
grace de ses effects : C’est luy qui a
fait tant- & tant d’esprits qui sont és
cieux, & és elemens ; il a creé ces substances perpetuellement mouvantes, & en continuelle action, Ces esprits qui ont leurs objects & sujets
en dispofition telle qu’ils s’en peuvent aider comme ce bon Dieu leur
permet. Ce secret nous deviendra
presque manifeste, si nous prenons
garde que toutes substances sont selon le vif, le vivant ou le mort ; Le vif
est qui s’agitte par soy-mesme & s’eslance librement où ses intentions &
but l’addressent : Le vivant est composé de deux, à sçavoir de ce qui est
vif de foy (j’entens és secondes & inferieures substances) & de ce qui est
mort quant à soy, & ne peut estre vivant que par le vif auquel il est uny.
Et mort est qui de soy & par soy n’a
mouvement aucun, & toutesfois
peut-estre l’organe du vif, lequel sera sa cause mouvante. Ainsi comme
nous l’entendons pour nostre demõstration qui sera agreable à qui l’admettra ? ce qui a corps & esprit est ce
que je dis vivãt, comme les animaux
desquels le corps est un fardeau immobile, & l’esprit est cette vigueur
puissante qui l’agitte. Esprit est consideré en plusieurs manieres, quelquesfois il s’entend pour la subtilité
des ærs ou substãces legeres qui sont
en tout, & bien que proprement esprit soit une essence imperceptible
aux sens, si est-ce que ce qui tombe
sous aucuns d’iceux reçoit par fois
tel nom, comme le vent que lon oyt,
les odeurs que lon flaire, les quint’essences que l’on gouste, les subtilitez
que lon touche, les ombres ou vapeurs que lon voit, & telles semblables qui ne sont manifestes qu’à certains sens, & que pour bien remarquer, il seroit presques permis de les
nommer corps momentaires : Les
Docteurs sacrez usent du terme d’esprit parlãt des ames separées de leurs
corps, ou des Anges, mesme par cette diction nous entendons parler de
Dieu & de sa providence laquelle est
l’Esprit divin & continu qui entretient toutes les parties de l’univers,
qui autrement ne pourroient persister : C’est ce grand Esprit qui guide,
envoye, addresse, force, tient & excite ces suibstances, que particulierement apres on appelle esprits distinguez en bons & mauvais Anges,
desquels les uns sont ministres de sa
gloire en bonté, & misericorde, & les
autres executeurs de sa justice : Ces
deux sortes sont ceux desquels nous
traictons pour quelques belles considerations qui souvent se proposent
entre ceux qui discovrent. Nous tascherons à les discerner par cette description : Le bon Esprit qui a par specialité retenu ce nom d’Ange, est une
substance intellectuelle, mobile, libre de volonté, sans corps, servant
Dieu, ayant en soy l’immortalité en
sa nature, selon la grace, & dont la
substance & espece est seulemét cognuë & manifeste à celuy qui en est
le Createur. Sathan a eu cette condition, car il fut ainsi creé comme les
autres au commancement, mais il
en est descheu du tout & de mesme
qu’il en jouyssoit avant sa disgrace, il
en est du tout frustré, non quant à la
nature, mais quant à la qualité de
bonté. Ainsi abbaissé à cause de sa rebelliõ, il l’est veautré és turpitudes de
l’Univers, & a receu l’epitete de malin. Les doctes Payens qui n’entendoient pas bien tout, ont pourtant
eu quelque intelligence qui les faisoit estimer des esprits ainsi, Le Demon est un animal de genre & de
cogitation raisonnable, d’animation
passible, de corps aeré, & de temps
eternel, par eternel ils entendent non
mortel, mais durant tousiours : Voila
ce que lon peut entendre de la nature (si cela s’en peut dire) des esprits.
Les saincts memoires & les discours
des Peres & ancestres, nous certifiét
que les Anges sont distinez à plusieurs offices, & les mauvais ordonnez pour les effects des supplices, &
ayants esté employez en leurs commissions, ils ont fait leurs charges durant lesquelles ils ont paru aux yeux,
ou aux autres sens selon l’exigence
de l’affaire, & quand ils ont deu executer un commandement, ou effectuer une permission, ils ont obtenu
des organes pour s’en servir : Ce qui
a esté plusieurs fois, peut aussi advenir quelques fois, dont les exemples
nous seront fidelles preuves si nous
les voullons recevoir. Or afin que les
discours que nous en retracerons
soient plus evidens, & que les ames
curieuses prennent plus de plaisir, il
sera bon de filosofer gentilment sur
les differéces qui ont esté imaginées
entre les substances spirituelles. De
tout ce qui concerne cette doctrine
d’esprits, nous sommes instruicts par
l’Escriture saincte, par la Kabale, &
par les histoires, car la Filosofie n’en
raconte que ce qu’elle a mendié de
ces trois, qui nous informent amplement & descouvrent ce qui est des
apparitions par exstases, songes, ou
veritez : Et de tout ce qui dés jadis a
esté raconté des puissances spirituelles, & de leurs effects. Nous dirons
un petit des exstases en passant, seulement pour ce que c’est une verité,
& afin que nous ne nous y arrestions
trop nous n’exagererons que celle de
sainct Paul, & encores bresuement
& sobrement, pour venir où nostre
intention nous appelle : Entre telles
eslevations d’intelligences cette cy
est notable : Car ce grand Apostre estant dans la frequèce abondante du
peuple qui refouloit au Temple, au
temps des devotions ardentes des
Juifs plus fidelles, cét excellent Docteur-eslevé sur l’ælle de ses prieres,
transporté par les vives pointes de
son zele, se sentit souslever jusques
au troisiesme Ciel ; Il s’y trouva sans
sçavoir si ce fust en corps & en esprit
ensemble, ou en esprit seulement, il
fut conduit au Ciel où est l’infinie
intelligence, en ce vaste qui cõprend
toutes les autres, tant grandes soyent
elles : Il ne faut pas estimer que ce
Ciel qu’il nomme le troisiesme soit
celuy qu’aux Spheres nous mettons
en tel ordre, où lon remarque l’estoile errante de Venus, comme l’a
dit quelque vain Astrologue : Il convient en penser autrement, & de la
sorte que nous avons faict en nos
sainctes Resolutiõs. Pour en esclaircir ceux qui le desirent nous repasserons icy sur ce sujet, en la doctrine
des sçavans qui ont sceu ce qui est
equitable de sçavoir de tels secrets.
Les sages ont notté du nom de Tout,
tãt l’univers que ce qui est creu estre,
& est outre l’univers, tout ce que le
sens & l’entendement humain peuvent avoir pour object, ce qui se cognoist, & qui est apprehendé plus
que ce qui paroist, & ce Tout ils ont
distingué en trois Cieux, dont le premier est ce qui subsiste depuis le
centre du monde, qui est l’extreme
moins, ou le dernier petit, jusques
au prochain poly de la voulte de la
lune, qui comprend ce que les petits
Philosophes nomment les quatre
Elemens : Et depuis ce terme jusques
à l’extremité des corps, & derniere
fin de l’extreme grandeur corporelle, qui grãdeur comprise en ces deux
termes, est ce qu’en science nous disons Ciel, est le second Ciel. Ainsi
ce premier & deuxiesme sont ces orbes materiels, changeans & mouvants, qui comprenent l’univers duquel le bas est suject aux mutations
generatives. Puis cétaby sine, cette
grandeur inexplicable, ce plus tresplus, cette capacité qu’aucune seconde intelligence n’est capable de
considerer, & encore moins comprendre ; ce vaste infiny, ce pourpris
eternel, cette habitatiõ sans termes,
dont le mystere est en la cognoissance du Tout-puissant qui le contient
infiniment, est dit le troisiesme Ciel,
c’est où fut ravy nostre grãd Pasteur.
Cecy remarqué, & selon ces dispositions, nous ferons estat des habitations en ces lieux, & de leurs habitans, ainsi nous sera permis, pour
nous expliquer, de nommer lieu, ce
qu’autrement ne pouvõs exprimer :
Or les formes qui le rengent eu tels
endroicts, sont dignifiées selon l’ordre de leur habitation & conversation : Ayãt posé cette remarque nous
aurons plus de clarté pour advenir
aysément aux cognoissances de la
partie de la Kabale dicte Marcaua,
laquelle avec toute la science & speculations des doctes Ægyptiens,
Caldeans, Juifs, Grecs, & Druides,
nous presente l’intelligence de ce
qui a esté imaginé des substances
que l’Apostre nomme puissances de
l’ær, & des autres : & attriburons aux
esprits du pouvoir, selon la doctrine
de nostre Seigneur, disans quelquesfois Satan estre fort, au prix de ceux
qui debiles en foy succombent à ses
efforts : La distinction que les premiers ont fait de ces essences, a esté
selon que l’imagination s’est appliquée aux effects, apres la cognoissance plus nette qu’on en a peu avoir :
Ainsi toutes ces secondes essences
spirituelles, sont celles dont nous
pouvons dire : L’Ange & les mauvais
genies sont d’une mesme certaine
essence & nature, mais leur ellection
n’est pas égale, ny mesme, comme
on discerne és hommes,  tant bons
que malins une semblable & pareille
nature, mais ils ont la volonté contraire, & desseins divers. De ce qui
est des Anges nous en devons estre
resolus, pource que le bien est la ligne droite, qui est une, & tout ainsi
que la courbe est recogneuë par la
droicte, & qu’elle est d’infinies fortes, nous jugerons de mesme des
troupes des mauvais Esprits, dont
les differences complexiõnelles sont
beaucoup de fois diverses, selon
quoy tantost quelques-uns les ont
estimez mortels, & tantost immortels, au prix que le discours humain
retraçãt apres ses pésées les attachoit
à quelques effects, lesquels finissans
aussi aucuns croyent que ces espoces-là prinssent fin, & la substance en
deffailloit, ne plus ne moins que si
un esprit qui peut estre abstrait, se
tenoit attaché à son suject, en la sorte que l’ame d’une beste l’est à son
corps pour finir avec luy. Or les Esprits immortels ont par les anciens
esté nommez generalemèt daymõs,
& quelques Poëtes parlãt des Dieux
les disent daymons : Aussi les Grecs
ont estimé que les daymons fussent
les premieres substances, & puissances : ainsi que le tesmoigne leur antique proverbe Daymonios, que sans y
penser les François ont interpreté,
En Diable, voulans les uns & les autres dire ce qui passe l’ordinaire, &
est excessif, cuidans en cela imiter les
Hebrieux, mais à contre-poil : Car
quand ils veulent dénoter quelque
sujet estre grand ou profond, ou divin, par ce qu’ils estimoyét toute excellence & assistance divine estre esprit, parquoy ils se tournoient vers
Dieu pour le considerer en adiurant
ce qui est outre l’ordinaire on excedant, donc voulans signifier une tres-grande & tres-haute montagne, ils
proferèt, c’est la montagne de Dieu.
Voylà ce qui est de la premiere distinction des esprits selon l’opinion
des peuples, qui en suite de discours
& d’observation, ont fait suivre les
Heroës, d’entre lesquels ils en ont
feint de mortels, comme les demy-Dieux & les Fées : Entre cette multitude d’Esprits on conte les Ames,
les Manes, les Spectres, & tels dont
la doctrine de l’antiquité nous amuse : les Hebreux mesmes qui ont deu
estre les plus sçavans en ce suject, en
ont fait des distinctions notables, selon quoy ils nous proposent : Le Lilit, le Nefés, autres qui sont le suject de leurs plus belles conceptiõs,
dont nous nous esclarcirons pour avoir du plaisir en descouvrant leurs
gentillesses. Le Lilit est un fascheux
spectre, qui se monstre & apparoist
materiellement aux personnes en la
figure d’un avorton, qui nuit fort
aux petits enfans, & espouvãte beaucoup les grands, de n’y a vivant qui
ne fust surpris & la rencontre inopinee de tell apparence. Elifas, amy
de Job tesmoigne que les apparitiõs
de simulachres sont affreuses, racontant sa vision, & dessignant cette
similitude, qui passa par devant luy,
le tremblement de frayeur le saisit,
ses sens furent espouvantez, & l’horreur l’occupant son poil fut tout herissonné pour ce qu’il vid au passage
l’esprit, ayãt une figure qui luy estoit
incogneuë, telle apparence soit Lilit ou autre, donne trouble. Le Nefés qui est aussi interpreté Ame, à
cause (disent-ils) de leur similitude,
est la figure, ou image, ou ombre
abstract, qui lors que par quelque
petit point l’intelligence est destournee, se presente & paroist un peu avant l’instant de la mort. Les Peres
constructeurs du Zohar, discourent
hardiment sur l’occurrence de tel
spectre qui s’avança sur le terme
de la mort prochaine, & parut prononçant le trespas de l’un de leurs
plus signalez Docteurs : Ces deux remarques de figures spirituelles n’ont
point esté si naïvement traictées par
les Gentils, desquels les opinions
ont esté plus terrestres, & en leurs
pauvres imaginations ils ont estimé
que les Ames devestuës de leurs
corps estoyent ombres, possible representans en lineamens, & remembrences les deffunts, comme le Nefés les faisoit paroistre avant le deceds, & tels ils les recommandoyent
aux Manes. Or cét ombre ou devancier, ou posterieur, est comme
qui diroit que ce fust une figure purement abstracte de la substãce, sans
diminution d’icelle, signifiant que
bien tost cette parfaicte image sera
effacée, ou est separée de son suject.
Les Rabis qui nous figurent ce Nefés
nous font presque comprendre un
accident sans substance, tel qu’il se
peut imaginer és ombrages des couleurs de verrieres peintes, que le Soleil par la vigueur de ses rayons pousse jusques contre le solide opposé,
qui reçoit les ombres, lineaments,
& teintures abstractes par une extraction figurative. La figure spirituelle qui va ainsi errant apres les deffuncts, est souvent nommée le Genie de chaque particulier, & est par
fois ditte son ame, encore que ce ne
l’a soit pas. Quelques sages ont fait
mention qu’il y a eu des ames lesquelles apres leur solution des corps
sont venuës au siecle des mortels, estans sorties du manoir, dont par arrest divin on ne sort plus, & que telles
issuës ont esté octroyées par dispenses divines, selon le plaisir de l’Éternel, qui aussi quelquesfois les a commandées, ce que nous escoutons en
passant pour nous remettre & redresser à nostre propos. Considerant
ce sujet, nous cognoissons que quelquesfois on peut mettre distinction
entre Esprit, & Ame, car en cette intelligence Esprit est une substance
purement separée & complette en
soy, & l’Ame ne l’est pas de mesme
sorte, dautant que bien qu’’elle soit
essence complete en sa propre consistence, si est-ce qu’elle est comme
en defaut, estant separee, pource que
sa perfection & estat est d’estre unie à
son corps. Toutes ces considerations & observations, non bien resoluës és entendements, ont estably
plusieurs revers de sciences tendans
à l’explication de tels secrets, &
puis Satan s’y meslant avec le fard
de sa discipline, a faict glisser és fantasies humaines plusieurs maximes
qui ont faict naistre les distinctions
des daymõs, desquels on a remarqué
plusieurs effects & insoléces. Et à fin
que nous ayons le pied plus ferme
deduisant ce que nous en entreprenons, nous esplucherons la verité de
ce qui raisonnablement en est, sans
nous envelopper és ombres des imaginations humaines, & faisans estat
des apparitions notables des Esprits,
nous commencerons par quelques
apparences des saincts Anges, puis
selon que nostre cœur s’eslancera
nous meslerons d’un & d’autre, tant
que nous ayons occasion de conclurre pour en estre resolus. Il n’y a
personne entre les ames baptisées
qui n’accepte les exemples des apparitions advenuës aux ancestres des
peuples, aux Patriarches, & autres
de l’antiquité. Sur ce qui en est advenu je me laisseray aysément persuader-qu’il en peut encore eschoir
autant : Mais quelqu’un dira, Que
cela n’est-il doncques commun ?
arrestez un peu les pas de vos imaginations, & sçachez que toutes telles
apparences ne sont avenuës de mesmes à tous, & que celuy qui les a envoyees en faict à son plaisir : Les Anges ont paru d’une sorte à Abraham,
& d’une autre au Roy de Gerar : d’une
maniere à Moyse, & d’une autre au
valet d’Elisee : & comme les saincts
registres nous le preuvent, ils ont
faict voir une figure à quelques-uns
d’une compagnie, sans que les autres
l’ayent veuë, & osant mesler les actions du maistre avec celles des serviteurs, je diray qu’il pleust à nostre
Seigneur de se faire voir à sainct
Paul allãt en Damas, & ce vray Dieu
vray homme ne fut veu d’aucun autre de la trouppe, bien que tous eussent ouy l’esclat de sa saincte voix.
Daniel a eu des visions qui luy ont
esté particulieres, ainsi qu’ont aussi
eu les autres Prophetes qui voyoyét
& les assistans ne voyoyent rien : Et
s’il y a bien davantage par fois, c’est
que certaines visions sont directemét appropriées aux Vierges, qui ne
sont pas communes aux autres. Ces
differences ont esté causes des noms
divers que l’on a imposez aux Esprits, lesquels quoy que ce soit ont
approché plus pres des personnes
qui plus participoyent de l’innocence, & sur tous les bons Anges qui
ayment la pieté : Les autres qui tousjours taschent à cõtrefaire les saincts
imitent parfois telles particularitez
quand Dieu leur permet. La saincte
Escriture est pleine d’exemples d’apparitions d’Anges qui souvent sont
nommez Dieu, pource qu’ils faisoyent la volonté de Dieu, dont est
advenu que quelquesfois le cõmun
des Hebreux ayant eu quelque vision s’exclamoit : Nous mourrons,
car nous avons veu Dieu ; Sentence
qu’ils avoyent mal extraicte de ce
qu’ils avoyent leu, ou ouy raconter,
que Dieu avoit dit à Moyse, Nul ne
me peut voir & vivre : Ce qu’au contraire sceut bien prendre en bonne
part la femme de Manué, ayãt veu ce
personnage qui par effect se paroistre Ange du Ciel, où il retourna en
la presencé de ces deux bonnes gens :
Surquoy elle respondit à son mary,
qui estoit tombé en l’erreur de ses
freres : Si Dieu nous eut voulu faire
mourir, il ne nous eut pas faict tant
de faveur. Il est donques certain que
les Anges ont esté veus de plusieurs,
& ce sous des especes que Dieu leur
concedoit, & non tout d’une sorte,
car ainsi qu’il y en eut qui receurent
la grace de ces visions diversement,
aussi il y eut des differences pour les
apparences. Les Anges ont leur maniere, les Ames la leur, & les corps
celles qui leurs sont propres, ce qui
nous sera fort evidant, obtemperant
au sainct discours de l’Evangile, proposant la Transfiguration de nostre
Seigneur, & nous recitãt la verité de
l’Apparition de Moyse, qui est une
Ame, & d’Elie, qui est un corps animé de sa propre ame : Les Apostres
eurent cette vision en laquelle Dieu
releva l’esprit de Moyse de ce qu’il
luy pleut, pour survenir à la veuë des
mortels où il leur ouvrist les yeux
comme il voulut & de ce nous n’en
examinons rien, ains le croyons fidellement : Les discours seroyent
infinis si nous taschions à remarquer
tout. Il est besoin toutesfois de s’esclaircir, & semble qu’en ce fait l’ignorance est une coulpe. Nous remarquons és deux principales sortes
se font en haut, comme l’’Ange par-d’apparences d’Anges, que les unes
lant à Abraham pour l’empescher
d’immoler son fils, & l’autre sur terre, ainsi que les Anges s’apparurent
au mesme Patriarche, puis beurent
& mangerent en sa presence, quoy
avisant on pourroit admettre une
belle distinction, pour sçavoir que
les malins esprits ne peuvent tant
exactement se manifester que les
bons, bien qu’ils facent autant ou
plus de signes, mais plus de bruit : ce
qu’ils practiquent ordinairemét par
spectres, l’exemple s’en peut tirer de
ce que la Pytonisse fit à Saül, car soit
que veritablement Samuel y fut, ou
nõ, je n’en debats pas, doutãt que ce
n’est point mõ intétion, aussi je laisse
cela aux sages Docteurs, je ne touche
qu’à ce que Satan entremesla pour
la sorciere, avec laquelle il avoit paction, & à laquelle aussi il imagina les
traicts de la semblance de Samuel,
que seule elle vid, & non Saül, qui
ouit bien une voix qui luy prononça
l’arrest d’extreme necessité : ainsi le
maling fit voir à la Pytonisse une apparence, mais non solide, comme
celle des Anges apparens. Si cecy
que nous repassons ne suffit, il sera
bien aysé d’entrer en une mer d’exéples, tirées des deliberatiõs sainctes,
& des avantures profanes, qui ont
esté suscitées par les organes que les
esprits ont practiquez. Si on croit
que les Anges l’ont peu, par permis
sion ou commandement, la croyant
ce nous abstraint de nous asseure
que les diables ont peu avoir ce pouvoir que Dieu leur a faict exercer à sa
volonté. L’histoire nous enseigne
que si cela n’esoit que Satan n’eust
pas fait le ravage qu’il fit à Job, en ses
bien, & en ses enfans : il n’eust pas
eu dequoy égratigner la peau du
pauvre Job. Parquoy il faut en depit
de la croyance dire, imaginer, &
croire que tels esprits se peuvent
servir de quelques organes sensuels & perceptibles, selon lesquels
nous fantasions des ongles, des dens,
des membres, & fouëts invisibles,
dont ils operent & achevent en accidens visibles & palpables. Il est vray
qu’aussi Satan effectuë en operations
grandes, sans avoir autres organes
que son sujet, comme quand il transportoit le jugement de Saül, & luy
manioit la langue en vaines Propheties. Quand il precipita les pourceaux en la mer, lorsqu’il transportoit ses demoniacles, & notamment
du temps des Apostres, & qu’estant
en un homme seul, il en offença &
despouïlla sept qui estoyent pauvres
exorcistes, enfans de Seva, Prince
de Sinagogue. En ces façons il se faisoit bien sentir, comme mesmes il
l’executoit par Asmodee, de la violence duquel mouroyent les marys
de celle qui depuis garantie par un
bon Ange fust donnée à femme à
Tobie. Ce seroit une arrogante simplesse de rechercher le contraire de
ce qui nous enseigne que les esprits
se peuvent preparer des organes, veu
qu’ils sçavent les plus grands secrets
de nature, & cognoissent toutes causes secondes mouvantes & agissantes. Sçavons nous de quel moyen
s’aidoit le bon Esprit qui transportoit Elie, comme luy deduisoit le
charitable Abdias, s’excusant de
l’ambassade qu’il luy ordonnoit vers
le Roy Achat ? pourrons nous descouvrir l’instrument, le cable, le chariot, & la matiere dont tout estoit
quand Elie fut visiblement enlevé
d’avec Elisée par le char flambant ?
Il nous les faut admirer & croire, &
jugeans que nous ne sçavons que
c’est, de dire ces merveilles estre un
pouvoir ordonné par celuy qui peut
tout. Tout ces espris qui n’ont point
de corps, peuvent possible discerner
ces artifices, si tels il est permis de
les dire par faute de paroles analogiques à ces faicts. Le bon esprit le
sceut exercer, quãd il ravit sainct philippes d’aupres de l’Eunuque. Ces
effects sont notables, trouvez dans
la verité. Je n’ose parler de la permission qu’eut Satan en la personne de
nostre Seigneur Jesus-Christ, certainement ce bon Dieu dõna un exquis
congé à cét arrogant esprit. Or les
apparitions & exercices des bons ou
mauvais Anges n’ont pas eu seulement le cours entre les peuples de la
premiere famille de Dieu, elles ont
esté communes entre toutes natiõs.
Chez les payens nous notterons afsez de rencontres des malins. Voyla
Pausanias qui s’offre, lequel longuement a souffert les importunitez,
tempestes & fascheries que luy ont
faict l’Ombre, le Spectre, le Genie,
le Nefés de Cleonice, qui luy ont
apporté des tourmens de desordre
mechãcetez & sembloit que la ju-insupportable ; Il avoit faict tant de
stice divine les avoit oubliés, pour en
avoir differé la punition, mais à la fin
il a esté attrapé par un estrange accident : Il aymoit furieusement cette
belle, qu’avec amoureux discours,
accompagnez de violéce & de crainte donnée, il persuada de luy promettre la fruition des fruicts que lon
cueille en la delice d’amour. L’assignation arrestée il va en fa maison &
se met au lit : desia il dormoit, car apres l’avoir long temps attenduë le
profond sommeil l’avoit envahy, &
comme il estoit assoupy, la belle
vint, au bruit de ses pas ce miserable
(ainsi qu’est l’ordinaire de tous meschans) qui avoit sans cesse l’ame en
alarme, à cause de ses meschancetez,
qui en ce sursaut l’oppresserent plus
que le souvenir de l’amour ne l’excitoit, s’esveilla à demy, & tout encor
comme endormy, craignant quelque vengeur, pensa de cette belle
que ce fust un soldat armé qui le vint
que armé qui le vint
esgorger, dont tout soudain esmeu
prend son espée, & ne se rememorãt
plus de celle qui luy apportoit le
moyen de son lassif contentement,
luy en donna dans le cœur, tuant la
beauté tant desirée : Ce dernier acte
fut l’occasion des furies qui le gourmanderent avec toutes sortes de
cruautez craintives meurtrieres
des meschans. Et qui pis est apres
son deceds, on a diffamé sa memoire
par l’estime que l’on eut que son ame
agittee exerçoit des violèces estranges en cette lumiere, & l’agitation de
les rabats au temple estoit si importune que les sacrificateurs envoyerét
à Rome querit des exorcistes experts, pour les delivrer de telles impetuositez, & chasser ce pernicieux
daymon. Tandis que nous traçons
apres telles ames, ou genies, ou plustost Esprits, qui se faignent de telle
condition, remarquant és memoires
de nostre antiquité Françoise, nous
notterons pour un des plus merveilleux effects de telles apparences, le
petit animal ou feint bestion qui sortit de la bouche de Gontran Roy
d’Orleans : Ce Roy lassé de la chasse
où il s’estoit par plaisir esperduëmét
agitté, & se trouvant destourné loin
de voyes, de bruit, de chiens, sans
ouïr le son des trompes, & n’ayant
avec soy qu’un sien gentil-homme
fidelle, se voulut un peu reposer en
entendant des nouvelles, pour ce
faire il se relaisse sous un noyer, arbre
fatidique, arbre le meilleur d’entre
tous les bons qui portent fruict pour
les secrets qu’il comprend en abondance : Ce fut possible celuy qui
trompa la femme à cause des divers
appetits qu’il occasionne & produit.
Ce Roy couché sous ce bon arbre,
chet dãs la profondeur du sommeil,
& le gentil-homme present, tesmoin
de son repos, ne voulant l’abandonner se tint en sentinelle viggilante,
pour favoriser le dormir de son maistre, & donner ordre à ce qui pourroit survenir tant des chasseurs, que
d’autre part. Durant ce pesant sommeil, & que le songe exerçoit l’esprit
de Gontran, ce gentil-homme veit
de la bouche de son Roy sortir un
petit animal qui s’avança vers un
ruisselet, coulant là aupres : cette bestiole barguignãt la rive y cherchoit
passage, ce qu’avisant la fidelle garde, mit son espée au travers du petit
folle ou couloit l’eau, le spectre l’avisa & se lança dessus, passant outre,
& tira chemin vers une petite coline
en laquelle il se glissa & entra dans le
creux qui estoit au pied, & y ayant
esté quelques minutes revint sur ses
pas requerir passage qu’il trouva par
la mesme commodité de l’espee qui
luy servit encore de planche, dont
descendu il suivit son premier train,
retourna, & se vint joindre interieurement au suject dont il estoit party,
r’entrant visiblement par la bouche,
dans le corps royal. Un peu apres, le
Roy, (comme il avient au partir des
visiõs du songe) cassé du travail qu’il
avoit eu en son propre repos, se reveilla, harassé autant que s’il eust eu
bien de la peine, & tout esmeu de ses
pensements raconta à son gentil-homme qu’il avoit  un songe merveilleux : C’est qu’il avoit songé qu’il
faisoit un voyage en un païs lointain,
& s’estoit trouvé prés d’un grand
fleuve qu’il avoit passé par dessus un
pont de fer, d’où apres avoir assez
cheminé il s’estoit rédu en une grande mõtagne, où il y avoit une grotte
en laquelle il entra, & y avoit veu
une infinité de riches thresors amassez & entassez en abondance merveilleuse : Et puis qu’estant sorty de
la caverne où sont tant de richesses,
il estoit retourné sur ses pas, & apres
avoir repassé sur ce pont de fer, s’en
estoit revenu bien las. Cela ainsi deduit, il ne fallut point rechercher le
plus docte des resueurs, ny les exquis
examineurs de songes, ny les Caldeans, ny les sorciers, ny les devins,
ny les Astrologues, ny telles sortes
d’abuseurs : Le gentil-homme conducteur oculaire du spectre Royal,
declara à Gontran sa vision, & puis
sa remarque qu’il avoit faite de l’entree sous le mont : le Roy fit faire ouverture capable és endroits dessignez, & ayant faict fouir dans la coline y trouva la verité des richesses
que le bon songe luy avoit figurées,
& ce fut en telle abondance que la
quantité qui en fut amassée en nature, fut à comparer à ces thresors presques inexpuisables qui furent trouvez au sepulchre de David, par le
grand Herodes. Ce genie qui alla
& vint ainsi au corps de ce Roy peut
estre comparé à l’ame d’Epimenides,
qui quãd il luy plaisoit s’alloit jouër
& esgayer-çà & là, puis retournoit
en son corps à sa volonté : Ces choses
sont assez estranges, Mais ce grand
spectre, ce mal-heureux genie, ou
esprit, dont nous ne sçavons autre
qualité que la mauvaise, lequel parut du temps de Theodose, & qui
sous la feinte d’estre Moy se fit precipiter en Mer beaucoup de Juifs qui
s’y lancerent, deceus par les fantaisies qu’il leur suggeroit : Ce terrible
affronteur avoit bien une plus ferme
apparéce se sembloit, car il fut quelque temps parmy les mortels, & estimé homme, puis en fin fut recogneu
avoir esté un pernicieux diable, dautant que quand on le voulut apprehender pour le punir de sa barbarie,
& trop insoléte cruauté, qu’on voulut luy mettre la main sur le corps il
disparut. Il nous est aysé de juger
que ces esprits-là sont malins, parce
qui’ils ne font que du mal, & de faict
nous avons recognu que les saincts
Anges ont tousiours fait du bien. Le
Daymon de Tenese estoit un diable
dautant qu’il affligeoit de bruicts &
violéces les habitãs du lieu, aussi se fit
il recognoistre tel par les excez de ses
invasions turbulantes. Datius Juge
de Milan estant arrivé à Corinthe ne
peust y loger à cause de l’importunité des Daymons, qui par cela se faisoient paroistre vrays diables : L’Hictoire d’Athenodore est tãt cognuë,
que par elle on juge qu’il y a des esprits qui s’occupent par les elemens
a faire des bruicts & autres ravages,
usans de certains organes : Ce conte
est gracieux il n’y a point de mal de
l’historier un peu, avisant quelque
curieux de le pourtraire, avec ce qui
est raconté d’Orton qui estoit serviteur invisible du sire de Corase. Pour
delecter le lecteur il m’est pris envie
de repeter l’advanture d’Athenodore : Il estoit sage & brave Filosofe, &
comme souvent on ne se trouve pas
bien en quelque lieu on change : Ce
personnage voyageant arriva en une
ville de Grece, où il vid une belle
maison à loüer, ou à vendre, il voulut
sçavoir ce que c’estoit & les commoditez d’icelle, ce qu’ayant recogneu
il luy prit envie de l’achepter, le possesseur luy dit le prix assez petit, l’advertissant d’une incommodité qui
rendoit la maison inhabitable : Ce
Filosofe voulant passer outre, dit
qu’il n’y avoit rien qui peust l’empescher d’y demeurer, & ainsi tombant d’accord avec l’autre, il conta
l’argent & entra en la maison, & fit
entre autres lieux qu’il avoit accommodez, son estude où on luy avoit
dict que venoit l’affreux spectre,
qui gastoit de son bruit tout le logis.
Athenodore estant logé & au soir
se disposant de sçavoir ce qu’il y avoit d’estrange en sa maison entra
dans son estude, où il se mit à mediter
sur ses livres & affaires : Quelques
temps apres & que quelques heures
furent passées, comme ja il commençoit à s’ennuyer, il ouyt le commancement d’un grand bruict partant d’un des bouts de la maison : La
cause de ce bruit approchoit de luy,
avec grand tintamare, il escoute &
attend, & ainsi il void entrer à luy un
spectre en figure d’hõme descharné,
pareil à un schelete, chargé & lié de
chaisnes de fer, qui passa devant luy
& luy fit signe de la main, Le sage ne
s’esmeut Point, le spectre reïtera ce
signe, à donc le sage se leve, prend la
chandelle en main, & suit le fantosme qui s’en alla par divers endroicts,
de chambre en chambre, de galerie
en montée, tant qu’en fin parvenu en
une petite court, il disparut. Le Filosofe remarqua l’endroit, & le lendemain assemblant ceux qui administroient la Justice les pria, & ils se
transsporterent sur le lieu où Athenodore par leur authorité fit fouïller, &
on trouva les os d’un mort environné de chaisnes, on osta tout, & depuis
le spectre n’a plus paru, l’esprit qui
faisoit ce bruit sçavoit bien de l’artifice pour imiter des chaisnes, & avoit
des organes propres pour cét effect
En fin on dira que ce spectre estoit le
genie du deffunct. Par ces diverses
sortes d’aparitions, je suis asseuré que
les esprits peuvent mouvoir des substances corporelles, & agir par icelles. De dire que ce qu’on void ne
soit qu’une vapeur, il conviendroit
de mesme dire de ce qui est ouy
ne fut qu’une imagination : Cecy
peut bien estre & la verité peut
aussi subsister, nous apprendrons à
nous acertener de l’un & de l’autre.
Les Esprits sçavent pour le moins
autant que les Mathematiciens : On
sçait que par certaines reflexions la
veuë peut estre trompée, tellement
que lon pensera voir quelque chose
qui n’est pas, ainsi qu’au miroër concave qui jette en dehors la similitude de l’image opposée, ce que l’ignorant avisant estimera que ce sera un
esprit vagant legerement par l’ær, ou
un fantosme, du tout separé de contingences solides. Le Daymõ en peut
autant apposer à nos yeux : Si Sathan
se peut transfigurer en Ange de lumiere, il pourra (qui est moins) vestir
un assemblé de plusieurs atomes
figurant une image palpable de ce
qu’il voudra, & puis apres s’il veut
faire du bruit, il le pourra plus aisement que les hommes qui par engins divers contre-font des voix differentes, ainsi que le peut practiquer
le docte mechanique, qui par ressorts
ou ærs contraints excite de grands
bruicts & forme des accés distincts :
Et puis si la voix humaine & naturel.le est vivement exprimée par cette
fille depitée, qui court encor querellant son dedaigneux amy, l’esprit qui
la cognoist & en sçait le secret, pourra l’imiter, voire mesmes proferer des
premieres voix, ou de loin rapporter
celles qui ont esté dites il y a long
temps ; faisant de mesme de tous
bruicts ce qu’il luy plaira. Voicy un
passage où les plus relevez d’asseurance me dresseront une pantiere qui
sera filée à l’esgoust des humeurs melancholiques : Ils me proposeront
que la bile noire opere és esprits des
vivants plusieurs fantaisies, dont les
images sont estimées substances veritables, mesmes les illusiõs qui s’en
forgent par les exalations des reins
& de la rate, deviennent vrays spectres, & qu’il n’y a point d’autres apparitions : on sçait & cela est commun que les hypochondriaques ont
de telles imaginations, tant en soy
que hors soy, qu’ils tiennent pour
veritez existãtes. Plusieurs qui quelques fois ne sont pas en leur parfaicte
santé, sentiront, ce leur sera-il advis,
une main froide se couler contre eux
estants au lict, & aussi leur semblera
proprement que quelque corps sera
pres d’eux, ou qu’on les poussera, &
le racontant jureront qu’ils ne dormoient pas : Pour dissiper ces cogitations, il faut notter que les opinions
qui ameinent ces vains spectres ne
se perçoivent que de ceux seulement
qui en sont persecutez, ne sont sentis, ouys, ou veuz que de la personne
seule qui est oppressée de telle maladie, sans qu’autre en ait cognoissance que l’unique que le pretendu spectre incommode ; Ce qui n’est pas
ainsi aux effects des esprits, car tous
ceux qui seront ensemble où se fera
l’aparition ou autre effort du Daymon, ou de l’Ange, auront chacun
ou du tout, ou en partie cognoissance de l’avanture : Et de faict l’observation en rend tesmoignage, & y a
bien a remarquer, c’est que les tourmentes & vehemences excitées sont
trop plus effroyables venans de telle
cause ; & sont tant merveilleuses qu’il
n’est pouvoir concedé aux humains
qui puisse produire de semblables ef
fects, ny tant d’effect pour si petite
puissance, petite au regard de la quãtité imaginée, c’est qu’un seul esprit
fera davantage de bruit que mille
hommes ou plus ensemble, & puis il
y a encores une autre consideration
c’est que quelques fois l’esprit ayant
fait un grãd ravage & bruit, promettãt un debris merveilleux, apres que
cela sera passé il n’y paroistra pas,
quelquesfois aussi il en restera de tel-la possibilité : Ceux qui ne pensent
les apparences qu’elles surpasseront
point que les esprits s’exercent ainsi,
diront que lon attribue aux Demons
les causes des craintes qui surviennent sans occasion ou par surprise :
Les vaillans qui ne voudroient pas
devoir à Cæsar en ce qui est du courage, fremiront bien à la rencontre
d’une petite couleuvre fuyant, & si
on oste la couleuvre & que ce soit un
spectre, tous deux ne seront qu’une
mesme chose : Or soit ce que chacun pensera, je conseille pourtant
qu’on se reduise à la verité pour le sujet des esprits, dont il n’y a que de
deux sortes, bons & mauvais ; Et
quant aux mauvais on les a distinguez en infinitez de sortes tellement
que c’est un abysme de les vouloir
deduire, mais pour tout cela ils ne
sont rien que Diables, & les hommes vains qui se jettent apres la Magie & cognoissance de leurs impostures, distinguans la magie blanche
de la noire, sont purs sorciers, dõt les
clefs de science, le grand secret, l’unique moyen, est de communiquer
avec Sathan, partant il faut s’arrester
à cela que la vraye magie blanche est
la crainte de Dieu, qui quand il luy
plaira nous envoyera son Ange sainct
pour nous communiquer sa misericorde : S’il nous asseure que les Anges des enfans sont considerans sa
face, nous devons estre certains que
les nostres n’ont pas moins de faveur
si nous demeurons siens. Outre cecy
toute magie est noire, est sacrifice au
Diable, & pure impieté : Nous nous
sommes exercez sur ce sujet pour
exciter ceux qui difficilement croyét
qu’il y ait des Diables, & disent que
le certain Malin, comme il est vray,
est nostre propre mauvaise cupidité,
nostre meschanceté & perversité ;
mais aussi il y a Sathan qui fait de terribles menées avec ceux qui le soufrent. Que si on ne veut consentir à
ces veritez, il ne faut que nier pour
ployer bagage & aller chercher maistre : Mais ô vous qui prendrez ce
chemin gardez de courir fortune, &
que rejettans un cõtraire pernicieux
vous oubliez vostre devoir vers l’autre, qui est excellemment bon. Quelqu’un dira je ne sçay ne de telles choses n’en eu jamais demõstration, &
partant possible ce qu’on eu dit n’est
pas vray, on nous fait de tels contes
de gayeté de cœur. Tout beau vous
n’avez pas eu l’experience de toutes
choses, beaucoup d’objects passent
devant les yeux de plusieurs qui ne
s’offriront pas à quelque particulier.
Tout Israël n’a pas veu les miracles
d’Elisée, & les merveilles n’en ont
laissé d’estre vrayes & existãtes. Tout
le monde n’a pas veu l’Assension de
nostre Seigneur, encor qu’il y eut infinité de peuple en Judée, & pourtãt
elle est vraye : C’est ce qui fait que
lon doit croire s’en rapportant à la
verité : Quand il plaira à Dieu s’il le
trouve expedient pour vostre bien
vous serez acertené de ce dont vous
doutez. Ceux qui croyent en Dieu
seront aisement persuadez qu’il y a
des Anges & des Diables, & tout ce
dessein ne tendant qu’à cette fin,
nous le conclurons mettãs sans cesse
peine en faicts en dicts & escris, de
profiter au prochain & magnifier la
gloire de Dieu qui est la nostre entant qu’il nous en veut illuminer, &
que comme l’Apostre le dit, Je me
glorifieray au Seigneur, nous ne tendrons vers autre but principal que
cellui-là, qui est l’unique auquel
pretendans nous serons en fin unis
avec les parfaicts qui sont aux cieux.
 
Dialogue d’Amans chastes.  OBJECT XXXIII.

PRES avoir tendu son esprit sur les discours serieux, & qui peuvent attacher le cœur aux speculations plus relevées, il m’est advis
pour ceux qui s’y delecteront, qu’il
croit aigrable de se donner un peu
de joye, pour ce faire je me suis advisé pour agréer aux Dames, de communiquer ce mutuel devis de Cleandre & Melisse chastes amans ; S’ils
estoient autres pour rien du monde
je n’essayerois de penser seulement
en eux. Car en tout ce que j’ay presenté aux yeux du monde, j’ay mis
peine & devoir de faire triompher la
vertu de chasteté, j’avois bien envie
de dilater cecy, pour dire l’occasion
de tous mes escrits plus mignons,
mais ces amans ont affaire, il faut les
oüyr.
CLEAND. Ma belle Demoiselle,
de quels heureux sujets entretenez
vous vos douces pensées ?
MELISSE. De ceux qui se rencontrent selon la capacité de mon
esprit, qui ne se peut former de desseins autres que simples, & peu relevez.
CLE. Ainsi les beaux esprits s’abaissent eux-mesmes, & saignans la
grandeur de leurs conceptions, ne les
veulent point communiquer, afin
que seuls ils jouyssent de la persection de leurs contentemens.
MEL. Mon contentement estant
egal à ma pensée, j’estime excellent
en moy ce qui aux autres seroit de
petit prix, ainsi mon ame se satisfaict
en son peu.
CLE. Cette belle repartie fait demonstration de quelque puissance
plus exquise, qu’avec si galante façon vous deguisez à vostre plaisir.
MEL. Comment ? apres que vous
m’avez donné de la loüange vous me
l’ostez en me couvrant d’un vice extreme entre les plus desplaisans.
CLE. Mon ame ne sera jamais si
deguisée, ny ma parole tant inconsiderée, que je pense en vous aucun
deffaut, & encor moins estimeray-je
que le vice vous destourne, & ne
vous diray de ma vie chose qui vous
offence.
MEL. C’est que vous me voulez
obliger de plus en plus, parlant ainsi.
CLE. Il n’est pas en mon pouvoir
de vous obliger, dautant que vostre
merite me contraint à vous rendre
tout devoir.
MEL. Si vous avez du devoir vers
moy, & que vous en usiez, vos actiõs
pour mon sujet ne seront plus de bõne volonté, & c’est ce que nous desirons le plus : Le devoir contraint &
le bon vouloir induit librement.
CLE. Ma bonne volonté m’a causé ce devoir auquel vos merites m’õt
obligé, & par ainsi le devoir & ma
volonté sont conjointement l’unique occasion de l’honneur que je
vous dois, & desire rendre, pour meriter par sincere affection quelque
place en vos belles graces lesquelles
je vous prie m’octroyer.
MEL. M’est-il permis ou necessaire de vous octroyer ce que vous
desirez
CLE. Il vous est permis, par ce
que vous estes libre de vos affectiõs,
& vous est necessaire pour la conservation de ce qui vous appartient.
N’est-il pas bon de conserver son
bien ? je suis à vous & vous me conserverez en m’ottroyant ce que je
requiers.
MEL. Quel advantage vous adviédroit-il d’obtenir ce que vous demãdez pour vous cõserver, car toute
l’affection que je pourrois conceder
à un sujet meritant tel que vous, luy
seroit plustost incommodité que
plaisir, veu le peu de bien que je puis
occasionner.
CLE. L’Amitié est le plus parfaict de l’’ame, si vous me faites part
de ce qui est le plus exquis de vous,
qui avez l’esprit tout accomply, je
seray en un estat tres-heureux & en
cette excellente habitude qui me
fournira une abysme de commoditez d’esprit, je seray conduit à la souveraine felicité.
MEL. Comment cela se pourroit-il faire veu que le souverain bien ne
peut eschoir à personne vivant en ce
muserable siecle ?
CLEANDRE. Vous avez posé le
contentement estre en ce que l’ame
se forme de particulier plaisir à sa dit
cretion ; Ainsi en mon ame ayãt pour
bien parfaict & but de felicité d’estre
aymé de vous, j’auray tant de gloire
en estre asseuré, que mon cœur sentira l’extreme liesse du souverain bié,
selon tout ce qui peut estre imaginé
de meilleur en ce monde.
Nous aurons le reste une autre
fois, c’est trop s’arrester à un object il
y en a d’autres qui nous attirent.
De se rapporter aux Experts.  OBJECT XXXIIII.

OUVENT je me mets sur
les rangs & dis de moy-mesme plusieurs choses
advantageuses comme en
qui suit, & ne plus ne moins que si
j’avois conquis bravement le chapeau de triomphe, je me dilate sur
des particularitez vertueuses que je
m’attribue galemment. Je ne le fay
pas par gloire, je ne le dis pas à bon
essient, car je serois insolent, mais je
le dy de moy comme d’un tiers pour
former un esprit. Donques tout ainsi
que la closporte se sentant toucher
se ferme, & ayant caché ses pieds dedans soy s’arrondit, si que la voir est
regarder un petit globe vivant : Je
vous diray que de mesme quand je
sens quelqu’un qui n’ayãt veu, vient
à me presser pour non content de me
voir, desirer aussi me considerer jusques à l’interieur. Je tends à deux fins
me presentant rond de toutes parts,
sans aucune difficulté, & en cette habitude pour contéter chacun je roule comme on veut, je suis facile à mener, n’ayant qu’un seul poinct d’attouchement sur la table de ce monde : Ou bien je me resserre de la sorte,
pour me contenter moy-mesme, meditant ce qui peut donner plaisir aux
sages cœurs qui sçavent recognoistre la capacité de la sphere. En quelque sorte que ce soit je demeure
tousiours de mesme tant que je puis,
& pretends que mes ouvrages soient
de semblable qualité, afin que si
quelque curieux les sonde, il ne presume y trouver que ce que je veux
manifester. Quelques fois comme
icy je suis en cette egalité, je ne passe
point outre le sens literal, & de cette
façon je me proumene parmy ces sujets pour la delectation de mon ame :
Et voudrois que je n’eusse affaire
qu’à ceux qui cognoissent, & qu’il
n’y eust que les experts qui maniassent mes ouvrages, & sur cette petite
tranchée survenuë, à cause du malheur des œuvres qui tombent és
mains d’ignorans qui en jugent, je
me suis mis à considerer que lon allegue souvent ce qui doit estre & est
selon ce qu’il faut entendre & non
selon la parole, comme cette sentéce.
Aux experts, laquelle est une regle
tirée non des paroles simples, mais
de l’intelligence de la loy, ce que je
dis dautant qu’elle ne se trouve point
en mots expres : Les  Jurisconsultes
aleguent, Experto in qualibet arte
credendum, Il ne se trouve point és
volumes du droict, il se faut rapporteraux experts, il faut croire celuy
qui est expert en chasque art : Mais
on y trouve le propos donc ce sens
est extraict, aux Digestes premier livre Tiltre cinquiesme loy douziesme, Apres D.l.xij. T.l. I.D. 25. T.4.
l. I.M.D.38. T.16. l.3. & c. Et si on
considere cecy on le verra tomber
en l’honner de la medecine : Car il est
parlé du tres-docte Hipocrates, unique en son espece, & duquel les livres contiennét toute la verité de la
medecine : Car tout ce qu’il a escrit
est vray à ceux qui l’entendent bien,
& pour ce qu’il n’a point failly les
doctes Jurisconsultes ont tiré loy de
ses propositions, paroles & conclusions, prenans un veritable exemple
sur ce qu’il a resolu. Sur cela ayant
pésé, & repensé, je m’estõne veu qu’il
y a tant de Roys qui ont esté medecins, & à plusieurs desquels on n’a
point douté d’attribuer le nom de
saincts comment és Universitez où
toutes les facultez sont, on n’a faicct
cette-cy la premiere ou au moins la
seconde, veu que le Medecin est un
Filosofe esgal à un Dieu, comme dit
le plus sage Payen ? Je me dilaterois
davantage sur ce sujet & debatrois
ma cause plus amplement, mais je ne
sçay quel mal-heur m’a excité l’envie de quelques Medecins que je ne
tiens point pour Medecins, & si je les
ay tenus pour tels, je m’en desdis : Car
je sçay que le Medecin doit estre bon
& toutesfois leur jalousie m’a fasché, sans me fascher, par ce que leur,
malice est mal fondée, & pourtant je
quitte là ce que j’avois d’excellent à
dire, & en temps & lieu je rendray
ces malins si pleins de turpitude,
qu’ils seront contraints de devenir
bons & cognoistre que je suis expert
à juger des esprits.
 
Observation des plons ou osiers, Eeau-e, &c.  OBJECT XXXV.

E commun dire est que
l’objet esmeut la puissance, Et le sage qui a veu
que l’object entãt qu’object est immobile, a prononcé que la
puissance s’esmeut à l’object. Je le
veux comme on voudra, & je sens
l’un & l’autre, oyant proferer certaines paroles lesquelles je recherche
dont elles sont extraites : Il y a plusieurs contrées en France, où certaines paroles sont frequentes, & elles
ne sont aucunement cognuës és autres : Vers Paris & Orleans on parle
des osiers pour lier la vigne, les treilles, les cercles, & telles affaires, & ces
osiers sont appellez vismes, mot developé du Latin, & ce en certains
lieux, où en d’autres sont dits plons.
J’estois estonné estãt en Berry d’ouïr
parler ceux qui bailloient nom de
plons aux osiers : Et au commencement je considerois avec l’enfance
de ma curiosité, que possible tel nõ
leur estoit imposé pour l’analogie
qu’ils ont au plomb, avec lequel on
joinct les vitres, mais estant plus advisé, je recognu que les voyãt ployer
aisément autour des matieres, ces
petites branches que lon les avoit
nommées ployons à cause qu’elles
ployent facilement, & qu’en sincopant pour ne faire qu’une silable on
avoit dit plons : De mesme plusieurs
font une silabe de fleau, & en bon
François il en faut faire deux, à cause
des deux premieres lettres qui attirent l’E à elles & laissent aisément le
diftongue au, se prononcer seule : Et
role souvent dite mal à propos, & je
sur cette notte, je m’advise d’une pane m’en estõne pas, car l’essence n’en
est pas agreable à plusieurs quand il
se faut resiouyr : Remarquez je vous
prie que nous avons un E feminin
qui jadis estoit proferé où on le rencontroit, Pour bien parler François
il me falloit dire que jadis on proferoit, & j’ay fait exprez cette faute
pour aussi toucher une autre, car
quelque habile eustdit, qui jadis se
proferoit. Or on laisse passer plusieur frases de la sorte, & si on y prenoit garde nous ferions en fin un langage net & non affecté : On me dira
que cela ne peut estre sans qu’il tienne des autres. Ho ! & quelle est la
langue c’est à dire langage, qui ne tiéne de toutes les autres ? Si quelque
sage me proposoit cette pointe je
penserois qu’il eust perdu son epitete : Et bien on dit que le vin releve
l’esprit & fait extravaguer & voila
l’eau dont je cuidois parler qui m’a
ainsi jetté aux champs, la cause est
qu’elle est origine du vin. Je voulois
donques dire que ce mot Eeaue escrit avec E feminin à la fin, estoit jadis prononcé Eau-e, de sorte que cét
E estoit distingué ; Encores à Paris
les naturels le proferent comme
quand ils disent quie pour qui, &
musque pour musq. Et ce pendant
quelques Huissiers lisans Eaue, &
voulants radoucir leur bien heureux
patois, souvent lisent e, a, ue, dautant
qu’ils voyent des lettres qu’ils ne
sçavent produire en avant avec signification. Je m’amuse à cecy afin que
la posterité sçache que si les vieux
Commentateurs Latins qui ont regraté les ruisseaux de leur langue, & y
ont trouvé des cloux, & telles pauvretez qui les ont faict estimer des
doctes ont eu de la gloire : nous
avõs la mesme palme à gaigner si on
nous fait raison : Il est vray que si on
nous l’allouë ce sera d’un autre dessein, pour ce que je n’ay autre pensée
en tout cecy que de contenter mon
esprit, qui seme en ces diversitez des
grains, dont quelques uns tombans
és fertiles cõceptions de quelque bel
entendement que j’éveilleray, produiront des fruicts d’admirable re-venu.
Du mot signifiant les ordonnances des femmes.  OBJECT XXXVI.

NE des remarques que
je me propose souvent,
qui me fait estonner du
peu de consideration de
plusieurs, & laquelle s’opposant à
mes sens me fait esmerveiller : Est
l’approbatiõ commune de plusieurs
paroles qu’on met en usage inconsiderement. En premier lieu il y a eu
quelques gens d’authorité entre le
peuple qui les ont avancées, pensant
bien dire, & puis l’opinion qu’on a
eu d’eux a faict devenir ainsi, & estre
irrevocable ce qui estoit une faute,
& puis les doctes se laissans forcer
aux discours communs, l’usage a emporté la science, & les avisez se sont
laissez ravir à la violence du torrent
vulgaire :  Je me mettray, si Dieu
plaist, un jour à dilater ce suject, &
monstreray une infinité d’absurdit
qui sont survenuës de mesme sorte
qu’une que je veux deduire seulemét
à cette heure. Un habile Docteur du
seiziesme siecle de Grace, a bien dit
touchant mon opinion, traictant des
propos ordinaires du commun, qui
croid que la premiere saignee sauve
la vie, & que le faire saigner au premier iour de May est salutaire : ce
qu’il a tres-heureusement refuté, cõme plusieurs autres resveries qui
marchoyent en dignité d’axiomes
veritables. Le suject que je veux
toucher est de pareille consequence,
& en diray tant sur ce qui est de la
chose, que de son nom : Le peuple a
une commune pensee, ainsi que les
femmes le cuident persuader, que les
purgations qui aviennent souvent
aux filles & femmes sont leurs fleurs.
Il y eut le temps passé une certaine
femme nommée Tortula, laquelle
a escrit en Latin un petit œuvre de
Medecine non mesprisable, cette-cy
estoit paravanture venuë de quelque
Medecin, ou compagne, ou servãte
dont elle a retenu beaucoup, somme
elle a assez bien faict : Mais aussi elle
a eu une pensée gauche touchant nostre sujet : Estant cause qu’on a proferé que l’arbre qui ne fleurit point
ne porte pas de fruit, & cette sentence estant devenuë principe a esté tenuë pour certaine, tellemét que cela
estoit mis en avant pour une verité, à
laquelle il ne falloit point contredire. Je ne veux pas absolument juger que cette pretenduë maxime
soit faulce, mais je sçay bien qu’elle
n’est pas exactement vraye, & j’ay
observé que quelques unes s’y fiants
ont esté joy eusement surprises, exerçans les sacrifices d’amour, quoy que
quel que refrongné en vueille contester, pource qu’il desprisera ce qu’il
n’a pas dit, ce qui a trompé cette bõne Medecine a esté la semblance des
mots Latins & François aussi, car ces
coulements de sang & ordonnances
que les femelles raisonnables ont de
mois en mois, qu’on pourroit dire
moisons, tant nommez fluores, c’est
à dire fleurs, dautant qu’elles fluent,
& il n’y a gueres à dire entre ce mot
& flores, qui est interpreté fleurs, &
ainsi, tant Tortula que les autres, se
laissant aller à ces paroles, ont suivy
l’opinion que nous avons deduitte :
Voylà comment il ne faut pas ouyr
simplement les paroles, ains les eplucher pour les entendre. Et puis
que les paroles nous sont données
pour declarer ce qu’elles sont ouyr
& appercevoir, il convient les entendre, & sçavoir leur analogie au
suiet. Je croy bien que la vieille coustume d’estimer que ce coulement
aux femmes est une espece de fleurs,
ne sera jamais ostée de la croyance
du monde, mais je pense aussi que
j’en aviseray pour remarquer que ce
ne sont point fleurs, parce que la
fleur contient en soy la semence &
origine du fruict, puis le laissant à
l’arbre, laisse choir le superflu : Ce
qui n’est pas icy, car c’’est st un excrement esventé, il faut une plus longue dispute. On prendra de ce
discours ce que lon voudra, & à
son choix chaque curieux eslira ce
qu’il en pensera propre à contenter
sa pensee.
 
De ce qu’on dict Resuer. Eviter aux fauces propheties.  OBJECT XXXVII.

E me suis esbatu en un
endroit de mes Florides,
disputant lequel estoit le
plus exquis, de rire, ou
d’entretenir ses penseés, & ayãt exageré l’un & l’autre, j’ay passé outre
vers mes objects divers : Et maintenant m’en avisant j’ay proposé de
m’enquerir d’où vient cét entretenement de pensées, ce que considerant profondement, i’ay descouvert
que c’est resuer, & pource que je me
plais à la descouverte des Etymologies, j’ay donné quelques minutes
au mot pour le deschiffrer. Et dautant que les Picards sont ingenieux,
& de faict les bons autheurs François Septentrionaux ont esté de ces
gens-là, j’ay advisé vers eux pour venir à bout de ce dessein : ils sont les
inventeurs de ces tableaux qu’on
nomme Rebus qui sont vrayement
Hierogliphiques. Les premiers qui
les ont mis en avant leur donnerent
ce nom de Rebus, non comme on le,
pense, car à peine pourroit-on venir
à faire que ce mot convint sinon que
lon dit, Conveniunt rebus nomina sape,
suis. Les noms conviennent souvent,
à leurs sujets, & qu’ayant trouvé ce
mot Rebus ils l’ont pris pour faire
les entendus, ou pour attirer les regardans & ayants à demander que
c’est, voyant une parole latine. La
raison donc de ce nom je la veux dire
& la cause. Vous direz, vous qui l’entendrez que je ne cesseray jamais de
mesler parmy mes escrits quelque
gentillesse qui tende à l’alkemie,
vous direz vray ; Qui bien ayme tard
oublie : Jamais la belle impression
de cette belle & unique science ne
sera, si je puis, effacée de mon cœur,
& pour l’amour d’elle je me banderay bien tost contre ses ennemis &
cõtre les faux Prophetes qui en abusent : & Dieu-aydant je feray voir sa
beauté ; J’ay dit cecy pour vous contenter. Je vous declare, achevant
nostre interpretation, que ces sages
Docteurs, inventeurs des Rebus,
estoyent Philosophes Chymiques,
disciples des Egyptiens, & Druydes
qui sous feintes figures & paroles à
deux ententes, exposoient leurs cõceptions, & mettant devant les yeux
du peuple de telles pourtraitures les
nommoyent Rebis, du nom de la
matiere qu’ils traictent, & dont ils
ont tiré les profits temporels & eternels qui les honorent : Ce mot Rebis signifie qu’une chose est deux,
ainsi est du tableau presenté, le commun qui ne songeoit pas à ce Rebis,
ne discernãt pas de si prés l’I de l’V,
au lieu de bien lire a leu Rebus, &
cela est demeuré, & depuis a esté approprié à ces figures qui representét
des choses parlantes. Et pource qu’il
y a en ces tableaux plusieurs objects
qui sont aller & venir l’esprit, on a
de là tiré ce mot resuer, qui represente la revolution des pensees que
faict celuy qui les entretient à part
soy, & qui les contemple interieurement comme s’il faisoit un rebus, ce
qui seroit proprement Rebuser, &
croy que cette action d’esprit en solitude estoit jadix ainsi nommee, &
que l’on a osté seulement le B, & trãsposé l’S, & dit resuer. Et bien si cela
vous plaist ayez-le agreable, sinon
changeons de jeu. Et puis que par
avanture nous avons resué, parlons
à bon escient & sciemment à quelques presques infinis qui resuét, pensans bien parler, j’ay en autre part
fait mention de cecy, toutesfois il
sera bon de le reprendre icy, & pour
cause. Il y a des bien disans & mignards en a actions, qui naïvement
devisans, useront de frases de parler
qui leur plairont, & le plus souvent
ils les disent pource qu’ils les ont
oüy dire. A beaucoup, d’occasions
qui s’offrent ? & dont l’évenement
est douteux, du quelque pensée péut
survenir : Quelqu’un se disposant à
ce que la compagnie aura avisé s’ingerera de faire ce qui est estably, soit
pour jouër ou pour disner, ou autre
sujet, & cettuy-là, comme plusieurs
se doutant de quelque avanture qui
peut survenir, qui est de perdre son
manteau le laissant sur une chaire, ou
craignãt perdre ne desirera pas jouër
des mesmes cartes dont un autre se
seroit servy, à quoy prouvoyant il
dira : Ce que j’en fais est pour éviter
aux fausses propheties. Cela est dit,
il est eschappé, on se doute bien de
ce qu’il veut dire, qui est que si son
manteau est perdu & qu’on luy die,
il sera vray, & que si on le trompe, &
il l’a pensé, ou on l’a averty ce sera la
verité, mais la sentence n’est pas bien
dicte : Eviter aux fauces est mal parlé, il faudroit dire, Eviter les fauces,
en apres il est encor moins apparent
de prononcer Eviter les fauces profeties, bien que la congruité Françoise y soit, que dire l’autre, car qu’aon que faire d’eviter les fauces profeties ? Si les profeties sont fauces, elle ne sont plus profeties, elles sont
propositions, & si elles sont fauces
pourquoy est-ce qu’on taschera de
les eviter ? Or profetie est vraye, on
veut donc dire, Pour empescher les
profeties. Si le diseur de profeties
vient dire vostre manteau est perdu,
s’il est profete, il dira vray, & c’est ce
qu’il faut eviter, s’il dit faux, il ne le
faut pas eviter : Mais pourquoy suis-je si vain que de prolonger ce discours qui sera nul & sans fruict, si
tost qu’il aura fructifié ? Car si on cõ-çoit & observe ce que j’ay dit, il ne
sera plus memoire ny de la sentence,
ny de ma reprehension, tous deux
s’exaleront comme fumée : Et pourquoy me suis mis en peine pour cette
observation ? c’est pour le plaisir que
je reçoy de voir qu’és gens d’honneur tout est en proportion ; Certainement puis qu’ils veulent paroistre
nets & exacts en leurs actions, il est
convenable qu’ils le soyent aussi en
paroles ; à fin de n’estre point boiteux
ains égaux, & de beauté parfaicte en
faicts & dicts. Or bien, j’ay possible
resué, mais en resuant ainsi je ne laisseray de mediter heureusemét apres
des sujets de meilleure consequence, & tendant aux contentements
parfaicts lesquels n’apportent ny induisent aucun repentir ny incommodité.
 
Il y a deux sciences dont on parle presque tousiours & par tout. Nature ne peut passer 24. Karats à l’or.  OBJECT XXXVIII.

E m’arreste fort aux façõs de parler, pour ce que
je desirerois que l’on s’entendit bien, & sur tout je
voudrois que les doctes en tous arts
parlassent purement. Il est vray que
cettuy-là qui est bien-sçavant entre
les lettrez sera peut-estre ignorant
avec les artisans, c’est ce qui est cause
du mal : car souvent ceux-là qui inventent ou practiquent les paroles
& belles façons de dire ne sçavent
pas les arts, & bien plus ordinairement ne cognoissent rien és bonnes
disciplines. Ainsi ceux qui presumét
donner la loy de parler, sont quelquesfois purement ignorans pour la
plus-part, & partant presumptueux.
Je ne me pensois pas eslever sur cette
boulette d’ær qui voltige autour de
moy, je ne cuidois m’avancer que
pour dire un mot aux vrays sçavants
en tous exercices, & à ceux que lon
recognoist pour tels, dautant que je
pensois laisser les autres à part, tant
qu’ils soyent capables de reprehension ou d’aprehension. Or j’ay plusieurs fois devisé particulierement
avec ceux qui sçavent, & en telle
multitude je m’arreste aux experts,
en la matiere metallique, où j’ay ouy
plusieurs discourans faire de gentilles escapades parlant nostre vulgaire. Pardon, François, j’ay un peu
peregriné comme ceux qui se forment sur le bien dire extravagant, je
l’ay faict expres : si mon excuse ne
vous plaist pour toucher ceux qui
disent, mesmes escrivant en tiltre de
Doctes, il luy donna un grand coup
d’harquebusade, ce seroit bien dit de
proferer, il luy donna une harquebusade, cela est dit en passant, je doy
ce discours à un autre lieu, ce n’est
pas à cette heure ce mot qui m’importune, c’est une sentence qui faict
mal à mon intelligence, quã je l’oy
dire, mesme aux experimétez en l’alkemie, en laquelle je m’esbahy que
nous ne sommes infiniment sçavans,
comme aussi nous le deurions estre
en Theologie, ce que je dis est sans
mesler les deux sciences, car comme
ognoissance de Dieu est exquise
l’autre n’est que vanité, & mesmes
en sa verité n’est que folie humaine,
mais ce que j’ay mis en avant, est
pource qu’il il n’y a en ce siecle tant de
discours ordinaires, ny tant d’occasions de parler si souvent repetées,
que de ces deux sujects, qui tendent
à l’aise des ames, & prosperité des
corps. Si aujourd’huy il y a quelqu’un qui pipe sur la belle grace de
faire croire ce que lon dit, & qu’il
soit en compagnie l’un de ses sujects
sera proposé, & pour ce qu’en toutes
façons on en dit fort disertement, je
ne plains point de repeter que je
m’esmerveille que tout le monde
des capables n’en sçait infiniment :
Pour en dire plus particulierement,
je vous aviseray que si tost que quelqu’un de ces retraceurs de belles paroles, aura veu quelque livre de
Theologie, aussi soudain le voyla a
concevoir des Meditations, & le
plus souvent, comme ce ne sera pas
le mestier du diseur, on y verra tant
d’escots Theologiques, que si on s’y
amusoit on trouveroit autant d’absurditez que ces bons courages cuident avoir faict des relevées en
saincteté. C’est le temps qui a des
tranchées qui font faire ces culbutes aux esplucheurs de reputation :
Les loix deffendent à ceux qui ne
sont pas de l’estat d’en parler, parquoy j’avise ceux qui en veulét dire,
de sçavoir que c’est avant que d’ouvrir la bouche, ou exercer leur plume pour estaler devãt le monde leur
honte, & la vergongne de ceux qui
voyent & oyent leurs discours sans
y prendre garde, laissans couler un
milion de neuds de grosse laine, sous
un petit fard de soye qui couvre le
gerement le fons de la besongne,
au deduit de laquelle la dispute survenant, la verité est perduë : Je ne desirois point dire cecy, mais le beau
Daymon, ou pour parler intelligiblement, le sainct Ange qui favorise
les escrivains, m’a faict passer cette
planche, pour entrer en ce pré où
ont les fleurs de mon suject. Parmy
tant de rares fleurs je voy les metaux,
& sur tout l’or qui rayonne jusques
en mon cœur, tant je desire d’en avoir pour en faire du bien aux pauvres, ausquels les riches ne songent
point, & comme nous discourons
souvent de sa perfection nous l’avisons approcher du but naturel, dequoy parlant j’oy des sçavans dire,
Nature ne peut outre-passer vingt &
quatre carats. Il m’est advis que c’est
parler improprement : Si on disoit
tre carats, je serois satisfaict, parce
Nature ne passe point vingt & quaque c’est un terme qu’elle a mis, &
ces vingt & quatre carats n’ont pas
donné loy à nature : C’est, je pense,
comme il y en a qui disent, On ne
sçauroit boire de meilleur vin que
cettuy-là : on leur peut respondre
qu’ils se trompent, car il n’y en a
point de si bon que de meilleur ne
fut aisé boire : il falloit dire, pour
s’interpreter, On ne trouve point de
meilleur vin, ou il n’y en a point de
meilleur, alors on disputeroit sur la
position, car la premiere est infirmée par elle mesme, tellement que
si en ce sujet on avoit trouvé le meilleur, il ne faudroit plus aller pour en
remarquer d’autre. Or en Nature
on a recogneu par grande observation que le plus fin Or, est ce qui est
dit à vingt & quatre carats, donc on
se tient là, & ne faut pas aleguer que
Nature ne peut passer outre, car Nature a ses termes qui se limitent par
son propre pouvoir, outre lequel ce
ne seroit plus ordre, ains desordre,
tellement que ce seroit sortir de ses
limites, si elle s’induisoit à plus, &
puis parlant de nature, & limitãt son
pouvoir à nostre discretion, seroit
imputer à Dieu un deffaut, qui est
Maistre de Nature, laquelle execute
sa charge par les degrez de l’Ordonnãce qu’il luy a pleu establir, & Dieu
demeure tousiours tout-puissant.
Parquoy on peut proferer Nature,
mais ne peut, Non, car nous ne sçavons pas le pouvoir que luy peut dõner celuy qui lui commande. J’ay
pris icy occasion pour dire un mot
aux Alquemistes ignorans qui se
veulét faire estimer habiles par leurs
vanteries, esquelles ils se dilatent si
mal à propos que leurs inepties se recognoissent dans leurs discours frauduleux, esquels sous ombre de cacher de grands mysteres, font de leur
propre ignorance une ostentation
magnifique, à fin que lon leur attribuë l’opinion d’estre sçavans : Et puis
pour passer plus outre aux replis de
l’admiration qu’ils requierent, cellent ce qu’ils ne sçavent point, declarans ne vouloir dira leur matiere,
ny leur façon d’operer, au moins
(je le dis pour quelques simples) l’opinion qu’ils en ont : Et c’est à fin que
la vanité de ces doctes qui gastent
toute nostre cabale, ne paroisse, &
que leur bestise ne soit descouverte,
tandis qu’ils donnent lustre à leur
badinage, ils tiennent leurs secrets
cachez, lesquels ne sont point, ou
bien seront quelques vetilles importunes ; rapetassées des anciennes folies des premiers fous : Et ce qui dõne le goust, ces maistres prononcent
que les mysteres si grands ne doivent
estre profanez, vous cognoistrez aysément les hommes de telles feces,
ce seroit dommage de dire farine,
comme font quelques doctes qui ne
parlent pas bien, à mon advis, veu
que de la farine se faict le bon pain :
Et jugerez ces pretédus philosophes
de bran, qui traficquent és ordures,
selon leurs preceptes où je les laisse
se donner le plaisir qu’ils pretédent,
ce pendant que relevé par l’aiguillon de mes contentemens, que je les
prie n’interrompre, je me donneray
catriere de dire ce que je remarque
en tous sujects.
 
Des Enseignes que lon met és Maisons.  OBJECT XXXIX.

IEU a mis en tous les
hommes des affections
diverses, & particulieres
à chacun, lesquelles les
portent avec certaine impetuosité
au but de leurs pretentions ; constituant à tout particulier le soin propre à luy mesme : Cette force, cét agissant, cét excitant, est cét esprit qui
nous induit (entre tant d’objects, )
esmes malgré nostre maligne nature, à rechercher le bien de tout le
corps de l’univers, pour entretenir
& maintenir les Republiques. Tout
ainsi qu’au corps humain il y a ce
que le Monarque des Doctes és
choses naturelles a nõmé les Emouvans ; de mesme il y a une force puissante qui faict qu’avec soucy exact
nous nous agittions pour des sujets
qui possible ne nous touchent aucunement, eu égard à nostre particulier, & toutesfois elle nous presse &
pousse avec une violence si grande
qu’il faut que nous exposions ce que
le feu de nostre cœur nous incite à
mettre dehors. Ce beau soin, cette
agreable solicitude, cette bonne cõ-trainte, m’a tousiours eslancé, & entre autres sur ce qui s’offre, dont j’en
ay tracé une petite rencontre quand
le cabinet de Minerve m’exerçoit, &
maintenant m’en resouvenant avec
une plus vive ardeur que l’autre fois,
je m’y veux exagerer, à fin de donner
coup. Je deduiray doncques à cette
heure ce sujet avec plus d’apparat, &
le semant en un champ plus spacieux
je me dilate à gré, relaschant mon esprit en l’estenduë de ce qui touche le
reglement parfait entre les humains,
à fin que disputant raisonnablement
d’un petit point, qui ne semble pas
estre de consequence, on apperçoive
qu’il est besoin de considerer tout,
dautant qu’il n’y a rien si petit qui ne
soit d’importance : aux petits, petites choses sont grandes, aux grands
celles qui les surmontent ou égalent
sont de consequence : Mais pourquoy est-ce que je vous escry cecy ?
Avez vous faute de prudence, que
vous dependiez de mon cõseil ? Estes
vous sans providence qu’il faille que
je vous en avise vous tous qui avez
pouvoir sur les autres ? Non, je ne
suis point si temeraire que j’estime
tant de moy qu’il soit en ma faculté
d’exciter, ou aviser vos beaux esprits. Je vous propose ce dont autresfois j’ay discouru, & demeurant
és termes de mon devoir je vous diray que je me plains souvent à part
moy d’un effect partitulier, qui ne
devroit point estre, & à quoy d’autres ont deu avoir pris garde mieux,
& plus diligemment que moy : A la
verité je croy que toutes ames dociles, & que tous cœurs jaloux de l’hõneur que nous devons à la Religion,
trouveront bõne cette exclamation
que je say contre une faute qui se
commet trop, & en trop de lieux. O
grand desplaisir, qu’il n’y a gueres de
villes Chrestiennes où cette perversité ne se trouve ! on met pour enseignes profanes les figures sainctes, &
pour denoter les maisons, lesquelles
le plus souvent sont les plus infectes
de vices, on y posera les semblances
plus exquises entre les images que
on revere, & ce qui est plus intolerable on pourtraict en quelques endroicts la Trinité, laquelle ne se peut
representer, & qui quand bien elle
seroit cognuë pour en dresser la similitude, ne seroit pas pour cõmun object dont on ne faict aucun
estat. Quelque delicat me dira paravanture que la coustume est bonne
de poser des enseignes sainctes, à fin
que chacun pesant en ce qui est poraupres de luy il se contienne
en devoir : Belle distinction, si cela
estoit practiqué, mais le contraire
paroist, parquoy nous jugeons de ce
qui le trouve estre : Peuple Chrestien
si tu sçavois ton bien, si tu avois un
peu de jugement pour l’exellence
que tu possedes, il ne faudroit point
de prescheurs, il n’y auroit point de
besoin de plumes disertes pour te reveiller & aviser. Nous voyons ce
qui est practiqué, nous sçavõs qu’au
eu où sera l’enseigne la plus saincte,
sera commis le vice plus deffendu, &
ceux qui hantent là, au lieu d’avoir
componction de cœur pour les folies de leurs vanitez, multiplieront
leurs libertez à exagerer leur pouvoir apres les erreurs de leurs cupiditez : Quels sont les logis que son
remarque de telles enseignes ? ce sont
tavernes, lieux publics à brelants &
impudicitez, cavernes resonnantes
de paroles oyseuses, cloaques de lubricitez, & endroits respirans de
blasphemes. Encor si telles enseignes, estoyent employées pour les
lieux d’hospitalité charitable, ainsi
que les noms remarquent les Temples & Eglises où le peuple devot
communie avec les bien-heureux, il
y auroit de la grace & de la raison.
C’est bien le contraire, car il appert :
Partant il n’y a point de moyen de
soustenir cette erreur, quoy qu’en
puissent dire les plus sages, sauf la
grace desquels cette façon est impie.
Si on prend garde à l’inconvenient
qui en vient, il est manifeste par le
scandale apparent qui en reüssit
toutesfois il n’est pas discerné, pource que lon y est accoustumé. Que
voit-on ordinairement ? qu’est-ce
que lon entend tous les jours ? par
les champs, par les villes, en plusieurs
lieux on entendra les hommes s’entre-saluër ; & l’un dira à son prochain
Monsieur de sainct Pierre, Monsieur
de nostre Dame, Monsieur de sainct
Jacques, & tels tiltres, & qui est-ce,
s’il ne cognoist bien l’homme, si on
parle d’un Curé, ou d’un hoste, ou
d’un tavernier ? Non je ne dis point
cecy en forme de gausserie, je ne fay
fay point conjonction de ces personnes, mais j’ay un dueil infiny d’ouïr
nommer de mesme nom un homme
profane, & un personnage qui traicte
les choses sainctes. Il y en a beaucoup qui se riront de cette rencõtre,
pource que souvent on verra l’hõme
Ecclesiastique, le Ministre de ce qui
est sacré, errer parmy le vulgaire cõme un homme de peu. En verité si
cela est c’est indecence, dautant qu’il
messiet au pasteur Ecclesiastique,
d’estre vulgairement és boutiques
des artisans, ressemblant plus le gaudisseur que le Prestre, qui devroit
estre en son estude à couver les fruits
exquis de sapience, pour aux jours
dediez en repaistre ses brebis, qui
adoncques le revereroyent au lieu
qu’ils en font des contes, ainsi que
d’un hommelet semblable aux
Moindres du commun. Et voyla
comme du mespris des images non
vulgaires, on vient à contemner l’image de Dieu. Les enseignes sont
estimées frivoles, & les serviteurs
de Dieu sont jugez ineptes, & le
tout par la faute qui se commet sans
y penser. Entre ces enseignes il y en
a qui sont trop insolentes, comme
elles où est figuré le Sermon, cela
ne se devroit point tolerer, non plus
que les autres : Vous belles ames, esprits doctes, lãgues bien disantes qui
tant souvent vous exagerez pour
maintenir l’honneur des bõnes images, qui n’avez intention qu’à leur
deffence, que n’usez vous de quelque revers pour destourner l’inju-C’est sur ce desordre qu’il faudroit
re qu’on leur faict par ce mespris.
quelques fois distinguer vos serieuses remononstrances, à ce que lon recognut ce qui est du devoir. Nostre
Seigneur a dit affermativement, que
quiconques est fidelle en peu le sera
en beaucoup. Laissons les images &
figures notables servir à ce qu’elles
sont designées, & n’en faisons point
de ridiculles signes, il y a assez de sujets pour faire des remarques d’hostelleries, de boutiques de marchads,
& tels hostels, sans profaner ce qui
ne merite pas d’estre vilipendé. Et
bien que le sainct ne puisse estre profané, si est-ce qu’il peut estre meslé
avec le profane, & en estre couvert.
Venons aux accidés sur lesquels souvent le peuple & la justice font un
grand faict, & exagerét possible trop
ce qui est aisé à tenir comme de neãt,
& à plus forte cause tenant un sujet
de merite l’exacte le sublimant infiniment, Si d’avanture le pourtraict
du Roy estoit en une sale, ou en une
outique ou autre part, & que quelque inconsideré ou malicieux y jettast de la fange, ou le brisast, & sist
quelque insolence, & que cettui-là
fust accusé, & paravanture par plus
meschans que luy, le Magistrat n’en
feroit-il point justice ? & avec la punition ne requerroit-il point de grãdes amandes ? Et nous voyons tous
les jours aux enseignes, où mesmes
la Trinité, la saincte Vierge, les sacrez Apostres, les venerables Martyrs, les heureux Confesseurs sont
peints, que le soldat inconsideré, ou
le tireur expert, transpercera d’une
harquebusade, & pour ce que cela
est fait galamment, c’est tout un, je
m’attens icy à quelque piece delicate qui opposera un esprit delicieusement confit aux arguties de faire
trouver bõ tout ce qui plaist, & j’entendray qu’on me dira ; Qu’il faut distinguer les lieux : Non ne passez pas,
ne dites plus rien belle ame, & ne
vous desplaise, je ne puis rié souffrir,
je suis incapable de vos bõs sofismes,
Pour ce que ce qui est bon de soy est
bon tousiours & par tout. Tout de
mesme que le mauvais est tousiours
mauvais. Et puis pour parler avec la
juste vehemence qui tranche jusques
au vif, qui deffaict sans qu’il y ait plus
de moyen de restablir : Dieu a dit, Tu
ne mettras point d’occasiõ de choppement, Flattez vous bons esprits,
mignardez vous en vous gratifiant
follettement, si est-ce qu’il en faut
venir là, & puis mettons la main à la
conscience, & prononcez ce qui est
equitable, Ces enseignes mises & posées de la sorte qu’aportent-elles,
que cause de moquerie aux Juifs &
aux turcs, qui diront que nous ne
faisons gueres d’estat de ce que nous
prisons ? Et que pourrons nous respõdre ? Quoy que nous les mettons
la pour faire croire que nous en avõs
soin, ou que nous reverons ce qui est
representé. Qui le croira, veu que cela n’est poinct. J’ay veu à Lion l’en
seigne du Pape, s’il y avoit quelque
temeraire qui fist une enseigne du
Pape à present seant, il seroit puny,
& mesmes il y a des villes où si quelque hoste mettoit l’enseigne du Pape elle seroit despenduë, & l’hoste
emendé : Si quelqu’un pour enseigne
mettoit l’effigie du Roy à present regnant, seroit-il toleré ? C’est tout un
pour tout cecy : Car il viédra un plus
sage que vous, c’est celuy qui a respondu sur le plus parfaict de ce qui
est de la perfection, qui me dira : Ce
n’est pas de mesme de ces enseignes
vulgaires qui sont peintures passageres, Et des sacrées effigies nommées
images par excellence, celles cy sont
exquises & sainctes, & les autres indiferantes : O jugement mignonnement repeu des delicieuses rencontres de ce qui est plus pur és intelligences, je vous prie ne vous attendrissez point l’apetit de contredire :
Ne vous abusez pas, quand on dict
enseigne de sainct Paul, c’est autant
à dire quel image de sainct Paul. De
grace qu’il n’y ait point de flatterie
en nostre cœur pour nous decevoir,
nous mesmes, j’arreste icy le pas de
ma course, je me veux retenir, je serre la bride au courselot qui m’emporte, je demeure un petit de voletant doucement sur le plain du commun je m’advise que si ce n’estoit le
differant qui eslance & agite les plus
transcendans entendements qui en
ce temps debatent, ou pour esclaicir
la verité, ou pour se faire voir, ou
pour attraper du bien, je m’exagererois plus advatageusemét sur cét incident, & de cette rencontre faisant
une nouvelle propositiõ, je mettrois
des poincts en avant qui possible feroient aux uns & aux autres oublier
leur duel, pour se joindre & bander
contre moy, qui apres plusieurs debats & belles pointes de dispute leur
tendrois la cuisse pour me venir dire,
bel esprit nous tenons de vous ; mais
craignant que ce ne fust pas de bon
courage ie me retiens : Je ne veux pas
passer plus avant. Je ne veux que dire
qu’il messiet fort aux Chrestiens, de
faire des ieux, des risées, des rencontres, des bouchons de taverne, & des
remarques de brelands, des figures
& semblances de ce qu’ils ont en
honneur ou doivent reverer. Nous
sommes en un temps qui produict
beaucoup de religions, esclate infinies devotions, & paravanture faict
soudre des superstitiõs avec les maillots d’heresies ; mais avisez y bié vous
n’y trouverez gueres de pieté, & encor moins de charité. Ce m’estest assez
d’en avoir dit & de crier assez haut,
qu’on prenne garde que nostre honneur ne soit point posé au rang du
difame. Par rencontre pour ce que la
souvenance s’eguise en discourant, je
diray un mot comme sortant de nostre sujet, il ne faut point estre de l’opinion de ceux qui font une Asile
impie de la Religion, & pour couvrir l’imperfection de leur mauvaise
vie, se rendre du party nommé adversaire à celuy qu’ils tenoient. Toutesfois encor que je parle, je ne pretends avoir rié dit, si cela n’est point.
Et reprenant mon sujet je me debats
de ce que je voy des enseignes qui
faschent mes yeux, quand je pense au
devoir. Que si pour repeter le bien
dire de mon gracieux adversaire qui
veut excuser, ce qui luy plaist, je redy
de ses raisons qu’il ne faut pas oster
les enseignes, pour le mal qui se cõ-met aux maisons, non plus qu’il n’est
pas question de demolir les Eglises,
à cause qu’il s’y fait plusieurs marchez d’impieté, ou s’en peut faire. Je
me respondray qu’il est aisé de chasser des Eglises les apparens profanes,
si on veut y mettre ordre, sans outrager le bastiment qui est construict
pour y faire le service divin, & auquel il y a gens ordonnez pour empescher le scandale : Et qu’il faut effacer toutes les enseignes qui sont à la
risée du beau nom qu’elles portent,
veu qu’elles peuvent estre ridicules,
entant qu’elles sont faites non à l’intention que le sont les Eglises : mais
seulement pour le plaisir de celuy
qui la fait faire, & le gain de cettui-là
qui la fait. Ayant pesé ces raisons, je
croy que mon intention sera receuë
de ceux qui desireront que les occasions de scandales, blasphemes & risées soiét destournées, ruynées & assopies, à ce que Dieu soit honoré par
nos œuvres. L’homme est fait pour
servir Dieu, & considerer ses œuvres,
l’honnorant en icelles, je croy qu’en
ce desir, suivant la pensée serieuse
qui m’exerce sainctement à escrire
cecy, que ce me sera un tesmoignage
de zele, suivant lequel j’espere que
nostre bon Dieu me fera la grace,
que je me rendray à mon devoir, y
appellant tout le monde : Je ne practique autre faveur, je ne trace apres
autres dignitez, je ne poursuis point
avec cecy des commoditez du monde : Je me descouvre innocemment,
Et en cette naïveté je remets tout à
la prudence des gens de bien, & providence de Dieu.
La Biche de Bloys. Herba maxima.  OBJECT XL.

ES delectations ne sont
point de me faire valoir
par le labeur d’autruy, &
dificilement je recherche
à mettre la faucille és moissons des
autres : Et si davanture je l’ay faict
quelquefois ç’a esté à la requeste de
quelque amy, comme quand je mis
en François la Constance d’un Dodeur que Iamet imprima, ce fut à la
solicitatiõ de l’Imprimeur : De mesme je me suis delecté sur le Polifile,
ce qui n’a esté que pour honorer ces
beaux esprits, dont l’un estoit encor
vivant, & qui ne m’a pas faict l’honneur que j’ay desiré luy faire, car ainsi que je l’ay dit dés le temps que son
livre De Cruce, fut imprimé, au lieu
de me gratifier, sans que je le desirasse, il a parlé de mon observation
comme par dedain, par ce qu’il ne
l’avoit pas trouvée premier, & qu’il
estoit Espagnol : Cette Observation
est celle que j’ay deduite au Cabinet
de Minerve discourant du Crucifix,
cecy n’est point mon sujet, & ce que
je dy en passant, est pour demonstrer
que je suis libre en toutes mes actiõs,
ne desirãt que le plaisir de mes amis,
& le mien propre, qui me faict galamment poursuivre mes recherches & rencontres, avec toute gayeté & sans envie. Il est vray qu’il y en a
plusieurs és œuvres desquels je prés
une souveraine delectation, pour ce
que je cognoy qu’ils ont peiné pour
moy, & m’instruisant me donnent
sans travail ce qui autremét me cousteroit assez cher en le cherchant.
Bien est-il que si j’y remarque quelque chose qui me semble n’estre pas
selon l’intention de l’escrivain, ou
selon qu’elle doit estre, je la considere de plus pres, & là dessus je me resous, que si je trouve par effect qui
reüssisse qu’il en soit autrement que
je ne le trouve en l’autheur, je me
donne liberté non de l’accuser, car il
a fait ce qu’il a peu, mais j’adjouste
modestemét ce qui luy est eschappé,
& qu’il eust mis s’il eust voulu y soigner : Il faut sçavoir bon gré à ceux
qui font bien, & aucun ne met la
main à travailler qu’en intention de
bien faire ; Que si chacun ne faict si
bien que vous desireriez, au moins
il fait ce qu’il peut, & dont il est loüable : Je ne parle que de ceux qui ont
pour but l’’utilité sans avoir autre
dessein. Car il y a des esprits galands
qui ont des intelligéces outre le vulgaire, lesquels pour se donner carriere baillent des venues, je les laisse à
parties, les benissant en leurs contentements, pourveu qu’ils ne soient causes de mal. Or j’extravague beaucoup ce semble, veu que ce n’estoit
pas mon sujet de dire cecy : Non ne
le prenez pas de la sorte, je suis en
mes presentes intentions comme
ceux qui vont au bois querir une buche dont ils ont affaire, & en passant
cueuillent plusieurs buchettes, &
font des fardelets plus grand que celuy de leur dessein, & tout vient à la
maison, & à l’utile, & ils sçavent ce
qu’ils ont fait : De mesme je ne desire
sçavoir que ce qui est, afin que je ne
me peine à l’avanture. Et pourquoy
se donne-on travail pour ce qui n’est
pas ? Ie veux donc travailler apres ce
que je sçauray de moy-mesme pour
m’en donner plaisir, ou environ ce
que j’aprendray d’autruy pour m’y
delecter, pour communiquer aux
curieux ce dont je seray certain : Et
pour ce je suis prest à tout escouter,
voir & observer, & puis repassant sur
les sujets ie ne me contente pas de
dire selon le cõmun, on dit, on croid,
mais je profere hardiment, cela est.
Toutesfois en histoire il faut croire
les gens de bien, & l’apparence, &
puis s’asseurer, disant, je trouve bon,
j’ay veu, j’ay esprouvé, j’ay ouy, & sinon tout au moins une partie ; Ce
que je dy est à cause d’une occasion
qui me met à ce point la plume à la
main, & dont j’ay quelque certitude,
Qui est la Biche de Blois, dont la memoire est si recente qu’il n’y a pas apparence de la revoquer en doute :
Cette Biche fut notable, dautant
qu’elle portoit teste comme un Cerf,
ainsi il y a des femmes qui ont de
grandes barbes au menton. La teste
de cette Biche a le bois beau & grãd,
on le void encor, aussi est-elle au chasteau avec la representation de toute
la beste, qui portoit vingt & quatre.
Je ne puis plus voir la Biche, il y a
long temps qu’elle est morte, & puis
quand son corps seroit entier & sec,
il ne seroit gueres aisé de discerner le
sexe, j’en croy toutesfois ce que gens
dignes d’estre creuz m’ont asseuré
estre, & que je dõne pour vray : Ceux
qui l’ont veuë & en ont recité l’estat
à ceux qui ont vescu avec nos peres ;
disent que le Marquis de Baude
grand veneur, & qui avoit fait de notables rencontres, ayant fait cette cy
& pris cette Biche, estimée Cerf,
pour ce qu’elle portoit ce bois, meu
de cette nouveauté cõserva ce corps
entier, & diligemment l’envoya à
Emanuel Ennel conte de Limoges,
lequel l’envoya au Duc de Lorraine,
qui la presenta au Roy Louys douziesme : Ce Roy qui avoit le courage
entier vers le peuple, voulut que cette merveille fut cognuë, & pour ce
la fit figurer, & mettre avec sa propre
teste en la galerie de son chasteau de
Blois, où nous la voyons encor. Or
il faut croire cecy non veut en avoir
du plaisir, veu les tesmoingnages que
j’en rapporte, que si on ne veut admettre la chose ne laissera d’estre.
Mais és sujets qui sont de ce qui est
tousiours, il faut bien adviser autrement : Et se bien garder d’asseurer ce
qui peut estre verifié en tout temps,
& puis estant dit au vray on est contraint de le croire : Je pose cecy afin
que je discoure en liberté. Si quelqu’un me reprend de ce petit recit
d’histoire, il ne le peut faire qu’en advançant ceux qui sont de nostre cõdition ; De dementir les Historiens
c’est s’abuser soy-mesme, si ce n’est
qu’on taxe de faux ceux qui ont escrit ce que nous avons veu, & dire
qu’ils y ont mãqué, Ce sujet est l’object de contredit ou d’asseuré en liberté d’escriture. Le contentement
est requis ou bien que lon le laisse. Je
suis indigné quand j’en voy qui hardiment proferent de ce qui est assez
ancien, & disent tel a failly, il a menty, il a falsifié : Gardons nous de telle
façon, celuy dont on parle a possible
fuy de tout son cœur le vice dont on
l’accuse, Et toutesfois il est accusé, &
celuy qui a proferé l’accusation a
peut estre tout ou n’entend pas ce
qu’il dit, ou possible prend l’un pour
l’autre. Et pourtant pour eviter ce
qui me pourroit tomber a disgrace,
veu ce pied que je pose pour estre en
seurté, je ne reprendray personne, je
laisseray chacun en son opinion, je
diray seulement mes remarques, &
les juges seront ceux qui verront si
j’avanceray la verité : suivant quoy je
ne desire offencer personne : En cett
humeur je vous advise qu’il y en a &
de gens de merite, qui asseurent que
l’herbe dite Du Soleil herba maxima la grande herbe, tourne tousiours
sa fleur vers le Soleil. Ne plus ny
moins que si elle avoit un ressort qui
luy donnast le mesme mouvement
qu’a le Roy des astres, ou qu’elle eust
un aymãt qui la dressast vers iceluy,
ou qu’il l’eust & elle ce qui en est attiré : Quelqu’un me dira que je l’ay
dit aussi, Excuse legitime je ne parlois pas là de cette herbe, je discourois alors figuremét, ceux qui m’entendent le sçavét, mais icy nous traictons à descouvert, nous disons de
cette grande herbe, de laquelle la
fleur jette une douce liqueur comme
de terebétine, & a en sa fleur une graine bonne à manger, propre aux gouteux s’ils le sçavent cognoistre, Si ce
qu’on dictde cette nature desireuse de l’object perpetuel du Soleil
est vray, il faut que les fleurs du pays
où elles furent premierement trouvées, soient autres que celles que
nous avons ausquelles cela ne se
trouve pas, ou que possible cét effect
n’apartiéne qu’à une qui soit la Royne de telles fleurs : Car j’en ay veu au
jardin du Plessis lez Tours, où souvent il en a abondance, & entre quarante je n’en ay pas remarque une
qui en un jour, ou une heure se tournast. Celle qui a sa teste plus droite a sa fleur vers son zenit, les autres la tiennent pendante selon l’inclination du haut de la tige, & aussi
souvent vers le Septentrion, que
vers les autres parts où le Soleil devide sa journée. Parquoy je ne puis
admettre cette proprieté, veu que
jamais je ne l’ay veuë ny aucun de
ceux ausquels j’en ay parlé serieusement, qui l’ayent observé & cognu autrement que moy qui ay consideré cette fleur souvent en toute sorte de temps & de saisons. Et
cecy soit dit en suite de mes observations.

L y a des hommes si témeraires & impudents,
qu’ils condamnent violentement tout ce qu’ils
ignorent, & pensent que le deffaut
de leur esprit, soit une maladie commune à toutes ames : Entre autres,
i’en remarqueray deux sortes, plusieurs Alchemistes & trop de leurs
adversaires : ces Alchemistes qui iugent sans science, sont artistes qui
pensent que leurs imaginations soiét
vrayes, & les autres qui soubs ombre
de ceux-cy condamnent tout, sont
gens, ou sans jugement, ou despourveuz de doctrine pour tel sujet. Quãt
aux premiers, je les laisseray pour
cette heure, n’ayant deliberé de les
enseigner, pour ce que je n’ay pas le
loisir : Les autres je les examineray en
passant, donnant une espece de lumiere a ceux qui auront desir, non de
s’offencer de tour, mais d’entendre la
raison. Ce n’est pas bien disputé que
mettre en allant des propositions &
les debattre, sans avoir cognoissance
de ce dont la question s’esmeut : ainsi
en fõt les adversaires des doctes Chimistes, desquels la science est veritable, & non un vulgaire abus, & art
courant apres la fausseté, tel que les
autres le pensent. Le sujet de la Chimie est grand, & peu congneu, &
bien qu’il se trouve souvent environ
les metaux, si ne sont-ils par son premier & souverain sujet, lequel est en
une matiere plus excelléte, qui pour
sa valeur, non en l’estimation vulgaire, mais pour son extreme effect, est
dite OR, & sur ce mot plusieurs (qui
aiment plus l’or que la pieté, & qui
ne sont ny disent rien qu’au prix de
l’or, apres lequel ils souspirent eternellement) s’abusent & forment de
belles & vaines fantasies sur leur these fausse. Ne croyez pas ames susceptibles de science que l’or des sages
soit un or qui se presse entre deux
fers, pour ayant l’armoirie & figure
du Prince vous servir de pleige pour
tout : c’est un OR qui attire cettui-là,
qui transmuë tout en richesses, dautant que par son moyen Dieu donne
la parfaicte santé, par luy les plus difficilles maladies & dites incurables
sont chassées, & la perfection de medecine est recogneuë, qui autrement
t manque. Le dissolvant de cét OR
n’est point ce qui vous abuse, il est en
luy-mesmes, il a tout ce qu’il luy
faut, & ne luy mãque que la cuisson.
Apprenez avant que mesdire, vous
qui estes opiniastres, & sçachez que
c’est ce dont vous parlez : vous faites
merveille de discourir de la nature,
& vous ne l’entendez pas, & principalement en ce que vous voyez tousjours, & en ce qui est des metaux.
Vous adversaires de la Philosophie
actuelle, dictes moy si vous sçavez la
raison pourquoy le sel commun dissoult l’or commun, & pourquoy les
auës corrosives qui peuvent sur l’or
ne peuvent sur l’argent, pourquoy le
sel commun pette sur le feu, & estant
decrepité si arreste attendant fusion ?
vous ne le sçauriez dire, & ce sont
choses aisées & mesmes descrites és
raisons du Filosofe, & toutesfois
vous ne le sçauriez entédre que vous
n’ayez practique le fourneau, j’ay des
propositions plus hautes, mais à des
apprentifs il faut presenter ce qui est
moindre : si vous pensez estre si habilles en la cognoissance des metaux, dites moy la raison de cecy :
C’est qu’une once d’argent fin & pur
mis en mesme fourneau, feu, & esgal
vaisseau, qu’autant de cuivre, ces
deux fondront en divers temps, à
sçavoir l’argent en un tiers de temps,
que le cuivre, tellement que le cuivre estant trente six minutes à fondre, l’argent sera fondu en douze,
voire en dix-huict : Je nomme ce
temps minute, non que ce le soit, car
il n’y a pas de nom à ce temps là seulement, c’est pour la proportion : Et
si apres on prend demie once de chacun, & qu’on les mesle, puis apres le
meslange que lon fonde cette once, à
mesme feu que les simples, ce meslé
se fondra en neuf minutes & souvent
en six. Rendez moy raison de cela,
vous serez Filosofes, sages és metaux. He ! pauvrets la plus-part de
vous qui en parlez, n’avez jamais ven
fondre l’or, & parlez de le dissoudre ?
Attaquez de dispute l’or potable, &
ne sçavez que c’est ! soubs ombre
que vous en avez ouy parler, on leu
quelques livres faicts à plaisir qui
sont des leurres. Ce n’est pas là qu’il
faut s’aheurter, vous estes Filosofes
ce dites vous, Filosofez donc, & ne
vous amusez pas à ce qui mesmes à
vostre advis est sans apparence. S’il y
a quelque presomptueux qui en cuide sçavoir, qu’il examine la raison
pourquoy l’or est digeré par une liqueur, & vitrifié par l’autre ? Pourquoy les perles estant reduictes en liqueur, & se recongellant vegettent ?
Comme aussi faict corail Pourquoy le souphre à la chaleur je dissoult ? & aussi le salpestre, & ces deux
touchant le feu immediatement se
bruslent ? Pourquoy ces deux esprits
tant violens, tant bruslables, si soudains à s’envoller par les ærs au moyé
du feu, estans joincts ensemble, &
fonduz dans un vaisseau sans addition, laissent une pierre incombustible ? si vous le sçavez vous approchez
des plus rares commencemens de la
Filosofie sécrette : Toutesfois je suppose que le devez apprendre, & lors
vous aurez des cognoissances nouvelles, de qui vous feront aisement
croire que beaucoup d’ignorance
vous a bãdé les yeux. Celuy qui parle de l’or potable comme un aveugle des couleurs, ne sera pas si eshonté apres avoir recogneu ce peu, de
mettre en avant des choses si ineptes, qu’elles sont mesmes ridicules
aux plus ignorans Chimistes, & mesmes à ceux qui desirent apprendre,
& qui ont tant soit peu travaillé. Les
ouvrages & ce qui est de la mechanique, ne se traictent pas comme les
fueillets d’un livre, les opinions ne
sont pas ainsi que ce qui chet soubs
l’examé probable des sés : l’Alchemie
qui est moyéne entre la Metaphysique & Fisique ne se gouverne pas en
intentions, il la faut cõsiderer a l’instant des operations : Et pour ce que
les metaux sont trop difficilles venons aux vegetables : Vous qui pensez sçavoir, dites moy le moyen de
deslier tellemét les simples que puissiez mettre leur goust à part, & leur
odeur à part, & leur qualité soit laxative ou astringente aussi à part, &
alors je sçauray que vous y entendez,
si vous ne le sçavez pas en ce qui est
commun, taisez vous du reste, si vous
le sçavez, conjecturez prudemment
& pensez, que comme vous sçavez
quelque chose, aussi d’autres en sçavent. Quant aux metaux vous n’y entendez rien, dautant que vous dites
ce qui n’y convient aucunement. Si
vous aviez veu les principes des metaux selon ce que l’intelligence en
communique, vous entendriez que
c’est que les sages ont voulu dire de
soulphre & vif-argent, desquels vous
parlez & ne sçavez que c’est, & pour
le vous prouver sans vous enseigner
ce dont n’estes pas encores dignes
ny capables, je vous mettray en avãt
une de vos erreurs : Pourquoy mettez-vous de l’or és restaurans, & en
adjoustez à quelques pillules, mettez en plusieurs Medecines des fragments de pierreries & perles ? vous
ne le sçauriez dire, sinon que vous
voulez enrichir les drogues. Si vous
les sççaviez vivifier vous auriez raison. Vous les mettez comme morts
& sans vigueur. Quant à l’or il a bien
une vertu qu’il empesche de vomir,
mais vous ne sçavez pourquoy : car
vous ne le cognoissez pas en sa nature interieure, bien qu’il vous soit familier : Avisez donc à ne parler de
rien que ne sçachiez ce qui s’en peut
sçavoir, autrement on dira de vous
ce que vous pensez dire des autres.
Toutes les choses que je vous ay proposées sont faictes de souffre & vif
argent differents, & ce, en leur matiere plus prochaine, ce que vous co-gnoistriez, verriez & entendriez si
aviez un peu pratiqué, & que sceussiez que l’on appelle argent vif une
glaire volatile susceptible aysément
de diverses formes, selon le temps,
le lieu, & les dispositions, & souffre
une subtile vigueur ignée cuisant les
substances, & les amenant à perfection de l’estat de la dispofition de la
matiere. Voyla ce qu’il faut entendre & voir, & non se jetter inconsierement à l’aventure. La reputation s’acquiert par science, & la sciéce faict que lon estime ce qu’auparavant on tenoit comme de neant. Je
mets cecy en auãt par maniere d’ouverture, à fin quel honneur des lettres, & la gloire de la mechanique reluisent, & que chacun apprenne à ne
passer ses limites, & que celuy qui
pense sçavoir beaucoup de loix les
alleguant faussement contre les Alchemistes, ne se trouve en l’interpretation d’icelles, & en l’Histoire de
leur naissance, aussi nouveau qu’à la
metalique, où le discours n’est pas
tant necessaire que l’experience &
observation sont requises.
De quelques paroles mal dites, & toutes fois receuës.  OBJECT XLII.
 
[image: F]
AUTE de consideration
exquise on faict des passades assez estranges en paroles, & je m’en estonne
veu que c’est ce qui s’exerce le plus
que le parler, & suis emerveillé quãd
j’y pense qu’il n’est exactemét poly :
Nous voyons que les sciences & arts
auparavant rudes, avec quelque téps
par l’industrie & l’usage s’accomplissent & se relevent d’une grace parfaicte, les erreurs peu à peu en sont
ostées, mais au langage bien que lon
le mignarde, que plusieurs tachent
à le façonner, nous ne laissons d’y
trouver des buttes grossieres : Ce
que je trouve estre a reprendre en
ceux qui sont estat de bien dire, je ne
pretends pas tout deduire ce que j’en
ay remarqué, selon que le caprice de
mon esprit s’esgayera en telles rencontres, je les produiray : En attendant j’esplucheray les sujects qui
s’offriront. J’oy quelquesfois ceux
qui veulét escorcher le latin qui diront : Il faut captiver la benevoléce,
& usent de ce mot captiver pour capter, ces deux mots different bien de
signification, captiver, c’est rendre
captive, il n’y a pas d’apparence de
dire que lon contraindra l’amitié veu
qu’il ny a rien si libre, il me semble
que ce n’est pas desirer raisonnablement, il conviendroit mieux le dire
autrement, je pense que s’insinuër
aux bonnes graces seroit meilleur,
ou attirer la benevolence, puis qu’on
veut user de ce mot, ou bien user d’une frase Françoise, plus propre, ainsi
que les bons diseurs pourront faire :
Aussi j’oy quelquesfois Italianiser,
disant, Il faut piller patience : ce qui
est bon en une langue a quelquesfois mauvaise grace en l’autre, Piller
en Italien, est doux, mais en François il signifie voler, ravir, envahir
par force, prendre violentement au
dommage d’autruy, & contre raison :
Et ce que lon pretend dire est user de
raison & sagesse, dequoy estãt guidé
il faut prendre patience : Nous ’avons un bon mot pourquoy voulõs
no’ faire les habiles pour en cercher
de moins propres, taschons plustost
à reduire tout en bon ordre, & à dire
des paroles signifiantes ? Estans en
ces pensées, je me represente un Proverbe que nous avons fort en usage,
portant signification contraire, &
signifiant en deux paroles diverses
une mesme chose : Quand on veut
dire que quelqu’un est demeuré hõteux, on dit, il est tout camus, ou bien
il a autant de nez, il a un pan de nez :
vous voyez que deux contrarietez
ont mesme intention : A dire vray,
celuy qui auroit le visage plat, comme une assiette, seroit bien honteux,
aussi seroit celuy qui auroit le nez
comme un andoüille, & d’outre mesure : Ie me ressouviens en escrivant
que l’on dit sans y penser, & en latin,
& en vulgaire quelques mots trop
amples, comme quand on parle d’un
livre ancien ou nouveau : Il est escrit
à la main ou manuscript : ce qui escrit
c’est de la main, sinon qu’il fut du
pied, ainsi qu’il a peu advenir, & ay
veu un enfant sans bras qui se servoit
du pied, en usage de main, ce qui
n’est pas ordinaire, possible que se
seroit assez de mettre ou dire escrit,
sans adjouster ce pleonasme à la maniere que son prononce, il est imprimé en moule : & bien si on le trouve
bon on dira Escrit, ou Imprimé, ou
bien on parlera selon la coustume :
Mais on me pourra dire, Qu’importe de parler ainsi ou autrement ? Et je
diray, Qu’importe aussi de se faire
entendre, de bien ou mal faire, d’estre propre ou guestreux, d’estre habile ou lourdaut, d’estre avisé ou imprudent ? il ne faut que penser & laisser le monde deviner vos pensées, &
trouver bonnes vos actions : Et cependant comment se fera-on legitimement entédre, si on n’a le moyen
de le persuader ? Le moyen est de
bien & devëment parler, le plus intelligiblement, bref & agreable que
lon pourra, & toutesfois je pretends
qu’en endroits & opportunitez on y
garde la mignardise & la galantise.
J’ay encor pour cecy quelques nottes : Nous faisons signifier les mots
tout leurs rebours, de avons des frazes à deux ententes sans y penser, cõme quand nous disons, N’avez vous
rien, nous voulons dire : Avez vous
quelque chose, voyla deux privatives qui signifient une existence, &
puis on dira par une seule privative :
Avez vous rien, & à tous deux on
respondra, ouy ou non. Si à n’avez
vous rien on dit, ouy, en lieu que de
droit il signifie, qu’on n’a aucune
chose, on le fera signifier le contraire
tout de mesme de la negation : Mais
apercevez une façon de dire : Je prieray mon amy de me prester dix escus, & il me dira, Je suis bien marry
que vous ne me l’avez dit plustost, je
vous asseure que je n’ay pas un denier, voyla ma femme qui le sçait,
n’est-il pas vray, m’amie : là dessus
elle dira aussi tost, Non mon amy,
qu’ouy mon amy, signifiant de mesme ? Regardons en l’intelligence,
Quand elle dira, non, elle entendra
qu’il n’y a point d’argent, disant ouy,
elle voudra dire qu’il est vray, comme si le mary eust dit, Est-il pas vray :
& souvent sans y penser on mettra la
negative devant : l’homme docte
mesme interrogeant son prochain,
dira, N’est-il pas vray, la responce
ouy & non sera égale à la question.
Je dy cecy pour nous reveiller, me
resouvenant que Rien est pris pour
quelque chose, souvant à cause que
Dieu fit tout de Rien, & ce rien ne
pouvant tomber en nostre intelligence nous l’estimons comme s’il
estoit privation : Ie desirerois que
nous prissions garde à nos paroles &
à nos actions, à fin que vivans pour
edifier nous menassions en terre une
vie ressemblant à celle où nous aspirons, en laquelle rien ne manque.
De ces termes, J’ay esté, Suis esté  OBJECT XLIII.

OUS manquons en nostre
langage, non de paroles,
mais de mots exquis, pour
bien signifier la proprieté
de nos frases. Tous les jours on en
observe quelque deffectuosité, mais
ce n’est pas encor là le mal, c’est que
nous avons des façons de parler qui
n’expliquent pas bien. Nous usons
fort du verbe substantif, & de celuy
qui signifie avoir, & cét avoir est plusieurs fois pris pour habitude, Comme quand on dit en François, j’ay
telle complexion, pour dire je suis
tel. Et quelquesfois pour action
passée, j’ay faict cela, feci hoc, on ne
dira pas en Latin, habeo factum hoc,
je mets ce petit mot pour m’interpreter : La diction Ay, tient grande
force & place en nostre langue, mais
il m’est avis que l’un en use avec faute d’intelligence, ce qui ne peut pas
facilement estre corrigé, parquoy
j’en dis seulement pour y faire penser
les doctes qui ont pouvoir à leur exemple de regler ceux qui voulét bien
sçavoir, c’est parler bon François de
dire, J’ay este à Paris, & quelqu’un
pensera que c’est mieux dit, Je suis
esté à Paris. Espluchons ces frases
qui signifient par celuy qui le dit que
son voyage à Paris fust dernieremét,
parquoy j’estime que pour s’expliquer il ne faut pas mettre un present
avec un passé : Je suis, est un present :
Et vous me direz que Ay est present,
aussi je ne le prés pas pour tel, dautãt
qu’il est attaché le plus souvent, &
possible tousiours au passé : comme
j’ay faict, c’est un passé, ce faict est demonstré passé par ce j’ay : ainsi ce fait
n’est pas present, non plus que l’autre, ces deux signifiét feci. Il est vray
que ce j’ay, estant seul devient present, comme j’ay grand soif, pour le
passé, j’ay eu grand soif. Et pour venir à ce que je veux demonstrer oyez,
On dira, J’ay cheminé trois lieuës,
on ne dira pas, Je suis cheminé trois
lieuës ; Si quelqu’un le dit, c’est qu’il
voudra parler François, selon la frase
de son païs, ou dialecte estrange. Je
sçay qu’il y en a qui diront, Je suis
esté payé, pour dire : J’ay esté payé,
dautant que je & j’ay sont gouvernez & gouvernent esté, & suis, je suis
icy, j’ay esté icy) par ainsi les verbes
sont le demonstratif essentiel, de ce
qui luy est conjoint par temps & maniere ; si on dit aussi, je suis esté là :
Suis, sera & present & futur, & pourra se joindre aux autres tout de mesme. Je remarque que proprement le
verbe, J’ay, Tu as, Il a, en certaine signification est demonstratif d’action
& passion, comme quãd nous disons
j’ay esté payé, cela est passé, ce J’ay
n’est pas habeo, mais habui, je dis cõme si nous parlions Latin selon le
François, si on met je suis esté, ce sera
sum & fui, deux contraires ensemble, & ne pourroit signifier, je fus
payé en tel temps, bien est-il que cecy n’a pas la mesme signification. La
difference est en l’amplitude du
temps : Mais voicy une autre difficulté. Nous admettons de dire : De
là je suis allé à Paris, on ne dira pas,
de là j’ay allé à Paris, pource que là
j’ay, & allé, sont de differente signification, & ne peuvent se joindre :
car le premier, je suis allé à Paris, represente une action qui se faisoit, &
le, j’ay, demonstre action absoluë,
comme j’ay esté. Le vaillant Soldat
qui parle de ce qui c’est passé en la
rencontre où il estoit, & où il a esté,
(il ne seroit pas bon de dire où il fut
esté) dira, J’ay esté blessé, & m’est
avis que s’il dit, Je suis esté blessé,
que cela ne signifira pas le passé : Le
premier est un pleonasme deux mesmes temps ensemble, un temps deux
fois, & cettuy-cy met deux temps
contraires, suis, & esté : Je suis introduit en vostre maison : C’est demonstrer ce qui est, & pour dire ce qui a
esté il ne faut pas mettre un present.
Je ne diray point, Je suis esté introduit, ains j’ay esté introduit, de mesme, que lon ne dira pas, il fut esté introduit, mais il a esté introduit. Tout
cela consideré je pense que dire, j’ay
esté, vaut mieux, que je suis esté. Si
on dit, je suis esté blessé, on dira, Tu
es esté blessé, il est esté blessé, pour la
secõde & troisiesme personne : apres
cecy je demande l’advis des sages, à
ce que nous puissions nous bien polir en parlãt : car de fait, si on dit bien
disant, tu as esté, il a esté : il faut dire,
J’ay esté. J’ay encore une petite remarque touchant les verbes dont on
trouble la significatiõ, comme quelques-uns disent, Disnez vous, pour
disnez. Mais on pensera que cecy
soient des vetilles, & toutesfois c’est
du plus precieux de la Philosophie
du parler, aussi j’espere que cecy
pourra servir ; Ne voit-on pas que
souvent une petite pierre negligee,
mal mise, peut apporter du trouble à toute l’harmonie d’un bastimét, à quoy on pourra aysément remedier, & par choses qui semblent
estre de neant, & lesquelles toutesfois adaptées devëment rendent ce
qui est excellent encor plus accomply, comme il peut avenir de ces
gentillesses.
 
Quelque point d’ortographe, & maniere d’escrire.  OBJECT XLIIII.

L y a une certaine volupté d’esprit qui ne se peut
expliquer, laquelle se cõ-munique à moy, & je la
reçoy avec une joye delicieuse quãd
j’entends des discoureurs sans Science, car ils font des bricoles plaisantes, comme en font naistre les raconteurs qui pensent avoir plus veu que
les autres, & font de belles nottes
d’ortographe, pensant avoir trouvé
le point : Et le bon, c’est que si parmy
ceux-là se trouve quelqu’un qui versé és bonnes lettres avançant la
suitte du discours, veut monstrer
ce qui en est, & n’adhere à leur erreur
les plus ineptes en riront, estimans
que ce qui sera fort bien dit, nettement à propos, & judicieusement,
sera une faute. A la verité il y a mille
& mille rencontres de cét ordre, où
lon donne d’estrãges venuës au bien
dire : Ce qui ne peut estre corrigé
tout d’un coup, & ne le sera pas si on
n’y peine. Pour donner entrée à cette correction, à fin que les peres de
doctrine y prennent garde, j’estime
que je ne seray point trop rejetté, si
je dis quelques petites pointes remarquées legerement en ce qui se
practique d’ordinaire, & si ce n’estoit que je veux avoir un peu de reputation de l’entendre, à ce que je ne
paroisse trop ignorant en mes escrits, je n’en ferois aucune mention,
car il ne m’importe que chacun escrive comme il voudra : Ce que j’en
propose est comme une petite deffence que je fais pour moy, puis une
ouverture à choses plus preignantes : Souvent quand j’escris en François Philosophie, je fay de ces Ph,
des F, & mets librement Filosofie,
aymant mieux m’ayder des lettres
dont je sçay la prononciation & l’vage, que de celles qui sont empruntées : Mais encores si ce n’est par cabale, où il peut y avoir faute, qui a
dit que Ph vaille en prolation F, sinon que ce fut une F bien forte, cela
a esté receu long temps pour, representer le o, qui est l’F Grecque : il est
tenu pour certain que cét usage est
bon, & je le trouve bon, & toutesfois il me semble qu’il y a plus de
grace de se servir de l’F. Et bien c’est
mon opinion avec laquelle je cõsens
à l’Italien qui en use de mesme. Or
cela va comme il peut, mais j’ay bien
d’autres remarques, si nous ne les disons toutes icy, ce sera pour un autre
lieu : Je vous prie prenons garde à
nostre H en François, on la dit Ache,
c’est une aspiration, qui par fois en
François est douce, comme le hé des
Hebrieux, & par fois forte comme
leur Heth ou Cheth : Cette aspiration en pur langage François est dure
& forte, comme en ces mots, heurter, heurt, hanter, où elle est exprimée de mesme en haquenée, & toutesfois il y a des dialectes, au Royaume, où en ces mots elle est apostrofiquement consumée : Le Gascon
dira l’aquenée, au lieu que le François dit la haquenée de quatre sillabes & demie, au lieu qu’au precedét
il n’y en eut que trois & demie : je nõme demie cette sillable feminine ou
legere de la fin : ainsi en l’un l’aspiration est douce, & comme laissée, en
l’autre elle est exprimée, comme en
cét instrument, avec lequel en pillãt
fort & ferme ils afferment le pavé, je
ne sçay si les anciens en avoyent de
semblable, à cause que jadis on n’avoit pas l’industrie de paver, quoy
que ce soit cét util est nommé Hie,
par H forte je n’entends pas que lon
prononce cette aspiration en forme
d’Ache, comme nous alleguerons
tantost, cette H est ferme, mais l’autre est douce, ainsi qu’en ce mot hõneste, qui se prononce ny plus ny
moins que s’il n’y avoit point d’aspiration. Quant à cette aspiration elle
est nõmée en langage François Ache
& je croy qu’il y a fort long temps, &
que mesme ce nom luy a esté imposé
à cause de sa valeur & pronõciation :
l’exemple en peut estre pris de ce
mot chaussée, qui à vray dire est une
haussée, & n’y a autre apparence, veu
que ce n’est pas une chaussée, ainsune
haussée. Et de ce que lon escrivoit
haussée, ceux qui ont leu Ache ont
dit chaussée. Les vieux Latinisans
l’ont pris de mesme, suivant cette
prononciation, & où ils trouvoyent
mihi, nihil, disoient michi, nichil, d’où
vient ce mot anichilé, ou aniquilé
pour s’accommoder à ceux qui pensoyent avoir plus crocheté de science, à cause qu’ils avoyent ouy parler
du Grec, & ils disoient miki, nikil.
Nous voicy sur le nihil, qui est rien,
car cecy ne sera d’aucune vertu vers
ceux qui ne sont point de nostre intelligence. Ne laissons pas pourtant de noter que la diligence ou
inadvertance de ceux qui pour telles occasions ont voulu changer
l’ortographe, n’a pas esté à propos,
dautant que plusieurs l’ont voulu
selon leur sens, comme en un seul
territoire, ou selon ce qu’ils pensoyent avoir apris des autres langues : Certainement chaque langue
a sa façon de parler, d’escrire, & de
prononcer, ce qui n’estant point observé, tout est perverty. Je vous
prie que cette maxime soit tenuë
pour veritable, car elle l’est, & je le
prouveray : On dit que nous n’escrivons pas comme nous parlons, ou
que nous ne parlõs pas comme nous
escrivons. Ne leur desplaise, car l’un
& l’autre se fait, mais on ne sçait pas
bien que c’est de la parole ou der Escriture, quand on a dit ainsi ; Estrangers apprenez la valeur des lettres,
des sillabes, des diftongues & des
rencontres de consonantes, & vous
sçaurez que le bon François escrit
bien selon qu’il parle, & parle comme il escrit. Pour monstrer ce qui en
est, Je me donneray prise innocente
avec quelque docte : Jettant les yeux
çà & là, je voy Pelletier qui a esté le
plus intelligible en demonstrations
Mathematiques de tous ceux qui
ont escrit, hé bien il a voulu faire
l’ortographe Françoise, & le pauvret
n’a pas avisé qu’il estoit Manceau, si
quelqu’un le vouloit blasmer, j’ay
encor un reste d’espée pour le deffendre, car il a esté mon amy, duquel
je puis dire la mignone inadvertance, par ce qu’il m’en a donné congé :
il nous a voulu regler à parler deuëment François, & il nous veut faire
Manceaux d’accent, je luy pardonne, il estoit du Mans. Si nous suivõs
son ortographe au lieu de dire teste
nous dirons téte, & prenez y garde à
cause de l’S, laquelle est quelquesfois rude, & quelquefois douce,
quand on escrit beste, on ne prononce point l’S, mais si on dit post poste on
prononce l’S, comme en moleste,
deteste, reste, & on ne la prononce
pas en beste, feste, preste, & semblables, où l’usage a passé, comme ou
lit teste, on prononce taite, & on escrit teston, ainsi on prononce l’S,
tellement qu’és uns l’S est prononcée, & aux autres non, & de fait en
bonne rime teste, & moleste, ne vallent rien, car l’un se lit taiste, & l’autre moles-te : Avec ce que nous avõs
dit adjoustons ce qu’il faut diligemment considerer : Les Allemans ou
autres estrangers de nostre langue,
disent ce que j’ay dit tãtost, que nous
n’escrivons pas comme nous parlons, & ils le trompent, ils voudroyent que nous parlassions François, & que nous escrivissions en Allemand, & ils veulent proferer nostre idiome à leur mode, ce qui ne
peut avoir lieu : j’en diray pour les
Allemans un petit mot de gayeté,
sans offence, ils escrivent le nom appellatif d’une femme par double
VV, qu’ils appellent vé, & le lisant
ou parlant ils disent une femme frau,
& non vrau, si au premier on mettoit
une S, les femmes seroient tromperie, signe qu’il ne faut se tromper à
la prolation, mais tascher à s’y accommoder, depuis en mesme ordre
de resiouissance, parlant de l’V des
Italiens, ou autres, compare avec le
nostre, je trouveray bien à dire : ce
pendant ie vous diray une notable
remarque, c’est qu’il n’y a que les
Hebreux, les François les Escossois,
& les Portugais, & leurs semblables,
s’il y en a, qui prononcent l’V, qu’il
ne soit vray considerez le discours
de ceux qui ont bien apris nostre
langue, & vous verrez par preuve
manifeste que je dy vray. Faictes dire
à un Italien, à un Alemand, à un Espagnol le Bureau des finances, ils
prononceront le Boureau des finances, pour une buse ils diront une
bouse, partant comme nous l’avons
posé il faut pouvoir, & sçavoir dire
comme le porte le langage, ou lon
ne parlera pas bien, parce que chaque langue a sa vertu de lettres : le
gli des Italiens se dit en nostre Escriture par un I, devant deux II. L’Espagnol en a de mesme, mais different,
& de telle sorte que sr un autre vouloit lire & parler devant un du païs,
le pauvre païsan ne sçauroit si on
diroit son langage ou un estrange.
Les Espagnols font de l’X un ch,
François, par ainsi nous considerons à peu pres que ce que je remarque est a noter. Sçachons donc
ce qu’il faut, & le suivons : Car de
penser escrire les paroles, propos &
discours d’une langue à l’usage des
lettres d’une autre, on se fourvoyeroit du tout. Partant suyvant nostre these, il est expedient que la
doctrine de l’Alphabet soit entenduë pour bien lire, prononcer, ou
escrire les mots d’un langage.  Estant en ce discours je me souviens
par occasion d’une deffence qu’il
faut que je prenne pour nostre lettre Françoise, pour laquelle plaidant
je me serviray de ma qualité d’Advocat. Je dis donc que, Nostre es¬-criture, comme toutes autres a une
particularité de se faire recognoistre,
en ce qui est de notable en elle, & de
tout temps elle a usé de certaines
marques pour la distinction de ses
lettres, ce qui a esté plus introduit
pour les mauvais escrivains que
pour les bons maistres, lesquels s’y
font laissez aller, à cause de la coustume, ce que je dis icy est comme une doute, que j’esclairciray :
Il n’y a gueres d’escriture ou a b c,
où il n’y ayt des lettres qui se ressemblent, l’Hebreu en a, le Grec
quelques-unes, le Latin beaucoup,
& les vulgaires assez : Ces lettres
ressemblantes courent avec les autres, & pour soulager les ignorans
ou commençans à apprendre, on les
distingue avec certaines notes, je
laisse les lettres Hebraïcques aux
Docteurs, & je touche nostre vulgaire, en quoy plus que toutes autres nations les François & les Allemants ont pris garde, & si bien
que l’Allemant escrivant mesmes
en Latin mettra une notte sur un V,
de peur que ce ne soit une N, &
pource que mon suject est François, te laisse les autres chacunes à
son ouvrier : En viel langage François j’entens en viel usage de lettre de minutte, on a faict plusieurs
signes sur les lettres, autour d’elles,
aupres, devant, ou apres, & ces nottes sont en fin entrées en lettres, de
sorte que lon a mal pésé de ceux qui
avoient estably les façons d’escrire :
Pour esclaircir ce que je veux dire,
il le faut manifester par exemple, &
venir au principe : En nostre belle
lettre plusieurs lettres sont presques semblables, comme N, V, non
pas en cette majuscule mais en courante, & je les denotte en grand afin
que la difference s’entende : En lettres capitales il n’y a pas la similitude qu’il y a en l’autre, où est le but
de nostre discours : En cette courante doncques il y a ces deux qui se resemblét fort, cõme aussi l’S & X, qui
sont telles, qu’à peine ceux qui sont
nouveaux les discerneroiét, parquoy
les bons precepteurs ne voulans pas
changer melancoliquement les lettres, ont mieux aimé y apposer des
marques comme escrivãts, MIEUX
afin que lon le leut ainsi qu’il faut,
mettoient mieulx, adjoustant le trait
qui a semblé une L, & ce qu’ils en
faisoient estoit pour notter qu’il y
avoit à la fin du mot un V, & un X.
& non une N, & une S, si qu’en lieu
de mieux on eust leu MIENS : Aussi
en ce mot escrivant ils escrivoient
ESCRIPVANT, mettans un traict
avant l’V de peur qu’on leut ESCRINANT, & de ce traict on a fait
un P, En sorte semblable escrivant
VEULT, ils ont mis une L, à cause
que possible on eust leu VENT, cette remarque est telle que je croy que
si on l’avise au lieu de blasmer ou
se moquer, ou detracter on loüra, on
honnorera, on approuvera les bons
peres qui nous ont instruicts, & puis
faisant une recherche entiere on
corrigera absolument ce qu’ils ont
voulu corriger avec douceur, & accomplissant ce qu’ils ont commencé on rendra en fin tout clair & hors
de dispute.
De ce mot la Loy Salique.  OBJECT XLV.

N dira que je m’empesche de beaucoup de choses, il est vray, mais je n’en
depesche gueres : Si faut il
passer son temps : Il y a longuement
que l’on est en dispute, pourquoy la
loy de France est nommée Salique,
les doctes se sont assez tourmentez
pour ce sujet, & tout cela qu’ils ont
amené pour raison & rien c’est tout
un. Je suis donc bien presomptueux
de penser plus faire qu’eux ! Voicy
une grande finesse, je ne discours pas
pour les arguer, je ne propose que le
nom qui donne de la peine à le trouver. Prenõs garde aux lettres & nous
serons bien tost hors de fantaisie. Si
on m’avoit rendu les livres qui me
furent  pris aux barricades, j’aurois.
un viel fragment Latin, où j’ay trouvé quelque similitude de ce que je
veux demonstrer, & par ce cayer antique je rendrois ma raison autentique : Considerez que nos grãdes lettres ont quelque similitude entre elles, je ne dy pas toutes, mais aucunes,
& si vous voulez en avoir la patience, vous verrez que le G & l’S ont
quelque convenance. Tellement
qu’ayãt escrit en cadeau le commencement du livre & de la loy, on mit
la loy Galique, & quelqu’un depuis
trouvant cecy vieilly & brouillé, n’avisant pas de pres mit la loy Salique,
& cela a duré, si que lon n’a pas mis
ordre à oster l’erreur, mais on a filosofé dessus : Cecy est advenu fort aisement, Car jadis il n’y avoit que les
cocqs de parroisse qui sceussent lire,
& ils en faisoient à croire au peuple
comme ils vouloient, & là dessus les
successeurs voyans des erreurs n’osoient pas le dire, pour la reverence
des peres, & pourtant estimãs en ces
eschapées qu’il y eut des mysteres,
taschoient par estude d’en tirer la
signification. Si cecy ne vous contente trouvez mieux j’en seray bien
aise, c’est tousiours pour honorer le
pays & le langage.
 
De certaines paroles qu’on ne dit pas bien, & qu’on escrit autrement qu’on ne profere.  OBJECT XLVI.

UIS qu’un de mes singuliers plaisirs est d’honorer
nostre langue Françoise,
& de tout ce que je pourray,
soit de beaux discours, soit de secrets, je veux tascher (tranchant du
Grammarien) de l’oster des improprietez de mots qu’on luy attribue,
& ausquels on ne prend pas garde :
Habiles esprits faites en tel cas qu’il
vous plaira, ne soyez point marris
que ce n’est point vous qui avez esté
auteurs de cecy, mais soyez jaloux de
vostre beau langage, & souffrez que
celuy qui se peine d’en oster de petits festus, vous donne envie d’en arracher les grosses ronces & buches,
qui le troublent & profanent. Bien
qu’en mõ Cabinet de Minerve j’aye
donné une atteinte de cecy, je ne laisray de la ramentevoir, & ayant plus
de courage je me jetteray aux chãps
plus avantageusement : Ce pendant
j’avise les Imprimeurs de considerer
le sens de ce que l’auteur veut dire,
afin que les œuvres soient corrects,
quand ils les mettront sur la presse. Il
y a plusieurs bien disans qui en escrivant ne prennent pas garde aux personnes des verbes, comme quand ils
disent : Je ne croy pas qu’un tel aye
fait cela, ils ont escrit, aye, pourait,
sans avoir esgard qu’il y a ainsi en cõ-jugant que j’aye, que tu ayes, qu’il
ait : & ils mettent pour la troisiesme
personne, la secõde, c’est une incongruité, cela m’incommode les oreilles. Il y en a qui usent de frases impropres, & nullement Françoises.
Sortez mon cheval, pour dire faictes
sortir mon cheval, & bien que telles
sortes de parler soient bonnes en autre contrée, elles sont deplaisantes
au bon langage François, auquel il
convient bien parler & bien escrire.
Je m’avise là dessus de certains mots
qu’on n’entend pas, comme des demonstratifs cét, & cette, qu’il faut
ainsi escrire nõ cest & ceste, ainsi que
la plus part y fait faute : ces mots sont
demonstratifs & cours & l’S, les allongeroit, ou rendroit partie de verbe, & souvent au lieu de dire cet arbre on diroit cest arbre, ce est arbre,
cela est fascheux comme de mettre
des apostrofes où il n’en faut point,
ainsi qu’ils mettent à dautant quand
il signifie car, & à davantage signifiãt
plus, il est bien vray qu’il leur en faut
en certaine signification ; Si je veux
dire que j’ay payé au prix que vous
avez fait à l’hostelerie, je diray j’en
suis d’autant que vous, l’apostrofe est
bien là, de mesme que disant je n’y ay
point d’avantage, & il y en faut aussi :
je desire que cecy soit observé, &
m’est advis qu’en cela mon opinion
est bonne, bien que je ne vueille aucunement toucher aux opinions, car
elles ne sont que troubler. Or il y a
des paroles que lon dit d’une sorte, &
on les escrit d’une autre, mais je desire que lon les escrive cõme on parle
plus communement, j’en diray une
en passant : Nous disons ordinairement que celuy qui faict des folies,
est Fou, & on l’escrit Fol, comme on
met col pour cou : Je me souviens
qu’en la quinziesme rencontre de
mon Cabinet de Minerve parlant
d’un fou, je l’ay expres ainsi fait escrire, & imprimer en l’impression de
Tours, & l’Imprimeur de Roüan
sans adviser à la parentaise a mis Fol,
& je voulois comme il paroist par la
suite & le sens de l’orthografe qu’il y
eut Fou, c’est que le Correcteur ne le
voyoit pas : Quelqu’un dira pourquoy ne profererat-on un fol puis
qu’on dit une folle ? Je responds que
l’usage n’y est pas, & qu’en infinies
choses il est force de suivre l’usance
qui nous emporte, recevant ce qu’il
veut, quand il est autentique : On dit
la Royne, il faudroit donc dire le
Royn, ou bié en disant le Roy dire la
Roye, ce qui pourtant n’est pas recevable, & telles derivations ne sont à
suivre. On dit mon Neveu on ne dit
pas ma Neveuse, cõme de chassieux
chassieuse, bien que jadis il estoit
presques ainsi qu’on disoit, bel &
belle, il est vray que Bel a esté retenu
pour mettre devant les voyelles, cõme bel enfant & non beau enfant,
pour eviter la cacofonie, pour mesme
raison souvét à la fin de quel que mot
qui est avant une voyelle on met un
T comme ira-on là, fera-on cela, on
peut escire comme on parle, irat-on
là, ferat-on cela, & je suis bien d’avis
qu’on l’observe à cause de la bonne
grace, & ne tient pas en moy qu’il ne
soit en tous mes escrits, mais je ne
l’ay peu encor obtenir. J’entre en
une autre pensée, pour des paroles
qui deviendroient risibles en certain
endroit, & pourtant sont bonnes de
soy : Nous disons Ciel & en pluriel
Cieux, c’est bié dit, mais si quelqu’un
estant en une maison bien meublée,
voyant des lits bien parez, s’avançoit
de dira voila de beaux cieux, au lieu
de dire selon l’usage en cela, de beaux
ciels, il seroit gaussé, autant que de
cheval s’il disoit de plusieurs des chevals, & il faut dire chevaux : En pareille raison qu’on dit bail & baux, si
on disoit comme fit un jeune diseur
à une Dame, à laquelle il demanda si
elle aimoit le bal, elle ayant respondu qu’ouy : Il la requit de luy faire
sçavoir où cette soirée se tiendroient
les baux, la parole eschappée donna
occasion de risée & gausserie, mesme
durant le bal : On ne dit gueres les
bals, & semble que ce mot ne doive
point estre en pluriel, pour ce qu’anciennement il ne s’en faisoit gueres
qu’un. Mais en riant, vous qui prenez plaisir à gausser, ne m’m’allez pas
donner de la gaule par dessous l’huis,
pour ce que je traite du nom de Roy
& de Royne si pres des Fous, ce que
j’en ay fait n’a point esté par autre
dessein, que de la souvenãce que j’ay
du jeu des eschets, où les fous sont si
pres des Roys & Roynes : & me laissez en ma simplicité m’esgayant en
ces diversitez, entre lesquelles je voy
une notte qui n’est pas sans raison,
c’est de mettre une N à la fin d’ainsi
quand une voyelle le suit, comme si
je vous disois laissez moy ainsin en
mes plaisirs.
 
Remarques de certaines improrietez, de parler & escrire, indecentes au langage François.  OBJECT XLVII.

L y a des auteurs qui sõt en
credit pour avoir eu l’heur
d’avoir esté receuz, parce
qu’ils ont pleu, & ont esté
avancez de ceux qui avoient le goust
faict comme eux, & leur entrée a esté
par la faveur qu’ils avoient pres les
grands, par ce moyen sont entrez
en grace parmy le peuple, non pour
autre raison sinon que c’estoit le
cours, & le vulgaire les prisoit : Et de
faict je l’ay apperceu en quelques
pieces qui ont esté faites par des espris fort foibles, & icelle estoient
plus en credit que de bonnes & bien
eslabourées faites par des esprits nets
& forts, pour à que ces premiers
avoient des gens en cour qui trouvoient leur œuvres bonnes, & les
persuadoient telles & laissoient les
autres à part. J’en ferois bien une demonstration oculaire & manifeste,
mais je ne veux fascher personne, je
ne cotteray aucun auteur de cét ordre, laissant le tout au libre jugement
des Doctes qui souvent voyent des
ouvrages peu cognuz, mais pleins de
grande doctrine & d’autres pleins de
renom qui n’ont en soy que du vent
ou des erreurs le plus souvent. Cette
censure est d’un autre lieu. Je veux
venir à ma proposition qui est touchant les improprietez au langage,
lesquelles on tolere. Pour estre entendu il faut prendre un auteur celebre, partant Marot viendra en jeu, je
le choisis pour ce qu’il est és mains
d’infinis, & que quelques sages mesmes voudroient jurer presques à ses
paroles, ainsi je batteray le chien devant le lion : En un Pseaume il escrit :
Là dedans prendray hardiesse

D’aller de Dieu jusqu’à l’autel, &c.




En François cette transposition n’a
point de grace, & toutefois il en a
usé en plusieurs endroits, comme
ont fait quelques uns de nostre téps
& des plus huppez, encor pis cette
mutation de rang en ces mots change le sens de sorte que l’idiot qui lira
cela, cuidera qu’il veuille dire qu’il
ira depuis Dieu jusques à l’autel, & il
veut dire d’aller jusques à l’autel de
Dieu, il pouvoit dire,
D’aller iusques au sainct autel.




Je n’esplucheray point les autres de
telle condition qui serõt aisées à corriger par un bon esprit qui daigneroit en prendre la peine. Il y a encor
d’autres erreurs comme improprieté
de mots, cette cy en est.
Comme en coupant ou bois ou pierre

Tout chet en pieces & morceaux.




Ce mot de morceaux est impropre
& lourd, tel que plusieurs autres, dõt
il s’est accommodé : Il ne faut pas excuser le cours du temps, car du sien
nostre langue estoit plus belle que la
sienne, qu’il se fioit en son credit, & puis il n’estoit pas docte, il a
donc mis pieces & morceaux, un
morceau ce qui est pris des dens,
& que lon a mords, il eust donc esté
plus nettement dict coupeaux, qui
sont non morceaux ains pieces coupées de leur tout, en cela je l’accuse
d’avoir ignoré la lãgue, & beaucoup
de choses, ainsi qu’il le fait paroistre
escrivant.
O Dieu ton parler d’efficace

Sonne plus clair que fin aloy.




Il n’entendoit pas que c’estoit qu’Aloy, Car il y a difference entre loy &
aloy. Il pensoit qu’il y eust du metal
composé qui fust nommé aloy, pour
ce que les Orfeuvres & maistres de
monnoye parlans semblent le dire :
Nous l’avons deduit au Cabinet de
Minerve. Laissons en repos ce doux
petit auteur, je vous asseure que ce
n’est pas à luy à qui j’en veux, c’est à
d’autres qui me sont eschappez, je
les laisse courir. Je me viens d’aviser
ue je disois ce mot à quelqu’un lisant cecy, & que je serois plustost
pour Marot que contre. Il me dit ce
faisant vous gaigneriez les œuvres
de Misericorde. Je ne sçay qui est le
premier inventeur de ces mauvaises
frases : On ne gaigne pas les œuvres,
mais si on gaigne quelque fruict de
bien faire, sauf l’honneur de la dispute, on gaigne par les œuvres : C’est
qu’il vouloit dire vous ferez les œuvres de Misericorde, c’est ainsi qu’il
faut dire, pour parler proprement, &
pour ce que nous pourrions se sembleroit nous estre ennuyez, il sera
bon de songer à ouyr une belle harmonie partant d’un luth, sur quoy je
m’advise d’une petite improprieté
tolerable, c’est qu’on dit joüer du
luth, en vieux Fraçois on disoit toucher ; & de faict je ne trouve point
que ce soit jouer, ains estudier serieusement, sinon que lon le dit comme
des autres estudes, que c’est ieu, He
bien il est permis de dire comme on
voudra, mais je trouve qu’il y a plus
d’energie à dire toucher, dautãt qu’il
emporte plus de sciéce, & jouer plus
de gaillardise & moins de  esté.
Sortant de ces improprietez je veux
donner jusques à des remarques de
sçavants lesquelles me sont pourtant
indiferentes. On m’a asseuré qu’il y
a des Docteurs qui ont tant cognu
à travers les troubles que l’antiquité
a causé, que cét auteur que de long
temps on a nommé Aulus Gellius a
esté trouvé n’avoir pas ainsi nom, &
que l’A, mis seul ne signifioit pas Aulus, mais qu’il le falloit joindre au reste, & dire Agellius, ayant entendu
cette belle inuétion, j’ay pensé voyãt
les Almanachs de Billy de le nommer non maistre Imbert ains Mimbert : Et pour estre mieux cognu des
sçavãs je nommeray Seneque Lanneus, & ainsi d’infinis dont la recherche ne servira de gueres. Toutesfois
ces considerations sont belles, mais
pourtant telles animadversions ont
je ne sçay quoy qui est fade & importun, car tandis que nous amusons
cecy les alloüettes s’en volent, &
nous demeurons pauvres Filosofes.
Mais qu’y ferions nous, c’est un sont
que Dieu a mis en nostre cerveau, ce
n’est donc point sans raison que nous
y sommes poussez, autrement nous
serions comme celuy qui s’animeroit à tuer des limaçons qui vont
brouter les orties. Il est bien plus expedient d’escacher ceux qui attétent
au bourgeon de la vigne, & c’est ce
que nous pretédons, & pour ce nous
donnons quelques heures à ces gentillesses, & lors principalement que
nous sommes occupez à nos belles
recherches qui profitent à nous & au
public. Car ayans l’esprit fiché à ce
qui est serieux, & venans à nous relever un petit il nous vient en pensée quelque gentillesse, dont nous esbatons & en faisons memoire, puis
nous esgayons à l’escrire. Voila comment ce soin que Dieu a mis en nous
nous oblige, de sorte que mesme si
on ne vouloit pas, on y est contraint,
pour ce qu’il faut profitez au public.
Et qui sçait si un bel esprit avisé de
cecy ne sera point soulagé ? Il se rompoit la teste sur l’origine d’un nom
ou semblable vetille, & voyant par
mon admonition que cela n’est que
vanité, oublira cette folle amusoire,
pour s’addonner à quelque sujet serieux, tant pour l’utilité de son ame
que de celle des autres : Voila comment je practique sur ces gentillesses
ne sçachant qu’il en adviendra. Il ne
faudra qu’une ouverture que je feray à celuy qui est esleu de Dieu, lequel manifestera en temps & lieu la
perfection des sciences à la gloire &
honneur du nom de Dieu benit eternellement.
 
Plusieurs frases & improprietez ont esté tolerées, parce qu’on n’y a pas a pas pris garde.  OBJECT XLVIII.

I j’eusse eu l’ame faite cõme celle des Censeurs
exacts, ) je me fusse bien
donné de la peine à corriger tant d’erreurs, que lon commet
tous les jours : Cela m’eust trop donné d’affliction, j’aime mieux estre cõme je suis, & suivre mon grand chemin : Mais je ne puis bien aisement,
car je trouve des escots qui m’arrestent souvent : Il faut que j’en aye le
cœur gay, & esclaircy, au pis aller
pour la petite controverse que nous
esmouverons, il n’y aura point de
guerres, ny de sang respandu : Ce qui
me contriste en tant que je le puis
estre (parce que je ne prends gueres
ces matieres à cœur) est que quelques doctes se laissent emporter à
des erreurs manifestes, pour les soustenir & aimer, je pense que cela advient à cause de leurs grandes occupations esquelles ils sont serieusement affairez, & par ainsi ils coulent
apres le commun qui les enleve, &
puis je diray en demandant d’estre
excusé, que la plus-part des sçavans
& gens de lettres sont tant doctes,
que leur teste est si pleine de doctrine, qu’on n’y sçauroit plus rien mettre, ils ne veulent que ce dont ils abondent, leur esprit n’est susceptible
que de ce qui est desia à luy, d’autres
plus deliberez sont autrement, &
ceux sont nos amis qui verront bien
si je discours sainement. Pour entrer
en nostre proposition donnant sans
recognoistre tant que cette fougue
nous tiendra. Disons un peu : Il y a
plusieurs sages & bien sçavans, qui
parlans ou escrivans du franc-arbitre, disent & mettent liberal arbitre,
je ne sçay d’où ils ont tiré cette traduction ou immutation de la liberté
& franchise de l’arbitre, si ce n’est
qu’ils ont coulé liberal pour libre,
n’y pensant pas, certes ils ont tort,
car comment disputeront-ils à droit
de ce donc ils ne sçavét le nom ? Tout
beau ce n’est pas icy nostre gibier. Je
croy qu’il y en a qui sont faschez d’estre tombez en cette faute, qui toutesfois la voudront soustenir n’estre
point faute, mais pour cela s’ils prenent le frain aux dens, ils se gasterõt,
pour ce qu’il n’y a nulle apparence
que liberal signifie franc ; liberal &
libre different, car tel sera liberal qui
ne sera pas libre, & tel libre qui ne sera pas liberal : Quelque autre me remonstrera que c’est peu, & qu’il ne le
faut pas arrester aux paroles : Je luy
dis que si cela doit estre, qu’il n’y aura plus rien de certain, pour ce que
les paroles estans la signification de
ce qui est, elles rendront obscurs les
sujets, si elles ne sont claires, & puis
en fin ne serviront de rien, si elles ne
sont significatives : Je passeray plus
avant pour eslancer les sçavans,
Quant à moy selon mon passager &
debile iugemét, j’estime que ce n’est
pas bien dit quand on parle des sept
arts, & qu’on les nomme arts liberaux, comme mesmes aussi en Latin
dont le barbarisme François est venu, on a inverti Artes ingenua en Artes liberales. Je croy bien que lon pésoit dire arts libres, ou des libres, ausquels ils appartiennent, car il n’appartenoit anciennement qu’aux libres d’en faire profession, si ce n’estoit par privilege special, pour avoir
un serf d’honneur. qui devint pedagogue. De dire qu’ils soient liberaux d’eux-mesmes, c’est faillir ;
par ce qu’ils ne donnent rien, il est
vray qu’ils donnent quand les sçachant on les enseigne, & on en est richement honoré. Je suis encor apres
le langage de quelques uns qui veulent mignarder leur bien dire & proferent parlãt d’iceux : Le Platon l’Aristote, ces articles ne sont point cõ-venables devant des noms propres,
on dit bien l’Alemant, le François,
mais cét article, diront-ils, n’est pas
icy pouc article, mais est pour un mot
significatif que les Docteurs Latins
ont inventé, qui est ly, tellemét que
parlant de quelque sujet pour s’establir ferme disoient en disputant ly
tel ou ly tel, c’est l’usage des subtils.
Je ne contredits pas, pourtant que
cette façon de dire ne soit commune
à quelque Province, mais j’insiste
sur l’opinion que j’ay qui est, Qu’il
est seant & necessaire a un sçavant,
d’user du meilleur dialecte de son
langage usité. On dit entre nous &
à point le Personnage, le Medecin, le
Filosofe, & non le Pierre, le Paul : si
lon ne vouloit imiter ceux de nostre
Midy, qui disent la Perneta, la Ianna.
Or ça, il n’y a plus de difficulté d’enproposer d’autres nous sommes en
train, il est besoin d’exercer les beaux
esprits qui sont bien aises quelques
fois de contredire pour se polir, &
apprendre, & nottez que ceux qui
pour quelque occasion que ce soit,
voudront debatre contre moy, serõt
profit, car afin de trouver raison ou
palliation, ils mettront en avant de
belles, doctes, rares, & sages besongnes, au profit notable de ceux qui
en oyront la lecture, ou auront l’intelligence. Je me souviens d’un ordinaire glissé entre tous, que lon a
traduit le mot Sinapi, qui est en l’Evangile, en ce mot de monstarde, & il
signifie senevé : Il y a grand à dire de
l’un à l’autre, le senevé est un petit
grain qui est caustique, & la graine
de monstarde est le grain de raisin,
par ce que monstarde se faict de
monst, comme à Orleans le raisiné.
Il est vray que souvant en cette confection de monst, on jette un peu de
senevé pour rédre la monstarde plus
picquante, cella a esté cause qu’en
fin on a pris le senevé pour monstarde, mais pour cela il ne failloit pas
nommer le grain de senevé, monstarde, par ce qu’il n’est ainsi dit qu’en la
composition. Ce pendant que je suis
sur ces belles remarques il ne sera
possible pas desagreable de tancer un
petit ces jeunes mignons qui se voulans delecter à bien dire, offrans leur
service aux Dames, disent, Je suis vostre Esclave. Beau fils avisez que l’esclaue est lié & contraint, ne fait rien
qu’à coups de baston, n’a desir que
se despestrer pour estre libre : vous
me direz & ne suis-je pas lié par mon
affection ? Je le veux, mais vous n’estes pas employé, comme un esclave,
encor qu’à vostre mine vous dictes
que vous le voudries estre : Regardez
que le serviteur franc s’addonne librement, l’esclave fuit, Oblige gayement sa liberté, l’esclave maudit sa
retenue involõtaire, Tasche par tous
moyens & douces inventiõs d’honneur d’aquerir la grace de celle qu’il
sert, l’esclave n’a que ranqueur en
l’esprit, & voudroit par tous moyens
mesmes quand il iroit de la vie de celuy qui le tient, pouvoir eschapper,
pour s’esloigner de luy à tout jamais.
Et si par fois il fait le doux pour acquerir par finesse ce que l’autre art
ne peut luy fournir, c’est une douce
exception : Et si elle est faicte de sincerité de cœur, c’est signe qu’il a
quelque bonté plus qu’un esclave,
qu’il est neantmoins en despit de
luy, contraint, & desirant incessamment estre esloigné du suject qui le
domine, & vous y voudriez estre
unis. A cecy je veux joindre une parole que j’oy dire aux jouëurs, Batisons le jeu, pour dire, nommons la
jeu : c’est pource qu’en batisant on
nomme, & ils ont pensé avoir trouvé une belle parole : Voyla que c’est
de parler sans science, & le practiquer avec ignorãce & presomption.
De quelques remarques en l’ortographe, qu’il faut aviser pour bien parler.  OBJECT XLIX.

OUS avons desia labouré
ce champ un petit, mais
pource que ç’a esté avec
une charruë qui estoit vivement menée, je m’avise de repasser sur quelque seillon non assez bien
cultivé, s’il y a des redites elles le seront pour estre mieux entenduës &
expliquées. On ne sçauroit bien entendre ce que je veux dire si on ne
pose une remarque, c’est que nous
avons trois E, en François, deux masculins & un feminin, on les nomme
ainsi par comparaison que le masle
est plus fort que la femelle, cela estãt
cogneu nous nous tiendrons à ces
mots, car ils sont significatifs & receus. L’E feminin est doux, & cause
des demies sillabes, le masculin est
fort & est ou François ou Latin, le
François bien qu’il soit fort n’est pas
si relevé que le Latin lequel est prononcé comme la diftongue Ay, il le
faut donner par exemple, proferez
Jupiter, la sillabe, ter, se prononce
comme tair, ce qui ne se fait à aller,
donner, aymer, & tels infinis : Si
vous dites, mer, amer, & tels l’E sera
Latin, & le François sera nommer,
jouër, suër : Il est vray que le Normand prononcera mer, comme le
François, ne proferant pas mair. Avisez à cecy pour la beauté de la façon de proferer & de rimer. Car de
rimer, nommer, & la mer ne seroit
pas bon, non plus que fer, qui se prononce fair avec eschauffer, combien
qu’un grand poëte en ayt usé, mais il
estoit Vandosmois, le ramage l’yportoit. Comme cét E est en la derniere sillable, il se trouve aux moyénes. Il acheve sa besongne, on dit, il
achaive, & on ne le prononce pas en
disant il a achevé la besongne, car
l’E en la sillable che est feminin, c’est
pour causer de la douceur, & que
deux si forts l’un contre l’autre eussent esté rudes : aux premieres sillabes aussi est souvent l’E Latin, comme en serviteur on prononce sairviteur, le Manceau dira serviteur : Ce
sont des avantures de nations qui ne
sont point vices, mais graces de païs,
& disgraces de bien dire : J’advise que
le Latin a aussi nostre E, car escrivant
Memento, on ne prononce pas Mai,
ains mé, de mesme on dit Medicus,
& infinis autres. Il y a une petite
notte que je veux faire sur ce que
quelques Provinces, au moins parmy le vulgaire ont une mutation
d’R en S, par la demonstration de
quelque particularité on jugera de
tout. Posons ce mot Bruleuse, ceux
qui mettront pour cét S, une R, diront bruleure, & sans y penser changeront le sens, car la premiere parole
signifie celle qui brule, & la seconde
l’effect du feu. Il y a encor pour ce
coup quelques mots qu’on ne dit
pas tousiours bien, comme quand
quelques uns prient Dieu de vouloir
nous faire du bien, au lieu de dire :
Veuille, ô Dieu, disant veuilles qui
viét de vouloir, ils profereront veilles, qui vient de veiller, si je l’ay dit
autre-part ce sera pour aviser le mõde qu’il faut tousiours veiller à nos
actions. Nous avons aussi des frases
& des mots en façons de parler, qu’il
convient observer. On dit, libre du
corps, & libre de corps, ils different
un peu, car le second est plus general
que l’autre ainsi qu’en libre de l’esprit qui est plus particulier & libre
d’esprit qui est plus general : de mesme on allegue, il ne m’en souvient
pas, & je ne m’en souviens pas, ils
different aussi. Regardant çà & là je
trouve qu’on prend souvant l’y pour
luy, & l’un pour l’autre, & ils different, car je luy ay dit, c’est à dire que
c’est à luy à qui j’ay parlé : Je luy ay
fait faire, c’est que luy mesme l’a fait,
mais je l’y ay fait faire, c’est que je
l’ay fait faire pour luy. Un homme
veut aller quelque part, on dira, il
l’y faut laisser aller, mais si son chien
veut aller à luy, on dira, il luy faut
laisser aller, il faut permettre à son
chien d’aller à luy. Ces petites observations ouvriront l’esprit, ainsi
qu’en ces mots, & leurs semblables,
autresfois nous craignions cettuylà,
& maintenant nous ne le craignons
plus, voyez qu’un I, change le téps :
comme aussi une R fera changer de
temps : Nous mourons, est present,
Nous mourrons est futur. Et en ce
qui suit l’E fort ou foible, fait changer de signification : Le Capitaine
nous a demandez c’est qu’il nous
veut voir, puis on dira, il nous démãde, c’est qu’il ne nous desire plus :
En la premiere sillable du premier
l’E est feminin, en la premiere du second il est masculin : Mais devant
que je passe outre, je diray que j’oy
desagreablement ceux qui disent,
Cette maison est bien aërée, pour
dire ærée, de trois sillabes, & ils en
font quatre : Je seray bien ayse de remarquer encores quelques mots,
pour le proffit des estrangers, car
ceux qui le sçavèt n’y choppent pas.
Nous avons une diftongue double,
qui est ouïr, car il y a deux sons en
elle confus, & un parfaict. Considerez, pour la diftongue oy, Roy, &
Loy, vous le prononcez comme
Roay, Loay, & non Roé, Loé : Cette diftongue en autre lieu ne sera pas
tant eslevée : Escrivez loyer elle sera
prononcée loeier, comme si l’E du
milieu estoit meslé d’un I, l’usage apprend cela, & le fait distinguer. Il y a
d’autres diftongues, comme Rien,
qui est d’une sillabe, il est necessairement une diftongue, & terrien ne l’a
pas, car il est de trois sillables, & de
le faire de deux à cause des deux R,
cela seroit rude. Il y a des derivations
aussi, que lon ne fuit pas, comme on
dit Parfaict, & on profere & escrit
Perfection. Et il y a des paroles toutes à rebours, de ce qu’on dit : Quelqu’un dira en disnant, & demandant
le reschaud : Aportez le reschaud avec de la braise fraische, ce mot fraische signifie recente, ainsi qu’un œuf
tout chaud, sortant de la poule sera
dit bien frais. Il faut achever ce destroit, en considerant quelques-uns
qui se veulent mettre sur le bien dire, & sont des mots à faire tomber
les poules du nid, quand ils se voudront exagerer sur une insoléce ma-–
nifeste, & desireront la dire moins
injurieusemenf, ils diront : Voyla une
grande indiscourtoisie. Ils pensoient
dire indiscretion, & c’eust esté assez
de dire discourtoisie. Cecy m’a
avisé de mots escrits l’un comme
l’autre, & qui ont autre prolation je
n’en puis donner de reigle : mais bien
exemple. On escrit Dague, & Aiguë, la fin de l’un ainsi que la fin de
l’autre, & la derniere en dague, est
d’une sillabe, en l’autre de deux, &
on dit Aigu-e. Ainsi Figue est de
deux sillabes le mot, & Ciguë escrit
de mesme est de trois, & est prononce Cigu-ë. Puis qu’on espluche bien
les autres langages, pourquoy non
n’esplucherons nous le nostre ? qui
peut estre aussi trionfant que les estrangers : On escrit en luy les vies
des plus grands Roys qui furent jamais, Les sciences y sont inserées, la
Theologie y reluit & & les requestes
qu’on faict à Dieu y sont tant bien
couchées que quand il n’auroit que
cela, il merite d’estre le Monarque
de tous les Dialectes : si quelqu’un
resiste à cette verité, qu’il nous monstre une meilleure langue, par le
moyen de laquelle nous puissions
nous enrichir, nous rendre plus sçavans, & plus gens de bien, & il aura
le prix.
 
Des suppositions diaboliques. De la Tignée.  OBJECT L.

’EST une estrãge opinion
que celle qu’on a des Daymons, Esprits & Diables :
Car il y en a qui fondez sur
ce qu’ils opinèt en font des discours,
comme s’ils n’avoient jamais faict
autre que les frequenter : Et puis
tiennent à vray ce qu’ils en estiment
Quant & moy, cõme je l’ay protesté,
je n’en admets que ce que l’Escriture saincte nous en enseigne : Et là
dessus ne faisant distinction autre des
Anges que bons & mauvais, je diray
que le mauvais qui a esté dit Diable,
& Satan, continuë en ses tromperies
que souvent il fait passer pour veritables és entendemens de ceux ausquels il les fournit : Surquoy je m’avise d’une gentillesse que je vis faire
plusieurs fois à un berger que le vulgaire ignare estimoit sorcier, à cause
d’une infinité de subtilitez qu’il sçavoit, je me suis plains de cette folle
opinion en la Pucelle d’Orleans. La
mesme practique de ce berger me
fut remise en memoire, l’ayant veuë
reïterer en quelques bonnes maisons, où les dames sçavent de la Medecine : Souvent les mains demangent fort à cause de petits cirons &
tignes qui s’y nourrissent de causent
ce prurit. Pour les faire choir on
prenoit de la grene de cette herbe,
que pour l’amour de cela ils nõment
tignée, c’est la hanebane, ou jusquiame, qui a des petits godets pleins de
petits grains on en en usoit de cette
façon : Ayant des charbons allumez
en un reschaud, & tout aupres un
bassin plein d’eau, on jettoit cette
grene sur le feu, & on mettoit les
mains à la fumée, puis apres que lon
les avoit tenuës assez à cette fumée,
on les trempoit en l’eau froide, & incontinent paroissoient en la superficie de l’eau une infinité de vermisseaux, & disoit-on affirmativement
que ces vers estoyent les tignes qui
estoyent sorties de la peau. Quand
j’eu bien consideré cét effect, & veu
de prés les mains où n’y avoit aucune apparence que cela fut advenu, je
fis tant que je descouvris la finesse, &
jugeay que quelque malin esprit avoit enseigné cela à quelques uns,
pour les abuser, car le bon ne trompe jamais, & je descouvris ainsi le
faict. je pris une petite piece de bois,
que je mis à cette fumee de jusquiame, puis je la trempay en l’eau, & il
en sortit aussi des vers tout de mesme que l’autre fois : j’y presenté aussi
une pantoufle, une piece de fer, &
plusieurs autres choses qui toutes en
fin rendoyent mesme effect, car y
ayant mis ma main où je ne sentois
aucune incommodité, je vis qu’il en
sortit autant que de celle de ceux qui
estoyent tourmentez de démangeaison, ie pris resolution que cecy estoit
une imposture, & cependant je conclus que ces grains estans en fumée il
y avoit en icelle une humeur crasse,
preste à se congeler, qui se geloit à la
froideur de l’eau, & qu’ainsi il sembloit que ce fussent tignes. Si on
examinoit tout, je croy que l’on appercevroit beaucoup d’erreurs, desquelles on se paist, s’y plaisant à cause qu’elles viennent des anciens qui
souvent ont usé de tels artifices, pour
tirer les autres en admiration, & soliciter les cœurs a suivre leurs inventions. Je me suis desia assez debatu
de cette façon de faire, & me moque
encor de la folle croyance de ceux
qui disent cela est escrit, il est donc
vray. Pauvre sorte d’esprits malades,
il ne faut pas tout croire ce qui est
escrit, t, mais la verité : Car à quoy faire
faut-il croire ce dont nous pouvons
esplucher la cause, & nous est permis
d’invuentorier les secrets & proprietez, pour nous rendre sçavans ? Lisons les livres, pour apprendre, &
voyons par demonstration ce qui
faut qu’il soit demonstré : car à cela
nous est donné congé de nous enquerir, comme il nous est commandé de croire ce qui gist en foy, & n’est
demonstré qu’aux ames bien-heureuses qui jouïssent en la presence de
Dieu des fruicts de leur Foy & humilité.
 
De l’honneste complaisance. est mal seant de faire son mestier à Table.  OBJECT LI.

E me veux un peu vanter,
toutes choses ont leur
temps, je suis venu à ce
terme, que je me veux un
peu relever sur quelque pointe pour
m’en glorifier. Je me vante donc, &
de quoy ? d’une juste complaisance,
qui a sa racine dans mon cœur qui
faict que ie trouve bon tout ce que
chacun approuve & veut eslire pour
soy, en forme de souverain bien.
Non point qu’en l’estimant bien
pour luy, je le trouve bon, entant
que l’affaire est considerée ; Pour
exemple, je voy un beau jeune homme galant, bien apparenté, riche, &
notable, lequel ayant quelque changement en l’esprit, vient à oublier sa
premiere condition qui ne luy plaist
plus, & passant en une opinion qu’il
pense plus avantageuse pour son parfaict contentement, se retire des cõ-pagnies, oublie grandeurs & commoditez, & parachevant son dessein
se jette en la solitude, on se retire en
compagnie, où lon observe une façon de vivre toute autre, voire mesme repugnante à sa premiere, à l’appetit de ses sens exterieurs, & à ce
que le monde fuit & embrasse ordinairement. Cela est-il faict, je le
trouve bon pour luy, car il n’avoit
pas d’autre cognoissance pour obtenir sa felicité que par ce moyen, je le
veux en cela gratiffier pour l’asseurer
en son plaisir : dautant qu’il le pose à
ce terme-là, & je luy concede, &
ainsi je luy fay plaisir sans qu’il me
couste rien : Que si j’allois m’en
mocquer, le despriser, ou vituperer,
je ne ferois rien pour moy, & si je le
fascherois sans qu’il m’en eut donné
occasion, & qu’ay-je que faire de luy
donner de l’ennuy ? car puis que cela
m’est indifferent j’ayme mieux l’applaudir pour le resiouïr, que le blasmer pour le contrister, encor que
mesme j’eusse en dedain, & mespris,
ce qu’il a faict, non à cause qu’il l’a
faict, mais pource que ce seroit une
chose qui me desplairoit, & n’approuverois pour moy aucunement :
Ce que je prise en autruy pour cét
autre-là, n’est pas à cause qu’il cadre
à mon oppinion, ains à la sienne :
Quelqu’un me dira, En cette complaisance vous approuveriez un voleur pour ce qu’il se delecte au mal
qu’il faict : Tout beau gardez de tõber en ce precipice. Il y a bien à dire
entre ceux cy, & autant que du jour
à la nuict. Le voleur quel qu’il soit
sçait bien qu’il fait mal, encor qu’il
y prenne plaisir, il juge qu’il peche
contre soy mesme, & son prochain :
Et soit qu’il suyve son inclination,
ou l’induction d’autre pour par ce
moyen s’accommoder, il cognoist
assez qu’il contrevient aux loix, &
pource il se cache, n’a point l’ame en
repos, est tousiours en inquietude,
& je voudrois pouvoir à un tel parler librement pour le conseiller de
quitter cette mauvaise condition.
Mais celuy qui sans faire tort à personne va suivant son dessein, qui
n’outrage aucun, n’a point de repugnance en sa conscience pour son
entreprise, laquelle il presume poursuivre, se posant pour but en cela son
salut, & l’honneur de Dieu : Cettuy-là est loüable, il n’y a point d’inconvenient d’approuver en luy pour luy
cette eslection de vie, parquoy je la
trouve bonne ainsi, encor que pour
moy je la rejette, pour autant que ce
n’est pas ma convenance : Et combien que je sois de cette bonne humeur, ne desirant point troubler le
repos d’autruy, si ay-je comme en
haine une sorte de personnes, nõ que
je haye cettuy-cy ou cettuy-là particulierement, mais à l’instant du faict
je deprise & hay tout ensemble, pour
ce temps-là, & la personne & l’actiõ,
bien que devant ou apres je sois peut
estre son amy ou intime, ou le suis ou
le seray. Cette action qui m’est avis
qui est à despriser & qui me fasche,
est quand je voy quelqu’un qui faict
son mestier à table. N’en desplaise à
Messieurs les Doctes, je trouve que
cela n’est aucunement seant : J’ay veu
des Docteurs excellens qui prescheront à table, & plusieurs qui s’entremettrõt de ce qu’ils ne sçavét point,
& s’ingerét pour en dire. Je vous prie
si un cordonnier disnoit avec vous,
& que prenant son repas il voulut,
estans assis entre deux Docteurs, faire
l’exercice de son mestier, il faudroit
luy quitter la place, il vous lanceroit
tant de coups de coude, qu’il vous
carteroit bien. Voyla : Certainement
toutes choses ont leur temps, & vous
me pardõnerez Messieurs les entendus, s’il m’est avis que ceux qui veulent le practiquer autrement, le sont
plus par ostentation que de grace,
& encor cela est mal à propos, car bié
difficilement peut on en cét endroit
achever à bon escient un bel argument. Si dauãture ce n’est quelqu’un
de grãd respect qui l’ait entrepris, &
qu’on vueiile ouyr pour luy deferer
en le flattãt, ou luy estant deu. Il convient à table mettre en avant des sujects non trop serieux, mais joyeux,
& toutesfois qui tendent à edificatiõ, propos salubres & salutaires, sans
s’enfoncer cõme en disputes, où lon
est assis sur le bãc pour en dire. Considerés qu’aux disputes on dõne quelques confitures au soustenant, on ne
luy met pas la table que lors que c’est
faict, & puis on va faire bonne chere,
on ne dispute plus, on n’ameine pas
de quolibetrie, on parle du bon vin,
on remercie Dieu qui nous l’a dõné,
& en usant sobrement on use de ce
petit espace de temps, que Dieu nous
concede pour nous resiouïr en le benissant & loüant, faisons ainsi convenir les actions analogiquement, & il
y aura de la grace : Adoncques estans
à table on pourra jetter de belles récontres, & puis apres faire ce qui s’offrira ; Ayant ouy ce propos vous me
direz paravanture que je m’estonne
de peu de chose, que bien petit de
cas me scandalize, & que je me formalise de peu. Il est vray puis qu’il
vous plaist aussi suis-je aysé à remettre : Et pleut à Dieu que nous eussiõs
le cœur autant enclin à l’amitié qui
la hayne, à la paix qu’à la guerre, &
qu’il ny eut point de suject de courroux plus pleignans que cettuy-cy,
Cela seroit si les hommes estoyent
sages, & n’estoyent point furieusement amoureux un chaqu’un de soy-mesme. Je diray en pensant, & ma pésée n’est point vaine, ny hors de grace
en cét endroit, que ce qui devroit
attirer & lier les cœurs est ce qui les
altere & debande : Quelquesfois si
deux amis, tres-amis avancent (estãs.
à table) quelque propos sur un sujet
de rencontre, & que du commencement il y ayt quelque petite difference sur ce quils diront, tellemét qu’ils
ne consentent pas bien ensemble, au
lieu de tacher à se resoudre amiablemét pour s’instruire, & s’entr’aymer
davantage, on s’aigrira & on debattra malignement, & durant ces pointes il y aura un mauvais venin qui affligera l’un & l’autre. Cecy n’avient
pas tousiours, mais souvent, & plustost en telle compagnie qu’autrepart, la raison est que lon sort de l’occasion pour laquelle on est assemblé,
on s’esmeut possible en s’es-jouïssant
& puis on n’a plus d’egard qu’à soy-mesme, & ainsi nous pensons de nous
comme si nous estions petits Dieux,
nons voulons de mesme que si nous
estions parfaits, & cuidons tout sçavoir ce que nostre imagination nous
suggere. Pour obvier à ces inconveniens, faut selon le lieu, les temps, &
les affaires se conduire, embrasser le
moyen de la societé, vivre modestement, ne presumant rien de soy que
honnestement, & avec temperance,
tousiours prest à apprédre de tout le
monde : Et à fin de ne point faillir
prédre garde à la fin avant que commencer, taschant de vouloir autant
ou plus faire que chaqu’un des autres jouïsse de son contentemét que
nous mesmes du nostre : Par ainsi en
quelque endroit que no’ nous trouvions nous ferons bien, & sur tout à
table où la modestie est grandement
requise, pour la paix de l’ame, la sobrieté pour le bien du corps, le sens
posé pour l’aise de la personne, la patience pour le contentemét de tous,
& la resiouïssance pour la commune
utilité : Car qu’allons nous faire en
cét endroit, que nous donner le peu
de recreation que Dieu nous y permet ? allons y donc gayement soyons
y allegrement, & en sortons avec
liesse, tousiours prests de rendre graces à celuy qui nous fournit de tant
de bonnes commoditez. Quelqu’un
pour debatre joyeusement dira, que
les anciens faisoyent des bãquets où
se trouvoyét les Sages : Ne le croyez
pas amy, & que durant les boiveries,
qui leurs estoyent cõmunes, ils missent en avant des sujects qui veulent
des personnes bien sobres : Ces banquets estoyent banquets d’esprits,
lesquels achevez on venoit aux convives naturels. Je veux icy parler avec beaucoup de reverence ; Le Mõde prend un singulier bien à la rencontre de la bonne chere, c’est ce qui
attire le peuple : Nostre Seigneur Jesus-Christ voulant deraciner cette
trop grande avidité a pris occasion
plusieurs fois de repaistre les peuples
& les Apostres, & puis de les enseigner : Mais ces desseins sont bié hors
de nos esprits, ils n’appartiennent
qu’à luy seul, il est vray que nous le
devons imiter en ce que nous pouvons, & mesmes en prenant nos repas, & cette imitation sera, que tout
ce que nous ferons, nous le faisons à
sa gloire qui est nostre fin principale,
achevant en ce bon propos nous
imitons les gens de bien qui rendent
graces à Dieu de ses bien-faicts.
Avis touchant quelque erreur qui est commis en la Medecine.  OBJECT LII.

N des plus grands &
nuisibles abus, est un qui
est commis en la Medecine, & dont plusieurs rédront conte devant DIEU : Car ce
n’est pas un jeu de galanterie, de se
dõner licence de s’esbatre sur la peau
des personnes, pour ruiner le temple
du sainct Esprit. Il convient faire la
Medecine avec une grande crainte
de Dieu, en pureté de conscience,
accompagnez de tous effects de pieté, de doctrine & de manifeste, & approuvée experience en bien, prise de
ceux ausquels Dieu a donné l’intel¬-ligence des secrets de Nature. L’abus dont je notte l’accident est nottable, & procede de l’orgueilleuse
presomptiõ & avarice d’aucuns exerçans la medecine lesquels ignoroient par mespris beaucoup de
choses qu’ils devroyent sçavoir. Je
ne parle icy ny par haine ny par envie, car j’ay tant de contentement
en mon cœur pour les graces que
Dieu me faict, par les joyes qu’a
mon esprit des belles rencõtres que
je fay, espluchant les secrets de nature, que je ne daignerois penser à hair
personne ou vouloir mal à un autre :
Et suis tant resolu à ce que je suis,
que je n’ay pas le loisir de m’aviser
d’avoir envie sur qui que ce soit. En
cette simplicité de cœur, Je voy &
remarque beaucoup de choses qui
vont mal : Un Malade enuoyra querir un Medecin qui vistemét le viendra voir, non pource qu’il vueille ou
desire faire son devoir, mais pour avoir la poignée honorable, & bien
il est raisonnable, car il faut que chaqu’un vive, & malheureux sont
ceux qui veulent avoir le labeur &
la peine d’autruy pour neant, ce
n’est pas où je m’aheurte, car il y
a en la troupe des sages Medecins
des ames liberales & charitables ; Je,
traicte icy de celuy qui se dit Mededecin pour ce qu’il a fait dignement
son cours, sçait bien disputer, deduire un poinct douteux de l’art, dilater
les raisons fondées sur la vraye cognoissance, & maximes certaines de
la science : Mais est presomptueux &
dedaigneux d’apprendre la practique, tenant tellement sa gravité qu’il
auroit honte qu’un sçavant Apotycaire l’instruisit. Croyez moy que les
sages Apotycaires remarquent les
actions des bõs Medecins, & retiennent ce qu’ils ordonnent, dont apres
ils font bien estat & se façonnent
heureusement à la practique qu’ils se
tendent si commune qu’ils sçavent
presque bien faire ce qu’il faut sans
Medecin. J’entens bien qu’ils soient
tels, mais je desire avec leur bõne gra
ce qu’ils ne mesprisent pas le Medecin qui void davantage : Il est bien
vray que quoy que ce soit le plus
qu’il y a en cét art est la bonté des remedes, & l’application d’iceux deuëment faite, à cette cause je voudrois
que le Medecin s’assavãtist avec l’Apotycaire, qui aussi s’exerceroit avec
luy en communiquant doucement
avec l’observation du devoir & de la
courtoisie. Si cecy estoit je serois
hors d’interests pour ma dispute qui
cesseroit, mais n’estant pas, pour autant que quelque Medecin pensera
que ce soit s’abaisser que familiariser
avec l’Apotycaire : Et l’Apotycaire
qui verra quelque incongruité manifeste au Medecin, le desprisera tacitement. De là vient que le docteur
ayant interrogé le patient fera l’ordonnance qui sera mise és mains du
farmacien, qui la lira sans faire semblant autre que de faire ce qui est
prescrit : Il adviendra paravanture
que cette ordonnance viendra és
mains d’un ouvrier presomptueux,
qui impudemment en derriere se
moquera du Docteur qui aura failly
és doses, ou à la consideration de la
maladie, & corrigera orgueilleusement la recette. S’il advient que le
Medecin le sçache, voila une querelle & une honte : Mais si l’Apotycaire
est de douce nature & sçavant, il aura
pitié du pauvre ordonnant qui est
docte és livres, & non en practique,
& de luy-mesme sans blesser l’honneur du maistre, fera si bien qu’il dõnera au patient ce qu’il luy faut & à
propos par raison ; car il aura ouy ce
que le Medecin a jugé, & voyant que
son ordonnance ne quadrera pas, la
reformera. Le medicament ayant
fait son devoir & ayant reüssi, cela sera au bien du patient, mais à l’interest
de plusieurs : dautant que le Medecin
pensant que son ordonnance ait fait
telle operation, pour tel mal s’en resouviendra, ou s’il fait un livre l’y
mettra, si que plusieurs seront trompez par la bonne faute de l’ouvrier,
& par l’erreur du docteur. Et il adviendra aussi que semblable ordonnance viendra en la main d’un farmacien, ou craintif, ou trop respectueux, ou addonné à ce Medecin, &
l’executant à la lettre offencera le
malade, & puis on dira que nature
aura failly. Or je diray que pour obvier à ces maux il est besoin que le
Medecin frequente l’Apotycaire &
que l’Apotycaire sçache doucement
declarer & avec honneur au Medecin ce qu’il en pensera, car tant l’Apotycaire que le Chirurgien doivent
estre admis au conseil, pour bien faire, par ce que souvent ils sçavét plus
des habitudes des patiés que les Medecins, qui ne font qu’entrer & sortir, & les autres, & sur tout l’Apotycaire y est plus longuement. Mesmes
si le Medecin sçavoit tout faire & les
autres aussi, ce seroit une belle chose,
& ce pendant chacun exerceroit ce à
quoy il seroit le plus propre ; la comparaison de cecy peut estre prise de la
justice, Le Conseiller, l’Advocat, &
le Procureur, doivent tous entendre
l’estat de judicature, pour chacun faire son devoir en son rang, ainsi est-il
de ceux qui font la medecine : Ce sera
grande loüãge à tous s’ils sçavent ce
que les deux autres sçavent bien : Et
pour ce il faut que l’Apotycaire entretienne le Medecin avec douceur,
luy disant simplement ce qu’il pense
comme Apotycaire sage & sçavant,
car par ce moyen il le peut beaucoup
esclaicir : Aussi le Medecin escoutera
l’Apotycaire avec honneur, afin
qu’honnorablement il se corrige s’il
a failly, ou prenant garde au bon advis il face bien : Ce que je deduicts icy
de l’Apotycaire je l’envoye aussi au
Chirurgien, & certainement on se
devroit tous entendre sans gloire, ou
envie, & les malades auroiét du soulagemét, & de faict si on se prevenoit
par honneur tout iroit bien. Ne pensez pas messieurs les plus doctes que
vous n’ayez esté censurez par les Apotycaires, & vous n’en avez rien
sceu pour ce qu’on vous respectre, &
souvent on vous a fait de bons coups
que vous n’avez pas cognus, & les
Apotycaires faisoient leur devoir : Je
ne parle que de ce que j’ay veu par
tout où j’ay esté. Avisez tous à cecy
pour en saine conscience faire bien
& seurement au profit des humains,
& à la gloire de Dieu.
De combien on croist tous les ans.  OBJECT LIII.
 
[image: R]
Epésant quelques fois à
part moy, je voy que no’
croissons jusques à certain âge, & defaict aucús
cessent de croistre à vingt deux ans,
& autres passét jusques à vingt cinq,
il y en a aussi qui croissent estant plus
advancez d’âge. Mais l’ordinaire est
de demeurer au terme de vingt-cinq
ans. Considerant que cela advient
imperceptiblement à nous, je me
mets en fantaisie de conjecturer de
combien on pourroit croistre par
an. J’estime que depuis la naissance comme aucuns l’ont observé, on
croist jusques à trois ans d’une autre
sorte, que depuis trois ans jusques à
vingt-cinq je suppose que le croissant demeure en egale santé, & pareille nourriture, autrement nous
aurions bié des affaires : Il n’y a qu’une ligne droicte qui est cette-cy, les
autres sont courbes qui sont en nõbre infiny. J’apose donc ce poinct,
car la maladie, les ennuys, changement de vivres, prisons, voyages, &
tels excez corrompent la suite de nature, mesmes nous avõs veu des personnes apres une grãde maladie croistre beaucoup, s’allongeant fort vistement en peu de temps, & y employant ce qu’une grande longueur
requeroit : mais ce sont advantures
non communes. Posons une legitime creuë à laquelle on prendra pied
pour les autres, donnons à la moyenne grandeur selon laquelle on n’est
dit ny grand ny petit, laquelle est de
cinq pieds quatre pouces. Il est evident & recognu par plusieurs observations qu’à trois ans on est à la moitié de la creuë où lon doit terminer,
tellement qu’à cét âge on auroit cru
jusques à la longueur de deux pieds
& huict pouces. Or de vingt-cinq il
faut oster trois, il restera vingt-deux,
tellement qu’en vingt-deux ans on
croistra de deux pieds & huict pouces, par ainsi chaque année on avancera en creuë, croissant egalement de
la hauteur d’un pouce, & de cinq onziesmes parties d’un pouce, qui sont
cinq lignes & l’onziesme partie d’une ligne : Ceux qui deuront estre plus
grãds ou moins croistront selon cette proportion. Et bien voila une curiosité inutile ! possible que non, car
si nous y pensions nous mediterions
pour avancer d’autant en proportion
nos ames vers Dieu, pour y croistre
en perfectiõ de vie saincte, pour profiter à nos prochains, par bons exemples, & rendre grace à Dieu qui nous
laisse croistre, & donne loisir de penser en luy, au prix que nostre corps
s’approche du Ciel qui attend nostre ame.
Des fautes que commettent les habiles gens. Les parfaicts sont aux Cieux.  OBJECT LIIII.

E tout téps il y a eu, & encores aujourd’hui on sçait
qu’il y a des esprits qui
se presument plus reculez
du commun que d’autres, lesquels il
mesprisent, & ces superbes là sont le
plus souvent si peu advisez qu’ils
tombent és mesmes erreurs qu’ils
croyent que sont enfoncez ceux lesquels ils blasment dedaigneusemét.
Il y en a qui tiennent que d’alleguer
le Latin devant les femmes en devis
familiers, est une mal-seance & acte
d’escholief encor nyais, & de jeunes
qui ne sçavent pas leur court, ou de
tristes Magisters qui commencent à
venir, & ont estime d’eux-mesmes,
& sont tellement opiniastrez à une
sotte coustume, qu’ils n’ont pas encor les yeux assez ouverts pour discerner ce que nous disons sottise,
mesme és plus habiles hommes. Je
veux vous monstrer la verité de mon
dire, & que bien souvent les doctes
sont extremement sots, sauf leur reverence, car ce n’est pas vice de l’estre, si ce n’est par malice, par ce que
sot est celuy qui est comme un oyseau qui sort du nid & est dit nyais,
estre sot est estre rude & non poly, au
prix de ce qui est au lieu où lon se récontre, & les personnes de la sont
apprises, & agalanties. Je ne l’entéds
qu’ainsi afin qu’on ne s’en fasche
pas. Or donques proposons nous le
premier des sçavans qui n’a bougé
des escholes, où toute sa vie il s’est
alembiqué l’esprit sur les livres. Ce
sage, ce discret, ce prudent, menez-le
à la Cour parmy les Dames & les
Gentils-hommes, qui ont un ær de
gentillesse tout autre que la contenance de college, & puis considerez
ce personnage honorable, & vous le
remarquerez, ou une idole si la honte
le fait tirer à part & tenir coy, ou le
jugerez s’il veut parler ou s’avancer
estre tant sot, que tout le monde en
sera enfantosmé. J’excuse tel homme
& ses semblables, je les laisse là : Mais
j’en veux à ceux qui font les habiles,
& cependant en leurs escrits chevillent du Latin, & du Grec, & de
belles fantaisies & allegations, qu’ils
ne devroient pas seulement penser
d’employer en tels endroicts, ayant
miserablement deschiré les pauvres
pedagogues, & ils les immittét avec
vehemence, & deschet de la galantise de leur ame. A cause de quoy escrivons nous en nostre langue que pour
nos compatriotes ? Si nous sommes
doctes, & que nous voulions escrire
aux doctes en Grec & en Latin, il est
permis. Mais si nous voulons honorer nostre langage pourquoy le chevillerons nous de gueuseries, & de
lambeaux que lon va tirer dans les
auteurs estrangers, à quelle raison
marqueterons nous nostre beau parler d’esclats de langage different ? Il
est vray que quelques fois il est necessaire d’admettre quelques paroles
du Grec ou du Latin quãd on cõfere
pour l’intelligence de certains mots,
ou actions, comme il nous a esté bon
de faire, mais de coucher des textes
que lon peut mettre en sa langue,
avec autãt de grace qu’en celle qu’ils
sont escrits, cela n’est pas beau, & seroit plus seant de les coucher au langage qu’on escrit : Mais on me dira
cela est d’un tel ou autre auteur, &
puis c’est tout un, il l’a pris d’un autre, vous l’avez pris de luy, vous le
vous adaptez & vous le donnez aux
autres, qu’importe que de vostre
honneur, vous donnez l’aumosne à
un pauvre de l’argent que vous avez
eu d’un autre, ou qui vous a payé, ou
a achepté de vous, n’est-ce point
tousiours le vostre que vous baillez ?
Partant ce que lon trouve de bon és
autres, il le faut faire sien, & le faisant
voir tel vous ediFiez plus que si vous
le mettiez au langage dont a usé le
Poëte ou l’Orateur où vous l’avez
pris, ceux qui aleguent à nud veulent
faire les grands liseurs, les sçavans,
les doctes, & en fin que sont-ils, ils
sont tels que ceux qu’ils ont deprisez, ou bien ont l’ame laquaisine, ils
portent l’espée de leur maistre & le
livre de leur Seigneur. Mais ce n’est
pas tout, car les galãs qui ne sçavét ni
Grec ny Latin, & encor moins d’Hebreu venans à lire és œuvres, de ces
doctes renommez & trouvãts quelque sujet delectable y lisent & puis
rencontrent du langage qu’ils n’entendent point, à lors ils donnent au
diable la beste qui est cause de leur
trouble. Or ça, pour la difficulté où
nous estions, si ie prends d’un auteur
quelque belle sentence, & sans l’alleguer ou le dicter, je dis ce qu’il a voulu dire, qu’importe ? aurai-je moins de
gloire ? Je seray tout ainsi qu’un bon
tailleur qui fera un habit à la Françoise, & l’estofe sera d’Espaigne, ou
de Turquie ou d’autre part. Il ne laissera pas d’estre loüé & estimé bon maistre, ainsi faut-il faire profit de ce
qu’on lit, & se l’adapter, c’est un bon
larcin, mais il le faut employer galamment & de bonne grace. De ceux
dont je me plains il y en a qui proposent le texte entier d’un auteur estrãge, & ne disent point quel il est, je dis
qu’ils sont encor plus pedans ; pardon
si je le dy, leur insolence en est cause,
il ne faut point estre bigarré & c’est
ce qui m’indigne, car il y a de ceux
qui pratiquent ainsi, & blasmét ceux
qui en sont ordinaire : mais que pensons nous faire il n’en sera ne plus ne
moins pour cela que je diray, aussi je
ne m’en rõps gueres la teste, ce m’est
tout un, je me suis degoisé pour flestir l’honneur des audacieux, & puis
nous faillons tous, tellement que je
conclus que les parfaicts sont aux
Cieux, où il n’y a qu’une lãgue, qu’une vision, qu’un contentement. En
conscience je ne sçay si je suis trop
critique : Il faut que je face comme
les bons anciens qui ont excusé ceux
qui faisoient du mieux qu’ils pouvoient, & à la verité leur charité paroist, en ce que ces bons & faciles esprits trouvans des fautes és œuvres
de gens de si grande notte, comme
nous l’avons remarqué, les ont nommées figures, lesquelles ils ont faict
passer en authoritez desquelles le
lustre est beau, quand on s’en aide
pour trebucher de bonne grace, & de
mesme on a faict que les erreurs des
Theologiens ont esté mis au rang
des mysteres, ce qui s’est fait par gens
qui avoient le cœur addonné à ces
bons premiers, qu’ils ne vouloient
point dedire, mais tousiours admirer
& reverer avec ignorance, & bonté
de cœur. Voila une belle & humaine
courtoisie, meritant remuneration
notable, car elle nous invite à supporter les uns les autres, & nõ à nous
entremordre, comme on faict maintenant que chacun se veut mesler de
reprendre. Mais pour bien faire laissons courir les plus hastez, ne reprenons rien aigrement, car c’est outrager & gourmander que le faire, mais
advisons de conferer en douceur,
pour s’endoctriner, & reveiller les
esprits, c’est ce que je pretends pour
moy en tout, & que je veux observer, & vous en advertis afin qu’illuminez les uns par les autres nous
descouvrions ce qui est parfaict pour
en jouyr si nous pouvons.
 
Du Pelican.  OBJECT LV.

E commun parlant du Pelican, dit qu’il se tue pour
repaistre ses petits : Mais
pour bien dire il faut alleguer qu’il tire son pur sang, pour la
vie des siens. Cette consideration est
notable, & bien qu’il ne se tue point,
si fait-il un acte pieux. Non il ne se
tue pas, sa charongne feroit perir ses
petits qui ne la mangeroient point,
quand mesmes ils seroient charrongniers, car il y en auroit trop, & puis
il a tant bõ soin pour ses enfans, qu’il
les veut conserver, & s’il mouroit ils
periroient ; il desire se conserver pour
eux : Il est vray qu’il s’ouvre & faict
par la solution de continuité qu’il
practique en son corps, que le sang en
jallit, & ainsi il fait sortir le siege de
son ame, pour sauver les siens. Mais
sçachons ce qui en est. Le malin serpent qui hait ce bon oiseau tout aimable, simple, juste & charitable, ce
traistre qui va glissant en signe de sa
malediction, descouvrant que la mere est absente va assaillir les petits
qu’il veut tuer, & il n’a pas la force de
les offencer, dautant qu’ils ont plumes & bec pour resister à l’effort de
la male belle, car les parens ne laissent point leurs petits qu’ils ne soiét
armez par cela que nature leur a enseigné d’ainsi faire. Le maudit qui
sçait par espreuve presente, qu’il ne
peut offencer cét ære, & toutesfois le
veut destruire, puis qu’il y a eu entrée, laquelle luy eust esté interdite
si les grands y eussent esté, & a une
revelation d’instinct que son venin
peut faire mourir cette race, la surprenant peu à peu par sa mauvaise &
pestifere odeur, se degosille autour
de ces petits, & y vomit toute sa poison plus maligne, puis se retire. En
apres la mere ou le pere venant à ces
pauvrets, & cognoissant par l’odeur
que desia ils sont menacez de perir
par telle infection qui les meneroit à
la mort, estant inspiré par le genie
de nature, ouvre une petite pellicule qui est devant son estomach, laquelle est pleine d’un sang subtil, qui
apres en distille sur ses bien-aimez,
dont les arrousant les exempte du
prochain trespas, & abbat l’effort du
venin qui par la vertu Bezoardique
de ce sang subtil, est amoussi & aneãcy, les petits qui le reçoivent avidement le trouvent recrez, & redeviennent habiles à vivre. On peut tirer de cecy un notable emblesme, se
mettant à contempler les œuvres de
Dieu qui est admirable és secrets de
Nature qui sont ses œuvres.
La fin de ce qu’on escrit. Interpretattion des Enigmes qui sont en la 3. Eglogue de Virgile.  OBJECT LVI.

E suis obstiné contre les
doctes, mon humeur à ce
moment est justement aigrie pour debatre avec les
sçavans ou leur dire de petites gentillesses lesquelles j’ay remarquées en
ceux qui commentent les autheurs
ou les traduisen t : ça il faut faire un
peu le céseur. Je ne me delecte pourtant pas à examiner les œuvres d’autruy, ny alleguer les autheurs. Il n’y a
que l’Escriture saincte que je revere,
pour tout autre livre je ne daignerois
faire cas de l’antheur pour n’estre cõme ceux qui sont les laquais ou serfs
des premiers escrivains : Toutesfois
maintenant que je me suis un peu rapaisé du depit que j’ay eu, que les
François n’inventoient point, mais
alloient caymander les inventions
des autres, J’ay adoucy ma severité
pour gratifier un bel autheur & donner quelques touches à certains personnages, seulement par plaisir, &
sans invective, ains avec une douceur
qui nous causera de la delectation.
Mais nottez que je veux dire selon la
liberté que je me suis acquise. Une
des vanitez du monde est l’occupation des entenduz, Les gens de lettres m’excuserõt s’il leur plaist, pource que je les laisse en leur plaisir, s’ils
y peuvent durer, & je m’esgaye au
mien. Mais que ne vay-je jouër à la
paume, ou me proumener ou faire une belle demostration de mathematique, ou autre exercice, ou deviser
avec les Dames ? Il faut que je faute
ce baston, il est ainsi ordonné, mon
genie me dicte ce que j’escris. Voila,
on ne peut resister aux puissances superieures. Voire mais dira quelqu’un
ce que tu en faicts, est pour t’immortaliser, c’est pour en avoir de la loüãge : O pauvretie t’asseure que je veux
bié que tu sçache q j’aymerois mieux
vivre vingt ans avec l’amour de mon
Dieu, & mon particulier contentement asseuré qu’il ne me fust point
ravy tant que je vivrois, & qu’apres
ma mort on ne deust jamais parler de
moy, qu’avoir de la renommée mille
ans & la devoir aquerir par labeur
outre mon plaisir. Et qui sçait, qui est
celuy dont on fait tant de cas, & qui
à ce qu’on dit estoit excellent le téps
passé ? Et puis que sçait-on si tout ce
qu’on dit est vray, & si on n’a point
changé les noms, comme on a veu de
nouveaux mettre leurs noms és anciens livres, dont ils recevoient de la
gloire par ceux de leur siecle qui n’avoient point ouy parler de tels œuvres ? Et puis la verité du passé est tant
brouillée, quon n’y void gueres
clair, je m’en rapporte à ceux qui disent que leurs devanciers n’entendoient pas bien les livres, tesmoins
en sont tant de commentaires que
lon faict, d’apostiles, d’annotations,
& nottes qui confondent l’honneur
de plusieurs, pour establir la renommée des nouveaux, abaissant celle
d’autruy sous la faveur d’un autheur.
Il y a eu tel docte en son temps qui
par tels escrits a fleury, & de nouveaux venuz les ont obscurcis, & il
en viendra cy apres d’autres qui les
obscurciront, & voila leur labeur
aneanty, & leur gloire foittée. On a
fait autresfois des traductions de livres lesquels estoient en leur temps
loüées & estimées, Et en ce siecle on
a traduit les mesmes livres, & ces
dernieres traductions on rendut vaine la peine des premiers, c’est un des
fruicts de ceux qui travaillent apres
les autres. Et bien ce labeur, cette occupation qu’apporte-elle sinon de
l’affliction & une chetive renommée ? Il est vray qu’il y a des inventions qui ne meurent jamais, les autheurs en durent. Parquoy il vaut
mieux faire voir ce qu’on invente
que d’escrire sur des inventions d’autruy, commenter, ou traduire. A dire
vray c’est à cecy que je me pensois
prendre pour m’en jouër, & dilater
amplement, mais je m’ennuyrois &
tomberois où sont tombez les autres : Encor pour exemple & demonstrer que c’est un labeur cruel que de
travailler ser les œuvres d’autruy, &
que de tous les escrivains ceux qui
s’y exercent sont ceux qui ont le plus
de peine & moins de loüange, & de
moindre durée. Pour cét effect, prenons un petit texte de Virgile. Il me
plaist de parler de ce bel auteur pource qu’il a bien dit, & puis il estoit curieux, & tels me sont en estime :
Quelqu’un à l’advenir me fera la grace que je luy fay, dautant que les bõs
curieux auront occasion d’esplucher
mes ouvrages pour en tirer le precieux noyau que j’acheve d’y mettre
m’exerçant en mes legitimes recherches. Or disons nostre entreprise.
Dés l’an mil cinq cens septante sept
je pensois estre sçavant, & lisant nostre agreable Virgile qui n’a escrit
que pour gratifier & servir ceux de
ma belle qualité, je me promettois
de l’entendre à cause qu’ on dit que
les sages y ont rencontré les secrets
des Egyptiens, & puis quelques doctes m’avoient en mes voyages gratifié de belles sentences & bons enseignemens. En cette galantise d’esprit j’espiois toutes les occasiõs d’en
dire : Je vous advertiray en passant
qu’ayant desir de voir un jour les effects notables de la Filosofie chymique, j’avois instamment poursuivy la
cognoissance des metaux & mineraux, & de faict depuis ce temps que
j’en ouy parler à Bafle je m’y incliné,
& apres avoir consideré les Manipulaires (je trouve ce mot bon pour en
designer les ouvriers) je creu qu’il
falloit estre sçauãt & artiste, & pourtant je fis apprentissage tant pour
sçavoir l’orlogerie que l’orfeverie, à
quoy pretendant desia & ayant l’esprit tendu je rencontray lisant nostre
amy ce grand Poete, ces Enigmes
qui sont de tels sens,
Tu feras Apollo si tu dis en quels lieux,

On ne void seulement, que trois aulnes de Cieux.




Je n’ay pas suivy la traduction de
ceux qui ont mis en la mesme Eglogue,
De branche Ursine molle,

Si bien qu’il ne leur faut que la seule
parole,




parlant des vaisseaux, & de leurs ances. Il me semble qu’il ne faut pas
sortir si loing des termes d’un autheur : Cecy n’est que pour rire sans
fiel : Or bien la premiere enigme a
esté proposée, il faut voir l’autre : car
il y en a deux : Mais nottez que l’un
demande qui est le premier, & l’autre respond par une semblable façon
de dire :
Mais dis en quel païs, si tu le recognois,

Croissent les fleurs où sont escrits les
noms des Roys.




Certainement comme je l’ay ouy
dire, & veu aussi & entédu les Commentateurs & interpretes se battent,
& se sont fort battus à la perche pour
sçavoir ce qu’entendoit icy le Poëte,
& se crucians furieusement se sont
donné des peines infinies, pour declarer ce qui en est. Ces esprits commentans & interpretans, ne leur deplaise, devroyent aviser que ce docteur cachoit sa science sous les replis d’amour, comme font & ont fait
plusieurs, & je diray ce que j’en pense, l’ayant dés-lors pensé & divulgué
assez : Il pretend à la doctrine des metaux : & par ainsi il fait dire la premiere enigme au berger qui demande à l’autre en quelles terres on ne
void que trois aulnes de Ciel. L’autre qui en respondant & qui entend
le proposant, veut dire, luy respond
comme luy disant que ces terres
sont où croissent les fleurs, où sont
inscripts les noms des Roys. J’ay dilaté cette enigme au Voyage des
Princes Fortunez. Et qui a-il de plus
vray en cecy que d’entendre les mines par la premiere enigme, & par
l’autre de nommer les metaux, fleurs
precieuses de la terre, sur lesquelles
on lit les noms des Roys qui y sont
inscripts ? Nous avons bien faict une
grande revolution pour venir icy,
c’estoit pour le vous faire un peu acheter : Cependant considerez cette
interpretation, & s’il y a quelqu’un
qui l’ait rencontré sans que je l’en
aye avisé, tant mieux, je ne luy en
porte point d’enuie. Je voudrois encor sçavoir tout ce qu’il sçait, ou par
invention ou par son moyen : car je
ne me soucie pas d’où la science viéne pourveu que je la puisse avoir
pour rassasier mon esprit. Quand je
voy un sçavant, je luy desire du bien,
mais je meurs presque d’ennuy &
d’envie : d’ennuy que je ne sçay ce
qu’il sçait, d’envie que je n’en sçay
encor davantage : Non point avoir
gloire par dessus luy, mais pour luy
distribuer de la science, comme je
desirerois qu’il m’en cõmuniquast.
Et pleust à Dieu que nous eussions
un mesme courage, pour nous esclaircir des sciences, à fin que nostre cœur eut sa joye accomplie. Je
tiens qu’il ny a point de plaisir égal à
celuy d’apprendre tousiours, car ce
desir n’a pas de rassasiment, & toutesfois il cause des delices extremement agreables quand on jouït de
l’effect de sa proposition, pour sçavoir en quelque suject que ce soit :
C’est mon unique passion, que je represente aux Doctes, à fin qu’ils me
facent l’honneur de me departir de
leur doctrine, pour ayder à mon esprit a se rendre contant, ce pendant
qu’ils se satisferont eux mesmes de
tels seuls & uniques plaisirs qui sont
plus divins qu’humains.
 
S’il y a du vuide, où il est, & ce qui s’en peut demonstrer perceptiblement.  OBJECT LVII.

LUSIEURS Filosophes
ont agitté cette question
les uns voulans qu’il y eut
du vuide, les autres tenãs
absolument qu’il ne peut estre. Et
pource que je desire suivre en tout
ce qui est plus probable, je me tiendray à l’opinion des derniers, estimãt
qu’il n’en peut estre en aucun lieu.
Pour cela que j’en croiray d’autres
ne seront pas resolus, il faut passer
outre : Et pour-ce que quelques sçavants mesmes en ce temps, ont posé
qu’il y en avoit, & le pensant avoir
demonstré, je me suis mis sur leurs
erres, & ne s’en est gueres fallu que
je n’aye esté de leur opinion, par la
persuasion qu’une semblance de demonstration rapportoit, mais ayant
tout examiné par le vray moyen qui
rend les esprits contans, j’ay trouvé
qu’il n’y avoit ny vuide ny place
pour luy. Ceux qui veulent demonstrer que le vuide est, & qu’il se peut
imaginer, prenent la lampe faicte en
tour, & qui a un canal long par embas par ou lon l’emplit, & puis estant
debout à cause qu’elle est pleine, &
que les bords par où l’huile coule
sont plus hauts que le pertuis par où
l’huile peut sortir, il ne sort rien d’icelle : Cette petite machine est fort
commune, j’en ay en une de cuivre,
qui par le date qu’elle portoit, estoit
ancienne, car il y avoit escrit dessus
M. CCC. XXV. Ceux qui prenent
plaisir à cuire quelques delicats esprits metaliques, s’en servent. Cette
lampe pleine d’huile ayant sa mesche
allumée, & laissée en son lieu se fournit elle mesme d’huile qu’elle suggere à sa mesche incessamment, au prix
qu’il s’en consomme : c’est une chose
apparente que l’huile est en son pertuis d’embas si bien rangée qu’elle le
bouche, & partãt on croit que comme tout l’ær qui estoit auparavant
l’huile, dans ce vaisseau est sorty, &
qu’il n’y en restoit plus, qu’aussi il ne
peut y en entrer de nouveau, que si
en quelque lieu de la lampe on faisoit le moindre petit trou, incontinent l’ær y entreroit & chasseroit
toute l’huile. Or deux corps ne peuvent estre en mesme temps en mesme lieu, tellemét que ce qui est plein
d’huile n’a point d’ær, aussi s’en est-il
fuy au coulement de l’huyle y entrant, & comme il semble aussi que
la liqueur & l’ær ne peuvent estre ensemble au pertuis par où elle coule,
& que la liqueur visiblement diminuë, & le consomme, il semble estre
necessaire qu’il y ayt du vuide dans
le corps de la lampe. Si ceux qui ont
voulu ainsi filosofer eussent diligemment examiné ce que faict l’huile en
bruslant, & comme elle coule & se
consomme, & faict place à l’ær en
deuë proportion, n’eussent pas faict
estat de cette legere & fausse opiniõ :
Il falloit avoir une lampe de verre,
pour y voir, & adonques on eut recogneu aysément la verité, l’huyle
coule comme imperceptiblement,
diminuant de mesme, & pource que
l’ær par fois s’espoissit, & parfois se
dilate, comme je l’ay demonstré en
mes discours filosofiques, & que la
demonstration en est claire dans
Heron, il se faict durant que l’huyle
baisse, que l’ær d’enhaut s’estéd, puis
n’en pouvant plus il en attire, par le
bas autant qu’il en faut, ce que demonstrent les petits respirs que nous
voyons faire en l’huile à travers du
verre, & ses respirs viennent d’embas, jusques à la superficie d’enhaut
en petites boulettes, & par ainsi successivement l’ær entre, & n’y en peut
entrer plus qu’il y a de lieu, & ce qui
entre ne peut chasser l’huile, car il n’y
vient que par le benefice de nature,
qui ne peut souffrir le vuide : Ces petites balottes ne fõt gueres de bruit,
elles en sont pourtant, car tout ær
ainsi porté en cause, mais si au lieu
d’huile la lampe estoit emplie d’eau
de vie, vous oirriez au prix qu’elle
brusleroit, un murmure bien plus
grand quand l’ær se faict faire place,
& qu’il agist, comme quand on donne vent à un tonneau plein de vin.
Voyla comment ayant veu en ma
lampe l’effect de ce bouïllon de téps
en temps, & tant qu’elle fut toute
vuide, i’ay jugé par là que lon ne
pouuvoit prouver le vuide, non plus
que par autre moyen. Nous ne pouvons mesme l’imaginer, car estans en
Nature il faut que nous pensions naturellement. Le commun estime
vuides les vaisseaux où il n’y a ny liqueur, ny poudre, ou composition
d’iceux, & toutesfois ils sont pleins
d’ær, ou plus delié ou plus espois, si
le vaisseau estoit emply de petits
cailloux, il sembleroit qu’il eut du
vuide entre deux, mais cela est plein
d’ær, cecy est trop cognu. Ceux qui
debattront pour le vuide qu’ils nous
amenent une autre demonstration,
& nous luy ferons la guerre pour la
desconfire avec la plenitude de raisons, qui destruiront aysément le
vuide de neant.
 
Des Cranequins, & quel instrument de guerre c’estoit.  OBJECT LVIII.

UAND je voy les antiques ouvrages, j’ay un
certain desplaisir en moy
mesme, cognoissant la
perte qui a esté faicte d’infinies belles inventions, & volontiers j’accuserois les plus sages de mauvaise folie, si ce n’estoit que devant mes yeux
à mon sceu, j’ay veu perir en ma presence des constitutions anciennes, à
quoy on ne prend pas garde. Certainement je diray que cette faute procede de nostre malheur & imprudence, joint que les aages & les inventions coulans ensemble tacitement, & d’une fluidité imperceptible, se passent lentement, sans qu’on
s’en avise. Tout de mesme nous
sortons de l’enfance pour entrer en
l’adolescence, & des autres aages aux
plus meurs, sans que nous en appercevions ; aussi les siecles coulent sans
qu’on y prenne garde, & ce qui est
beau perit : Ceux qui sont jeunes durant le temps de ceux qui sont plus
meurs, & ont du jugement ne sont
pas assez judicieux encor, puis le jugement leur estant venu, ils n’ont
pas la naïve cognoissance de ce dont
on pourroit les enquerir, & qu’ils
n’ont apperceu que legerement en
passant, & par ce moyen tout s’escoule : Qui dira au vray en l’an 1000.
quel estoit le jeu de la paume avec l’estœuf, veu qu’il y aura beaucoup d’ans passez depuis que les balles ont succedé aux  estœufs ? De mesme plusieurs choses de plus grande
consequence se sont ainsi esvanouïes
sans laisser aucune trace ou marque
de ce qu’elles ont esté. Plusieurs lisans les histoires anciennes des François, & oyans dire du grand Maistre
de Cranequiniers, ne l’entendrõt pas,
pource qu’ils ne sçavét que c’est que
Cranequin ny son usage, que l’oubly
a couvert petit à petit. Or puis que
c’est nostre sujet il convient entendre que le Cranequin est une arme
fort gentille, dont l’harquebuse a
emprunté la figure & usage, mais elle va bien plus viste. Il a un canon de
belle longueur, & telle que lon veut,
selon la commodité & le lieu où lon
le desire adapter, il a un beau fust, il
est vray que les plus mignons canõs
estoyét de bois, couverts de velours,
mais aussi il y en avoit de fer, pouvãt
l’un & l’autre pousser une balle, ou
un petit trait assez loin. Ce qui pousse la balle est un ressort tres-fort, fait
en ligne spirale, tournée sur une petite vergeronde, que lon oste, & puis
on y met une chaisnette pour bander
le ressort, en approchant les lignes
l’une contre l’autre, & tenir en serre,
comme un rouët, & est detendu de
mesme, & en se delaschant il se dilatte, & de sa violéce cette la balle loin,
selon sa force, dont aussi l’effect despend : Ce ressort, pour le vous faire
appercevoir est en la façon de la vis
d’un estau de serrurier ou harquebusier, ou autre qui s’en sert. Je me suis
mis à discourir de cét instrument qui
est propre à porter à la chasse, & à s’adextrer a tirer de l’harquebuse sans
faire grande despence.
 
Que les objects sont cognus par l’émission de la veuë à iceux, & non par la reception de leurs images és yeux.  OBJECT LIX.

ISPUTONS à plein fons
il y a icy champ pour faire glene : Là donnons lieu
aux belles preuves, &
quiconque nous contredira qu’il
avance des raisons de Doctrine exquise pour nous resiouïr, & donner
de la recreation aux beaux esprits.
Soit que nous devenions opiniastres
en nos conclusions, ou que nous persistions fermes à maintenir l’establissement de la verité, il ne nous en adviendra aucun inconvenient. Les
censeurs qui blessent les esprits pervers, n’ont que voir icy que l’un ou
l’autre soit ou tous deux, ce ne sera
que galantise & beauté de plaisante
controverse pour aiguiser les esprits :
on n’en verra ny plus ny moins clair,
& chaqu’un croira qu’il void comme il apperçoit sans le soucier beaucoup de ce que les Filosofes vont deduisãt pour faire employer le temps
lequel on use plus à des points qu’ils
ont proposez pour se faire admirer,
que pour declarer le suject qu’ils devoyent demonstrer, & que peut estre
ils ignoroient : Mais voyla dequoy,
entrons en lice. Les termes cõmuns,
& receus entre tous, & sur tout avec
les personnes, qui n’y entédent point
de finesse, font pour moy, car tout le
monde en vie, & le tient ainsi, quand
on veut voir quelque chose, on dit :
Jettez la veuë là dessus : Regardez &
voyez : on ne dit pas, Recevez cette
figure qui viét à vos yeux, pour estre
discernée : mais il ne se faut pas contenter de cela, il convient passer outre. Si la recognoissance au moyen
de la veuë estoit faicte par reception
de l’image de la chose en l’endroit
où nostre veuë exerce ses functions :
Il seroit necessaire que le mouvemét
amenast l’image à nostre veuë en un
moment, & que la mesme image volast violentement, & en un instant
en infinis endroits : Comme quand
le docte Prescheur est en chaire, il
faudroit que cela advint, pource
que tous les assistans le voyent & cõ-siderent, & par ainsi seroit necessaire
que tres-soudainement son image
fut infinies images pour se glisser és
yeux de chacun des voyans, ou que
cette image frayast d’une merveilleuse vitesse, ou qu’elle devint plusieurs images subitement mouvãtes,
en partant toutes d’un mesme cètre,
& en un instant par ordre, & sans
temps distinctement, & confusémét
fluant, comme les atomes, & se separans promptement, & autant arrestantes que bougeantes : Je ne puis
me persuader cette affluence d’images, se portans hors de leurs sujects.
Mesme le plus beau & persuasif discours du plus docte, qui maintiendroit les galantes & specieuses allées
& venuës, de telles formes & figures, & duquel les raisons sont telles
qu’aucun ne pourroit les ouyr sans
les croire, ne pourroit me mettre en
l’entendement ces belles vanitez,
bien que mon esprit soit susceptible
le toutes formes, dautant que les
objects, entant qu’objects sont sans
mouvement, & les idées ne vont
point ainsi errantes pour se rendre
voyables devant nos yeux. Si les
Images se portoient à la veuë, il seroit force qu’un million d’Images
toutes differentes, se vint jetter en
un point, ce qui est aysé à demonstrer : Outre ce que nous enseigne la
consideration des parties du corps.
nous pouvons sçavoir que nous
voyons par un petit point, qu’ainsi
ne soit faictes un petit pertuis en une
piece solide, & qu’il soit, s’il se peut
comme un atome, si vous y appliquez l’œil incontinent vous verrez
par là la moictié du Ciel : la veuë ne
se jettera pas en colomne, ains en
cone, croyez qu’un petit point ne
peut avoir en soy le logement de figures consistant en lignes & super-sices : N’allez point, je vous prie, filosofer sur les Mirouers, car cette
doctrine emportera la vostre, de
vous qui croyez que les images
viennent à nos yeux : & ne racontez point les excellences des similitudes des Mirouers qui sont és
organes de la veuë, car les Mirouers
& ces instruments-là qui sont naturels, n’ont point de similitude, l’un
à l’autre, la doctrine de l’un confond tout ce qu’on pourroit dire &
demonstrer des autres : par la science des Mirouers l’opinion de la venuë des Images est renversée, car les
Objects visibles ne sont point veus
en la superficie des Mirouers : & bien
imaginons un peu que les figures
ont du mouvement, pour vous faire
plaisir, s’il est ainsi, la figure ne s’arreste pas sur le Mirouer, mais va autre part, pour estre veuë : Si le Mirouer est plat l’Image se jettera à
travers, si qu’elle sera veuë aussi
loing dans le Mirouër qu’en est le
suject dont l’image est volée : Comment est-ce que nous accommoderons cecy, car voyla un object qui
est loin de quatre pieds du mirouër,
& j’en suis loin de six : si je voy par
le moyen du mirouer cét object,
je le verray, non aussi loing que je
suis esloigné du mirouer, mais seulement autant loing que le suject
l’est du mirouer. Il faut donc que
se soyent les reflexions de ma veuë,
qui me le presentent, & non la presence volante de l’image qui vient
à moy, car elle feroit des fautes és
proportions de ses mouvements,
si c’est ma figure que je voy, je la
verray aussi loing que je suis esloigné
du miroir, & quand la chandelle
en monstrera trois dans le miroir
que sera-ce ? Et là dessus pour estre
confirmé, si vous voyez ces figures, dira quelqu’un qui n’a pas pris
garde à tout le propos, comment
les voyez vous, il convient pour tel
effect que vostre œil perce la solidité du miroir. Non, mais la vigueur de ma veuë qui a trouvé le
poly opposé où ses rayons ont arrest, & d’où soudain ils  se reflectent selon les superfices, & selon
l’angle opportun, se portent à l’object que le voy par ce moyen, autrement il faudroit que l’image, en
un mesme temps, fit deux sauts,
l’un pour se porter au miroir, &
l’autre en bricolant sans temps pour
se ranger à mes yeux. Et puis voicy
une demonstration qui nous ouvre
la voye de plus certaine asseurance
pour nostre dire. Si le miroir est
relevé en rondeur, l’image ne sera
pas veuë dedans si reculée, (j’use
de ce mot, voir dedans, à cause
qu’il le semble, bien qu’il ne le soit
pas, comme nous l’avons monstré,
mais pour dire plus aysément &
familierement, ) Elle ne sera pas remarquée si loin, mais tirant vers le
centre du globe, & s’approchant
plus de la superfice interieure qu’au
plat. Je ne diray rien à cette heure
des mirouers concaves, car ils assasinent trop furieusement l’opinion de ceux qui font voyager les
images, & puis il faudroit inventer les images des images mesmes :
Retournons à nostre relevé qui est
ou globe ou partie de globe, vous
qui cuidez qu’il faut que cette image volle, avisez qu’elle ne pourra
faire autre chemin qu’à la proportion que le miroir la represente,
ainsi elle demeureroit entre le regardant & le miroir, (ce qui n’avient qu’aux concaves) & par ainsi
ne venant pas jusques à la veuë rien
ne sera veu : De faict il est raisonnable qu’en cecy il se face par necessité une reflection de cét esprit,
visuel qui est jetté par une force
tant vive & soudaine, à ce que
l’object soit apperceu, autrement
l’image morte ne sera point recogneuë, dautant qu’elle est immobile. Et puis la raison des angles
faict bien entendre qu’il faut que
ce rayon s’eslance, car si la figure
se dardoit elle seroit tousiours discernée pareille à soy mesme, en
toutes les dimentions, & les reigles fideles de perspective fuiroient
& periroient au peril & dommage
de la plus belle des sciences que
lon practique artistement, ou bien
les images auroyent une raison qui
les induiroit à se donner à la rencontre des yeux, & s’y porter selon
la dispofition particuliere de l’œil,
& non de la leur propre, ce qui
ne pourroit estre si l’image est en
l’ær, car l’œil ne se jette sur l’object, que selon que l’object luy est
disposé, comme aussi l’image, &
s’il est ainsi qu’elle s’advance, en
mouvant, pour venir à l’œil, elle
le faict de la sorte qu’elle est, sans
que les reigles de perspective la
contraignent : Ceux qui par un
mirouer, selon l’invention d’un
excellent Peintre, sont voir une
figure devant & derriere, en un
seul regard, font bien entendre que
les images ne se portent pas si viste, ains que c’est le rayon de la
veuë qui va subtilement chercher
son object, & le trouve : Outre
plus si les images alloyent ainsi vogantes par le vaste de l’ær, elles se
confondroient les unes les autres,
si que rien ne paroistroit nettement,
ains confusément, de sorte qu’il
n’y auroit rien de certain, ny qui
peut estre recogneu, & bien veu
pour estre distingué, & remarqué.
C’est un effect notable de ce que
tous les sens n’ont pas leurs functions tout d’une mesme façon,
car aucuns comme celuy de la veuë
advient à son effect par emission,
comme aussi le couchement & le
goustement, qui immediatement
rapprochent des substances : Quant
à l’ouïe & au flair, il faut que les
bruicts & les odeurs leurs soient
portez, & ce sont telles images qui
vont errant par les ærs, & non pour
la veuë. Et de faict il y paroist, &
on le juge par les differends accidents qui en surviennent. S’il n’y a
qu’un bruit on l’entendra distinctement, quand l’ær battu en rapportera la nouvelle à l’oreille, & de faict
les peuples qui ont consenty à la verité des choses, ont dit que le bruit
frappoit les oreilles ; ceux qui s’esloignent du tout és choses sensibles
de ce que les plus en admettent semblent n’estre pas bien sensez, & avoir l’esprit malade, si les bruits
sont confus, c’est qu’il y en ait plusieurs en mesme temps, l’oreille
sera offencée, si ce ne sont bons accords, & l’ouye sera troublée de la
confuson, & ne pourra pas discerner, de mesme est-il des odeurs :
Mais de la veuë il en est bien autrement parce qu’entre mille millions
ensemble, elle distingue ce qu’elle
veut, & qui peut estre discerné le
moyen estant proportionne & propre, ce qu’il faut notter : car si de nuit
sans lumiere on cuidoit voir, cela
seroit hors d’apparence, se sera donc
en jour net, & deuë distance. Si la
cognoissance par la veuë venoit de
l’advenement de l’image, il ne seroit
point necessaire qu’il y eut une mesure au moyen propre, pour appercevoir, dautant que l’image qui vole
sans termes, viendra aussi bien à vous
de cent pas que de cinq. Je vous prie
que lon regarde à travers plusieurs
verrieres qui sont corps diaphanes,
ainsi appelez & tenus pour tels,
pource que les rayons du Soleil, &
de la veuë, passans à travers, on discernera fort bien les figures des apparences ; s’il falloit que ce fussent
les images qui vinssent aux yeux il
faudroit que telles images fussent
bien subtiles, & penetrantes de traverser ces corps tant solides en un
moment. Et puis il aviendra que les
images seroyent en chaque superfice
ou corps quelque sejour pour se
grossir ou appetisser, pour paroistre
outre leur naturel, ou de mesme, &
qu’en un instant il sortit d’un suject
plusieurs images differentes, ou une
qui fut capable de faire plusieurs actions en un moment, car la voyant
avec des lunettes qui n’auroyent
qu’une verriere : d’un ’œil je la verray en son naturel, & de l’autre d’une
façon differente. Je trouve que cette
sapience de feindre que les images
vont ainsi s’eslevans par l’ær, est semblable a une belle gentillesse qui
donne du plaisir sans raison. Ne vous
offencez pas pourtant, vous beaux
esprits, qui avez telles conjectures,
nos pensées sont libres, & les vostres
aussi. Mon opinion me fait ainsi croire, les demonstrations me plaisent
fort, & me persuadent. S’il est vray
que les images se glissent dans le vaste du moyen qui conduit l’œil, &
l’aide à voir, usant de sa faculté par
tel ordre : Il ne nous sera point necessaire de regarder les sujects, il ne
faudra que tendre l’œil en l’ær, ou le
tenir ouvert, & soudain la belle forme separée de substance viendra à
l’œil, car elle n’a autre intention,
& n’est que pour cét effect, aussi la separation qu’elle fait de ce dont elle
est, n’est que pour venir dans le brillant de l’œil, & se manifester à luy selon la constitution de son sujet, en
superfices & lineamés, & en fin nous
verrions comme nous oyons, parce
qu’en la sorte que nous attendons les
sons nous attendrions les figures : Or
belles images, ou idées ou figures, ou
semblances, ou especes, ou telles
qu’on voudra vous nommer, allez &
voletez volontiers selon le sens de
ceux qui vous ont à gré : Et vous
beaux esprits qui les imaginez contentez vous-en, & durant l’aprehensiõ que vous avez de ces belles idées,
consolez-en vostre cœur. Quant
moy je me tiens à ce que je croy verité, ce que les bonnes & justes regles
de perspective me font voir & paroistre, ou selon sa vraye semblance, ou
selon l’advis qu’en a l’œil, à cause des
dispositions & des angles. Et c’est la
doctrine qui nous arreste, que la cognoissance d’un sujet par le regard
est que le rayon de la veuë se glisse
subtillement & subitement, voire
comme en un moment sur l’object,
& alors nous voyons selon cette vertu qui est dõnée aux facultez voyantes. Nous allons en ce monde tastonnans apres les opinions, lesquelles plusieurs le plus souvent maintiennét plus que la verité. Lors qu’il
aura pleu à Dieu que nous soyons separez de ce fais ingrat qui abbaisse
nos esprits, nous ne serons plus contrains par les organes qui nous troublent, à donc non seulement ces legeres considerations nous pourront
estre evidentes si elles nous sont necessaires : Mais de bien plus specieuses & magnifiques, grandes & profitables nous seront perceptibles, &
nous nous en consolerons en rassasians nos ames de la parfaicte science
qui consiste en la beatitude que nous
esperons.
D’où procede ce mot d’Estrene  OBJECT LX.

L y a une belle coustume
en plusieurs pays, & sur
tout en France, que le premier jour de l’an on s’entre-fait des presens en signe d’amitié
& de desir de la continuation d’icelle, & ces dons sont nommez Estrenes. Les Marchands pour la plus part
ont gardé ce mot, & font ordinaire
de le dire, & mesmes ont grande opinion que tous les jours il ne faut pas
refuser l’estrene, & aussi obstinement
ils tiennét qu’il est necessaire de prédre l’estrene & ne la bailler point à
credit. Mesmes aucuns disent vous
aurez cela pour le prix que vous dites, parce que c’est mon estrene. Et
cét estrene comme ils pensent porte
bon heur, pour bien vendre tout le
reste du jour. Oriettant la veuë plus
outre sur le general des Estrenes, j’ay
recherché d’où pouvoit proceder ce
mot. Ie sçay bien qu’anciennement
ayant eu quelque bon succez d’affaires on envoyoit des dons à ses amys
pour se resiouyr tous ensemble, mais
je cherche ce nom. Tant que lon ait
trouve une meilleure invention, la
mienne sera, & je l’authoriseray par
la signification. Je me suis profondement mis à esplucher les mots François, & n’en trouvant point je me
suis addressé au Grec, non que j’y sois
beaucoup expert non plus qu’au Latin, car je ne me peine pas tant apres
les outils que pour la science, & puis
pour vingt-cinq escus j’auray plus de
Latin & de Grec que les plus doctes,
n’en ont dans la teste. Mais voyons
nos Estrenes, je pense qu’il vient de
ce mot Grec ES. qui en Grec est escrit par la septiesme lettre Grecque,
laquelle est en beaucoup de mots
prise pour E ; & d’un autre mot qui
st Threnes qui joincts ensemble
sont Esthrence, on oste l’H douce car
elle ne sert de rien en cét endroit. Ce
mot de Trenes est fort commun à
plusieurs clercs, car c’est le tiltre des
lamentations de Jeremie, & signifie
lamentation & fascherie. Ceux qui
n’ont encor rien vendu, de ce qu’’ils
ont estalé se pleignent & faschent ; &
quand on vient à prendre de leurs
marchandises & ils reçoivent de l’’argent ils s’esjoüissent : L’argent a la
joye, sont estrenes, c’est à dire desfacheries ; Estrene vaut autant que si on
leur disoit tenez vous estiez fasché,
& en leur disant on leur fait toucher
la belle joye, ils sont consolez : Ainsi
ce qui est offert est comme s’il parloit & disoit, vous estiez fasche ; &
puis estant accepté la resioüissance
vient. En semblable le monde ayant
passé un an de sa vie le plus souvent
en misere, sans avoir obtenu ce
qu’on a pensé, voyant les jours s’advancer, on songe en soy & on est fasché que le temps & portion tant pretieuse de la vie soit escoulée sans
avoir fait aucun fruict ; les amis qui
jugent les autres par eux-mesmes, &
voulans abattre cette fascherie, chacun d’eux envoye à son amy Estrenes, comme leur mandans he bien
amy vous estiez fasché en voila le signe cela est passé, resioüissez vous il
adviendra que vous aurez davantage
de bien, puis que lon commence vostre annee par vous en apporter un
tesmoignage. Mais on dira que l’Estrene devient au contraire de sa signification, & que le mot signifie
tout le contraire de ce qu’est le don,
& puis n’y a-il pas infinis choses de
mesme, & par un contraire on designe souvent l’autre. Et pour conclusion faut prendre l’usage ayant consideré la cause & la fin, ce qu’ayant
esté examiné, on trouvera nostre
propos estre à propos. Et si à quelques uns telles Estrenes ne sont agreables, & que cette signification
ne leur plaise, je les prie nous en donner une meilleure, & nous la recevrons de bon goust, & les en regracierons joyeusement, adjoustant tant
le leur que le nostre à nostre curiosité pour en avoir du plaisir. Et ainsi je
diray à tous ce que les bonnes gens
disent, Dieu vous mette en bonne
Estrrene, c’est à dire Dieu vous vueille desfacher.
 
De ces frases fesser Matthieu. Jan. Du mot d’usure, advis touchant le moyen de parvenir.  OBJECT LXI.
 
[image: O]
N ne sçauroit assembler
plus d’occasions pour me
faire depit, que de me
proposer des suppositiõs
fausses : Je ne veux point trancher du
parfaict, suis du mõde, je vay coulant sur le glissant qui attire le plus de
peuple apres la vanité. Mais je sçay
bien que je sens une bride dont les
resnes sont en la main du Tout-puissant, qui me retient. Et ayant ce beau
mords sur ma langue & contre mon
palais, je jette l’œil deçà & delà, & je
voy les iniques qui jugent mal à propos : O pauvres gens qui est-ce qui
vous rend si capables que vous osez
prononcer sentence contre vostre
prochain ? Pourquoy dites vous d’un
autre ce que si quelqu’un avoit dit de
vous, vous seriez tant felons de cœur
que vous le turiez si vous pouviez,
l’ayans desia massacré dans vostre
courage ? Mais à qui est-ce que je
parle ? les gens d’honneur sont modestes, il n’y a que certains ignorans feces du mõde, animaux non susceptibles de sapience, gens indignes, personnes de peu & bestes imagées en
hommes qui mesdisent, laissons lés
& qu’ils voyent icy un petit des
fruicts de la pieté dont nous sommes
sectateurs : En verité si le monde ne
nous amusoit point nous feriõs bien
voir de plus belles pointes de galãtise saincte : Ce sera quand il plaira à
Dieu & que je m’opposeray comme
brave gendarme aux insolens dicteres, impies paroles, & actions desordonnées, qui sont trop communes
dont je veux remarquer quelques
pieces en ce traict de paroles ; J’oy
souvent des proverbes, & communs
propos qui sont sans grace, sans cause, & sans proportion, Je sçay bien
pourtant que je n’y mettray pas ordre. Commét en viendrois-je à bout
veu que les Profetes en choses toutes serieuses n’ont peu tant gaigner
par leur authorité sur le peuple, que
de le ranger à raison ; Et je le presumerois ? Non ce n’est point ce que je
pretens, je ne veux que dire mõ opinion qui possible touchera le cœur
de quelqu’un, auquel je profiteray,
puis en advienne ce qui pourra, j’auray fait entendre ma conception, &
je ne pense point que ma peine soit
perduë, non que je demande recompense ou salaire de ce que je fay pour
mon plaisir, n’ayant autre obligation
aussi de ce faire que pourautant que
je suis du publiq, & que l’ardeur de
mon esprit m’agitte aux devoirs de la
charité qui m’oblige à representer
les douces liesses où il se delecte, & je
croy que c’est du consentement du
Ciel qui me favorise en ces innocens
desseins, la la declaration de mon beau
zele m’emporte trop loing, demeurons un peu intention vive qui m’animez, & oyons ces diseurs qui vont
parlant improprement & à l’oprobre
des Saincts s’ils le ressentoiét. Pourquoy est-ce que les ennemis des usuriers les nomment fesse Matthieu ? je
n’en puis trouver de raison que ce
qui est si desraisonnable que cela
peut tourner à pure impieté, & ce
dont je suis presques assez dolent,
c’est que quelques Poëtes bien sçavants, escrivans le soin mal-heureux
de ces insatiables qui se cruciét, agittez d’avarice pour se combler de superfluës commoditez, & se vouënt
du tout au mamon d’iniquité : Ces
doctes se mocquans de leurs misere,
& taxans leur maudite usure, concluent que ce qu’ils sont est pour enrichir sainct Matthieu. Il semble à
ouyr dire plusieurs que ce bon Evangeliste fust usurier, & patron eternel
des usuriers imittans sa premiere vacation, & que partant il faut nommer l’usure le patrimoine sainct Matthieu, à la proportion que lon dit que
le bien Ecclesiastique est le domaine
de sainct Pierre : Cela vient d’une tradition mauvaise assise sur la fausseté
conceuë de legere interpretation ou
gauche intelligence de l’estat que S.
Matthieu exerçoit en la Republique
lors gouvernée par les Romains. Il
estoit Receveur de Tribut, & de peage, peut, bien estre que plusieurs de
les compagnons qui sçavoient le
tour du baston, exgeoiét sur le peuple plus qu’il ne falloit, ou que se meslans aussi de change & de billonnage ils exerçoient l’usure, mais cela
n’esoit pas le tiltre de leur charge,
laquelle estoit d’estre simple Receveur, c’est doncques impertinemmant parler de nommer usurier celuy qui estoit Receveur, comme si
tous les Receveurs bailloient l’argét
de leur recette à bon interest, attendant le jour de le delivrer, & le faisoient de telle sorte profiter au lieu
de le laisser inutile en un bureau à se
roüiller, encor pour ce petit avãtage
ne sont ils pas usuriers, dautãt qu’ils
baillent cét argent-là selon l’ordonnance, & l’usurier exige excessivement, non seulement pour le profit
de son argent mais de son bled, vins,
meubles, & autres choses dont on se
sert à pressurer les commoditez d’autruy, soubs semblãt de luy faire plaisir. Apres ces considerations je serois
bien aise que ces termes de fesser
Matthieu fussent abolis : Ce pendant
il n’y a pas de destour de s’amuser à
recognoistre d’où peut venir cette
frase de fesser, Je pense qu’elle est venuë d’une belle consideration : A la
verité il n’y a rien qui sangle si fort &
qui donne de plus vilaines fessées,
que l’excez que baillét ceux qui empruntent de l’argent à interest, &
principalement si c’est pour advancer des fils, marier des filles, bastir
des maisons & faire l’amour, car si és
autres choses telles rentes si clairement payables, donnent des eslancemens difficiles à supporter, celles qui
seront payées pour tels sujets seront
des aiguillons & fessures tres-griesves : Voila comment les usuriers fessent les autres : aussi pour ces courtoisies là il n’y a point de danger de
prononcer cette sentence qu’ils en
seront aussi tres-vivement fessez,
quand ils rendront conte : Mais je
prendrois cette frase ce m’est advis
plus à propos afin d’excuser ceux qui
en vient sans penser en mal, disans
fesse Matthieu les usuriers : Ces gens
sont meschans car ils n’exercent l’usure que pour le plaisir qu’ils ont à
voir languir le pauvre, dont ils ont la
despoüille, ils sont ignorans la charité, & cette ignorance impie est cause
qu’ils blessent sainct Matthieu, &
que practiquans cette maudite façon
ils fessent Matthieu, c’est à dire ils
vont contre sa pieté, & en tant qu’en
eux est s’ils pouvoient ils l’outragét,
dautant qu’il les a en horreur, comme estant tout plein de charité. Encor admettray-je cette signification
en la mesme sorte que lon entend
quand quelqu’un bronche, parlant
Latin, on dit qu’il a donné un soufflet
à Priscian : Car le prenant autrement
est se tromper, mal dire & parler impieusement, & ne pense pas que les
gens de bien puissent l’oüir sans sentir quelque angoisse au cœur : Comme quand on parle de quelqu’un dõt
la femme oubliant son devoir se jouë
aux petites tromperies d’amour, qui
rendent les maris coqus ou cornards
& que de tel on dit qu’il est Jan, je
suis en mauvaise pensée contre ceux
qui le disent : Et puis songeant que
c’est un commun propos que tel aura nom Jan, je pense à part moy d’où
est derivé cét epithete, car je ne trouve point que la source dont coule ce
proverbe soit à propos d’estre estimée venir de la fortune de ceux qui
ont eu nom Jehan, lesquels sont
saincts & ont vescu vierges & sans
estre mariez, parquoy d’user de ce
nom pour demonstrer celuy qui a un
compagnon de couche, à mon advis
c’est fort abuser. Et pourtant on se
devroit dessendre soy-mesme d’en
user, dautant que cela ne se peut entendre sans mal sonner à l’oreille fidele, qui juge qu’en cette frase il y a
de l’ombre de blaspheme, entant que
si on rit du serviteur avec liberté
(honteuse toutesfois) on se pourra
aisement emanciper de contemner
le maistre, qui a dit que ce qui est fait
aux plus petits des siens luy est faict :
Mais pour ne sembler trop severe &
vouloir si vivement retrancher un
ancien dictere mauvais, je vous diray
je permets que lon dise Janus, comme mesmes il y en a qui prononcent
Janin, par ce moyen la chose demeurera & le scandale pour le nom pourra s’escouler, rapportant l’occasion
de cette façon de dire à la figure honorée des anciens & nommée Janus
ayant deux visages : Et de faict il y a
quelque apparence en cecy, par ce
que celuy qui a sa femme, laquelle
practique les larcins des cupiditez
amoureuses, semble avoir deux visages, comme vous diriez visage d’hõneste homme, & face de sot, tel qu’il
est, s’il en est consentant, ou de honteux s’il le sçait, sans y pouvoir remedier : Si je pouvois donner autant de
remede à ce mal pour l’empescher
d’avenir comme je sçaurois user de
mots propres pour le designer, j’en
ferois un commentaire desirable au
soulagement de la misere des affligez
de telle persecution : concluant que
bien-heureux sont ceux qui ont des
femmes de bien, dautant qu’ils ont
l’esprit tranquille. Et je croy repensant à ce que j’ay ouy & retenu de
l’ær des pleintes de ceux qui ont des
femmes malignes, qu’il n’y a tourment au monde qui soit à egaler à celuy que donne une femme imperieuse, & qui n’a plus d’amour ny de reverence à son mary : Car n’ayant plus
de respect pour celuy qu’elle doit
cherir, elle se hait, & si davanture elle l’a trouvé de petit courage elle luy
flestrira le reste du cœur, tellement
qu’il sera mal-heureux jusques au
dernier poinct ; Le sage donne pour
punition au meschant telle rencontre, & à l’homme de bien il desire le
recouvrement d’une femme accomplie en toutes vertus : Si toutes estoient faites à ce calibre, & que les
hommes fussent sages, on vivroit tãt
parfaictement que les occasions des
paroles mauvaises cesseroient, & la
cognoissance du mal se destourneroit de nous, qui vivrions en l’egalité
qu’esperent les beaux esprits, sans
que les ribaux fissent du tourment,
& loing des usuriers, ausquels je repése un peu, à cause du bon mot d’usure qui est tourné en mauvaise part.
Il n’y a rien tant juste ny selon Dieu,
que de payer l’usure : En tout il est
clair & evident, si je vous ay presté
ma robe pour un temps est il pas raisonnable que vous me payez l’usure ?
sur tout encor en nostre langage cette parole d’usure est notable, car user
n’est pas seulement se servir mais
c’est gaster & faire diminuer de qualité & de prix le sujet s’en servant. Il
est donc juste de payer l’usure, & toutesfois aujourd’huy ce mot d’usure
est execrable à cause que ceux qui
l’ont fait payer exigeoient excessivement : Le reste de ce qui est touchant
l’interest, le loüage, le prest, la vente, est d’un autre temps, que nous deduirons en son endroict : Ce pendant
je vous avise que comme icy je donne des atteintes à plusieurs minutes,
que j’ay fait un œuvre lequel est une
Satyre universelle, où je reprends les
vices de chacun : Je pensois vous le
faire voir soubs un tiltre qui est tel,
Le Moyen de Parvenir, mais on me
l’a vollé, si que pour en avoir le plaisir vous attendrez encor : Je l’ay mis
en tel estat que je l’avouray mien, au
lieu que l’exemplaire dont on m’a
fait tort, est insolent, de que je denierois estre de moy, aussi qu’il n’est pas
de mon escriture, & avec cela il n’est
pas de merite pour estre leu, à cause
des convices que lon m’a rapporté
qui y sont, pour ce qu’il y a des contes desagreables : Ce qui n’est pas au
mien, où je ne taxe ny Moyne, ny
Prestre, ny Ministre, ny Nonnain, &
ny a point de contes qu’on tire à telle consequence, mais rencontres joyeuses, & touches tendãtes à reformation. Jouyssez ce pendant de cecy par
plaisir, si vous y en trouvez.
Description d’un corps nouveau mechanique trouvé par le vray trait de l’ovale. Invention de faire un rectangle egal à un carré y lequel en deux pieces se superpose à iceluy.  OBJECT LXII.

Es Mathematiciés trouveront icy dequoy s’esbatre un petit : Et si j’ay eu
du plaisir en le rencontrãt
ils en auront en l’espluchant. Dés la
sortie de mon enfance les Mathematiques ont esté le souverain bien de
mon esprit, & croy que si j’eusse eu
en ce temps-là un mecenas pour m’y
aider j’eusse atteint une grande perfection. Neantmoins je n’ay jamais
cessé que je n’aye tasché à descouvrir
quelque excellence, & sur tout en la
mechanique où j’ay quelquefois excellé. Tãdis quel j’y dõnois mon loisir je me mis à penser au vray trait de
l’ovale, lequel doit estre tellement
fait qu’il n’ait partie aucune de cercle, & si toutesfois il faut qu’il ait
quelque apparence de rondeur, j’userois bien icy des mots plus exquis
à cét art, mais je veux que le commun des François curieux entende
ce que je dis, & ce que les doctes ont
voulu faire entendre, il suffit d’avoir
des formes à developer, attendant
que nous ayons des paroles à expliquer : Traversant donques sur ce qui
peut estre descouvert des existences,
j’ay apperceu un moyen de trouver
& demonstrer le trait requis de l’ovale, faisant un corps où il se trouvast, possible que  quelqu’un aussi
s’en sera advisé : Mais si ce n’a esté
avant l’an 1578. ce n’a pas esté avant
moy. Or estimant qu’il y eust moyen
de le trouver pour ce que j’estois
pesuadé qu’il esoit je m’y suis employé, car de se peiner pour ce qui
n’est pas, il n’y a nulle apparence, j’ay
par ainsi tant tourné & retourné que
j’ay excité un nouveau corps qui
pour sa similitude avec le Rhombe
& sa rondeur, j’ay nommé Sferarombe : Et afin que lon puisse bien comprendre ce que c’est, il faut que j’en
descrive la construction : Sur deux
pointes au tour ainsi qu’est la coustume, on mettra une piece de bouys ou
autre bois dur, & sera fait un cylindre,
qui aura autant de hauteur qu’est
grand le diametre de son cercle, c’est
que si cette piece n’estoit point tournée elle seroit un cube, ce qu’il faut
remarquer, car nostre piece peut-estre faite d’un cube luy rabatãt certains angles : Ce cylindre estant prest,
faut par le moyen d’un mandrin ou
pointe raportée le poser à l’une des
pointes du tour, & disposer l’autre
selon l’art, ayãt mis les pointes droit
au milieu du cylindre, tellement que
si on passoit une ligne d’un de ces
poincts à l’autre elle feroit une intersection à angles droicts, avec celle
qui seroit tirée des deux centres des
cercles qui font la base & haut du
corps ; cela disposé de cette sorte
qu’on mene l’outil comme si on vouloit tourner encor un cylindre, pour
peu à peu abattre les angles des cercles, tant qu’il se face sur le tour un
cercle passant par les cétres des deux
premiers, lesquels ne seront plus. Par
ce moyé il se trouvera un corps nouveau, ayant seulement quatre superfices tenans de la figure ronde, & cette piece sera telle que si on fait un
carré de la longueur de la ligne droite qui peut estre tirée sur icelle, elle
aura en soy une figure qui egale ce
carré, comme aussi elle egale le cercle, & puis on verra deux traits de
parfaicte ovalle s’entre-coupans aux
deux angles opposez dont sortent
quatre arestes formantes ces ovales
qui avec les autres figures constituét
un corps rond, carré, & ovale, c’est à
dire ayant ces figures. Quant à l’ovale qu’il faut faire pour loger cette cy,
il convient qu’elle soit faite par superposition, dautant qu’elle n’a aucun trait de cercle ; pour preuve dequoy jamais ne sera apposée dans un
arc & cercle de quelque grãdeur qu’il
soit qu’elle ne le touche en un seul
l’autre, ou en deux eslongnez l’un de
l’autre. Cecy consideré je prie les doctes d’aviser au nom que j’impose à
ce corps, afin que s’il ne leur plaist ils
luy en donnent un plus propre, se recreans en cette gentillesse dont je les
reveille. J’accompagneray cecy d’une jolie mechanique, soient fait un
carré de telle mesure que lon voudra,
comme pour exemple de deux pieds
& un rectangle ayãt d’un costé moins
de deux pieds, & de l’autre plus de
deux pieds : Je propose coupper en
deux pieces ce rectangle qui doit
estre plus grand que le carré, de sorte
qu’on en couvre tout le carré : Il faudra seulement fendre le rectangle sur
la diagonale, puis le superposer au
carré, & en oster le trop. Mais mon
intention est qu’ils soient autant capables l’un que l’autre, & toutesfois
tous carrez & tous rectangles, egaux
l’un à l’autre ne sont pas capables de
cette besongne, ains certains qui
ayent les costez commensurables,
comme le costé du carré au plus grãd
du rectangle ce que la practique manifestera. Pour ce faire voicy une
maniere, Ayant un carré il convient
partir un des costez d’iceluy carré en
cinq & l’autre costé en quatre, puis
faire le rectãgle de deux lignes droites, dont l’une soit moindre qu’un
costé du carré de sa cinquiesme, c’est
à dire qu’elle ait quatre parties des
cinq, du costé du carré divisé en cinq,
& que l’autre ligne soit plus longue
que le costé du carré de son quart,
c’est qu’elle ait cinq parties dont le
costé estoit divisé en quatre. Par ce
moyen le rectangle sera egal au carré : Pour le mettre en deux parties à
fin de le poser justement sur le carré
faut coupper le rectangle environ le
milieu biaisant, & le partir par les costez de demy carré, de sorte que chaque piece ait quatre petits rectangles, & puis en changeant la disposition rejoindre les pieces, les changeant d’un angle en l’autre, tellemét
que la dent qui estoit en un bout se
baille avec les autres, & que où lon
contoit cinq on conte quatre, & où
lon contoit quatre on trouve cinq,
& lors on aura le carré parfaict, cecy
se peut faire en autre proportion :
mais j’ay mis en avant cette-cy, comme l’ayant euë à cette heure plus en
main.
 
De la dissemblance des sujects.  OBJECT LXIII.

UAND nous prenõs garde à tout ce qui tõbe sous
nos sens, nous entrons en
une notable speculation
d’une merveille tres-considerable,
qui est la dissemblance de tant d’infinis sujects, & principalement de
celle qui est entre les individus d’un
mesme genre, & espece : les distinctions toutes apparentes que lon y
void, sont une des merveilles des ouvrages de Dieu, qui faict tant de choses comme pareilles, & qui pourtan
sont tant differentes comme elles
nous paroissent : Et puis cette puissance que Dieu a mise en nostre ame,
pour les distinguer & s’en ressouvevenir est une merveilleuse grace.
Durant que je pense à cecy, je me
jette sur une sorte d’animaux qui m’a
souvent faict esbahir. Le genre en
est grand, & les esperes infinies, devenant chacun genre d’autres especes qu’apres elles comprenent. Je
parle des chiens qui sont les amis &
fideles serviteurs des hommes, je ne
croy point qu’il y ait au monde de
maniere d’animaux qui ayt sous soy
tant de differences : Car il y en a de
toutes grandeurs & de toutes sortes
de poil, quand je dis, toutes grandes
j’entéds depuis la plus grande qui est
celle qui convient aux plus grands
chiens, tels qu’on en voit, & c’est
merveille d’en trouver de tant de
differentes grandeurs & petitesses, je
laisse le surplus de cette consideration aux veneurs & autres qui font
estat des ordres de tels animaux. Puis
m’examinãt au prix des autres hommes, je me mets à esplucher la difference qu’il y a entre les personnes, &
à fin que j’y vienne plustost, & le face
voir par ce qui en est produit, je mettray en avant ce qui avient par les exercices, & pour un entre tous j’examineray ceux qui apprennent à escrire : Voyez plusieurs qui seront de
mesme age, de mœurs conformes,
de non dissemblable habitude, &
de desir presque égal, ayans un unique & seul maistre qui distribuë égale diligence, & avec mesme methode son art à ceux-cy, vous n’en
verrez point deux qui facent l’un cõme l’autre, si qu’il y paroistra une
difference aisée à voir : Cela m’attire
à recognoistre tant que je puis combien different les esprits, & les organes, car s’ils estoyent sans difference,
il y en auroit peu à leurs faits, qu’ainsi ne soit, quand ceux-cy qui sçauront bien escrire auroyent mesme
nom, si ne signeront-ils pas l’un ainsi
que l’autre, & mesmes, qui est bien
plus, il faut qu’un maistre soit excellemment hardy, & approchant de la
perfection, pour faire deux mesmes
seings du tout semblable : Et encor
qu’il soit imprimé on y trouverra de
la difference, & c’est là où il s’en doit
moins rencontrer. Si nous passons
plus outre regardons tant d’hommes
& de femmes, de mébres bien faicts,
de façon exactement dressez, nous
n’en voyons point deux qui se ressemblent, si ce n’est de bien loin : La
mesme loy que Dieu a mise en la difference de ce genre est espandue sur
tous animaux qu’il a distingué par
cette marque, laquelle aussi s’estend
sur tous les infinis sujects du monde,
ils sont chacun caracterisez du general seau, & du particulier du general,
pour estre oyseau, poisson, ou arbre,
& du particulier pour estre cettuy cy,
on cettuy-là. A la verité ce grand
meslange dont Dieu se sert pour les
distinctions de sujects, est tres-admirable, & sur tout encor en ce qu’il n’y
a rien qui ne differe de son semblable. Voicy l’ouverture à cét abysme,
il n’y faut qu’entrer, & non s’y precipiter, partant je me retiens, pour
en dire des merveilles une autre
fois a non pour raconter des vanitel de plaisir, mais des veritez d’edification.
 
De l’Harmonie. Faux-bourdon. Prose.  OBJECT LXIV.

UELQUES belles ordonnances que les hommes pensent avoir faites,
si sont-ils contraints de
considerer & advouer qu’ils y sont
induits par ce qui Est. Ce n’est point
leur bel esprit qui les a inventées,
mais il est l’organe qui a donné le
moyen de les avoir representées ;
Nous n’entrerons point icy à la perquisition des causes plus esloignées,
& ne discovrerons pas des establissemens souverains, ains contens de
ce qui est au dessous de nous, nous
traitterons des beaux sujects qui sont
à nostre disposition, & sur lesquels
les hommes peuvent. Puis ceux qui
voudront iuger par comparaison
pourront se dilater selon ce qui s’offrira. Contemplons les arts & prenons garde comment on les acheve,
& en pensons ce que nous voudrons
nous serons forcez d’admettre qu’il
falloit qu’il en fut ainsi, qu’il est, &
ne se pouvoit faire autrement, mesmes si és isles esloignées par trop de
toutes terres & traficques, les hommes qui n’ont encor rien mettoient
peine à se cultiver d’eux mesmes, &
qu’ils trouvassent les arts, & s’y avãçassent, il aviendroit à la fin que les
doctrines & mestiers qu’ils establiroyent auroyent en fin pareilles &
semblables institutions, & organes
que les nostres, & bien que possible
il y eut quelque difference és figures
si seroit-ce tousiours cela. En voicy
la raison laquelle durera tant que lon
m’en ayt presenté une meilleure ou
plus exacte, & toutesfois qu’elle soit
tirée de l’existant, dautant qu’il est
necessaire : Tout le consistant faict
paroistre son harmonie, je ne pense
pas que l’harmonie le face estre, car
il est & subsiste, & son harmonie est
par luy : Or il y a en l’harmonie une
perfection & nature qui n’a autre
cause que soy-mesme, apres cela qui
l’a fait estre, qui est Dieu, parce que
ce qu’il a voulu & veut Est, parquoy
l’harmonie existe en soy, & cette perfection est exacte, & telle que nous
ne la pouvons discerner autrement
qu’elle est, aussi les principes en sont
la propre existence : or dautant qu’il
n’y a point de plaisir qu’à la demonstration, je la proposeray tirée de la
tant vulgaire que lon raconte de Pythagoras rencontrant la Musique.
Oyez plusieurs forgerons frapper
sur l’enclume, & escoutez, vous
discernerez & distinguerez aysément
celuy qui conduit les autres & jugerez combien ils seront, & l’oreille
vous apportera une certaine remarque des accords qu’ils feront ; C’est
une chose certaine que s’ils ne battoyent de mesme, ils ne se nuiroyent
pas seulement, & empescheroyent
le conducteur de les bien addresser,
où il faut toucher, mais aussi ils gasteroient l’ouvrage : Ceux qui ont
l’ouye dressée aux convenances des
accords, sentiront les disproportiõs
qu’il y aura des accords que les marteaux exciteront par les tons que fait
leur cheute sur le fer, & remarqueront quels tons se seront : Et pour
affermer ce que les plus doctes ont
discouru du demy ton majeur, & demy ton mineur, & que le ton comme il est vray ne peut estre party en
deux également, il faut prendre
qu’en recognoissant le marteau qui
frappe le premier, & celuy qui acheve, je dis qui frape le premier, & cõ-duisant les autres : Car à commencer à forger quelquesfois, le gros
marteau ira le premier, escoutant
donc diligemment  les coups, dernier & premier, on percevra une intervale plus grande, qu’il n’y a entre
les autres, ce qui est ouy, & toutesfois
on ne sçauroit dire exactement le
surcroist de cét intervalle encor qu’il
soit perceptible. Aux batteurs en
grange on peut faire la mesme observation, & non en ceux qui battent
la laine, pour ce qu’ils ont une verge
à chaque main qui cõfond les intervalles, les coupant si confusément
qu’elles eschappent de l’oreille, &
faudroit avoir l’ouye aussi subtile,
que la veuë, & mesmes aussi vive
que celle de la Nymphe qui voyoit
& appercevoit de combien grossissoyent chaque jour les fruicts aux arbres. Avant que sortir de cette bonne habitude : Je m’avise d’une façon
de parler que je trouve incommode :
Quand on dit, Le beau chant, Faux-bourdon : je ne sçay pourquoy ils
l’ont ainsi nommé : Il m’est avis qu’il
vaudroit mieux dire, Franc-Bourdon, Concentus aqualis. Ou de quelque autre façon qu’il le representast
mieux. Ce peu servira d’eschantillon
à remarquer ce qui Est, & comme
toutes choses suyvant incessammet,
& proprement les regles qui sont
escrites en l’univers ce faux bourdon m’a faict souvenir de ces rithmes Latines, que lon chante en
l’Eglise bien souvent, & que lon
nomme proses. Oyant ainsi parler,
ie ne pouvois autresfois m’en contenter, & desia le disputois pour
arguer de faux cette parole, veu que
en François nous appellons prose
nostre discours sans rime, & qui est
sans mesure. Mais en fin ie me suis
avisé que ce mot ne doit pas icy
estre François, ny Latin Prosa, ains
Prosodia Grec, lequel en nostre
langue a esté abregé, car de dire
Prosodie, eut esté trop long, on a
dit prose : cela m’a satisfaict, s’il en
faict autant à d’autres, à la bonne
heure :  Il y aura de l’harmonie entre nous, & par elles nous aurons de
la Conformité à tout ce qui est desirable en ce monde.
Des couleurs que l’ær faict au verre. Des couleurs & des ombres. Ce qui peut estre dit accident sans substance.  OBJECT LXV.

OUS avons quelquesfois
discouru, mais en passant,
des ombres & des couleurs
à cette heure il faut se dilater un peu : car ce suject est beau par
ce qu’il donne du plaisir aux yeux, &
à la fantaisie, comme estant leur
principal object, & puis le discours
de ce qui est beau donne du contentement : La diversité des couleurs &
de leurs ombres est en l’ær, & en
l’eau. Et le Soleil les faict paroistre
par la vivacité de son rayon, & les
represente en la sorte qu’il faict l’Iris : Avisez quelquesfois quand vous
serez prés d’une fontaine qui jette
l’eau en haut, & elle tombe en arc, si
lors qu’elle jallit en l’ær le Soleil y
donne concentriquement, ou à peu
prés vous verrez les mesmes couleurs que celles de l’arc celeste, ces
diverses peintures se font par les differentes espoisseurs de l’eau, & vappeurs ærées, qui s’assemblent, puis
se posent sur quelques sujects solides. Cecy me represente ce qu’autresfois j’ay aussi presenté à vos yeux,
& m’avise des verrieres qui sont
blanches, lesquelles estans exposées
à l’ær & bouchans une fenestre un
peu en pente principalement, car cela que nous attendons ne se feroit
presque point. Ces grands plats de
verre, mis ainsi à l’ær, pour en estre
touchez, battus des vents, arrousez
de la pluye, & visitez des rayons de
la Lune, reçoivent plusieurs vapeurs
& exalations qui sont poussées vers
eux toute la nuict, & le reste du téps :
Puis le Soleil venant donner sur eux,
la vive penetrance de ses rayons, recuit les legeres substances que la lune a delayées sur ces verrieres, &
cette glaire humide qui s’est assappée contre le poly du verre, est recuite par cette benigne chaleur, &
alors il s’y faict des couleurs rouges,
bleuës, vertes, & autres qui sont tellement assechees & jointes au verre,
qu’il n’y a pas moyen de les effacer :
De ces verrieres je viens aux vitres
d’Eglise, lieux publics, & maisons,
lesquelles vitres sont peintes de couleurs, & mesmes outre les armoiries
qu’on y met ordinairement, il y à
des figures, compartimens, & autres
pourtraicts usitez à la peinture platte : De ces vitres-là il y en a de deux
sortes, dont les unes ne sont que simplement peintures, & s’effacent avec
le temps. L’autre est bien meilleure,
car les figures & couleurs persistent
tousiours, parce qu’elles y sont fermes & fixes, & tellemét apposées &
recuites par ceux qui travaillét d’apprest que ny les pluyes, ny les froideurs de la Lune, ny les ardeurs du
Soleil ne les peuvét alterer. De cette
façon encor il y en a de deux sortes :
car on en faict qu’estans posées en
leur lieu, & le Soleil donnant contre
ses rayons passent à travers le verre,
porte les couleurs ou leurs ombres
jusques au solide, où la lueur se finist :
Les autres sont toutes pareilles se séble, mais il y a une differéce notable,
c’est que les rayõs du Soleil donnans
contre s’y arrestent, & ne les traversent point, dautant qu’avec les couleurs il y a une certaine couche qui
empesche les rayõs de porter en bas
les couleurs comme aux autres qui
sont aysément transpercées, mesme
de l’œil ; car si quelqu’un regarde à
travers il verra jusques où peut s’estendre sa veuë, & y portera la couleur, tout ainsi que le Soleil l’a jettée
sur le plein solide, où toutes les ombres des couleurs se trouveront discernées par l’œil. Mais à sçavoir si ces
ombres de couleurs que le rayon du
Soleil applique à terre & manifestemét represente estre vives, & celles-là mesmes qui sont auverre sont propremét ombres, veu que les ombres
se vestent de noir, car ordinairement
l’ombre des sujects est noire, estant
image ou parante de la Nuict, qui se
faict en l’absence de la lumiere : En
ces couleurs il y a de la lumiere, laquelle donnant contre un corps opaque causeroit une ombre cõme l’autre ombre, & en ce suject coulouré il
n’y a rien de tel, donc il semble que
cette representation de couleurs ne
soit pas ombre, mais couleur telle
qu’elle paroist aux yeux qui en sont
juges. Proprement & à mon avis,
couleur est le brillãt de l’impression
de la chaleur qui est en quelque sujet
lequel brillant est excité par la vivacité assemblante de l’effect du feu, lequel y joint l’esclat de la proprieté
que les Elemens ont à constituer cét
object de la veuë : Ainsi couleur est le
propre visible du corps, estant icelle
couleur veuë & discernée par le
moyen de la lumiere. Tellement que
la lumiere & la vehemence du rayon
du Soleil, portãt la couleur du verre
parmy l’ær, l’en teint tout, & si l’ær
estoit assez solide on verroit en luy
les couleurs qui sont apperceuës à
bas, parce qu’’elles sont en luy depuis
la verriere jusques à terre, qu’ainsi ne
soit en un instant vous opposerez à la
vitre un autre corps, & ce corps receura les couleurs, ostez-le, les couleurs iront en bas en un moment, qui
seroit contre le naturel du mouvement, ces couleurs qui sont veues à
bas le sont au suject opposé en mesme quantité, & qualité : & pour encor le mieux persuader, mettez une
vitre dans ce rayon, elle sera teinte
dedans & dehors, & si la teinture ne
laissera d’aller jusques à bas, au corps
opaque opposé. Ayant joyeusement
pris garde à cecy pour en conclurre,
sans offencer les sçavants, qui pourroient estimer q ie l’affecte trop, puis
que je le redis, & que j’y pense quelque finesse, ou que je cuide avoir
avisé quelque belle authorité en cette subtilité, volontiers je voudrois
encor que ces couleurs-là seroient
accidens sans substance, accidens separables & momentaires. Si tel accident avoit égard à quelque autre
sens qui le peust apprehéder il seroit
plus qu’il n’est, mais il ne tombe que
sous la veuë, & ne persiste qu’au sujet
où il est veritablement, estant aux
autres comme en verité, mais non en
son essence, dautant que s’il y estoit
essentiellement il seroit uny à la sustance, de laquelle il ne peut estre separé en un moment, bien que cõme
accident il le puisse estre : mais c’est
avec les circonstances qui y sont requises : Si quelqu’un avise que je ne
parle pas assez filosofiquemét, il faut
qu’il me fournisse, s’il luy plaist, des
mots propres, pour telle demonstration, & que ses mots facét mieux que
les paroles dont nous usons : Ce pendant que ces couleurs passent & que
nous les voyons descendre de la belle voulte d’un Eglise bien relevée,
arrestons un petit, & ayant les yeux
attachez contre le pavé où frappe
l’effect du Soleil, donnant en sa force
sur ces verres, & nous verrons & appercevrons un mouvement remarquable : On void, levant les yeux, le
Soleil bouïllonnant, & puis on regarde la representation en bas se tre
mousser & faire du chemin : Ces gentilles observations ne semblent estre
d’aucune consequence, mais si on les
prend bien on dira que par ces legeres nottes on s’avance és solides cognoissances qui font que l’esprit s’esleve vers l’Autheur de Tout, pour
l’admirer & benir.
 
Quand on se brusle les doigts on les met en sa bouche.  OBJECT LXVI.

Es sujets plausibles ont accoustumé d’estre receus avec delectatiõ, & non sans
cause, car le contentement
vient de ce qui plaist, Mais qui sont
proprement ces sujects-là ? Je croy
que ce sont ceux qui nous concernét
le plus, & qui ont quelque cõvenance avec nous, ou avec nos actions, ou
à ce qui nous arrive ordinairement :
Et si on s’y arreste, ce n’est que par
rencontre, & ne le peut-on estimer à
mauvaise curiosité. Il est bon & seant
de s’informer de tout ce à quoy on
préd garde, non pour faire le curieux
mal à propos, mais pour faire que
tout soit le plus d’ordre qu’il est possible, & sur tout faut tacher d’en oster
l’affectation. Je m’allois jetter en un
beau labyrinthe, & cette douceur de
recerche agreable m’emportoit, que
soudain meu par mon genie ou bon
Ange qui m’empesche de m’affliger
aux recherches trop serieuses, m’a
fait souvenir d’une action que je voy
souvent practiquer : C’est que quand
on prend son repas, s’il avient que
par mesgarde on touche du doigt à
quelque chose trop chaud, & que
comme on dit on se brusle, (car on
n’est pas bruslé, ains eschaudé, ) on
met soudain le doigt en la bouche. Si
quelqu’un qui pourroit reprendre,
pensant de cette action selon l’imagination du Satyre, qui vid le Païsan s’eschauffer les mains avec son alleine, & refroidir sa soupe en soufflant, trouvant estrange que le chaud
& le froid vinssent de mesme lieu,
pourroit dire à celuy qui fait ce geste :
Tu mets en lieu chaud tõ doigt pour
le refroidir, & en mocqueroit, cõme
n’y ayant aucune apparèce de mettre
en la bouche où il ne fit jamais froid,
le doigt qui a trop senty & receu de
chaleur, au lieu de le conduire en un
lieu fraiz. Pour respondre nous aviserons ce qui est, & dirons qu’encor
que la chaleur soit en la bouche, on
ne laisse pas d’y trouver du remede à
ce petit excez, dautant que telle bruslure demande pour estre appaisée
non un soudain & grand froid, mais
une lenteur aggreable, comme elle
est trouvée en la bouche, ainsi ce qui
a senty l’effort du chaud, sent du r’adoucissemét à l’occasion de la moitteur téperée qu’il rencontre. Et bien
qu’il soit vray que les contraires sont
moyenneurs de mutuelle guarison, si
faut-il adjouster l’ordre & le moyen,
autrement en lieu de guarir & preserver, on doubleroit le mal & feroit-on perir. De là nous observõs qu’en
tout, le moyen est requis, & que le
temperamment est l’ordre de tout
bien en nature.
Qu’il y avoit desia beaucoup de peuple quand Caïn tua son frere Abel.  OBJECT LXVII.

’EST un grand contentement que de se sçavoir developper des nuées qui
conneut le vulgaire ignorant. Dieu m’ayant donné un peu de
lumiere pour m’en eschapper un petit, je repense à part moy les discours
que tiennent entr’eux les bonnes
gens, lesquels discours sont tirez
bien souvent de la verité mal-cognuë, & ainsi je me ris sans offencer
leur simplicité, de ces beaux rencontreux qui font des enigmes, ou alleguent celles des autres, entre lesquelles j’enprendray une, non pas pour
l’interpreter de la sorte qu’un certain
Docteur en interprete d’autres. Cettuy-cy ayant leu l’enigme de la nege,
l’a interpreté de la pierre filosofale,
destournant de mesme selon sa vaine
fantaisie, plusieurs autres belles qui
suivent : mais je diray la verité, puis
j’examineray la faute, nõ faute, & feray paroistre l’inadvertance de ceux
qui ont causé cette petite gentillesse,
qui est que lon demande : Qui est
celuy qui a tué le quart de tout le
monde ? Il y a d’autres choses, mais je
les laisse, je n’ay affaire que de cecy,
Ceux qui oyét cela entrent en grãde
admiratiõ ouyr dire qu’un homme
eut tué le quart des vivans sur terre,
cela est vray en apparence, sans rechercher de prés le fonds & le temps,
& les affaires. Je m’esbahis de ceux
qui ayans estudié faisoyent ainsi entendre cela nuëment au peuple, je
croy qu’ils n’estoient gueres fins. Apres que lon y a songé, & qu’on ne
peut expliquer la doute, on l’enseignera, & dit-on : C’est Cain dautant
qu’il n’y avoit au mõde de personnes
qu’Adam, Eue, Caïn, & Abel, & Caïn
tua Abel qui estoit le quart des vivãs,
& pource que l’Escriture ne parle
que de ces quatre-là, il semble qu’il
n’y eut que ceux là. Ces gens de petit
esprit ne lisent pas qu’apres ce meurtre, & que Dieu parla à Cain qui luy
respondit fort audacieusemét : le bon
Dieu luy ayant remõstré, & ce malin
repliquant sans consideration : En fin
Dieu le condemna à misere perpetuelle de vagabond, accõpagné de maledictions. Ce meschant se voyant
cõdamné, dit que sa peine estoit trop
grande, & que quiconque le trouveroit le tueroit : Il est dit que Dieu
mit en Cain un signe & marque, à
fin que si quelqu’un le trouvoit il
ne le tuast pas. Ce n’estoit pas eu égard à Adã & Eue, car ils le cognoissoiet bien, & ne luy eussent pas voulu
faire mal, car c’estoit leur aisné, ce
n’estoit pas aussi pour effaroucher les
bestes, pource que les bestes craignét
l’homme, & puis on se garde des bestes, luy qui estoit homme de travail
sçavoit bien s’en preserver, c’estoit
donc à fin que celuy d’entre le peuple qui ne le cognoissoit point, & Je
rencontrãt quelques fois, faisant possible mal, ou bien le cognoissant &
voulant venger la mort d’Abel, fut
empesché de ce faire par la notte qui
estoit en luy. La preuve de cecy est
qu’ayãt Cain esté bãny du bon quartier, il se retira & bastit une ville du
nom de son premier nay. Il luy avoit
fallu avoir une femme, & puis des enfans, il y en avoit donc desia & beaucoup : Car mesmes un peu apres
vous voyez les familles grandes &
qu’il y en eut deux sortes, les uns de
la vraye religion, dits les enfans de
Dieu, & l’autre devoyez, & suivant
les superstitions de Caïn, appellez les
enfans des hõmes. Il fallut bien qu’il
en fut ainsi, car Dieu n’avoit pas faict
d’autres personnes qu’Adam & Eve,
car il n’y a eu qu’eux, qui sont l’origine de tous les humains : Je diray un
petit mot aux peintres qui arment
Cain d’une maschoire d’asne, & partant disent que le premier mort fut
une asne : Voyla de beaux discours, je
trouve meilleur ceux qui luy mettét
en main une palle, qui est l’outil de
son mestier, & toutes fois il y a apparence que ce fut d’un glaive, car on
avoit desia inventé plusieurs arts,
comment eut-on labouré la terre
& tondu les brebis, & immolé les
bestes, & dressé des autels, & faict
du feu si on n’eut eu desia des arts
qui estoient divulguez ? Tout cecy
a de l’apparence : Mais il n’est pas escrit, car en ce lieu l’Escriture est fort
succincte, & le Profete taschoit à venir vistement au Deluge, pource q ce
peuple là ayant esté maudit de Dieu,
il en falloit laisser couler la memoire ; Or il faut que ces considerations
nous attirent à mediter à la bonté de
Dieu, qui a donné tant de biens à
l’homme pour en jouïr, & nous n’en
avons non plus de souvenance que
Cain, c’est de ce sujet qu’il faut faire des enigmes, & les bien interpreter en pensées qui nous eslevent à
servir Dieu, & est devinant de si
beaux propos nous disposer estre
gens de bien.
Certaines observations qui tendent à la commodité.  OBJECT LXVIII.

E pauvre Abel, cét innocent berger m’a fait souvenir de plusieurs gentillesses qui se practiquent
parmy les artisans champestres. Et
pour ce que j’ay deliberé Dieu aydant de donner bien tost au peuple
beaucoup de beaux secrets que j’ay
cognus & apris par mon labeur, &
industrie, pour en charité gratifier les
gens de bien, je veux par ce peu disposer les courages à attendre ce que
je prepare. Desia j’en ay esté prodigue au Poëme des vers à soye, ceux
qui le mespriseront ne sçauront pas
le bien qu’il y a. Mais venons à nos
practiques profitables. J’ay discouru
des poules qui fõt beaucoup d’œufs,
& je vous advise que par observatiõ,
j’ay recognu que celles qui sont nées
au mois d’Aoust sont les meilleures,
les mesnagers qui s’en sont advisez
sont sages, & ceux qui s’en aviseront
ne seront point inconsiderez. Regardant plus avant en la basse court, j’ay
veu des vaches & m’est resouvenu de
ce que i’ay ouy conter aux bonnes
femmes, Que les vaches sont fort
desplaisantes & ennuyées, si les personnes les voyent vesler, & toutesfois il les faut espier, & se cacher
pour leur faire plaisir, & y prendre
garde soigneusement, afin qu’elles ne
mangent leur delivre, car si elles le
mangent elles se gasteront, & ne vaudront plus rien pour en faire estat, &
les garder, soit pour estre laitieres, ou
portoires : tellement que leurs veaux
estans ostez les faut en graisser, & envoyer aux bouchers de bonne heure.
Ceux qui l’ont observé ont recognu
que leur fruict d’apres cét inconveniét, & leur laict n’ont plus cette bõté naturelle qui augmète & est agreable, ains sont diminées, tristes & desgoutans. Mais de celles qui n’ont
point mangé leur delivre, le fruict &
le laict sont bons, favoureux, gras, &
tenans tousiours quelque chose de
bonne vivacité naturelle, au contraire des autres qui n’ont qu’une apparence fade. Celles cy comme aussi les
autres me ramentoivent ce que j’ay
veu practiquer aux personnes des
mestairies ; C’est que voulant tirer le
veau de dessous la mere pour le vendre, & ne la contrister point & faire
qu’elle s’abstiendra de crier ou exciter du bruict, il faut prendre du poil
du petit, & le faire manger à la mere,
& elle demeurera paisible. Et bien ce
sont traicts de mesnage, s’ils sont declarez par d’autres, tant mieux, tous
n’ont pas tous les livres, je ne l’ay leu
que dans le grand livre du monde,
dont plusieurs fueillets sont les paroles & actions des personnes avec lesquelles j’ay conversé pour tousiours
apprendre. Disant cecy comme je le
pense, estant encor ce m’est-il advis
parmy les vaches, je considere une
chose que j’ay presques honte de raconter, non qu’il y ait de l’insolence
ou des honnesteté, si ce n’est honte à
nous de n’estre pas assez sçavant, &
ce que je repense tant attentivement
est qu’il semble que les bestes ont
plus d’esprit que les personnes, car
elles se contentent quand elles ne
peuvent davantage. Et puis ce qui est
le plus notable elles nous entendent
en toutes les sortes que nous voulõs ;
s’addressent comme il nous plaist, &
nous ne les entendõs point, si ce n’est
peut estre en fort peu, & encor avec
une si longue accoustumance que
nous sommes privez d’elles avant
que d’y estre stylez. De qui peut-on
sçavoir la raison de ceçy ? ce sera de
celuy qui les sçaura toutes, & il n’y a
qu’un qui est Dieu, auquel je me remets pour tascher à obeïr à sa volonté, recueuillant de ses œuvres ce dont
je seray capable & pourray comprédre par l’illumination du S. Esprit
pour en icelles le loüer & benir.
Des choses pasées & souffertes par les Doctes. Que signifie ce mot Office. Ceans on monstre l’Arithmetique, &c.  OBJECT LXIX.

ORS que quelque bel esprit s’arrestera curieusement à m’examiner de
mesme soin & sans aigreur
que je cherche les autres, il me pourra dire que je mets plusieurs choses
en avant qui ne doivent plus estre repensées pour ce que le temps & l’authorité des Sages y a passé. Je respondray tout d’un coup pour n’amuser
point le tapis, & ne flatter personne,
que tous n’ont pas des yeux pour appercevoir tout. Partant ayant eu ma
part de cette habitude à discerner par
la veuë & le jugemét pour quelques
particularitez, je ne me retiendray
point que je ne face mon devoir.
Voyons cecy que je pretends és choles qui sont souvent devant les yeux,
& par quelques unes on s’avisera des
autres. Au Pseaume de penitence,
Domine ne in furore, le second au cinqui esme verset il y a Putruerunt &
corrupta sunt cicatrices meœ. Sage
Theologien qui verrez cecy, n’attritribuez pas de temerité en mon esprit, jusques à ce que vous ayez veu
ma cõclusion. Ce verset a esté traduit
en François, par Marot, Mes cicatrices puantes sont fluantes, & c. Et un
autre qui a bien plus de presomption
& de doctrine avec honneur Pastoral : En sa version de ce mesme Pseaume, a fait la mesme erreur, usant de
ce mot de cicatrices : Voila comme
l’opinion qu’on a de ces hommes de
credit donne authorité aux fautes : Je
m’esbahy que tant & tant de doctes
qui ont leu Marot, soit pour le favoriser, ou le corriger, l’authoriser, ou
blasmer, n’y ont pris garde non plus
qu’en en beaucoup d’autres endroicts.
Ce dont je me formalise est que celuy qui a mis en son œuvre le mesme
mot estant ennemy de la memoire
de Marot ne la pas bien censuré, luy
qui avoit en main l’Hebreu & le
Grec au moins il en faisoit monstre.
On me dira estes vous plus sage que
le sainct Esprit, qui au texte de l’Escriture en la traduction Latine l’y a
mis ? Ne parlez pas ainsi de moy, &
n’imputez point d’erreur au Tout-puissant : Il est bien en Latin & très-mal au François, je ne suis pas grammarien, mais je le seray ce coup-cy,
& puis aussi je diray qu’il y a en cét
endroit une des façons de parler de
l’Escriture qui met les choses passées
pour presentes, & les presentes pour
futures : Futruerunt & corrupta sunt
cicatrices mea sunt icy signifie fuerunt, Mes cicatrices ont esté putrides
& corrompuës, c’est que le lieu où
maintenant sont mes cicatrices estoient ulceres puantes & corrompuës : Car la cicatrice n’est pas de telle qualité, mais est une naturelle couverture de la chair endurcie, comme
un cal, estenduë par dessus les ulceres
guaries, & est au lieu de la peau, aussi
ce n’est pas peau, car la peau ne reviét
jamais, ains la cicatrice se forme par
l’effect des medicaments astringens,
tellement que l’humeur qui est en la
chair cessant, par la vigueur naturelle, cette similitude de peau se faict :
Cela advisé il ne falloit pas dire cicatrices corrompuës & puantes, encor
qu’il semble qu’il soit au Latin, car ce
qui est propre de bon en une langue
devient impropre & vicieux en une
autre. Si je vouloir en proposer d’autres j’en ferois un volume, je me contente d’en esplucher çà & là, & en
produire un peu pour reveiller les
esprits, dont aucuns possible voulants authoriser cette faute en feront
une figure, comme de celle qu’a faite
ce grand Poëte contre qui ceux qui
escriront se froisseront, cette figure
que je n’entends point encor est en
ce vers,
Serre et lasche la bride aux Postillons
d’Eole.




Je n’ay jamais ouy que les Postillons
fussent bridez, si ce n’est de bon vin
par plaisir. On m’a dit qu’il avoit mis
Courselots pour Postillons, & que
le Compositeur n’entendant pas ce
terme, mit Postillons luy estant advis qu’il le lisoit entre quelques effaceures : Le commentateur devoit y
prendre garde, mais il escrit beaucoup de choses qu’il n’entend pas.
Sages esprits ce que je dy est pour encourager le monde, & leur monstrer
qu’il faut loüer tous ceux qui travaillent : Et pour ce je vous prie ô sçavants & discrets, d’avoir quelque acception des ouvrages, ne dedaignant
pas les petits, puis que les grãds sont
en danger de faire des fautes. Je vous
ay advisez autre part que vous Doctes, estes comme le linge neuf, sur
lequel une goute d’eau ou quelque
salleté paroist bien plus que sur le
viel ; Ainsi une erreur en celuy qui est
de grande estime est bien plus notable qu’en celuy dont on ne fait gueres de conte. Or vivons en la belle liberté de nostre esprit, il n’y a point
de mal à cette petite guerre que je
fay, on n’intentera point de procez,
ny pour ny contre, parquoy je m’advanceray de dire encores quelque
gentillesse, Je voy les beaux esprits &
qui sont modestes voulans parler de
quelqu’un qui leur aura fait service
diront, pensans adoucir le mot pour
le signifier plaisir : Il m’a rédu de bons
offices, c’est parler sans avoir, ne leur
desplaise l’intelligence du mot, car à
bon escient, Office signifie devoir,
& je le tiens estre plus estroit que service : car je pourray faire service à
quelqu’un auquel je ne seray point
tenu, ny obligé d’en faire, mais Office est par ce que lon le doit. Si i’osois
j’advertirois un peu nos maistres d’une façon de parler qui est és heures :
On met au tiltre en quelques unes,
L’Office de la Vierge, & c. Et bien ce
n’est pas par mal, ce que j’en dis, il
m’est advis qu’il convient plustost
dire l’Office à la Vierge Marie, ou
l’Office à nostre Dame, que de dire
l’Office de nostre Dame : car c’est à
elle à qui on l’addresse & non elle qui
le doit : On a en Latin fait tout de
mesmes, c’est sans y penser, aussi je
n’accuse personne, mais je dis mon
opinion, & en suitte pour ce que cecy touche ceux qui font les premieres leçons aux enfans, j’avise ces maistres que c’est mal & improprement
dit, Ceans on monstre l’Escriture, ou
l’Arithmetique, & c. Il n’y a rien tant
aisé que de monstrer, En un quart
d’heure je monstreray plus de langues & de sciences que n’en sçavent
les douze plus doctes de Paris. Il faut
donc mettre : On enseigne, c’est le
maistre qui enseigne, & le disciple
apprend : C’est improprement parler
de dire apprenez moy cela, il faut dire enseignez moy cela, Et le maistre
dira à l’escolier apprenez cela, on
peut aussi dire monstrez moy comme vous faites ce trait là, mais il est
plus propre & comprend davantage
de dire, enseignez moy telle ou telle
chose : Cecy est dit pour l’observation de la naïveté du langage. Les
Doctes & les aspirans font ainsi des
petites bricoles, lesquelles si on observe serviront comme d’eschafaut à
bastir le bel edifice de l’eloquence.
Mettons y tous la main, & taschans
à polir la beauté de nostre langue,
passons outre en nos actions, & mettons-y bel ordre, que si nous parvenons à bien dire, nous faisions encores mieux.
 
Ordinairement ceux qui travaillent le plus gaignent les moins.  OBJECT LXX.

E Sage parlant des vanitez du monde, les a fort
bien nottées, & tellement que si on en veut
dire faut l’imiter ou dire
ce qu’il a dit. Le lisant diligemment,
j’ay colligé de ses maximes : Que
ceux qui ont le plus de peine, font
ceux qui ont lle plus de peine, font
plus de besongne, & travaillent le
plus, trouvent moins de gain & ont
peu de profit : Voyons toutes les occupations de dessous le Soleil, au
moins quelques unes de celles qui
nous paroistront. Considerons és Eglises où il y a du bien tant pour honorer les Pasteurs & Claircs, que
pour salarier les serviteurs : prenez
garde que ceux qui ont toute la peine, comme les Chantres, les Prestres
qui ne tiennent pas le plus grand
rang, ceux qui sont pour sonner &
faire le service de peine, qui se levent
les premiers & retirent les derniers,
ont grand soin, & sont presques en
perpetuel travail, sont ceux qui reçoivent le moins de commoditez, &
fort peu au prix d’un Chanoine. Es
Palais de Justice ceux qui font le plus
de bruit, qui vont & viennent pour
mettre les affaires en estat, reçoivent
plus souvent possible de l’argét, mis
non tant & avec si peu de travail que
les grands : aussi faut-il que chacun
fait remuneré selon son rang & sa dignité, & la despense qu’il doit faire.
Les Medecins ne mettent rien du
leur, & n’ont pas beaucoup de peine,
& toutesfois ils gaignent bien plus
quel l’Apoticaire ne fait, lequel a tout
le soin & fatigue aupres des malades :
J’ay observé en ce monde un mauvais soucy & souvent contrainct :
Les Collecteurs des Tailles ont de la
peine infinie à recueuillir les deniers,
& souvent s’y appauvrissent, & les
Receveurs s’enrichissent avec peu
de spin, & de travail : Les pauvres faiseurs & cuevilleurs de sel, peinent infiniment, & les Partisans amassent &
succent les miel des thresors : Et sur
tout les tristes Miniers ont de la peine & supportent du travail plus que
des asnes chastrez, & bien qu’ils traictent & manient les precieuses fleurs
du monde qui enrichissent les autres,
ils n’ont pour recompense que travaux sur travaux, & peu de pain avec
un maigre contentement ; Il font
abonder les riches, & ils sont miserables & gueux, quelque fraude qu’ils
puissent faire (si aucune s’en trouve
en cét ordre de gens) qui ne souspire
qu’apres un fort modique loyer. Les
piteux soldats me font pitié, qui se
vont faire blesser, devaliser, & tuer,
pour moins que du pain, & ne remportent ny gloire, ny argent : & ceux
qui à la Cour vont servant les serviteurs sçavent combien il y a de peine
& de mal à faire beaucoup de besongne, & si ne savourent-ils jamais l’aise du bien qui en peut advenir. En
toutes autres manieres de vivre, il est
de mesme, pour ce que Dieu a faict
cét establissement qu’il y en a qui
commendent & les autres obeïssent :
les uns travaillent pour d’autres qui
ne font rien : c’est l’ordre des choses
qui est immuable à nous, & qui durera non selon nostre pensée ou volonté, mais au plaisir de celuy qui est
Tout-puissant.
 
Des caves goutieres, & des causes de la pierre qui s’y forme. Preservatif au temps de peste. Secrets du vitriol. Du ver en la langue des chiens. Bois en pierre.  OBJECT LXXI.

Es transmutations d’aujourd’huy sont cause que
je me resouviens de quelques changements notables, & qui nous apperent : Il y a ce
m’est-il advis plaisir & liesse de s’en
entretenir : Certains doctes en ont escrit, mais il n’y a nul q je sçache qui
ait fait mention des caves goutieres
d’aupres Tours. La consideration en
est juste & belle. Il faut juger comme
aussi il est vray, que ces grandes caves là sont carrieres ou perrieres, dõt
jadis on a tiré la pierre, pour l’erection de grands bastiments, comme
Temples, Chasteaux, Chapelles, &
semblables, ainsi que lon peut le remarquer à Mairemoustier, à la Bourdaisiere, & autres lieux, & aussi à Paris aux faux bourgs sainct Jacques, au
petit Bourbon, où je me souviens
avoir veu un cheval petrifié & des
dragées comme és autres caves où il
degoute de l’eau, il est vray pourtant
que toutes telles caves ne sont pas
humides, il y en a de seches, d’autres
comme celles dont nous traictons
criblent une perpetuelle pluye qui
destile par les fentes & pores d’entre
les pierres : Cette eau vient des veines des sources, qui sont au roch.
Cette eau en coulant trouve à sa rencontre une matiere seche & déhalée
qu’elle abreuve, & laquelle puis apres par la privation de son sel, se
coagule si fort par l’eau, & joint en
toutes ses parties, qu’elle devient
tres-dure, & n’est ny caillou ny pierre. En mon œuvre de L’ART DE LA
GRANDE SCIENCE SENSUELLE, je demõstre combien il y a és substãces de
sortes de liqueurs, de sels, & de terres : & les moyens de les extraire parfaictement ; Ce pendant icy nous dirons un mot de la difference des cailloux & des pierres : Les cailloux sont
plus aqueux, & les pierres plus terrestres, de là vient que le caillou se vitrisie aisement, surquoy pour vous
preparer au bel Art, je vous advertis
que lon use souvent de ce mot de calcination, mais aussi improprement, la doctrine de cecy & des extremes effects du feu est au livre de
l’Ame. On prend donc la calcinatiõ
improprement quelquesfois, comme en ce qui concerne les cailloux
& leur vitrification, & semblablemét en ce qui est de la calcination des
metaux : car telles & pareilles estoses ne peuvent estre calcinées, sinon
en apparence, car ou elles deviendront verre ou retourneront à leur
premiere forme ; Ce qui se vitrifie par
l’excellence du feu ne peut estre calciné, aussi les pierres qui deviennent
chaux ne sont pas capables d’estre vitrifiées, par ainsi il y a cailloux qui
n’ont pour fin de l’extreme violence
du feu, que d’estre vitrisiez, d’autres
qui sont plus terrestres sont mis en
legere chaux par un feu moindre. Et
puis il y a la vraye pierre à chaux qui
est celle qui ne peut oncques estre vitrifiée. Es mines de fer les ouvriers
sçavent la difference de telles pierres
& cailloux. Pour reprendre nostre
demonstration de ces pierrettes qui
se congellent és caves goutieres, j’adjousteray que la cognoissance de la
terre est fort requise, & pour la faire
sensiblement voir par une apparence & comparaison assez analogique :
Il convient notter qu’il y a en terre
une certaine composition d’icelle
qui est tartareuse, c’est qui a similitude à la grauelle qui vient des tonneaux de vin, & à cette terre là il advient comme au tartre, l’un entendu
l’autre sera aisé : Apres que lon a bruslé le tartre, reduit en une cendre
parfaicte, on en tire le sel, lequel est
subtil, & caustique, & utile en beaucoup d’effects ; la terre blanche qui
reste estant laissée à l’ær & à l’eau de
la pluye, pour en estre abreuvée, puis
desechée par le Soleil, fait une espece
de ces pierrettes, car à cause de sa
grande de secheresse, & qu’elle n’a plus
de sel qui l’eut peu faire dissoudre, elle s’unit si fort & ferme en toutes ses
parties, qu’elle devient solide, il en
advient ainsi aux caves goutieres, il y
en a qui ont pensé qu’il y eust du salpestre, mais vrayement la substance
du salpestre est bien autre, & de faict
on ne le devroit pas nommer sel, car
il ne l’est point, dautant qu’il se congele à l’eau, il s’y dissout aussi, il y a
aussi du sel qui se cõgele à l’eau, mais
je croy que ce que nous disons salpestre, est plustost un souffre blanc que
sel, qu’ainsi ne soit, il a un sel avec luy
avant sa perfection, qui ressemble
presques en tout & du tout, à nostre
sel marin, commun : Ce sel est le sel
de terre duquel la matiere que l’eau
lave  estant separée, la terrestrité insipide se congele en diverses figures,
representant de la dragée, de l’amidon & autres pieces branches. Puis
que nous sommes venus au sel, il sera
bon & plaisant de filosofer environ.
Il n’y a gueres de substances au monde qui soient privées de sel, car c’est
ce qui tient tout en estat ; Et sur tout
le sel marin est le plus excellent, &
dont on peut faire miracle en la medecine à la conservation de la santé.
Et je m’estonne d’une folle resverie
qui est aux sens du peuple, & mesme
aussi des sages, que le sel estant dans
le vin le faict devenir poison ou venin : Pauvres gens qui croyez tout ce
qu’on vous dit, & ne recherchez pas
la verité, si cela estoit tous ceux qui
boivent du vin seroient perdus ayans
mangé du sel : car le sel n’est pas si tost
dissout en l’estomach que le vin ne le
vienne trouver, & ne se joigne avec
luy : Il est vray que toutes choses bõnes par abus peuvent estre en offence, nous voyons cela tous les jours
en tous nos bons sujets. Ne pensez
plus que le vin soit venin, estant salé :
Je veux enseigner un beau secret à
ceux qui ne le sçavent pas : Mettez
du sel bien net dans de bon vin, & le
laissez un peu reposer, le vin ne prendra de sel que ce qu’il en pourra dissoudre, cela estant fait coulez-le, & le
gardez en un vaisseau net : Je ne vous
offre pas ce vin pour en user à y urongnerie, ains en medecine. Ce vin est
le plus exquis preservatif que lon
puisse imaginer contre la peste, Si au
temps que ce mal regne on préd une
once ou deux de ce vin. Et si on est
frappé à l’instant convient en avaler
une bõne verrée, & se faire fort couvrir, & reïterer si besoin est. Pour
rendre cette liqueur plus authentique pour ceux qui ne dedaignent
point la drogue, y faut adjouster le
tiers de bon esprit de vin, apres que
le sel est dissout, & de bon theriaque :
cette liqueur en tirera la vertu, & on
aura une precieuse essence. Je veux
passer à un autre sel qui m’appelle,
c’est le Vitriol que plusieurs ont estimé un grand motarque entre les substances dont on fait estat, & l’ont mis
au terme d’un des simples plus dignes d’admiration, pour ce que ce
mot Vitriol anagramatisé rend Lorivit. Or il dissout tout à l’eau, & se
peut fondre au feu, il a en soy plusieurs liqueurs, & pour vous donner
quelque goust ; Je vous diray une de
mes vieilles practiques que vous ferez ainsi : Prenez du vitriol lucide &
clair, & non de cét espois & trop
bleu, car il est trop sec, mettez-le en poudre, & puis en un vaisseau
de verre, & luy donnez feu lent, &
peu à peu vous le verrez fondre, & sa
liqueur petit à petit se former, tirant
toute sa teinture avec soy, il faut considerer quand elle estnée, & incontinant la couler en un autre materas :
Les feces qui demeureront seront
pasles & ne leur restera gueres de
couleur. Elles ne sont plus fusiblefeu car l’humeur en est separée. Si on
met de l’eau de pluye ou autre sur ces
feces, on fera une liqueur tres-utile
aux datres, ce que tout le vitriol en
sa nature ne peut faire. Cette couleur
extraicte qui est dans le materas fera
feces qui seront un vitriol specieusement beau, l’eau qui surnagera teinte, a beaucoup de vertus, & sur tout
regarde l’epilepsie. Je ne veux pas icy
mettre au long le reste, pour ce que
quelqu’un à qui j’avois donné ce secret la mescognu, en la faveur des sages, Je demonstreray en
nostre Art le moyen d’en faire l’huile
de vitriol doux & traitable à la main,
non caustique mais agreable ; ceux à
qui je l’ay communiqué desia s’en
pourront donner joye au cœur &
s’en souvenir. Tandis que je suis sur
ces operations, je veux dire une remarque que j’ay faite. En faisant cuire l’hidromel on dit que pour voir
s’il est cuit qu’il faut jetter des œufs
dedans, & s’il est cuit que les œufs nageront, sinon iront au fons : Cela
n’est pas tousiours vray, car j’y ay mis
deux œufs à la fois, l’un nageoit, l’autre alloit au fonds, je l’ay reiteré plusieurs fois, & il avenoit de mesme :
Et puis j’ay mis ces œufs-là en l’eau
cruë, & ils alloyent à fonds, & d’aucuns nageoient, mais peu. Cecy n’estoit pas de ce rang, c’est tout un : car
en une laïette on pourra par fois
mettre une petite marchandise qui
ne sera aucunement de l’ordre de
celle à laquelle la laïette est destinée :
Je fay icy de mesme pour acomplir
mon Palais : Et pource que souvent
allant vers les caves goutieres on
meine son chien avec soy, je veux
vous dire une observation de ce que
j’ay appris des bonnes gens qui  ont
crainte que leurs chiens enragent :
Il leur ostent un petit ver qu’ils ont
sous la langue, c’’est une chose notable, car ce ver est vif, & fort pointu :
ils disent que ce ver estant osté s’ils
enragent se sera d’une rage muë, &
non nuisible : Or allez dõc vous promener en toute sureté, & si vous prenez plaisir aux belles Metamorfoses
donnez jusques au Chasteliers, chez
Monsieur de la Noue, vous verrez
là un champ où beaucoup de bois le
petrifie, soit blanc, soit gris, ou brun.
Il y a plusieurs endroits où lon trouve du bois petrifié, mais je ne pense
pas qu’il y en ayt de tant de divers
que là. Nous poursuivrons les speculations de cecy, pour vous en faire
participans quand il plaira à Dieu.
 
De la sauge.  OBJECT LXXII.

LUSIEURS portent telle reverèce aux Autheurs,
& tiennent entre les dens
si fermemèt la cabale que
l’opiniastreté establit és cœurs des
ignorãs, que pour rien ceux qui sont
imbus d’une fantaisie ne se despartiroyent de leurs opinions. Possible
que cela est bon & sainct, pource qu’autrement il n’y auroit rien
d’asseuré. Il y a plusieurs Autheurs
qui ont tellement obtenu, le dessus
en tout vers le commun, & entre les
doctes, que de ne consentir à leur authorité, est sentir mal des lettres, estre ignorant vituperable. Quand en
Medecnie on a mis Nicandre, Hipocrates, Galien, & tels autres pour patrons ; il ne faut pas se reculer, il faut
obeïr ainsi qu’en Filosophie : si on allegue Aristote il le faut croire ; Quoy !
les dedire, ce seroit offencer la Maqjesté de la science, si que quelqu’un
parlant autrement qu’eux il troublera tout, & ne sera pas ouy, il sera jugé
errant, fautif, ignorant : Entr’autres
considerez l’authorité de Dioscoride, parlant des plantes ; elle est telle
que si un personnage parle d’une plãte, il a beau estimer bien, si ce qu’il a
dit ne convient à ce qu’en a posé cét
autheur, on le prononcera ignorant,
dautant qu’il est pas vray que Dioscoride eust autrement escrit que la
verité. Cela est cause que souvent
on demeure arriere, pource que les
autheurs ne disent pas ce qu’ils ont
veu : ains ce que lon leur a dit, & s’il
avient que quelque grand & sage
observateur viéne à dire ce qu’il aura
sceu à propos, par toutes preuves, &
son dire ne quadrera à la sentence de
celuy qui est en opinion, on lairra escouler le mieux, & l’apparence du
bien perira. Il est équitable & necessaire de croire les Autheurs diligens, & qui se sont approuver par
leur doctrine, aussi il les faut bien entendre en ce qu’ils ont bien dit, &
demeurer à ce qui est croyable, sans
aller vaguant apres l’opinion, cõme
font ceux qui ont telle croyance de
la Sauge, que rien ne les en sçauroit
faire departir : car la Sauge est estimée l’herbe des herbes, & à peu que
lon ne la dit la Royne des Jardins : &
ce qui faict que je debats pour ce suject, est la fantaisie que lon a qu’elle
vaut pour la guerison du tremblement : Je diray la verité, & l’exemple
ordinaire sera pour garãtir mon propos : J’ay veu infinis qui usoyent de
a Sauge, estans persecutez de tremblement, & cette herbe au lieu de
mitiguer ce fascheux symptome le
multiplioit par son trop frequent
usage, & je n’ay veu aucun attaint de
ce mal, qui usant de Sauge ne soit
empiré. Si par vraye rencontre on
en a veu qui apres avoir tréblé ayent
esté secourus & garis par ce remede,
je le quitte, mais je croy qu’il n’y en
eut jamais, pource que s’il y en eust
eu, il s’en trouveroit encor : Et je le
dis à fin que lon croye moins aux cõ-tes des charlatans, & que lon n’adjouste pas tant de foy à ce qui n’est
pas bien cogneu par l’experience.
Finalement je destourne la Sauge, &
son usage en toutes maladies de
nerfs, ayant apres mon observation
trouvé qu’Arnaud de Ville-neuve le
plus docte de son temps, a deffendu
le vin saugé aux gouteux. De cette
bonne authorité je corrobore mon
bon avertissement, à ce que mon
enseignement profite à ceux qui le
trouveront bon. Il est vray qu’il y a
en la Sauge une certaine qualité que
les Sages sçavent extraire, & accommoder pour les maux de testes, & autres infirmitez, mais cela ne tombe
pas en la fantaisie de ceux qui n’osent
employer un petit de commoditez
legeres, & de temps fidelle, pour descouvrir un bien si precieux : Aussi estans chiches de bien faire ils croupissent és erreurs communes, qui les
enveloppent honteusement.
 
Du bien dire. Chacun monstre par ses escrits ce qu’il est.  OBJECT LXXIII.

UJOURD’HUY il y a une
belle vertu parmy tous
ceux qui font profession
d’expliquer leurs conceptions par discours ou par escrit : cetce vertu est l’addresse de bié dire, à
quoy on s’applique s’y addonnant de
telle vehemence que cette faculté
sera à son periode bien tost. A la verité cela a bonne grace, aussi ce n’est
pas tout d’exposer ses conceptions,
les dilattant aux yeux & aux oreilles
avec leur naïveté, mais de les faire
paroistre de leurs vives couleurs par
les replis agreables des belles paroles bien proportiõnées, est une excelléce xetreme, & qui les pare tellemét
qu’elles en paroissent bien mieux, &
ont une efficace plus preignãte : Oyez
ces bien disans qui par les rencontres de leurs vives pointes, animent
ce qui autremét seroit comme mort,
vous orrez la persuasion sortir d’entre leurs leures : Mais eutre ceux-là,
j’en apperçoy qui volent trop haut :
Pour cela que je diray, ne me dites
pas esprit de contradiction, je louë
tout, & tout me plaist, mais je dy librement mon avis de tout, & partant
appercevant aucuns qui à mon avis
faillent sans faillir, j’en dis un mot de
conseil, & ceux-là mesmes le trouverõt bon apres mon avertissement :
Il y en a qui s’aiguisent tellement en
leur bien dire qu’ils sont si trãchans
que ce qu’ils disent est trop perceant. Le vray moyen de bien dire
est le proportionner, de sorte que
l’affecterie en soit hors, & que les
belles frases & façons de parler gentillement y soyent observées avec
leur proprieté, car telle est la sauce
du discours. Or tout ainsi qu’és viandes le trop de sel & d’espices, ou abondances de sauces les gastét, quelque bien apprestées qu’elles soyent,
& que ce deguisement superflu en
oste la naïveté & le goust, aussi le
trop grand amas de belles pointes,
d’elegantes frases, de reparties relevées, d’Epitetes avantageux, de descriptions frequentes, de rencontres
trop aymées, & de telles fleurs de
bien dire par trop jointes & pressées,
troublent & emportent le discours,
& le rendent desplaisant, si que ce
qui le relevoit l’enfonce sous son
frais, & le rabat de sorte qu’il deviét
ennuyeux : Ceux qui les font tels
sont comme les cuisiniers qui tournent tous les mets en sauce, si que
cuidans exceller ils deschéent : Cecy
me faict appercevoir une faute que
nous commettons tous, faisant oppositement contre ce que nature a
exquisément empraint en nous ; Certainement il n’y a rien que nous cachions tant, & que taschions plus à
destourner que nos propres deffauts, ne prenans pas plaisir que lon
sçache que nous en ayons, & toutesfois avec grãde gayeté de cœur, avec
une audace manifeste, & une eshontée promptitude, sans vergongne,
nous manifestons au monde nos imperfections, & descouvrons nostre
ignominie. Si quelqu’un est affligé
d’un loup à la jambe, avec infinis artifices, il en destournera la cognoissance : S’il a quelque autre mal ou
deffaut, il le cachera de tout son pouvoir, & ce pendant nous faisons au
rebours, car nous enrageons tous de
faire voir aux yeux de tous nos deffectuositez & inepties, que plusieurs
rendent manifestes par le tesmoignage de leurs escrits : Cette insolente inconsideration est cause de
tant de brouilleries dont on profane le papier. Que cecy ne soit vray,
je vous en fay juge, vous le premier venu, qui oyrez souvent quelqu’un tenant de ces livres faicts par
gens moins doctes que leurs escrits,
qui dira ne trouvant pas texte à son
goust, au diable soit le sot qui a faict
cecy ou cela, on avãcera quelque injure, d’autre façõ : Et bien peut-estre
qu’un autre l’oyant le reprouvera &
l’estimera pl’ sot que l’escrivain, ainsi
sont les sens divers, & les imperfections d’aucuns plaisantes à certains
ausquels peut estre le bien ne sera pas
agreable. Pour cela lairrons-nous
d’escrire ? Non, non, il faut que chaqu’un jouë son rollet, & tel en jouë
plusieurs sans y penser, ou expres, selon que l’esprit le pousse, & qu’il tra
ce apres son contentement. Contentons nous donques ainsi, & si quelqu’un ne prend plaisir à ce qui nous
est agreable, qu’il en cherche ou face
pour se delecter, & se retire d’icy,
practiquant ailleurs, ou bien qu’il
l’aille mirer pour s’admirer en sa
beauté.
Difference d’observation & experience. La signification de ce mot, Fidelle.  OBJECT LXXIV.

ANDIS que nous nous esgayons à remarquer ce que
nos yeux rencontrent, &
touche nos oreilles, nous
avons occasion de penser à nous, &
regardans plus haut, & recognoistre
que n’estans pas infinis, ny tout sçachans, ou tout puissans : Et qu’estant
aussi pardessus, & plus que beaucoup de sujects : Il y a une grandeur
par dessus nous. Ce n’est point le Soleil, car s’il a sentiment, il souffre &
peine, & s’il a du iugemét il a du soin
en nous servant ordinairement, &
pource que nous le voyons nous le
pouvons admirer, mais aussi nous
avons puissance de penser plus qu’il
n’est, puis que desia il est moindre
que les Cieux, & est fin montant encor davantage en nos bonnes considerations, nous avanceans par l’eschelle de nostre intelligence, nous
arrivons à ce but de nous humilier,
& croire qu’il y a un infiniment tout
grand, & tout puissant, qui conduit
tou & ordonne à sa volonté. Il n’en
peut estre autrement, pource que s’il
estoit ou peust estre que cela fust
d’autre sorte, nous en pourrions avoir quelque imagination dautant
qu’en nous il y a un esclat de divinité
attribué par grace, lequel brille en
nos ames & nous esleve, & faict discourir pour nous confirmer à la verité : C’est cette unique grandeur qui
nous a formé l’intelligence, dõt nous
nous aydons à contempler à observer & experiméter tout ce que nous
pouvons. A contempler & admirer
ce qui est par dessus nous. A observer
& considerer ce que les creatures sujettes executent pour nostre cõmodite, & j’ose dire service. Car le Soleil le plus exquis des substances visibles, est le serviteur des hommes qui
sont plus excellens que luy, entant
qu’ils sont à l’image de Dieu, ses enfans, de temples du sainct Esptit. A
experimenter & traicter ce qui est
moindre que nous, & à nous absolument suject, & est en nostre puissance de le manier à nostre volonté, ou
loisir. Pource que nous faisons profit de tout nous notterons par cela
que nous venons de dire, qu’il y a
difference entre observer & experimenter, l’observation est és choses
qui sont hors de nostre pouvoir, cõme d’observer les cours des astres,
les rencontres des vents, & aussi en
quelques-unes qui sont soubsmises à
nous, comme de notter ce qui est en
un chappon, en un mouton, ce qui
avient sans que ce soit par nostre industrie, ainsi l’observation est de ce
dont les causes ne dependent pas de
nous, il y a bien aussi une petite observation laquelle est de ce qui est de
nos experiences : experimenter est
faire passer par sa main ou industrie
ou pouvoir, ce que lon desire sçavoir, & dont on veut estre esclaircy
pour en estre certain. Outre cela nos
considerations nous font entendre
des particularitez comme nous en avons remarqué, & maintenant nous
en avons une à deduire laquelle est
cause qu’entrant en ce discours, j’ay
mis ma contemplation vers Dieu,
auquel je desire estre fidelle, voulant
esplucher la signification de ce terme, laquelle doit estre unique à nous
qui faisons profession d’estre à Dieu.
Donques pour examiner ce mot de
fidelle, je propose qu’il a deux significations, il y a fidelle de croyance,
c’est cettuy-là qui croid en Dieu cõme il le commande, quant aux autres
ils sont nommez infidelles, & n’y a
que les Chrestiens qui portent à bon
droict ce titre de Fidelles, à cause
qu’ils ont la foy. Il y a aussi Fidelle
qui vient non de foy telle que la nostre, mais de fidelité qui est une vertu
morale, & universelle, & n’a pour
suject que ce qui est inferieur, n’ayãt
égard qu’à ce qui est deu aux hõmes,
& au prochain, ayant toutesfois une
cõsideration de pieté, mais elle n’est
s vray e tousiours comme celle des
Turcs qui disent avoir Dieu pour
object, & ils repeuvent, ne croyans
en Jesus-Christ, & par tant sont infidelles. Or pource qu’il y a ce qui est
deu à Dieu, & ce qui est deu aux hõmes, les deux estans deuës à Dieu, il
y en a une qui est deuë aux hommes,
non pour croire en eux, & y avoir
fiance religieuse, comme en Dieu,
mais d’avoir pour eux & envers eux
un courage franc, se fier en eux & en
leur fidelité, pour leur rendre le reciproque : l’homme qui ainsi gardera
sa foy, & les paroles qu’il a dites, encor qu’il ne soit pas Chrestien sera
nommé fidelle moralement, & le
Chrestien qui n’en tiendra ains fera
au contraire, sera dit infidelle. Le
Turc, le Payen, qui promet & observe
ne trompe point : ne vous abandonne pas, vous l’ayant juré, s’il est vostre esclave ou serviteur, & il conserve vostre bien, cettuy-là sera dit fidelle : Et le Chrestien qui deçoit &
derobe son amy, son prochain, son
maistre, un estranger, auquel il aura
promis, est dit infidelle, car il l’est,
combien qu’il soit fidelle à cause
qu’il fuit la foy en Jesus-Christ, auquel en ce cas il commet infidelité.
Voyla commét il faut entendre cette parole fidele, & pour la bien practiquer il est necessaire d’estre du
tout fidelle : C’est de croire bien en
Dieu, s’y fier & s’attendre à ses promesses, & luy garder fidelité. Cela estant practiqué fidelement & chrestiennement, on pourra aysément
estre fidelle aux hommes, car la pieté nous oblige à l’un & à l’autre, dautant qu’elle contient ce qui est de
meilleur, tãt pour la vie presente que
pour la future. Ceux qui de tout leur
cœur suivent cette voye d’honorer
Dieu, ne faire mal à personne, & faire
du bien de tout leur pouvoir, sont
asseurez que l’epitete d’hommes de
bien leur appartient : Et si ces demonstrations ont pouvoir sur les
cœurs des gens d’honneur, & facent
cas de celuy qu’ils ont recogneu tascher à suivre les commandemens de
Dieu, c’est un grãd signe que les graces de Dieu luy sont proches : car par
son exemple tant les fidelles que les
infideles qui le sçauront, tascheront
à se rendre accomplis en ces belles
vertus, pour devenir parfaicts, croyãs
& maintenans l’accomplie fidelité
qui comprend toutes les vertus.
 
Des Rivieres.  OBJECT LXXV.

NE de mes notables observatiõs, est que les substances en leur place n’y
ont point les distnctions
de pesanteur ou legereté, de haut ou
de bas, si ce n’est en leur constitution
selon laquelle il faut quelles soyent :
Pource qu’en tout il y a une disposition que Dieu a establie par sa juste,
& irrevocable ordonnance, & selon
cette maniere eu égard à nous, nous
appercevõs les distinctiõs que nous
jugeons & pensons estre és sujects, &
ce pendãt de soy ne sont pas, car c’est
une proprieté tellement liée à son
suject que jamais ne s’en separe qu’avec la ruine d’iceluy. Nous avons
autresfois demonstré du sang en nostre corps, ce que nous proposons de
dire des Rivieres. Or ça doncques
examinons un Paradoxe. Les rivieres n’ont point de pente qui les face
couler, mais elles roulét à cause qu’il
est ainsi constitué de Dieu, qui leur a
donné ce flus, & ce don là, & constitution sont la pente & le cours qui
est estably, & sy fait incessamment.
Es choses sensuelles il convient demonstrer par les sens, faisons une demonstration : Allons nous promener
sur la riviere de Seine, qui est des plus
pleines & plates du monde, soyõs en
un vaisseau, & le tenons à l’ancre, &
envoyons un autre vaisseau vers l’autre béde de la riviere, & un autre au
contraire, & qu’il y ayt en nostre premier vaisseau un Niveau par le moyé
duquel vous voyez d’une & d’autre
part, tousiours il vous semblera que
le vaisseau du milieu sera le pl’ haut,
& l’imagination vous formera une
pensée que le bas sera aussi bien à ce
que nous disons le haut, qu’à ce que
nous disons le bas. Et puis la terre
estant toute ronde je maintiens que
les rivieres en leurs cours montent
autant comme si elles descendoyent
& descendent comme s’y elles montoyent : car en la terre il n’y a point
de haut. Mettez le Zenith de Cõstantinople au Meridien de la Sphere demonstrante : Vous péserez que Constantinople sera le plus haut de toute
la terre, & de là voyez comme coule
le Danube vous jugerez qu’il doive
monter, de mesme posez le Zenith
de l’endroit où la riviere de Loire
entre en la Mer, & vous la verrez
monter là. C’est une chose notable
que la disposition que Dieu a mise en
ce monde. Il y a eu quelques anciens
lourds d’esprits, qui cuidoyent que
les rivieres ne devoyent point couler vers l’Orient, & la verité nous
monstre le contraire. Avisez la Mer
Caspie qui est és terres comme une
Isle és Mers, & posez le Zenith de
son milieu au Meridien, en la Sphere,
il vous semblera qu’elle sera au haut
de la terre, en cette disposition infinis fleuves couleront diversement,
car il en va dans cette mer de toutes
les parties de la terre, & il y en coule d’Orient, d’Occident, de Midy &
de Septentrion, elles ont toutes une
mesme pente, & toutesfois ce n’est
pas pente, puis qu’elles montent : Si
vous regardez le Zenith de la source
du Danube, & que vous le cõstituyez
de mesme que les autres, il vous apparoistra descendre, comme tantost
il montoit : Mais vous direz si je veux
avoir une fontaine, ou un ruisseau, il
faut que je donne pente à l’eau : Il est
vray, les choses artificieles n’ont pas
un assiette naturelle comme les naturelles. Je vous diray que si vous
avez un canal à faire en plaine terre,
sans butte, & que là il y ait une riviere : Faites vostre canal, le conduisant
à vostre commodité, soit contre ou
selon le cours de cette riviere, il vous
faudra autãt de pente d’une part que
d’autre, ce que vous cognoistrez apres en nivellant les eaux. Par ces raisons je conclus que le cours des fleuves n’est point qu’il y ayt pente, mais
que Dieu l’a ainsi ordonné, & comme il est merveilleux en ces œuvres,
il en rend les causes & effects esmerveillables, & quelquesfois en ouvre
le secret à ceux qui le reverent.
De l’authorité.  OBJECT LXXVI.

UELQUES fois lisant les
œuvres mesmes des bons
autheurs, je ne trouve pas
bõ quãd je cognoy qu’au
cuns pour s’authoriser & maintenir
leur opinion, alleguent des textes de
ceux qui sont purement adversaires,
à ce qu’ils veulent soustenir : Cela se
faict ordinairement, & Messieurs les
Doctes d’aujourd’huy pensent avoir
faict un grand coup quand ils trouvent un propos de l’adversaire qui
semble faire pour leur party, si cela
est bon j’ay le sens autrement faict
qu’eux, ils m’excuseront, & toutesfois je ne lairray de suivre mon opinion, laquelle je garderay comme
inviolable. Jamais les soldats ennemis ne sont bien propres à nostre
deffence, encor qu’ils ayent nos armes & nos enseignes, à la fin ils les
pourront tourner contre nous. Les
assiegez & assiegeans ne sont gueres
plus forts quand ils se reparent des
ruines les uns des autres : Il n’y a tel
pour estre fort que d’avoir tout ce
qui est d’un mesme party, ce qui viét
d’autre est suspect. Ce que je propose n’est pour redarguer ny reprendre, car je ne m’en trouve pas capable, & quand je le serois, & au delà,
j’ayme tant le plaisir de mon esprit,
que je ne voudrois pas l’occuper à
ce mauvais soin. Cecy ne lairra pas
pourtant d’estre un petit avertissemét, tel que seroit celuy d’un simple
homme des champs, qui viendroit
apporter un petit avis aux Princes.
Je diray ce que je pense : Je voy aujourd’huy les Catholiques & les protestan  qui debatent, si ce sont Docteurs c’est leur estat : il les faut laisser
faire, & en tirer plaisir : mais il m’est
avis que quand ils disputent & que
l’un prend des textes de l’autre, pour
se confirmer, que cela n’est pas bon,
& semble que ce soit faute d’arguments. Si le Catholique en prend de
ceux du protestant, il dira que si le
protestant a bien dit, qu’il y a esté
contraint. Et si le protestãt en prend
du Catholique, & qu’ils cadrét à son
opinion exactement : Le Catholique
respondra qu’il faut venir à sa cõclusion, & que quoy qu’il ayt dit cela ne
peut venir à l’opinion de l’autre,
dautant que son dire qui semblera estre pour l’adversaire sera contre,
dautant que luy Catholique remet
toutes ses conclusions & intelligence à la saincte Eglise ; & là ce n’est
rien faict : Voylà pourquoy és disputes faut tousiours prendre les conclusions, & non les traicts semez çà
& là, & puis la bride que nous venons de dire tranche il ne faut plus
aller apres : Tout ce que le protestant, pourra prendre du Catholique, pour s’authoriser sera nul. Il faut
combattre de ses propres armes :
celuy qui pour prouver la perfection
des sens, voudroit alleguer ceux qui
leur ostent toute seurté, seroit desloyal à soy-mesme. Je voy ces alquemistes qui veulent prouver leurs
positions par des autheurs qui n’ont
jamais pensé à cela, & ils se tompent.
Ceux qui ont extorqué une douzaigne d’enigmes d’entre le grand nomgne qui est au livret de l’Autheur ancien, qui les a composez, & qui leur
sont signifier la pierre filosofale, où
jamais l’ancien autheur n’a pensé,
sont de beaux hommes. Ceux qui se
veulent authoriser, il faut que ce
soit par ce qui leur appert estre de
leur party, & faire exactement
pour eux : Parquoy il m’est advis,
& conclus pour moy, qu’il ne faut
jamais chercher authorité que de
ce qui du tout la peut bailler, &
qu’es choses sensuelles les sens sont
nostre regle : Et quelque beauté de
filosofie que ce soit relevant l’eprit
pour vouloir flestrir la perfection
des sens, est de neant, car sans les
sens nous n’entrons nulle part aux
biés celestes. La Foy est de l’ouye, si
nous n’oyons rien nous ne croirions
rien, il faut que l’establissement de la
verité des sés demeure, & mesme cette grãdeur excelléte de bien dire qui
fait les espris par dessus les sés, & les
sens plus exquis que les espris, selõ le
but qu’elle le dõne, ne seroit rié si les
sens ne luy donnoient estre & lieu, le
juge de l’authorité sera ce qui la peut
demonstrer, & il la faut choisir de ce
qui est puremét du sujet auquel on la
veut appliquer autrement tout sera
gauche, & faut que ce juge sçache la
verité ou en soit, ou bien il n’est plus
juge, non plus que pour prouver la
pierre filosofale, ceux là en sont capables lesquels sont mis en tesmoignage par aucuns qui barboüillent à
cette heure, & ces auteurs là que lon
allegue ont esté cognus n’y entendre
rien. Et certes nul n’y entéd qui ne l’a
faite. Cela soit cause d’avertissement
à ceux qui cherchent des autoritez.
De ce qui est pesant. Et de ce qui semble se contrarier. De la dissolution excellente.  OBJECT LXXVII.

A dispute est notable, &
les raisons fort differentes quand on veut exactement resoudre de la pesanteur des substãces solides. Quant
à moy filosofant par cy par là, j’ay
maintenu que cette manifeste pesanteur en plusieurs corps, est causée de
la superabondance d’humeur, dont
en fin j’ay conclu que l’eau est plus
pesante que la terre, ainsi que je l’ay
demõstré (nottez que lon dit poids
& on n’escrit pas poisante à cause de
l’usage) Pour nostre sujet je sçay bié
qu’il y a des Filosofes, qui ont de grãdes maximes ausquels il semble
que je contredise, mais je leur concede ce qu’ils veulent, & je dis mes
pensées qui sont peut estre bonnes :
qu’ils les sondét. Je ne vay point suivant les opinions, les veritez apparentes m’emportent, pour ce qu’il est
necessaire de croire plustost à la verité demonstree qu’à la fantassie opiniastre, & qu’ay-je que faire de croire un qui pése dire vray pour ce qu’il
a leu, & est embabouiné d’un auteur ?
je me tiés plus à ce que j’ay veu, touché, & ouy, savouré, & fleuré, qu’à
tous les grãds discours des sages qui
en content avec beaucoup d’apparence, mais peu d’efaict. Si à ces messieurs les sçavans je presente la coloquinte entiere, & que je leur die qu’il
y a en elle de la douceur, ils ne le
croiront pas, car ils ne l’ont point
(au moins plusieurs) anatomisée cõme moy qui avec une speculation
sensible ay trouvé comme d’autres
aussi peut-estre à qui je l’ay dit, ou
l’ont rencotré comme moy, que l’amende ou noyau de dedans le grain
est sans amertume, du mesme goust
que celles des autres semences : Par
ainsi si en autre chose j’ay fait quelque observation non vulgaire, & je
la propose il la faut recevoir, ou la
cõbattre par une plus genereuse & a-vãtageuse, & ie ne sçay s’il y en aura ;
car où la verité luit, rien ne peut subsister contre ce qui l’a pour fondement & conduite. Rentrons gayement à nostre propos. Pensez vous ô
Doctes, que je ne me rie pas de vous
quand vous dites & voulez frauduleusement persuader, que le Soleil
n’est point chaud, & que la chaleur
qu’il semble avoir est par accident ?
Voila ! pourautant que quelques doctes l’ont ainsi voulu en hommes &
disposé leur filosofie de tel biais, il
faut que leurs sectateurs le croyent,
l’admettent & tiennent pour vray, il
n’ y a pas mesmes jusques à un affronteur alquemiste qui l’a maintenu : Je
croy que son or a ressemblé au bon
or comme le froid ressemble au Soleil. Quant à moy je rejette cette vanité & ne vous déplaise, je ne laisse de
vous aimer pour vostre bonne doctrine. Au surplus je me cõfirme fort
par les demonstrations : Es choses
sensuelles il faut que les sens soiét juges tout y estant comme il doit, ainsi
je me tiens & arreste à ce qui est. On
propose souvent des fantaisies raisonnables, qui ont de belles apparences, mais souvent l’espreuve, observation & l’experience les destournent. Or il faut venir à mon opinion,
elle agrera à ceux qui s’y plairont. Je
maintiens & croy que l’eau est le premier humide, & comme l’humide est
le premier en la creation, aussi toutes
choses commencent par l’humide :
la liqueur est l’origine de tout, il n’y a
seméce qui ne soit dissoute en glaire
humide, pour commencer l’œuvre
de nature, & c’est selon que Dieu l’a
ordonné, qui crea premierement
l’eau, c’est l’humide, puis la terre,
c’est le sec, en apres il fonda la terre
sur les eaux : Puis que la terre est sur
les eaux, les eaux la portent, elle est
donc de soy plus legere. Je pose l’eau
premier humide, la terre premier sec,
& puis le Soleil est la source du feu
agissant, & par consequét il est chaud,
le sainct Esprit promet à celuy qui le
servira & sera des siens, que de jour
le Soleil ne le bruslera point : l’eau
delaye & humecte tout, le Soleil deseche tout, cuit tout, hasle tout, & en
fin selon les degrez dont l’ær le retient qui est le premier froid, il rend
ses effects. Cecy est en un autre lieu :
Nostre but est de trouver à cette
heure ce qui est pesant. Et falloit que
pour m’aider je touchasse un peu de
ces principes : Toute substance qui
contient en soy plus d’eau, est la plus
pesante : & de faict avisez les bois qui
sont pleins de grande humidité, difficilement nageront-ils, ains chercherõt le fonds de l’eau, voyez cette legere peau dorée qui est autour de l’orenge, levée de là, & jettée en l’eau
elle va au fonds, c’est pour ce qu’elle
est pleine de liqueur fort condencée,
ainsi la grande & abondante humidité resserrée, cause la pesanteur. Il y
a des fruicts qui pour cette raison
vont ou fonds de l’eau comme la cerise, dont l’humeur est compacte &
pondereuse : Pour cette mesme raison l’or va au fonds du vif-argent, &
tous les metaux y nagent, ou bien s’y
dissolvent : Et je vous diray une belle
petite remarque, un petit grain de
plomb ou d’estain jetté en grande
quantité de vif-argét, ne s’y resoudra
pas si soudainement qu’une grosse
piece, que tout incontinét vous verrez souffrir dissolution : j’ay usé de ce
mot dissolution, pour demonstrer
cét effect qui n’est qu’un delayement
de matiere. Mais on me dira que si on
fuit mon hypotese il conviendroit
que le vif-argent deust estre plus pesant que l’or, à la raison que l’eau l’est
plus que la terre. Pour nous esclaicir
de cecy, il faut venir à l’exemple, puis
à la verité. Il n’y a personne de jugement estant un petit Filosofe pour le
moins, qui ne m’avouë que la cendre
est plus legere que l’eau ; Car defaict
la cendre estant privée d’humidité se
dilatte beaucoup & approche de la
nature de ce qu’on imagineroit terre
toute seiche ; si peu à peu on humecte cette cendre & qu’on la jette en
l’eau, elle ira en fin au fonds de l’eau,
& fera là une residence : c’est à cause
que l’eau l’attire à soy, & Iuy ayant
donné son pois & puis ayant le sien
propre, elle devient par ce moyen
plus pesante pour cét effect. De mesme est-il de l’or qui est constitué de
vif-argent lié par la vigueur congelante que Dieu a mis en l’agissant du
monde, lequel agissant trouvant les
glaires des substances, les conduit à
la cuisson selon leur particuliere destinée & le propre que Dieu mit en
chasque semence à la creation, ainsi
l’or ayant en soy la terre qu’il luy
faut, & autant qu’il en a besoin, devient compact extremement, & son
humidité resserrée unie fermement
aquiert & le poids de l’argent-vif, &
ce qu’il a du sien par premiere disposition, par ainsi il coule au fonds de
cette liqueur mettalique. Nous avõs
mis nos speculations de cecy en nos
Apprehensions spirituelles, où soubs
la figure de l’or & du vif-argent, nous
nous sommes esgayez en l’artifice
qui nous plaist le plus. Mais pour ce
qu’il faut venir au vray, ayons de l’or
& du vif-argent, & considerõs comme les orfeures font leur amalgame,
qu’ils appellét moudre l’or : En beaucoup de vif-argent ils ne mettét que
la huictiesme ou neufviesme partie
d’or, selon qu’ils le veulent faire courir & dorer plus legerement, quand
l’or est avec le vif-argent sur le feu, &
que le meslans avec un petit baston
ils sentent qu’il est fondu, ils jettent
tout en de l’eau froide, jadis quelques sages le jettoient en une autre
quantité de vif-argent froid, l’un
vaut l’autre à l’effect pour auquel
advenir on le jette en la liqueur froide, qui est afin que toutes les parties
de l’or se meslent avec toutes les parties du vif-argent ; car si cela n’avenoit on ne pourroit dorer, par ce que
le vif-argent n’ayant point d’or en
soy, n’en laisseroit point. Cét amalganie fait jettez la sur le plan de la table ou d’un marbre, vous verrez ces
deux corps mutuellement unis, & ce
par la diligence du froid, qui a retenu la violence du chaud, qu’ainsi ne
soit mettez cette composition sur un
peu de feu puis l’ostez vous verrez
que vostre amalganie fera queuë, car
l’or ira au fonds, & le trop de vif-argent surnagera s’estant retiré d’avec
l’or, lequel n’en retiendra qu’autant
qu’il luy en faut pour se teindre &
humecter : Et si on continuë à chaufer peu à peu cette composition, l’or
s’en retirera le plus qu’il pourra &
difficilement se dissoudra : car il est
noyé, aussi sa solemnelle solution est
quand apres le feu de concussion on
luy a osté ce qu’il rejette, & que puis
apres à tel feu que ce soit il garde la
mesme face, soit qu’il se monstre en
poudre liquable, ou en liqueur congelable : Je me suis icy donné un peu
de licence pour faire plaisir à quelques beaux esprits. Cette observatiõ
de petite quantité d’or dans beaucoup de vif-argent, resistant à sa dissolution, est presque comme si en une grande chaudiere pleine d’eau,
vous mettiez une petite piece de
chaux-vive, à peine cette chaux s’esteindra, & de faict sera longs temps
comme si l’eau la conservoit, & que
cette grande abondance fust trop
mousse pour entrer en ce corps si perit : en apres prenez autant de chaux
& peu à peu jettez des goutes d’eau
dessus elle sera bien tost esteinte, &
dissoute : Cecy semble un paradoxe
& avoir de la contrarieté : comme si
on proposoit un horloge dont le cõtre-poids de la pesanteur d’une livre
baisse une toise en douze heures, &
qu’on dit, doubles le cõtre-poids, &
il sera à baisser XXIIII. heures : Celuy qui n’entendra pas cét artifice,
cuidera qu’on se mocque de luy, &
cependant cela est : Et c’est ce qu’on
dit cõtre-poids racourcy, car on met
deux fois autant de corde, & on la
double, si que la pesãteur des deux livres est my-partie, l’horloge ne soufrant que sa livre mais le temps est
multiplié : Cecy est commun & j’en
ay compris la sciéce comme de tous
les organes où la force est multipliée
en cét axiome, de mes Elemens Mechaniques : Ce que le temps gaigne,
la force le perd, & ce que le temps
perd, la force le gaigne. En la bonne
humeur où je suis, Ayant grande pitié de tant de belles ames qui souspirent apres le grand Bien, & voynat
comment malicieusement on nous
presente des occasions d’erreurs, &
discours qui sont des coupe-gorge :
Je veux donner l’explication des
enigmes Latines que quelques uns
ont mises en leurs livres, allegãs que
tels vers ont esté faicts au sujet du
grand secret par un tres-docte personnage, ce qui est une pure imposture, car l’ancien qui fit ces enigmes
là ne pensoit pas à la pierre filosofale.
Et je vous prie beaux esprits qui estes
meuz de la douce esperance qui nous
alleche, n’adherez pas à ceux qui vo’
deçoivent, & qui tous les beaux contes de Flammel & d’autres espiét vos
ames, pour les ruiner. Il y en a qui racontent beaucoup d’œuvres lesquels
ils afferment estre celuy de Flammel,
je les croy autant quand ils disent cela, que ce qu’on me contoit quand
j’estois fort jeune, qu’il avoit fait bastir les charniers du Cemetiere des
saincts Innocens de Paris. Il est vray
qu’il en a fait faire deux ou trois arches, où il ne s’est pas oublié, les autres ont esté faites par des particuliers, ainsi qu’il paroist par les inscriptions qui en sont foy, & je croy si on
veut s’y amuser, on en sçaura des nouvelles par ceux qui administrent le
bien de l’Eglise. Mais je n’ay plus
garde de m’en rompre la teste, car
ayant esté deceu d’un costé, je suis
tout effarouché, de mesme m’adviét-il pour ces auteurs qui ont mis ces
enigmes en leurs œuvres, car pour
ce qu’ils ont esté infidelles en cela,
qui est si bien fait, il le seront bien en
ce qu’ils escrivent qui n’a pas grand
sens. Par l’interpretatiõ de ces enigmes j’envoyray leur sagesse chymique en l’ær. Ces douze ne sont pas
d’ordre comme en l’œuvre Enigmatique imprimé à Doüé, & autres
lieux, mais ayans esté pris deçà & delà de ce corps où il y en a plusieurs
douzaines, ont esté mis en ordre nouveau. La premiere ou premier n’importe, car en François enigme n’est
ny masle ny femelle on en use indiferemment. Donc la premiere en ordre cõmence, Terra mihi corpus & c.
Voyez-les au livre pour en avoir le
plaisir & vous en sçavoir deffendre.
Cét enigme comme l’auteur ancien
la suscrit signifie une Tuile. Il y a bié
de l’apparence de la matiere de la
pierre filosofale qui est tant exquise,
à une terre cuite que puis apres on
met remoüiller à l’ær. Par la seconde
qui signifie la Fumée, ils signifient
aussi que vous amusant à telles gens
tout vostre avoir ira en fumée. La 3.
signifie la Nege, voila une belle fantaisie de nous vouloir faire filosofes
de nege. Encor la quatriesme est bõne car elle cache un Poulet, qui est
sorty de l’œuf ou en veut sortir, &
bien c’est pour faire bonne chere.
Quant à la cinquiesme elle est tant
cognuë que les petits enfans se l’entre-demandent, ayant ainsi entendu
la naissance de la Vipere : Celle d’apres est trop vulgaire, c’est l’enigme
du Fœnix, & bien cecy quadre à nostre affaire, mais il n’entre pas en
beaucoup de testes. La septiesme est
du tout eslongnée de nostre art, car la
fleur de Lis n’a rien de commun ny
analogique à nostre divine filosofie.
Pour la huictiesme je l’aprouve fort,
car elle fait venir de l’argent dautant
qu’elle declare les Meules du moulin
qui sont deux bonnes pierres filosofales. Touchant la neufviesme si on
l’y faisoit advenir, ce seroit contre
toutes les bonnes regles des sages,
car les cheveux ny le Poil qu’elle designe n’ont point d’entrée icy. Le
Mirouër qui est representé par la
dixiesme enigme n’a point d’analogie avec nostre recherche, si on ne la
veut aller entreprendre trop loing.
Encores pour l’onziesme je la veux
souffrir par ce qu’à ces pauvres alque mistes il faut un bon Soufflet,
mais je vous prie quelle similitude
y a-il entre une matiere dont on tire
tant d’excellences & les vents d’un
souffler ? Non, non, les bons esprits
de nostre matiere ne sont point du
vent. En fin la derniere est d’une belle degaine. Elle signifi que Femme
qui en accouchée de deux enfans &
en a pensé mourir. Or avisez si de cela on fera l’œuvre desirable : Si ceux
qui nous offrét ces vers n’entendent
pas mieux les enigmes de Filosofie
qu’ils cognoissent celles-cy, je suis
d’advis qu’ils ne nous enseignét rien,
car ils n’en sont pas capables. S’ils ne
sçavent point de petites & legeres
choses, comment sçauront-ils les
magnifiques grandeurs des secrets
que le Tout-puissant reserve aux esprits humbles ? Maudite soit l’erreur
de tels malins car elle est pernicieuse
& conduit les pauvres au desespoir ;
Je proteste que s’ils n’y prenent garde que j’ay un moyen de les faire punir. Pour ce qu’il n’est pas raisonnable de faire consommer les biens du
prochain. Je veux pour un temps tenir la bride de mon zele & ce jusques
à ce que je voye ce qui adviendra.
Qui excelle la veuë ou l’ouye.  OBJECT LXXVIII.

L n’y a point d’homme au
monde tãt empesché que
celuy qui n’a que faire, &
qui pis est encor quand il
n’a aucune industrie de s’employer
soy-mesme, pour vaincre l’oisiveté :
C’est pourquoy ceux là sont bien-heureux qui ont des lettres, & sçavét
quelque artifice par le moyen dequoy on peut tromper l’ennuy que
le temps apporte aux oyseux & inutiles, leur fournissant souvent des inventions de mal faire que l’occupation extermine : aussi qui ne fait rien
fait mal, joint que c’est un peché que
l’oisiveté. Pour cette raison n’ayant
& ne voulant avoir autre affaire qu’à
mes petits exercices Mathematiques
& Filosofiques, & ne pouvant toustours y vaquer, car il se faut un peu
donner de relasche pour ne prendre.
trop de loisir qui m’allechast à l’oisiveté, je me jette à ces observations,
& recherches y contentant mon esprit, & possible apportãt du contentement à d’autres : En cette honneste
humeur, je propose qui est le sens
plus excellent de ces deux, de la veuë
ou de l’ouye. Il y a icy dequoy plaider : Mais je n’entends pas que celuy
qui prédra le sujet que je n’auray pas
esleu s’opiniastre tant à poursuivre
en cause, qu’en fin nous devenions
plaideurs, & de l’ordre de ces miserables qui se ruinent à porter de l’argent, voire toutes leurs plus desirables commoditez à des gens qui les
regardent de costé & s’enrichissent,
puis s’en moquét. Nõla glu du Procureur ne nous touchera point, la
pince de l’Advocat ne nous attrapera pas, la delicatesse du Juge ne sera
mignardée des espices que nous en
payerons : Et plus les coureurs Sergents n’auront que faire de preparer
leurs mains pour le gain qu’il y aura
pour eux, a faire executer l’arrest.
Nous plaiderons ensemble, nous jugerons & tout à nostre volonté, chacun prendra ce qui luy sera agreable,
& l’occasiõ de proceder cessera tout
aussi tost que nous n’en parlerons
plus, & ainsi tout contans de nostre
advanture, n’aurons aucune obligation à ceux qui nous auroient pressurez, & c’est icy où je remarque une
des folies humaines la plus exquise,
c’est que lon aime & honnore ceux
qui sont tout perdre. Or ça : Qui excelle la veuë ou l’ouye ? Ne nous enfonçons point en plusieurs raisons
pour causer, disons en peu pour nous
esclaircir ; Par la veuë je considere &
apperçoy de grandes merveilles : Par
l’ouye j’entens & conçoy de merveilleuses grandeurs : En voyant je
discerne des beautez admirables : En
oyant je reçoy des admirations exquises. La veuë me monstre les belles
œuvres de Dieu. L’ouye m’enseigne
à croire en Dieu. On peut à cecy adjouster une infinité de contre causes :
Et de faict il y a bien à remarquer. Ce
qui est excellent à mon advis n’est
point tãt pour les commoditez qu’il
peut apporter par sa jouïssance, comme il deviét pernicieux par estre privé d’iceluy. Et de fait j’estime que le
plus excellent est celuy par la privation ou perte duquel, on perd le plus.
En nostre sujet il faut considerer privation & perte. Car en ceux qui naissent sourds ou aveugles, nous pouvons dire privation, dautant qu’ils
n’ont point eu ce qu’ils n’ont pas, à
ceux qui sont d’âge c’est perte, car ils
ont eu ce qu’ils n’ont plus. Le dommage de la perte est selon l’affection
de celuy qui la sent, on luy baille à
eslire ; Tel aime les beaux objects des
yeux qui choisiroit plustost de devenir sourd qu’aveugle. Tel aussi qui se
delecte aux bons discours & aux
chants, estira plustost estre aveugle
que sourd. Voila generalement tout
ce qu’on en peut dire, par ce que tout
ce que lon sçauroit amener à ce propos en despend. Mais de ce qui est de
a privation, c’est bien un plus grand
interest & bien plus prejudiciable
que l’autre. L’aveugle nay peut devenir docte mesmes és Mathematiques, Le sourd est inhabile aux sciences, & ne peut-on bien juger de luy
Et là dessus je veux dire en forme de
probléme pour exercer ma curiosité,
& demonstreray que les sourds que
nous disons ne laissent pas d’avoir
l’ouye. S’ils sont sourds il est certain
qu’ils n’oyent point, Je dis que ceux
qu’on estime tels venuz ainsi du ventre de la mere, oyent & ne sont pas
sourds absolument, mais sont privez
du jugemét de l’ouye qui fait-discerner les tõs. J’ay veu un de tels sourds
(dont je parleray sans impliquer cõ-trarieté) lequel avoit esté à la guerre,
estoit bon & brave soldat & determiné, fidelle à celuy auquel il s’estoit
addonné, ou pour le servir ou l’accompagner, cettui-là ne sçavoit
point discerner les tons ny les
bruicts, dont il ne se soucioit aucunement, & toutes fois il sçavoit bien
qu’une harquebuse la tirant faisoit du
bruict ; car nous demonstrant qu’il
avoit donné une harquebusade, faisant le geste de tirer en jouë, faisoit
aussi de la bouche un bruict par cette
interiection pouë. Il avoit par coustume remarqué ce son qu’il imitoit,
mais à faute du vray jugement commun à tous objets, & par la perte de
cette discretion, par laquelle tous autres sujets sont distinguez & recognuz, il ne pouvoit avoir autre cognoissance que de cette particularité. Il est vray que tous en general remuent la langue, veulent possible dire quelque chose, & de faict quand
ils jargonnent on oyt de la difference discernable en la broüillerie de
leurs discours pretendu, & ce selon
leur contentement ou leur desplaisir, & toutesfois leur voix est toute
imparfaicte, comme leur ouye encores plus : En fin c’est une grace de
Dieu d’avoir juste communication
de la commodité de ces deux sens
tant excellens, lesquels peuvent incessamment nous fournir d’objets
& de sujets pour nous oster d’oisiveté. J’adjousteray que les sourds ont
des habitudes plus propres à la violence que les aveugles, qui ne peuvent qu’en affaires de repos. Pour
l’interieur l’aveugle le peut mieux
deduire, l’autre n’y va que par signes
qui sont long temps à estre entenduz, & possible bien souvent ne le
sont pas. Or celuy qui a fait cét ouvrage, ce corps de l’homme son temple, luy donnera ce qui luy sera expediant comme son bon plaisir en
determinera.
 
Pourquoy les enfans pleurent en naissant.  OBJECT LXXIX.

UE cettui-là seroit heureux, qu’il ressentiroit de
liesses & de contentemens
en son cœur, qui pourroit
rendre raison de tout : Ou au moins si
sur chaque sujet proposé il avoit la
grace de respondre, avec quelque apparence qui peust contenter les honnestes curieux. Il n’y a tel que celuy
qui seroit inspiré de Dieu, aussi tout
bien vient de luy, il est vray qu’il faut
le rechercher & nul ne peut advenir
vers telle grace, que par une grande
recherche, de ce qui advient soubs le
Soleil. Nous n’aurons donc point
cette delectation de cœur estans indignes des bonnes inspirations. Toutesfois nous tascherons à faire du
mieux que nous pourrons, & nous
attribuans la grace gratuitemét donnée nous passerõs sur les objets pour
les cõsiderer, & dire ce que nous aurons eu pouvoir de manifester, à ce
que si nous n’avons la parfaicte felicité proposée, nous en ayõs quelque
rayon que nous savourerons gayement. En cette habitude, nous esplucherõs en nature la cause, Pourquoy
les enfans pleurét quand ils naissent.
Tandis que l’enfant est au ventre de
sa mere il demeure en un espace plein
d’une liqueur tant subtile pour lors,
qu’elle le sousleve, afin qu’il ne charge point tant la mere, & luy sert d’ær
pour y vivre : Et aussi tost qu’il veut
sortir, ce qui advient quand il n’est
plus fourny de nourriture capable de
tretenir, cette liqueur apres que
ce qui l’enveloppe est ouvert, s’escoule, & sort avec l’enfant qui sortãt
du vétre arrive en l’ær beaucoup plus
dilaté & spacieux que le lieu dont il
sort, il ouvre aussi tost les yeux, &
l’ær espois qui est cõtenu en ces petits
endroits viét à se dissoudre & couler
en larmes degoutãtes, qui se glissent
sur ses jouës en grossissant lentemét.
Et dautant qu’il a esté en un lieu enclos, & se trouvant en ce vaste changeant d’habitation, & aussi proche
de changer d’aliment, il faut que son
corps se prepare à recevoir cette
nourriture : Il est necessaire & convenable qu’il se purge, ainsi il sort de
ce corps flouët & tédre, presque par
tous les conduits, ce qui est de superflu, & apporté du ventre : Ainsi dans
la concavité des yeux y ayant une liqueur abondante elle s’escoule &
fluë. Davantage il appert par toutes
operations, tant naturelles qu’artificielles, que les vapeurs dilatées, &
comme transmuées en subtilité & similitude d’ær, venãs à sentir le frais,
s’assemblent, & se transfigurent en ce
qui est plus apparét, ainsi l’eau s’exalant des vaisseaux, venãt à sentir une
resistance fresche, se rassemble pour
puis apres couler ainsi que lõ void és
distillatiõs des plãtes & autres choses.
De mesme est-il en l’enfant, duquel
le cerveau ayant esté benignement
couvé au cloistre maternel, & venãt
à l’ær se sent de ce changement, si
que les vapeurs qu’il a pres des lieux
propres à leur issuë se viennent à espoissir, & en cette occasion distillét
en legeres larmes pource qu’il n’y a
changement qui ne se face avec violence, & la violence blesse principalement, & le plus les delicats, l’enfant tout tendre qui n’a eu aucune
telle douleur au corps, estant en sa
prison naturelle, & apres en sortant
souffre des efforts notables au passage
qui le presse, & luy fait douleur universellement, tant de cette pressure
que de l’atouchement des assistans,
& puis du changement d’ær, il se
pleint & ouvre sa bouche, ses yeux
qui rendent les larmes, lesquelles
sortent par cette porte de pleurs, tesmoignage qu’il est contristé de sortir
d’un lieu où il estoit coyement embouëtté, pour venir en un vaste plein
de miseres. Si nous avions souvenance de nos deportemens en ces temps
là, nous pourrions en dire asseurement, & pource nous en racontons
par conjectures qui ont de la vraye
semblance, & si elles sont vrayes se
sera encor mieux : Ces lettres closes
ne sont manifestes qu’à celuy qui les
ordonne à son plaisir.
 
De la durée du Monde.  OBJECT LXXX.

E me suis exageré à considerer tous les sujets que
j’ay rencontrez, pour les
esplucher vivement : Ce
faisant j’ay cogneu qu’il n’y a en ce
monde aucun object tant soit-il de
semblance, abject & vil, qui ne contienne en soy quelque merveille. La
raison est pource que Dieu y a mis &
imprimé un certain caractere de l’efficace de sa toute-puissance. Si donc
nous mettons en nostre cœur pour
la tenter la speculation de tout l’Univers, où en serons nous ? Il n’est pas
possible que nous puissions seurement & exactement. expliquer les
causes & raisons mesmes des moindres observations, aussi à plus forte
occasion nous est-il interdit de pouvoir raconter les raisons absoluës,
des infinies merveilles qui sont en ce
grand & merveilleux object, plein
de tant d’admirables particularitez.
Un jour que j’estois avidemét porté
sur telles recherches, entre plusieurs
gentillesses qui me dõnerent de l’admiration, il m’en survint une d’assez
bonne grace ; & notable discours :
J’avisois les fueilles de Catapricia
dont il y en a de longues de demypied, plus ou moins, pleines de laict :
Avec des ciseaux je coupois un petit
de la fueille, & elle rédoit de grosses
goutes de laict, je la coupois encor,
& elle jettoit encor du laict, & tousiours la coupant il en venoit, ainsi
cette ame blanche sortoit, & en fin
la trenchant prés la tige elle seignoit
encores. Puis changeant de dispositiõ & d’avis je separé tout d’un coup
toute la feuille de la tige, qui degouta comme paravant, mais ayant prins
la fueille & la coupant en plusieurs
parties, il n’y avoit plus de cette humeur blanche, comme au paravant.
A la verité cét esprit vestu de blanc,
ce sang ainsi coloré, ce suc laitteux,
s’estoit retiré d’une admirable vitesse, & soudaineté : Mesmes ayant envie de me decevoir moy-mesme, je
coupois la fueille au tiers pour donner cours à ce fleuve blãchissant, puis
soudain je la separois de son tronc, &
elle faisoit assez de laict, mais au milieu il ne sen trouvoit plus. Qui est
le sage qui me contera au naturel l’ame qui est là dedans, qui par une naturelle industrie s’agitte si promptement ? cela est bien difficile à deschiffrer, tant peu nous est si caché,
d’où vient cette temerité qui nous
fait traicter de la durée du monde ?
encor plus esloignée de cognoissance à nous qui sommes tant inferieurs
à luy ? Nous ne l’entreprenons pas,
mais nous voulons rompre l’audace
des presomptueux qui ont entrepris
cette tasche : Certainement les hommes ont pour la plus part (j’en exempte quelques-uns, pour excuser ceux
qui pensent à leur devoir) une certaine seméce d’erreur qui domine leurs
entendements, laquelle est si forte
qu’elle fait plus en eux par le pouvoir
absolu qu’ils luy dõnent, que ne faict
la verité : cela est fort apparent : & de
faict s’il y a quelque homme possible
de peu d’authorité mesme mesprisable, qui cõte au peuple quelque chose de plausible ou avantureux, cela
sera plustost ouy & creu que le sainct
Esprit, ou ses organes. Nous en avõs
l’exemple pleine de blasfeme devant
nos yeux. N’est-ce pas une pure im-pieté sortãt de cette source d’erreur,
que de nõmer les incognus & fades
Quatrains de Nostradamus, Profeties ? & ces versets malheureusement
mesurez & rimez, ne sont que discours impies, fadaises, inepties & folies, mal disposées & suivant la vraye
reigle des impostures de Sathan, &
toutesfois on en faict un grand estat,
& plus que des sainctes pprofeties que
je ne sçay de quel nom on nommera
puis qu’on leur a osté le leur propre
pour l’attribuer à des charlatancries
impudentes : c’est tout un les prescheurs non plus que moy n’y entendét rien : L’Autheur ne laissera pourtant d’estre estimé grand homme, &
qui sçavoit l’advenir. Or cette fureur
là n’est point és espris depuis ce téps,
les anciens en estoiét entachez : Mesme le peuple que Dieu avoit esleu en
tenoit, & se supposoit des profeties
dont quelques malotrus Rabis les
embabouïnoyent, contre l’avis des
bons peres qui les enseignoient au
nom de l’Eternel : Surce que Dieu
avoit commandé à Moyse d’eslire
septante hommes, ausquels son esprit fut attribuë, pour la charge où il
estoit, & que deux, asçavoir Eldad &
Meldad, ayans esté inscrits, & ne se
trouvas point en l’assemblée ne laisserent pourtant de profetiser en l’armée, les successeurs de ces gens ont
butté leur esprit a quelque vanité &
pensé qu’il y avoit quelque chose de
plus exquis en la profetie de ces deux
qu’en toutes les autres, & ont supposé des discours venans d’eux, & les
dogmatiseurs, qui bastissoient leur
credit parmy les idiots & les femmes
faisoyent courir des recueiuls par
eux ou par leur peres, escrits & inventez, & donnez pour ceux que
le peuple desiroit, & qui faisoit plus
d’estat de cela que des paroles vives
& vrayes des bons profettes. Voyla
comment l’invétion humaine a plus
d’authorité parmy telles gens stupides, que le S. Esprit : De mesme cabale
est sortie l’impudéte opinion de l’impie sentéce qu’un certain Elie avoit
faict escrire sur la porte de son auditoire : Le monde durera six mille ans,
deux mille ans sans loy, deux mille
sous la loy, & deux mille ans sous la
grace. Cét Elie cy n’estoit pas ce
grand Elie Tesbite qui preschoit les
suggestions du Sainct Esprit du téps
des Roys d’Israël, sõ autorité eut bié
emporté celle de cettuy-cy, & puis
il n’eust pas esté tant incõsideré d’offencer Dieu d’un si grand peché, luy
qui estoit son homme tant aymé. Il y
a donc bien à dire entre ces deux &
de téps & de pieté, le premier estoit
plein de la saincte doctrine que le
sainct esrit luy infusoit, & l’autre
estoit imbu des vanitez des Rabins,
incredules, & impudens, l’un estoit
simple & humble, & cettuy-cy plein
de fast & d’orgueil. Mais quelque
animé dira me prenant la main. Il ne
faut pas ainsi jetter jugement contre
un grand personnage, qui a eu de
belles & sainctes conceptions. Amy
que vostre consideration soit posée
sur le terme de verité pour s’y arrester. Non je ne juge personne, je le
laisse courir, je ne fay que reciter ce
que Jesus-Christ nostre Seigneur a
proferé contre luy & ses semblables,
Je le juge dõc par ses œuvres, voylà la
reigle de nostre Dieu. Cét Elie, ce presomptueux, veut entrer au secret du
Tout-puissant, il veut deviner, & de
faict il devine entant qu’en luy est, il
exerce le plus horrible, criminel &
enorme de tous les pechez, il pense
sçavoir ce que Dieu seul sçait, & luy
qui devoit cognoistre les escritures a
oublié ou voulu oublier, q le peché
des devins est le plus grand de tous :
comment donc ne diray-je point sa
sentence, puis que desia il est cõvaincu & condemné par les actions, &
par le juge irrevocable, & dont il n’y
a point d’appel ? ce n’est pas moy qui
le juge, c’est lon impieté. Mais soyõs
un peu relaschez ne luy soyons plus
tant severes, parlons à luy comme s’il
estoit là, & qu’il y eut encor de l’espoir pour luy, rendons-le plus ignorant que meschant, encor qu’en luy
ignorance est une coulpe. Quand on
veut proposer quelque chose devray
il le faut plustost prendre sur la verité apparente, & dictee que sur une
conjecture tirée d’elle. Tout ce qu’il
a conte de cette durée & disposition
de siecles, ne sont que conjectures
qu’il a mesureés des textes de l’escriture saincte, dans laquelle Dieu a
faict mettre ce qu’il vouloit qui nous
fust cognu, & puis Dieu ne declare
pas ses secrets à telles gens que ces
Rabins. Parquoy pour flestrir l’arrogance de ce gentil Docteur, faux
Prophete, je le dis tel, & quand mesmes il auroit dit vray je ne le voudrois pas croire, de peur d’offencer
Dieu qui s’est gardé sur tout cette
unique cognoissance : Et pour aussi
me rire de ceux qui souscrivent à son
erreur, & l’opiniastrent. Je dy & plus
asseurement, que le Monde durera
bien davantage, non que je le die que
pour rabattre la presomption de tels
oracles de vanité : Je ne touche aussi
rien de sa durée, ou fin, que j’attens
en toute humilité, sans prononcer
aucune chose sinon que la volonté
de Dieu soit faicte & sera : Mais pour
refuter ce resueur, qui cuidoit avoir
discerné les secrets de l’Eternel. Je
diray, s’il nous est un peu permis de
supputter la durée du Monde, j’asseure qu’il est plus raisonnable d’ouïr
l’expresse parole Dieu, pour s’appuyer dessus, que penser à l’intelligence que lon en tire. L’Eternel a
dit qu’il sera misericorde en mille
generations, à ceux qui l’ayment
& gardent ses commandements, cela est expres & vray. On dira qu’en
l’escriture souvent un certain nombre est pris pour un incertain, un
grand pour celuy qu’il comprend.
Tout beau je me veux arrester à ce
conte, car il a dit qu’il punira les iniquitez des peres sur les enfans, jusques en la troisiesme & quatriesme
generation, on l’a veu souvent, celuy
qui a dit l’un a dit l’autre. Je dis donc
qu’il se peut à cause que Dieu est veritable, que comme il n’a pas tousiours puny les meschans exactement ; aussi il n’a pas avancé sa douceur si apparente pour des causes à
luy cognuës, & qu’il se reserve, &
toutesfois quand je penseray qu’il
veut que pour le moins un de ceux
qui estoyent quand la loy fut donnée, & qui luy a obey, sente le bien
que sa milliesme generation sera benite & recevra misericorde, je ne
faudray point, & y a plus d’apparence de soussigner mon humilité, que
de debatre pour l’indiscretion de ce
Rabi. De là je dyque le Mõde depuis
la loy peut durer plus de dix mille ans-les computans selon la moindre generation qui nous est cognue, laquelle est de dix ans, comme il paroist en Achas, qui selõ le vray calcul
est trouvé n’avoir que dix ans plus
que son fils le bon & sainct Roy Ezechias, qui lamenta pour le desplaisir
qu’il avoit de nostre perte, si le Messie ne fut point venu, & qui sembloit
estre contre-mandé par le deffaut
d’enfans qui estoit en luy. Ces calculs sont bien loing l’un de l’autre,
& par là nous devons péser à ne nous
enquerir que de ce que Dieu veut que
nous sachions pour le servir & honorer, & pour nostre salut : Le Monde
pourtant durera tant qu’il plaira à
Dieu. Or soit sa durée petite ou longue : puis q l’Esprit qui no’ gouverne
en bien, m’a fait le dispenseur de plusieurs grands secrets, qu’un jour dieu
aydant j’acheveray de donner liberallement au monde, sans que j’en
aye autre obligatiõ que celle où m’a
submis l’amitié de mes a mis, j’ose dire qu’il n’y aura jamais temps, que
quelque Curieux n’ait mes ouvrages
en jalouse recommendation, & rien
ne les empeschera de courir par le
vulgaire des peuples, que la garde diligente qu’en feront les beaux esprits, de crainte que les raretez qu’ils
comprenent ne soyent profanées.
 
Notte.

ENSEZ vous avoir veu
nostre Palais ayant jetté la
veuë sur ce peu d’objects
qui sont seulement la parure d’un des moindres piliers qui
ccompagnent le collomnes de ce
magnifique Tabernacle, que nous
avons construit en l’excellence de
nos loisirs ? Les marchands qui assortissent leurs boutiques n’y mettent
pas tout le plus exquis, ains en retiennent és riches magazins, où sont
les plenitudes de leurs thresors. Et
puis és Palais on avance ce qui peut
attraire les yeux & les desirs ; le reste
qui est tout excellent est és arches interieures, où le precieux est conservé. Si Dieu le veut pour le bien de
ceux qui suyvent la pieté, je vous feray voir quelques beaux excés de
mon industrie. J’avois autresfois fait
amas de plusieurs choses exquises,
mais ma liberalité me les a fait perdre, d’entre celles que j’ay perdues je
n’ay regret qu’à une que je presté à
monsieur Scaliger quand il passa à
Tours pour aller vers les Estats. C’est
un liure imprimé à la Chine dont j’ay
encores quelques memoires pour le
deschifrer, il m’avoit promis de me
le rendre, mais il ne s’en est pas souvenu : Il a fait ses monstres de ce livre n’avisans pas un deffaut qui est en
iceluy, que ie sçay bien. Plusieurs
Doctes personnages estoyét presens,
quand je luy presté mon livre, & ces
mesmes le dirent à monsieur Servin,
qui sçait bien d’où j’ay peu avoit
un tel joyau, comme d’autres que
j’ay perdus par les communs malheurs, à ce mot  quelqu’un me dira,
quoy parlez vous ainsi simplement
d’un si grand personnage, & si qualifié & honoré de tant d’estats ? O pauvret ne me reprenez pas, est l’estat où
je suis, je sçay fort bien ma Cour, &
entends ce qui est du devoir : Sachez
que quand je dis ce mot Servin, que
c’est assez, car il emporte plus que
tous ses autres honneurs, ce nom signifie le plus Docte de tous les François, qui ne cedent à aucuns, mais
laissons les deffuncts en leur repos, &
le Docte aux affaires du publiq. Je
veux vous esclaircir selon quelque
desir que j’en ay : Il n’y a homme s’il
veut estre comme son propre sens le
juge, qui ne sache à peu pres & bien
sa force, & son inclinatiõ : Aussi doit-on en tout ce qu’on peut, aviser à
estre bié de ces deux, qui sont de tres
grande importence pour sçavoir vivre parmy le monde avec honneur,
l’exercice en rend l’homme accort,
& quiconque, observant telle circonstance & se dira ou sera voir estre
ce qu’il peut, sera bon juge de soy-mesme, & de fait ses premieres actiõs, & ce à quoy il s’ingerera serõt
les raporteurs du jugement qu’il en
faut faire : Ainsi sachant mes forces,
je n’ay jamais voulu presumer outre
mon pouvoir, & cognoissant mon
inclination je l’ay suivie galamment,
ayant tant qu’il m’a esté possible, taché d’obtenir la tranquilité d’esprit,
pour cela qui est des biens j’en ay attendu avec grand espoir, mais sans affliction d’esprit, des grands qui m’en
devoyent, & qui toutesfois m’ont
oublié, apres avoir eu de la liberalité
de mon esprit, ce qu’ils en desiroyét.
C’est ma faute, car je n’ay pas sceu tirer de l’eau quand la corde estoit au
puits, c’est tout un, j’ay des amis qui
en ont pour moy. En cette qualité
m’espluchãt moy mesme, j’ay recognu que j’ay l’ame assez cõplaisante :
Toutesfois je parle libremét quãd je
voy qu’il en est besoin, & que le zele
de la verité m’eslance, & si je voy ou
oy quel que chose qui me semble cõtre la raison, je viens incontinent à ce
qui la peut juger, pour en estre asseure, & & adonq sachant, je parle en sçavant & non comme ces douteurs qui
disent. On dit, ce qui est indigne d’un
qui enseigne, qui doit proferer cela
est, j’ay une facilité qui pour cela ne
laisse d’estre, & par ainsi j’admets aisement tout ce qu’on me dit, pource
qu’il m’est advis qu’on dit vray, &
qu’on ne doit pas profaner un don si
excellent que la Parole, qui est le pl’
exquis de nos pouvoirs, és puissances
de l’ame par tes organes de nostre
corps : En verité on ne devroit jamais
ouvrir la bouche, que pour bien parler, expliquant ce qui est de beau &
de vray en l’esprit, qui se communique par ce beau moyen ; le bon Dieu
a donné la parole pour dire la verité,
& le diable excite en plusieurs la vanité des propos, pour cõfondre tout.
Apres la parole il y a un autre souverain don, qui est l’escriture qui en
tout devroit estre comme la parole,
de laquelle elle est le pourtrait, ces
deux ne sont pas dignement traitez
par plusieurs qui en abusent en mensonges & faucetés, vilipendans malheureusement ce grand bien, qui est
l’art le plus admirable de tous, & qui
par les exquis & industrieux traits de
son excellence, peut seul approcher
au pourtrait divin, representant les
complexions humaines, & deduisant
exactement ce qui a esté se est, les organes de ces artistes qui ont feint les-voix, & sons, n’aprochent en rien de
cét art des artz & malheureux sont
ceux qui le font servir aux menteries
manifestes & trop descouvertes.
Ceux qui parleront & escriront en
conscience feront paroistre la bonté
de leur cœur, & tout ainsi qu’innocés
iront comme jouans des sujets de ce
monde, pour s’en delecter : Aussi les
anciens ont nõmé nos occupations
jeux pource qu’il y faut aller naïvement ainsi qu’au jeu. Mais aujourd’huy il y a jeu à jouer, & jeu à gaigner, tellement qu’on ne sçait plus
comment dire : Or bien quoy que ce
soit disant & escrivant simplementie
ne publiray que de beaux petits jeux
d’esprit, qui possible seront jeux de
consequence à ceux qui sauront la
façon de s’en ayder, Et ce pendant si
je rencõtre quelque chose à debatre
je m’y esbateray : Si ceux qui les ont
mises en avant s’en faschent, ils auront tort plus que moy, car chacun
doit empescher que le prochain soit
offencé. Ne mettons donq point
d’escot pour faire broncher les autres : Si nous sçavons quelque chose,
& que le voulions enseigner, que ce
soit en charité, ou nous en taisons. Et
en ce qui est de nos gentillesses pour
s’y gouverner, je ne donne autre avis
que celuy qu’en met en avant le bon
homme en nostre Hermitage d’honneur, où il est proposé que chacun
doit suyvre son inclination & sa fortune se conservant soy mesme, pour
servir Dieu, & faire du bien au public.

